
PRATARMĖ 


Tituliniame lape aukštomis kampuotomis raidėmis buvo prašy- 
ta: Kvailybės. Jo akis valandžiukę sustojo prie to žodžio. Paskui 
jis ėmė sklaidyti užrašų knygelę, daugiau nei pusė jos buvo pri- 
rašyta. Viską, ką norėjo pamiršti, jis registravo čia. Pradėdavo 
nuo datos, valandos ir vietos. Paskui ėjo nutikimas, turįs iliust- 
ruoti žmonių kvailybę. Priderinta citata, kiekvienąsyk vis nauja, 
atstojo išvadą. To kvailybių rinkinio jis niekad neskaitė; paka- 
ko vien žvilgtelti į titulinį puslapį. Vėlesniais metais jis planavo 
išleisti rinkinį antrašte „Rytmetiniai sinologo vaikštinėjimai“. 


Elias Canetti Apakimas 


Kvailybės enciklopedija apima megalomanišką projektą, pradėtą 
1980 m. 1999 m. išėjo ši knyga, bendrasis įvadas, kuriame kvaily- 
bė iškilmingai narstoma, pasitelkinat animacinius filmus, pasakas, 
triumfo vartus, parkų architektūrą, Baroko plafonus, karališkąją šei- 
myną, pokštus, išsisukinėjimus ir mokslo fantastiką. 

2001 m. Nyderlanduose išleista antroji dalis, Morosofija, kurioje su- 
rinktas šimtas XX šimtmečio Nyderlandų mąstytojų absurdiškiausių 
teorijų. (Ar Delfai buvo Delftas? Ar abstraktus mąstymas radosi tada, 
kai klitoris evoliucijos raidoje iš vidaus persikėlė į išorę? Ar kvailybė 
yra mūsų kultūros motoras? Kiek aviganio šuns dalelių telpa į aviga- 
nį šunį?) 

Netrukus pasirodys Kvailybės topografija, kurioje surinkti visi Eu- 
ropos miestai ir provincijos, kurių kvailybė tapusi priežodžiu. Toliau 
numatomos dalys apie kvailybę ir prekybą, kvailybę ir seksualumą, 
kvailybę ir meną, be to, dar ir kvailybės teologija. 


Kvailybė reiškiasi visose srityse, visais laikais, ji susijusi su kiekvie- 
nu žmogum. Taigi kiekvienas kvailybės tyrinėjimas savaime darosi 
enciklopedinis. 

Tikras enciklopedistas savo objektus apkarpo, išlygina prieštaras ir 
geležine ranka sistemina. Iš esmės jo triūsas yra tarnauti dvasios var- 
guoliams. O Kvailybės enciklopedija palieka sočiai ervės prieštaringai 
informacijai ir kritikai. 

Viena vertus, enciklopedijoje kalbama apie kvailybės termino bei 
reiškinio tyrinėjimus ir pateikiama kvailybės teorija, kita vertus, mė- 
ginama sukurti metodą, atskleidžiantį būtiną mūsų mąstymo kvaily- 
bę. Mūsų tikslas — vieno individo teorija, kuri geriausiu atveju atveria 
galimybę originaliai pažvelgti į savaime suprantamus dalykus. 

Atrodytų natūralu Kvailybės enciklopedijos pirmojoje lemoje aptarti 
savo paties darbą, tačiau, turint galvoje neįprastą mūsų objekto pobū- 
dį, naudingiau bus čia paminėti Encyclopėdie pittoresgue du calembour, 
recueillie et mise en désordre par Joseph Prudhomme. 

Esė pasklidai išbarstytos knygoje kaip variacijos viena, nuolat besi- 
kartojančia tema. Lieka tikėtis, kad, knygą perskaičius, tamstoms bus 
įmanu šią temą toliau dainuoti ir be pritarimo. 

I JUODOJI VĖLIAVA 


KVAILYBĖS AKADEMIJA 


Žmonijai kvailybė yra Sfinksas. Kvailybė mįslėmis kalba apie 
šiuos dalykus: kas gera, kas bloga, kas nei gera, nei bloga gy- 
venime. Jei kas nors paskui tų dalykų nesupranta, esti Kvaily- 
bės sunaikinamas, — ne ūmiai, kaip miršta Sfinkso sunaikintas 
žmogus. Ne, toks veikiau naikinamas pamažėliais, per visą gy- 
venimą, lygiai kaip tie, kurie už bausmę pasodinami į kalėjimą. 
Tačiau tas, kuris Kvailybę supranta, savo ruožtu ją sunaikina, 
o pats visą gyvenimą esti išgelbėtas, palaimintas ir laimingas. 
Taigi ir jūs būkit atidūs; nesupraskite manęs išvirkščiai. 


Tabula Cebetis (II a. po Kr.) 


Bežvaigždėje plynėje sukasi minamasis malūnas. Vėjas nešioja muilo 
burbulą. Varlės kvaksi, įbedusios akis į karūnuotą pagalį. Pieva kva- 
tojasi. 

Enciklopedistas nesutrikdamas keliauja per vis labiau gluminamą 
kvailybės kraštovaizdį. Viską registruojanti jo akis lieka šalta ir bejaus- 
mė. Jis leidžiasi mulų keliu, vedančiu pro protą pametusius ąsočius, 
pro baba, vinguriuojantį per žolę, ir pro duris be sienų. Enciklope- 
disto botaniko krepšyje guli juoda tulpė, narcizas ir Anagallis. Jam 
įsidūrus į mėlynąjį dagį, šventasis Tumbas sustabdo kraujavimą. En- 
ciklopedistas keliauja pro izoliuotus kalnų kaimus, klajoja po atsiliku- 
sias provincijas ir svajoja apie kvailių rojų. 

Paskui jis prieina Kvailybės Akademiją. Ant stogo plevėsuoja juoda 
vėliava, sugerianti visą šviesą ir nieko neatspindinti. Kupolą juosian- 

Matanazijaus portretas 


Chef d'evre d'un inconnu, Den Haag 1714 


čiame frize debesiu apsigaubusi dieviškoji Kvailybė skaito savo pačios 
istoriją: besijuokiantys žmonės kasa duobes iškastai žemei suversti. 

Akademijos galerijoje ant postamentų stovi marmuro statulos, tarp 
kurių matyti figūra, apsisiautusi žuvies žvynų apsiaustu, ant nuožul- 
nios plokštumos pasodinta moteris užrištomis akimis, laikanti ranko- 
je ratą, vyras su kiaulės galva. 

Viršum pagrindinių durų kabo heraldinis kvailybės herbas: skydas 
su dumplėmis, iš šalių sergimas povo ir asilo. Karūnoje lizdą susisu- 
ko papūga. Vitražo languose pavaizduotas sfinksas, o po juo išvedžio- 


tas klausimas: 
Kas yra toks protingas, kad suprastų savo paties kvailybę? 


Vestibiulio sienose pavaizduotas širšių ir vapsvų kamuojamų ir paskui 
sprunkančią vėliavą skubančių kažkokių žmonių pulkas. Per monu- 
mentalią laiptinę, kurioje Prudentia apžiūrinėja save veidrodyje, kvai- 
lybės tyrinėtojas patenka į apskritą salę. Didžiulius skliautus remia 
mitologinės kvailių galvos: keli gigantai, Kiklopas, Epimetėjas, kara- 
lius Midas ir vyras su akmeniu burnoje. Aukštame plafone kvailybės 
apoteozė nutapyta taip, kad stogas regisi griūvąs žemyn. 

Sienoje kabo pasaulio žemėlapis su šimtais vėliavėlių ties tokiais 
priežodžiu tapusiais kvailių miestais kaip Kempenas, Šilda, Gotha- 
mas. Prie Amerstforto riedulio guli airių kaušas su vidinėje pusėje pa- 
laidai pritaisyta tabaluojančia rankena. 

Kalendoriuje apvestos balandžio pirmoji ir lapkričio vienuoliktoji, 
Fornacalia vasario mėnesį, šventųjų Polikarpo ir Mato dienos, krau- 
pioji papildoma keliamųjų metų diena. Pakraščiuose išvedžioti as- 
trologiniai ženklai; kas gimsta gegužę arba žemiau šešioliktojo Liūto 
žvaigždyno laipsnio, tas yra kvailys. 

Grindys nusėtos kaukolių matuotojų instrumentais, ten guli tuš- 
čiavidurės žemės modelis, Odisėjo klajonių po Zėlandiją planai. Visur 
prismaigstyta lapelių su tekstais, datomis ar piešiniais. 

Takas veda lankytoją pro kvailybės florą ir fauną: pro narvą su žą- 
simi, pelėdą ant mieto, žuvį dubenyje. Po patalpą skraido šikšnos- 
parnis. Ir bėgioja višta be galvos. Iš už raudonos užuolaidos, kurioje 
aukso gijomis išsiuvinėta karūna, kyšo paršo pasturgalis. Šie ir kiti 
gyviai (dauguma jų — valgomi ir naminiai) sudaro kvailų gyvulių 

gvardiją, bestiarium stupidum. Toliau kelias veda palei paparčių miš- 
ką, pro gervuogių krūmus, pro klevą, pro puodą su geranija ir dėžę su 
migdolo medeliu. Pakeliui praeiname pro sofą, kurioje kvaila blondi- 
nė žibina akutes į mačo. Gilumoje chorelis a capella dainuoja Stupid 
Cupid. Galiausiai lankytojas pasiekia kvailybės biblioteką. Kirpėjo 
naudojama medinė galva laiko parėmusi pagrindinius veikalus apie 


kvailybę. Tarp jų: 


Von der Wollust der Dummheit 

The Anatomy of Error 

Der Begriff der Dummheit bei Thomas von Aquin und seine 
Spiegelung in Sprache und Kultur 

La folie dans la raison pure 

Über die Dummheit, Eine Umschau im Gebiete menschlicher 
Unzulänglichkeit, mit einem Anhange; Die menschliche 
Intelligenz in Vergangenheit und Zukunft 

Le leggi fondamentali della stupidità umana 


Die Onomasiologie der Dummheit 


Atskiroje skrynioje stovi Psittacisme, mokslinga knyga apie papūga- 
vimą, neapgalvotą svetimų minčių kartojimą. Ji šliejasi į gretą prie 
žinynų, kuriuose užfiksuota kvailybės kalba, riktų pilnos sottisiers ir 
bêtisiers, supaprastintos mintys ir klišės. Vienos storos knygos nuga- 
rėlėje parašyta: Nyderlandų radijas ir spauda. Ją pasklaidęs, randi to- 
kių sakinių: 


— Vairą reikia radikaliai apgręžti. 
— Mano nuomone, tai yra herbas ant mūsų gerovės valstybės. 


Ši perspektyva ne itin džiugiai skamba mano akyse. 


— Produktas „Brinta“ plačiai įsismelkęs į mūsų vartotojus. 


Užsienio finansų institucijos skrenda į Honkongą lyg bitės 
prie medaus puodo nusigvelbti kokį trupinį. 


Ant bokštais sukrautų kartotekos dėžių guli Niurnbergo piltuvėlis, 
švininė skrybėlė ir dubenėlis su nukarpytais vaikų nagais. Kartotekos 

dėžėse korteles daikte laiko suspaudę gnybtukai. Kas vieną sykį pa- 
tenka į kvailybės tyrėjo sistemą, ne taip greitai iš jos ištrūksta... 

Stovi ten ir rinkinys gramofono plokštelių tokių muzikantų, kaip 
Lou Reed (Stupid man), Dolly Parton (Dumb blonde), Franko Zap- 
paos (Dumb all over), Grahamo Parkerio (Ihe Museum of Stupidity) 
ir nepamirštamojo Alvaro Amici'o su jo daina Roma, nun fa la stupi- 
da stasera. Morosofas sėdasi prie klavesino ir groja Rameau dėdės Les 
niais de Sologne. Salės centre į pasaulį leidžia pažvelgti televizija. Juo- 


ko mašina sukasi visu greičiu. 


ATRADIMAS 


Šauktinis atrankos komisijoje stvarsto vieną po kito popierius ir 
vis sako: „Ne tas. Ne tas.“ Psichiatras pamano, kad jis pamišėlis 
ir paduoda šauktiniui raštelį, kuriame parašyta, kad šis netinka- 


mas tarnybai. Šauktinis žvilgteli į popierių ir sako: „Šitas!“ 


Nelyg žmogus, įsimylėjęs, bet nežinia ką, aš vis ieškojau objekto, prie 
kurio galėčiau sutelkti visas savo jėgas, dalyko, kuris, be to, reikalautų 
kraštutinių mano pastangų, tad stengiausi pažinti viską, kas tik pasi- 
taikė mano kelyje. Surinkau smagias kolekcijas apie putpeles (Cotur- 
nix dactylisonans), triumfo arkas ir Ardaliją (artistą, kurio vienintelis 
vaidmuo spektaklyje yra nerimastingai lakstyti pirmyn ir atgal). Norė- 
damas parodyti, kokios beviltiškos mano pastangos suverti ant vienos 
gijos savo gyvenimą, metų metus net rinkau laikraščių iškarpas, kuriose 
vartojama raudonos gijos metafora. Štai pluoštelis iš tūkstančių citatų: 


Raudona gija pasirinkęs kakavos pupelę, jis ėmėsi rašyti apsaky- 
mą apie Šiaurės ir Pietų santykius Ganoje. 


Lietus ir Vimbldonas neatsiejami taip pat, kaip braškės ir plak- 
ta grietinėle, sumuštiniai ir lašiša, džinas su toniku, nelegali pre- 
kyba ir žolė, o paskutiniasiais dešimtmečiais — ir pranešimai apie 
paslėptas bombas. Prastas oras raudona gija eina per visame pa- 


saulyje reikšmingiausio teniso turnyro istoriją. 


Spektakliui buvo iškilusi grėsmė dėl to, kad mes pusantros sa- 
vaitės sugaišome ginčams, bet dabar stengiamės už tą laiką at- 


sigriebti. Tačiau visados viskas pavyksta, nes raudonoji mūsų 

darbo linija yra nelyg tapyboje: tik pradėk, ir visados kas nors iš- 
eis. Mes darbuojamės, nuolat artėdami prie apogėjaus: pabaigo- 
je randasi monumentalus vizualinis paveikslas. 


Į kasdienių išgyvenimų mozaiką autorius lyg raudoną giją įau- 
dė svarbiausius praėjusių metų naujienų faktus: Berlyno sienos 
griuvimą, perversmą Rumunijoje, Nelsono Mandelaos paleidi- 
mą iš kalėjimo. 

Sėkmė — štai raudonoji viso susibūrimo gija. Sėkmė, pasiekiama, 
nedarant nieko daugiau, tik geidžiant jos ir gaunat „besąlygišką 
palaikymą“, kurį teikia kiti paramos grupės taoistai. Paslaptis štai 
kokia: nieko nedaryti. „Pajutęs, kad tau kyla noras ką nors daryti, 
sėskis, giliai kvėpuok ir lauk, kol tas noras praeis.“ 


Bažnytinės tekstilės istorija raudona gija eina per krikščionybę. 


Paskui atradau austrų rašytojo Roberto Musilio kūrinius. Perskaitęs 
Der Mann ohne Eigenschaften, entuziastingai ėmiausi kitų jo rinktinių 
raštų veikalų. 1980 m. perskaičiau paskutinį prie paties Musilio gy- 
vos galvos paskelbtą tekstą Über die Dummheit, kalbą, kurią autorius 
pasakė Vienoje 1937 m., likus metams iki „Anschlusso“ su Vokieti- 
ja. Mintis, kad, greta išminties, tiesos ir grožio, kvailybė irgi gali būti 
rimtas tyrinėjimų objektas, mane tiesiog pribloškė. Buvau sužavėtas, 
ypač todėl, kad kvailybė ten apibrėžiama ne kaip proto, bet, veikiau, 
kaip jausmo stygius. Musilis net kalbėjo apie protingą kvailybę. 

Iki tol fanatiškai tyrinėjau tokius pakilius dalykus, kaip melancho- 
lija, dekadansas ir das Unheimliche. Ūmai susidūriau su atsainumu, 
kiču ir prietarais — dalykais, nuo kurių, normaliai kalbant, laikiau- 
si kuo toliau. Tačiau, atidžiai pažvelgus, tai buvo tiesiog banalios iš- 
virkščiosios mano obsesijų pusės. Baisingą rimtybę, aukštus idealus ir 
polinkį į misteriją koregavo humoras, sofhizmai ir paradoksas. Kvaily- 
bė radosi netikėtai, bet sykiu lyg pašaukta. 

Be to, šis objektas kaip joks kitas tiko reliatyvizuoti madingosioms 
grumtynėms su kitoniškumu, kitu ir riba. Su vaikišku pasimėgavi- 
mu tam tikrus žodžius keičiau žodžiu „kvailybė“, ir ūmai regėjosi, lyg 
šiaip jau daugeliu atvejų blankūs tekstai taptų įkvėpimo versme. Juo- 
lab kad šitaip dar ir atskleidžiamas sofistinis daugybės samprotavimų 
pobūdis. 

Taip tad galiausiai mano alinamų paieškų objektu tapo jų pačių 


18 | Kvailybės enciklopedija 


nevaisingumas; žvelgdamas atgalios, suvokiau, kad mano paika ko- 
lekcionavimo aistra, mano troškimas viską geriau už kitus išmany- 
ti ir visados būti pačiam sąmojingiausiam, yra mėginimai susidoroti 
su kvailybe. Aklas įniršis ir paralyžiuojanti gėda dėl savo paties ir 
kitų kvailybės buvo varomoji mano gyvenimo spyruoklė. Atėjo lai- 
kas stverti asilą už ausų. 


KVAILYBĖS APIBŪDINIMAS 


„On n'est pas guelgu'un quand on est inutile aux autres et à soi 
mėme. Un homme doit remplir une fonction.“ 

„Une fonction, Ven ai une“, répond Jacques. 

„Laquelle?“ 

„Inspecteur des bêtises humaines, et je ne connais pas d'hom- 
me aussi occupé que moi.“* 


Eugène Nus Nos Bėtises (1882) 


Ieškodamas versmių, iš kurių sėmėsi Musilis, susidūriau su visa šūs- 
nimi rimtų, dažnai netyčiomis komiškų studijų apie kvailybę, ku- 
rias buvo parašę teologai, filosofai, sociologai, psichologai, gydytojai 
ir kitų profesijų žmonės. Šios knygos greitai virto visa bibliotekėle. Su- 
sirašiau į korteles visus kvailybės apibrėžimus ir apstulbęs nustačiau, 
kad kvailybė dažniausiai nusakoma ne kaip stygius, o kaip savaran- 
kiška galybė. 

Šį įvaizdį dar labiau sustiprino daugybė Viduramžių ir Renesanso 
epochos alegorinių graviūrų, kuriose Kvailybei (Stultitia) suteikiama 
savita vieta greta kitų savybių. Štai regime moterį apnuoginta krūtine, 
į plaukus įsipynusią narcizų vainiką ir atsirėmusią į ožką, kuri snukyje 
laiko Eringium žolyną. Narcizas — tai užuomina į graikų kalbos žodį 
narkė, kuris reiškia apkvaitimą (prisiminkime narkozę). Pasak Plini- 
jaus, ožkos, suėdusios mėlynąjį dagį, niekaip nepajudinsi iš vietos. 
Nuogos krūtys — begėdystės ženklas. Šioje alegorijoje* iš H. K. Poo- 
to Het Groot Natuur- en Zedekundigh Werelttoneel (Didžiojo gamtos ir 
papročių pasaulio teatro, 1743) regime ryškiai nušviestus tris kvailybės 
aspektus: kvaitulį, užsispyrėliškumą ir begėdystę. 

Graviūra iš Jacobo Catso Zinne- en minnebeelden (Juslių ir meilės 
paveikslai, 1665) yra pirmosios papildymas. Čia regime moterį erelio 

* „Nesi svarbus, kai nesi 
naudingas kitiems bei 
sau pačiam. Žmogus 
turi užimti kokias nors 
pareigas.“ 

„Pareigas tai aš užimu“, 
atsako Žakas. 
„Kokias?“ 

„Žmogiškų kvailysčių 
inspektoriaus, ir nepa- 
žįstu kito tokio užimto 
žmogaus.“ 


* Žr. tituliniame 
puslapyje. 


Kvailybės alegorija 

Iš: Jacob Cats 

Zinne- en minnebeelden, 
Amsterdam 1665 


Tyri ir netyri paukščiai. 
Erhard Schėn, medžio 


raižinys (apie 1534) 


Pelėda naktį ūbauja, 
Bet dieną ji apakus: 

Ir žmonija patamsiuos, 
Dievo žodžio atsisakius. 


Max Geisberg ir Walter 
Leopold Strauss, 
Vokiškieji vieno lakšto 
medžio raižiniai, 


1500-1550 (1975) 

sparnais ir pelėdos galva. Ant drabužių moteriai karo juokdario varpe- 
liai, o rankoje ji laiko „tarškynę“ — juokdario vėzdą su žirnių kapšeliu, 
kurį galima purtyti. Pelėda Vakarų Europoje yra kvailybės simbolis, 
nes šis gyvis dienomis esti aklas ir bejėgis. Prisiminkime ir nyderlan- 
dų kalbos žodį uilskuiken, reiškiantį sykiu ir pelėdžiuką, ir kvaišą, bei 
posakį „Kiekviena pelėda tariasi esanti erelis“. Šiame paveiksle kvaily- 
bei būdingas ne apkvaitimas, bet kaip tik perdėtas skubėjimas. Išmin- 
tis, priešingai, skubinasi pamažu. 

Trumpai tariant, kvailybė siejama su spalvingais kraštutinumais: ji 
arba pernelyg tingi, arba pernelyg greita. Tačiau aštuonioliktojo šimt- 
mečio pabaigoje vis labiau akcentuojama pilkos vidutinybės kvailybė. 
Ne vien grafikos lakštuose, bet ir literatūroje į pirmąjį planą žengia kvai- 
las biurgeris. Galima prisiminti Krizostomą Matanazijų, mesjė Priudo- 
mą, Tribulatą Bonomė, Buvarą, Pekiušė ir Batavą Drogstopelį. 

Nuo Viduramžių satyros kvailių, įkūnijančių kolektyvo nuodėmes, 
biurgeris dabar skiriasi tuo, kad simbolizuoja kaip tik ribotas masių 

dorybes. Filisteris nusideda tuo, kad nenusideda. Palyginti su jo bai- 
mingu oportunizmu, principinis ryžtas rinktis pamišimą savo ruožtu 
įgyja etinį matmenį. Normalumas ūmai darosi kažkoks liguistas. 


Kvailio siluetas 

Iš: J. C. Lavater 
Over de physiognomie 
(Apie fizionomiją), 
Amsterdam 1784 


Neveltui aštuonioliktajame šimtmetyje kvailybę atranda ir freno- 
logai bei kaukolių matuotojai, tvirtinantys, kad skriestuvu ir liniuote 
galima išmatuoti proto turinį ir apimtį. Pagauti paranojiško uolumo, 
jie net pačią kasdieniškiausią išvaizdą laikė siauraprotybės išraiška. 
Šie tyrinėjimai įgyja grotesko pavidalą. Pavyzdžiui, kvailį esą įmano- 
ma vakare atpažinti net iš jo silueto... su sąlyga, kad jis esąs nuplikęs. 
Šio mokslo charakteristikos įtartinai smarkiai panašios į satyriko ka- 


Kvailių galvos 

Iš: J. C. Lavater 
Over de physiognomie 
(Apie fizionomiją), 
Amsterdam 1784 


Dar dviejų kvaišų veidai — jiems jau kaktoje įspaustas kvailybės antspaudas. 
Tačiau ne tokio laipsnio, kaip abiejų ankstesniųjų. Abiem būdingas tam tikras 
sustingimas. Pirmojo kakta pernelyg aukšta ir siaura, antrojo — pernelyg plati 
ir žema. — Žvelgiant į apatinę veido dalį, vienas regisi geravalis, kitas - piktava- 
lis. Abu turėtų būti atpažįstami kaip kvaišos jau vien dėl raumenų atonijos. 

Gyvulių priedas 


Iš: J. C. Lavater 
Over de phbysiognomie 
(Apie fizionomiją), 
Amsterdam 1784 


Taurus, išdidus, narsus, puikuolis. 

Vis dar taurus, nors ne pačios tauriausios atmainos. 

Kiauliškas, klastingas, netaurus, asiliškas. 

Vidutinio charakterio, anaiptol ne tingus ir nuolankus, bet vis tiek ne tau- 
rus ir puikus, veikiau karštas, nei taurus, veikiau patrakęs, nei iškilnus. 


PN 


rikatūras. Dar žingsnis toliau yra arklių skirstymas, sprendžiant iš išo- 
rinių protingumo ir kvailybės požymių. 

Tame taške, kur kvailybės mokslo nebeįmanoma atskirti nuo moks- 
lo kvailybės, prasideda Kvailybės enciklopedija. 

TERARIUMAS 


Ūmai man atsivėrė kvailybės pasaulis, šiai žemei priklausanti karali- 
ja. Šio pasaulio koordinatės kerta mūsų kasdienio gyvenimo koordi- 
nates. Tačiau iš tikrųjų tai visai savita, savyje uždara visata su visiškai 
savita flora ir fauna, su sava kalba, sava topografija ir visai savitu egzis- 
tencijos principu. Jaučiausi lyg Dievas viršum savo terariumo. Panorė- 
jęs būčiau galėjęs surengti kokį nuodėmingą nuopuoliuką. 

Stigo dar vien kvailybės logikos, moralės ir estetikos. Pirmuosiuo- 
se Kvailybės enciklopedijos skyriuose pateikiama atsargi jų pradžia. At- 
sisakiau tvirto išeities taško ir tenkinausi daliniais sprendimais. „Mus 
kursto slaptasis malonumas, kurį teikia kiekviena vos pradėta mąs- 
tyti mintis. Mes tvarkome, tvarkos taip ir nepasiekdami.“ Nuo pat 
pradžių laikomasi požiūrio, kad vien esė pajėgi aprėpti kvailybės ne- 
nuspėjamumą. „Esė pateisina ir subjektyvų požiūrio kampo rinkimą- 
si, ir tą dažnai itin įnoringą argumentaciją, kuri būtina, jei norime 
išsigelbėti kvailybės sferoje, kur viešpatauja atsitiktinumas, ambiva- 
lencija ir nepakankamo pagrindo principas.“ 

Tarpiniai tyrinėjimų rezultatai buvo paskelbti trimis dalimis. 1986 
m. pasirodė Įžanga ir Roberto Musilio Apie kvailybę vertimas. 1988 
m. pasirodė III dalis, kurioje mėginta, remiantis Flauberto laiškais, 
sukurti metodinę kvailybę. 

IV dalis turėjo nagrinėti Kvailybės topografiją. Tai turėjo būti leng- 
vas darbas, šioje dalyje turėjo būti suminėti visi Nyderlandų kvailių 
miestai ir jiems priskiriami kvaili darbai. Bet čia aš pirmąkart pats sau 
iškėliau naivų klausimą: o kodėl gi tie miestai vadinami kvailių mies- 
tais? Ir taip pravėriau duris, kurias verčiau būtų buvę palikti uždary- 
tas. Kadangi knygose randami atsakymai manęs nepatenkino, ėmiau 
ieškoti savo sprendimo, ir tai man kainavo dešimtį metų. Kad nepra- 
rasčiau ryšių su pasauliu, skaičiau daugybę paskaitų man iš esmės 
svetimiems žmonėms, pavyzdžiui, ginekologams, vadybininkų padė- 
jėjams ir patentų advokatams, o tose paskaitose tikrinausi tarpinius 
savo tyrinėjimų rezultatus. Galutinis tikslas buvo teorija, kurioje tu- 
rėjo rastis vietos visut visiems kvailybės apibrėžimams, pirmoji, tikro- 
ji šios nuošalios srities filosofija. 

Knyga, kuri guli prieš jus, yra šių paieškų kūdikis. 

PROBLEMOS FORMULAVIMAS 


Pradinis taškas yra šmaikštus teiginys: niekas nėra toks protingas, kad 
suprastų savo kvailybę. Šis teiginys yra užuomina į 1 Kor 3,19: „Šio 
pasaulio išmintis Dievo akyse yra kvailystė“. O žmogus, neišsikraus- 
tydamas iš proto, neįstengia suvokti savo proto kvailybės. Pasak Eraz- 
mo, tokia įžvalga pasiekiama tik kvaileliams Kristuje, gebantiems 
išeiti už savo ribų, tik ekstazės apimtiems mistikams. 

Vienintelis vaisingas tokios perspektyvos sprendimas yra štai koks: 
protas — tai ne kas kita, kaip produktas visos virtinės daugiau ar ma- 
žiau nesėkmingų mėginimų susidoroti su kvailybe. Ir galbūt kvailybė 
yra ne kas kita, kaip pozityvus apibrėžimas, proto vartojamas nesėk- 
mėms nusakyti... 


STRUKTŪRA 


Kvailybės enciklopedija neturi sistemingos struktūros, kurioje argu- 
mentai dėstomi laikantis iš anksto numatyto plano. Tai veikiau virtinė 
eseistinių, vienas kitą mėginančių paaiškinti eskizų. Centrinė knygos 
mintis, kad kultūra yra produktas virtinės daugiau ar mažiau nesėk- 
mingų mėginimų susidoroti su kvailybe, nuolatos kartojasi vis kitame 
kontekste. Dėstymas yra ne linijinės, bet ciklinės struktūros. Paskiri 
esė įvairiais kampais vis iš naujo nušviečia problemą. Nuolat atnauji- 
nami požiūriai argumentus ne tiesiog kartoja, o konstruoja. Kadangi 
užaštrinimas nėra būtinos raidos padarinys, samprotavimai kaip nors 
nutrūksta, nors išvada nėra pasiekiama. Šitaip knyga iliustruoja savo 
išsikeltąją problemą. Kvailybės enciklopedija pati yra produktas visos 
virtinės daugiau ar mažiau nesėkmingų mėginimų suvokti kvailybę. 
Kad žlugimas būtų kuo spalvingesnis, esė pakaitomis esti čia analiti- 
niai, čia ironiški, čia agresyvūs. 

Kaip ir kiekvienoje enciklopedijoje, mūsų knygoje esama fotogra- 
fijų ir paveikslų. Geriausiais atvejais argumentavimo ir iliustracijos 
sugretinimas atveria netikėtą perspektyvą. Tas pat pasakytina apie 
motto tekstus. Remdamiesi prielaida, kad mūsų kultūros apraiškos 
yra sėkmingos nesėkmės, savo pavyzdžius imame ir iš filosofijos, ir 
iš animacinių filmų. Esė teikia be galo daug erdvės kiek tinkamam 
eksperimentuoti su kitų žmonių atradimais. Beje, mes ne savo sufor- 

muluotąja problema naudojamės pasauliui interpretuoti; pasaulis su 
jo sodais, knygomis, valdovais ir nuopuoliais reikalingas mūsų sufor- 
muluotajai problemai iliustruoti. Visa kūrinija yra mūsų žinioje, idant 
bet kokia mada mes liktume teisūs net ir tada, kai esame neteisūs. 
Viena vertus, įkvėpimo sėmėmės iš tokių pripažintų veikalų, kaip 
Roberto Burtono The Anatomy of Melancholy, Baltasaro Graciano 
Rankos orakulas ir Hanso Vaihingerio Die Philosophie des Als Ob, kita 
vertus, pasitelkėme ir G. K. Chestertono, J. P. Guėpino ir Slavojaus 
Žižeko knygas. Verčiau jau patylėsime apie visus kitus mūsų prary- 
ja 


tus tekstus; „Le lion est fait de mouton digéré“, bet ar asilo skrandis irgi 
toks pat geležinis... 


PEAU DE CHAGRIN 


Kvailybės enciklopedijos struktūra tokia talpi, kad joje esama vietos vi- 
soms knygoms apie kvailybę, įskaitant ir pačią Kvailybės enciklopediją. 
Norėdami iliustruoti mūsų projekto paikystę, mes, įkvėpti „Elsevier“ 
leidyklos Paukščių vadovo (1965), kurio įrišimui, kad ir labai tas per- 
versiška, panaudota dirbtinė gyvatės oda, kelis savo enciklopedijos eg- 
zempliorius įrišome asilo oda. 


STEREOSKOPINIAI PAVEIKSLĖLIAI 


For the by Geometrick scale * Tau geometrija, brolau, 
Could take the size of Pots of Ale a E 
Resolve by Sines and Tangents straight, Žinot, kiek sviesto 
If Bread or Butter wanted weight; sandėly, | 

À kal Tik sinuso dėka gali; 
And wisely tell what hour o'th'day O algebros didi mintis 
The Clok does strike, by Algebra.* Per dieną valandas 

skaitys. 


Samuel Buttler Hudibras (1678) 


Atlikta tyrimų, kiek sudėties veiksmas jautrus šoniniam vėjui, koks 
specifinis bučinio svoris ir koks Dievo paviršiaus plotas. Esama ku- 
tulio statistikos, egzistuoja Dialektik des Nichtwissens ir tyrimai, kaip 
žuvų uodegas veikia bangavimas. Kiti klasifikavo saulėlydžius, kūrė 
papūgų garsais paremtą mimėzio teoriją ar mėgino apibrėžti apelsiną, 

pasitelkdami vitaminus, mineralus, ląstelieną, spalvą ir skonio me- 
džiagas, apimtį, svorį ir t. t. 

Kodėl gi visi šie tyrinėjimai tokie žavūs, tokie pašėlusiai juokingi 
ir sykiu taip šildantys širdį? Ne tiek todėl, kad tai - mokslo parodi- 
jos, veikiau todėl, kad tai — tikroviški mėgdžiojimai paikystės, kurios 
esama visuose mūsų mėginimuose aprėpti būtį. Iš šių linksmų trak- 
tatų matyti už visos mokslų rimtybės slypįs malonumas, vaikiškas 
džiaugsmas suvesti kosmosą į vieną formulę, redukuoti pasaulį iki ste- 
reoskopinių paveikslėlių dėžutės formato. 

Be to, tokios monomaniškos studijos suteikia vientisą kryptį jūsų 
gyvenimui. Sutelkdami visą energiją į vieną būties aspektą (kad ir 
koks kvailas jis būtų), jūs sykiu galite sukaupti fantastišką gausybę ži- 
nių ir patirti didžiausią malonumą. 


Kvailybės enciklopedija irgi gina tai, kas neapginama, tačiau jos suma- 
nymas megalomaniškesnis. Esama pavojaus, kad mano stereoskopi- 
nių paveikslėlių dėžutė įgis pasaulio formatą. 

Jeigu pirma laiko pasimirčiau, palikčiau dėžę su keisto pobūdžio 
knygomis, liguistu plokštelių rinkiniu ir šiurpą keliančia bylų gausy- 
be. Šiaip ar taip, aš visados svajojau kada nors pats tokią dėžę aptikti. 


PRADINGSTANTI NOSINAITĖ 


Esu magiškos sąjungos, Didžiojo Šešeto, narys. Ši sąjunga to- 
kia slapta, kad kitų penkių jos narių aš nė pats nepažįstu. 


Tommy Cooper 


Per vieną pasirodymą fokusininkas Tommy'is Cooperis paslepia nosi- 
naitę kairėje rankoje, o paskui ištraukia ją iš dešinės kišenės. Nusiženg- 
damas profesinės etikos kodeksui, jis išduoda publikai Pradingstančios 
nosinaitės paslaptį, pakartodamas šį triuką sulėtintu tempu. Be galo 
lėtai jis suglemžia žydrą nosinaitę kairiame delne, papučia į jį ir pa- 
daro kelis burtų judesius. Paskui asistentas, atėjęs iš už kulisų, paima 
nosinaitę Cooperiui iš kairės rankos, įkiša ją į dešiniąją fokusinin- 
ko kišenę ir vėl dingsta už užuolaidos. Padaręs kelis nerangius šokio 
žingsnelius, Tommy'is Cooperis palengva išsitraukia nosinaitę iš švar- 

kelio. Aidint plojimams jis sako Titbbbaaannnkkk yyyooouuu. 


Tommy'is Cooperis be galo aiškiai iliustruoja, kaip aš ketinu atskleisti 
slaptąjį kvailybės indėlį šiame pasaulyje: aš rengiuosi ne laužyti tabu, 
bet varyti mistifikaciją iki kraštutinumo. 


PRAMINTI TAKAI 


Tam, kuris ieško kvailybės, nevalia vengti banalybių. Priešingai, jo už- 
duotis parodyti jas naujame sąryšyje. Mes nuotykių ieškome, trauk- 
dami pramintais takais. 

II NESĖKMIŲ KLUBAS 


RITERIS LIŪNE 


Vienas riteris ryžosi kovoti su Kvailybe, pabaisa, apie kurią nebuvo ži- 
noma nieko daugiau, išskyrus vardą ir slapstymosi vietą. Apsivilkęs 
sunkius šarvus, riteris su iškeltu kalaviju leidosi per pelkes. Juo labiau 
jis artinosi prie tos vietos, juo giliau klimpo jo kojos. Prieš pat apstul- 
busiam riteriui pradingstant, jį apglėbė liūnas. 


KVAILYBĖS TOPOLOGIJA 


Kvailybė yra nepažini; ją įmanu apibrėžti vien neiginiais, kaip kitų 
savybių kontrastą arba kaip stygių. Tai nereiškia, kad kvailybė yra 
kažkas, kas neegzistuoja. Mes žinome, kad jos esama. Padarinius kas- 
dien pastebime savo pačių gyvenime, bet visados per vėlai apsižiū- 
rime. Kvailybė — tai visados pražiopsoma riba. Tik po visam įmanu 
konstatuoti, kad mes ją perkirtome. Regimos vien likusios kvailo pa- 
vidalo tuštumos. Tačiau pati kvailybė dar nėra apčiuopra. Kaipgi vis 
dėlto lokalizuoti „esybę“, kuri neturi tikros vietos, kuri yra atopiška, 
ekscentriška, trenkta? 

Esama pavojaus, kad sukursime kvailybę, mėgindami ją identifi- 
kuoti, nes kvailybė kaip tik slypi skirtingume. Kvailybė visados esti 
kažkur kitur. Sykį įvardijus kvailybę ir nustačius jos vietą, ji nebe- 
tenka savo gluminamųjų savybių. Atpažinta kvailybė yra ypatinga iš- 
mintis. 

Vienintelis dalykas, kurį galime daryti, — tai pridėlioti kelio ženk- 
lų, rodančių, kur esama pavojingų situacijų. 

KELIŲ RODYKLĖS 


Dviem ką tik į darbą priimtiem kelininkam Kampene buvo liepra su- 
rinkti iš neseniai palikto miško visas kelių rodykles. Jiedviem baigus 
šį darbą, vienas klausia kitą, kaip reikės rasti kelią atgal. Antrasis ra- 
mindamas atsako, kad tai, girdi, jokia bėda — juk jiedu turį visas ro- 


dykles su savimi. 


FATALIŠKA KOMBINACIJA 


Kalbėdamas apie kvailybę, turiu galvoje ne juokdarį, ne ligonį ir ne 
mokslų neragavusį bendrapilietį. Lygiai taip pat neketinu kalbėti apie 
vienišių, kuris elgiasi kitaip, nei minia. Priešingai, mane dominan- 
ti kvailybė veikiau susijusi ne su išimtimi, bet su taisykle. Kalbu apie 
kvailybę, kuri apskritai tipiška žmogui, apie kvailybę, kuri net būti- 
na mūsų raidai. 

Kvailybė — estetinė kategorija; etimologiniu požiūriu kvailybę 
nusakantys žodžiai daugelyje kalbų byloja apie juslinę negalią; vidu- 
riniosios nyderlandų kalbos žodis domp (tikriau — domb) artimas vi- 
duriniosios vokiečių kalbos žodžiams tump, tumb, tum, gotų kalbos 
žodžiui dumbs, senosios vokiečių kalbos žodžiui tumb, senosios sak- 
sų kalbos žodžiui dumb ir šiuolaikinės literatūrinės vokiečių kalbos 
žodžiui dumm. Galimas ir sąryšis su šaknimi doof. Pirminė reikšmė 
(mutus) yra ta, kuri nusakoma nyderlandų kalbos žodžiu stom, dar ir 
šiandien reiškiančiu sykiu ir „negalintis kalbėti“, ir „kvailas“. Prisimin- 
tini ir tokie dviprasmiški žodžiai, kaip „trumparegis“, „bukagalvis“ ir 
„atlėpausis“. Taip radosi kvailybės, kaip proto stygiaus, nusakymas: 
išorinė galvos yda turėtų būti susijusi ir su stygiumi pačioje galvoje. 
Juslinis sutrikimas turėtų veikti tikrovės suvokimą. Arba, priešingai: 
išorinė yda turėtų būti vidinės simptomas. 

Tačiau kvailybė nėra yda. Kvailybė yra savarankiškas bruožas, turįs 
visiškai savitą logiką. Tie, kurie kvailybės ieško proto sferoje, geriau- 
siu atveju šiek tiek geriau suvoks savo proto ribas, bet nieko nesužinos 


apie išvirkščiojoje pusėje tvyrančius kvailybės plotus. 


Kvailybė nėra protingumo priešingybė; kvailybė yra nekvailybės, o 
protas — neprotingumo priešingybė. Fatališkas kaip tik kvailybės ir 
proto junginys! 

NUSIPJAUTOS SĖDIMOSIOS ŠAKOS PRINCIPAS 


Kas mąsto didžius dalykus, didžiai klysta. 
Martin Heidegger 


Ištisus šimtmečius visame pasaulyje pasakojamos istorijos, iliustruo- 
jančios problemišką kvailybės ir proto santykį. Tokie vadinamieji epi- 
niai švankai dažnai priskiriami priežodžiu tapusių kvailių vietovių 
gyventojams. Todėl šie pokštai pagal geografinę veiksmo vietą ir buvo 
vadinami beotiana (pagal Beotiją, vietine kvailybe išgarsėjusią Graiki- 
jos sritį), Gothamic jests, Schildbūrgerstreiche (švabiški juokai) ar Kam- 
peno pokštais. 

Klasikinėje istorijoje pasakojama apie medkirtį, nusipjovusį šaką, 
ant kurios jis pats sėdėjo. Protas yra pasirinkimų menas. Medkirtys 
pasirinko gerą tikslą: atskirti šaką nuo medžio. Tinkamai pasirinkta 
ir priemonė: jo pjūklas išgaląstas. Užduotis sėkmingai įvykdoma, ta- 
čiau jis pats nusisuka sprandą. Be proto pagalbos jo kvailystės poveikis 
nebūtų buvęs toks pragaištingas. Kvailiai kaip tik todėl ir pavojingi, 
kad yra protingi, kad jų sumanymai dažniausiai esti nusisekę. Ir juo jie 
protingesni, juo didesnę katastrofą sukelia jų kvailybės padariniai. 


Beje, kad kvailybė tik retai kada slypi ar net niekados neslypi ten, kur 
jos tikimasi, matyti iš kelerių metų senumo laikraščio žinutės: žmo- 
gus įsilipo į kreivą medį nupjauti šakos, kuri daužė jo stogo čerpes. Jis 
nepadarė klasikinės klaidos ir atsisėdo kamieno pusėje. Tačiau medis, 
išvaduotas nuo sunkios šakos, ūmai atsitiesė ir nubloškė žmogų že- 
mėn. Ir vėlei protas kvailiui pasirodė lemtingas. 


Kvailybė yra talentas netyčia veikti prieš savo paties interesus, o mir- 
tis yra kraštutinis tokios veiklos padarinys. Viena vertus, kvailybė yra 
pavojinga, kita vertus, ji — mistinis mūsų egzistencijos pamatas; kul- 
tūra yra ne kas kita, kaip produktas daugiau ar mažiau nesėkmingų 
mėginimų susidoroti su autodestrukciniu idiotizmu. Kvailybė priver- 
tė žmogų lavinti protą. 

Medkirtys tragikomiškai atskleidžia kvailybę, kuri yra išvirkščioji 
visos, net pačios sėkmingiausios, mūsų veiklos pusė. 

NESĖKMIŲ KLUBAS 


1976 m. Stephenas Pile'as, The Book of Heroic Failures autorius, įsteigė 
Anglijoje nesėkmių klubą — Not Terribly Good Club of Great Britain. 
Šiuo metu klubo jau nebėra, jį pražudė sėkmė: pernelyg daug žmonių 
norėjo būti jo nariai. Žmogus, pretenduojąs tapti klubo nariu, turė- 
jo kokiu nors požiūriu būti ne itin sėkmingas. Buvo organizuojami 
vakarai, per kuriuos žmonės demonstravo savo negebėjimus. Daili- 
ninkams egzistavo Salon des Incompėtents. Nesėkmių klubo įkūrimo 
proga buvo surengta vakarienė išskirtinai prastame Londono restora- 
ne. Padavėjai netyčia paleidus iš rankų sriubos dubenį, pirmininkas jį 
sugavo. Kadangi šitaip gebėjo užkirsti kelią nesėkmei, jis iškart buvo 
iš klubo pašalintas. 

Taip baigiasi Srepheno Pile'o knygos pratarmė, tačiau čia praside- 
da mano domesys: pasirodo, kad kelio užkirtimas nesėkmei pats yra 
visų didžiausia nesėkmė! Šitaip samprotaujant, būtų reikėję jį išrink- 
ti garbės pirmininku, čia pat vėlei atstatydinti, vėl perrinkti ir t.t. Tik 
įsivaizduokime, kad mūsų nesėkmės yra neatpažintos sėkmės! Ir įsi- 
vaizduokime, kad visos mūsų sėkmės yra neatpažintos nesėkmės! 


AMSTERDAMIETIS 


Amsterdamas, didis miestas, 
Statytas ant polių. 

Jeigu jis kada sugriūtų, 
Negrįžtum namolio. 


Kas yra amsterdamietis? Amsterdamietis — tai tas, kuris amsterda- 
miečiu vadinamas. Pats vardas įkvepia amsterdamiečiui gyvastį. Bet 
čia dar ne viskas. Kiekvienas amsterdamietis tvirtina turįs kažką, ko 
prašalaitis neįstengia suvokti. Tatai žmogus arba supranti, arba ne; iš- 
aiškinti čia nieko neįmanoma. Visas pokštas, be abejo, tas, kad šis slė- 
piningas branduolys tveria todėl, jog kiti žmonės apie jį nieko nežino. 
Tačiau ir pats amsterdamietis visiškai nenutuokia, apie ką čia kalba! 


Amsterdamystė suskaldžiusi gyventojus tuo požiūriu, kaip jie atsa- 
ko į klausimą, kas yra tikras amsterdamietis. Taip amsterdamystė ne- 

leidžia amsterdamiečams būti amsterdamiečiais. Tai autodestruktyvi 
kvailybė. Tačiau sykiu šis idiotizmas yra gyvavimo sąlyga, nes vaidai 
dėl tapatybės yra tikrojo amsterdamiečio bruožas. Todėl ir nėra pra- 
smės sakyti, kad tikras amsterdamietis neegzistuoja; amsterdamietis 
egzistuoja tiktai kaip nenusisekėlis. Amsterdamietis klesti vien atstu- 
me, skiriančiame jį patį nuo jo, kaip amsterdamiečio. Amsterdamietis 
yra tipiškas amsterdamietis savo nuostaba, savo abejonėmis, skatinan- 
čiomis jį manifestuotis kaip amsterdamiečiui. Jis amsterdamietis ka- 
nalais, vėliavomis, dainomis, rylomis, statiniais ir kitais daugiau ar 
mažiau monumentaliais įrodymais, kaip jam nesiseka susidoroti su 
amsterdamyste. Jis amsterdamietis savo pagyromis, begaline virtine 
spalvingų, bet nepavykusių mėginimų įrodyti, kad yra amsterdamie- 
tis. Tai priežastis, kodėl didžiausi amsterdamiečiai visados esti kilę iš 
provincijos. Nyderlandai yra Amsterdamo sostinė, o Fryzija - kaime- 
lis priemiestyje. 

O žmogui, gimusiam Amsterdame, nėra reikalo įrodinėti, jis nie- 
kuo nepapildo Amsterdamo tapatybės. Griežtai žvelgiant, toks žmo- 
gus niekam nereikalingas. Dėl šios priežasties amsterdamiečiai 
masiškai keliasi į provinciją. Ten jie imasi fanatiškai globoti dambų 
sargų namelius, žąsis bernikles ir žalumą, žodžiu, — visa, kuo puoselė- 
jama jauki kaimo tapatybė. 


NEŽINOJIMO LUKŠTAI 


Fryzijoje stovi stupa, šventykla, kurioje sėdi bodhisattva, nušvitimo 
būseną pasiekęs vienuolis. Jis kaip tik priėjęs tašką, ties kuriuo įžen- 
giama į nirvaną. Bet kas gi jį stabdo? Čia mes susiduriame su mora- 
liniu Mahajanos budizmo paradoksu. Problema ta, kad bodhisattva 
niekados negali į nirvaną įžengti vienas, nes tai būtų egoizmo įro- 
dymas. Jeigu jis egoistas, vadinasi, nėra tikras bodhisattva ir negali 
patekti nirvanon; o jeigu jis tikras bodhisattva, tai negali įžengti nir- 
vanon, nes tai būtų egoistinis poelgis. Trumpai tariant, niekas negali 
pasiekti nirvanos; paprasti mirtingieji to negali todėl, kad mes nesame 
bodhisattvos, o bodhisattva todėl, kad yra bodhisattva. (Arthur Dan- 
to, Mysticism and Morality, New York 1972). 

Bodhisattvos dilema panaši į arhato, Hinajanos budizmo, kartais 
dar menkinamai vadinamo ir Mažuoju vežimu, šventojo herojaus di- 

lemą. Arhatas — tai vienuolis, įveikęs Aštuoneriopą taką ir stovįs ant 
absoliučios ramybės slenksčio. Pasitrelkdamas Išminties metodą, jis 
pradaužė „Nežinojimo lukštus“; palaimos sąlyga yra išsivadavimas iš 
ber kokio prisirišimo prie „aš“ ir „mano“. Tačiau problerma ta, kad jo 
asmeninis išsilaisvinimo troškimas pats savaime yra egoizmo apraiš- 
ka. Taigi arhatas pats sau neleidžia pasiekti palaimos. 

Mahajanos budizmas, vadinamasis Didysis vežimas, mėgina išsi- 
sukti nuo šio moralinio paradokso, trokšdamas viso pasaulio išsilaisvi- 
nimo, — todėl jis ir vadinamas „didžiuoju“. Palaima įmanoma tik kaip 
visuotinė palaima. Bodhisattva, pasitelkdamas Neribotumų metodą, 
siekia iki begalybės išplėsti savąjį „aš“. Niekas nebus išgelbėtas tol, kol 
visi nebus išgelbėti. Tačiau ir šios pastangos pasmerktos nesėkmei. 

Bodhisattva trokšta išlaisvinti žmoniją, ne darydamas gerus dar- 
bus, bet pateikdamas save kaip pavyzdį. Bodhisattvos statula vaizduo- 
ja ramų, savyje nugrimzdusį asmenį. Sukrečianti jo nesutrikdomumo 
ir mūsų besiblaškančios egzistencijos priešprieša turėtų skatinti nu- 
traukti visus ryšius su pasiligojusiu pasauliu. Tačiau vietoj to jis ilgai- 
niui tik patvirtina, kad žmogus yra neįveikiamai silpnas. 

Bodhisattva negali nieko daugiau, tik atidėti savo paties palaimą iki 
to meto, kai visi žmonės bus pasiekę nušvitimo būseną. Tačiau kaip 
tik taip jis pasirodo esąs nušvitimą pasiekęs žmogus! Veltui stengda- 
masis tapti Buda, jis yra tikras Buda. Sėkmė jam ateina per nesėkmę. 

Fryzijos kraštovaizdyje stovįs bodhisattva savo nesutrikdomu buvi- 
mu primena mūsų netobulumus ir leidžia iš anksto nujausti neįsivaiz- 
duojamą nirvanos palaimą. Tačiau mums privalu abu dalykus regėti 
vienoje perspektyvoje. Nirvana neegzistuoja be virtinės paikų mėgi- 
nimų nirvaną pasiekti. 


KVAILA LAIMĖ PER KVAILĄ NELAIMĘ 
Mokiausi, žvelgdamas į kitų kančias. 


Menandras. Sententiae 


Žmogus nori uždaryti duris, eina prie durų ir jas uždaro. Tai klasiki- 
nis pasisekusio intencionalaus veiksmo pavyzdys. Toks veiksmas turi 
atitikti tris sąlygas: 

1. Turime tikslą sėkmingai atlikti veiksmą 

2. Užduotis sėkmingai įvykdyta 

3. Mūsų intencija sėkmingai atlikti veiksmą buvo sėkmingo 
užduoties įvykdymo priežastis. 


Bet imkime tokį atvejį: žmogus nori uždaryti duris, paslydęs į duris 
atsitrenkia ir šios užsidaro. Intencija yra užduoties įvykdymo priežas- 
tis; be gero ketinimo juk nebūtų žmogus paslydęs, o jeigu jis nebūtų 
paslydęs, darbas nebūtų buvęs sėkmingai atliktas. Tačiau būdo, ku- 
riuo užduotis buvo įvykdyta, niekaip negalima pavadinti intenciona- 
liu. Sėkmė buvo kvailos laimės dalykas. 

Mes visi tveriame neregėtoje taiklių šūvių pro šalį, per nesėkmę pa- 
vykstančių darbų karalijoje. Mes veikiame srityje, tvyrančioje tarp iš- 
mintingų ketinimų ir kvailo atsitiktinumo. Mūsų gyvenimas — tai 
laimė per nelaimę. Ir dėl to visi mūsų veiksmai darosi nejučiomis ko- 
miški. Kiekvienas darbas, peržengiąs galimybės slenkstį ir visa šio žo- 
džio prasme tampąs realybe, iš esmės yra bent kiek idiotiškas (Slavoj 
Žižek Le plus sublime des bystėrigues, Paryžius, 1988). 


AKLOS VIŠTOS GRŪDAI 


Veiksmas, kuris netyčia ar nejučiomis veda į planuotąją sėkmę, va- 
dinamas aklos vištos grūdu (Sus Boeotica). Morologija, tyrinėjanti 
kvailybės dėsnius, skiria tokius aklos vištos grūdus, kurių idiotiškoji 
priežastis yra už mūsų dvasios ribų, nuo tų, kurių priežastis yra mūsų 
pačių dvasioje. 

Pirmosios rūšies aklos vištos grūdas: žmogus nori ką nors nušauti. 
Jis nepataiko, tačiau šūvis pabaido šernų būrį, kuris, pasileidęs bėgti, 
sutrypia auką. (Donald Davidson, Essays on Actions and Events, Ox- 
ford 1980). Gražų pavyzdį aptinkame ir filme A Fish called Wanda, 
kur žudikas taikosi į senyvą moterį, bet per klaidą pataiko į jos šunelį, 
ir to moters širdis neišlaiko. 

Antrosios rūšies aklos vištos grūdas: žudikas automobiliu važiuoja 
į savo tikslą. Susinervinęs jis pakeliui mirtinai suvažinėja tą, kuris pa- 
sirodo buvęs numatytasis taikinys. 

Šie produktyvios kvailybės pavyzdžiai yra ne kokie nors paribio 
reiškiniai, bet įsidėmėtini variantai beprotybės, veikiančios pačiame 

mūsų protinga laikomos „sistemos“ centre. Slystelėjimu atsiskleidžia 
kvaila mechanika, aplinkui kurią sukasi mūsų pasaulis. 


BĖDA IR GĖDA 


Quae nocent docent.* 


Nyderlandų patarlė sako, kad bėda ir gėda mus moko išminties. Šis sa- 
kinys, tariamai turįs paguosti nevykėlius, iš tikrųjų atskleidžia slaptą 
mūsų intelekto logiką. Išmintį galima pasiekti vien per bėdą ir gėdą. 
Tačiau tai vyksta, be abejo, tik netyčiomis. Nedarykite taip, kaip tas 
kaimietis, kuris, norėdamas prasilavinti, daužė galva į sieną. Tas, ku- 
ris, geisdamas pasisemti išminties, tyčia elgiasi klaidingai, yra kvai- 
lys. Išmintis pasiekiama vien kaip šalutinis mūsų veiklos efektas, vien 
kaip kvaila laimė per kvailą nelaimę. 


ATGALINĖ JĖGA 


Oh Magoo, you've done it again!* 


Ieškome išminties, gerai nežinodami, kas ji iš tikrųjų yra. Tačiau žygis 
nepasiekiamos išminties linkui veda per bėdą ir gėdą, kurios daro mus 
išmintingus. Dar daugiau: išmintį, kurios mes veltui vaikomės, suku- 
ria tiktai atgalinė nesėkmės jėga. Trumpai tariant, padarinys gimdo 
savo paties priežastį. Ieškomoji išmintis yra ne kas kita, kaip nesėk- 
mingų pastangų atrasti išmintį rezultatas. Kvailybės nėra tarpinės ke- 
lio į išmintį stotys: išmintis iš esmės yra kvailybė... 


ESPRIT D'ESCALIER 


Factum stultus cognoscit.” 


Atgalinės jėgos principas valdo pasaulį. Turime klysti, kad pasisem- 
tume žinių, leidžiančių suvokti mūsų klaidą. Patirtis visados atei- 
na pavėluotai, post festum. Visa išmintis yra tik išmintis po laiko, 
Treppenwitz. Per pokylį veltui ieškome šmaikštaus atsako į šiurkš- 

* Iš klaidų mokomės. 


* O, Magu, ir vėl tai 
padarei! 

(Ponas Magu — 
amerikiečių karikatūrų 
personažas.) 


* Kvailys tik po visam 
apsičiupinėja. 


tų klausimą; tik jau ant laiptų teisingas atkirtis mums ateina į gal- 
va, Prisiminkime esprit d'escalier, dvasią, dvelkiančią svaigulingame 
mūsų konstrukcijų laiptinės šulinyje, šventojoje pavėluotos įžvalgos 
ertmėje. 

Deramas paminklas pavėluotam mūsų egzistencijos pobūdžiui pa- 
statytas Kampene, Nyderlandų kvailių sostinėje. Kampeniečiai pa- 
statė bažnyčią, bet pamiršo įtaisyti varpinės laiptus. Todėl laiptai 


pristatyti prie bokštų iš lauko. 


EPIMETĖJAS 


Gyvenimą įmanu suprasti tik žvelgiant į jį atgalios, bet nugy- 
venti jį reikia žvelgiant į priekį. 


Kierkegaard 


Visas žinias po laiko, visus netyčia ir nesąmoningai pasiektus rezulta- 
tus aš vadinu epimetėjiškais, — pagal „atgalios mąstantį“ titaną Epi- 
metėją, „priekin mąstančio“ Prometėjo dvynį brolį. 

Epimetėjo užduotis buvo visiems kūriniams žemėje suteikti išgyve- 
nimui būtinas savybes. Vienam gyviui jis davė jėgą, bet nedavė grei- 
čio, kitam — davė greitį ir silpnumą. Vieniems davė aštrius nagus, 
kitiems — gelbstinčius sparnus. Taip jis pasirūpino natūralia pusiaus- 
vyra, kurioje jokia rūšis negalėjo išnykti. Tačiau jis pamiršo žmogų. 
(Jeigu Prometėjas tikrai būtų buvęs aiškiaregys, jis būtų galėjęs žinoti, 
jog Epimetėjas aplaidžiai atliks jam pavestą užduotį.) 

Mėgindamas sumažinti žalą, Prometėjas pavogė iš Atėnės protą, o 
iš Hefaisto — amatus ir ugnį. Tas dovanas jis atidavė žmonėms. Her- 
mis pasirūpino bendruomeniškumu. (Žr. Platono Protagorą ir Hesio- 
do Teogoniją.) 

Ne Prometėjas, bet kvailasis Epimetėjas, „išminties semiąsis iš 
savo klaidų“, yra mūsų kultūros tėvas. Jo aplaidumas paskatino žmo- 
gaus discipliną ir raidą. Mūsų kultūra — tai ne kas kita, kaip produk- 
tas nuolat atnaujinamų mėginimų po visam sumažinti žalą. Išmintis 
auga priverstinai. Nesėkmė yra pernelyg menkai vertinamas elemen- 
tas, statistikos požiūriu ji yra vienas pačių galingiausių mūsų gyveni- 
mo faktorių. 

PRODUKTYVUS APAKIMAS 


Epimetėjiškąjį priežastingumą atpažįstame ir tuose išsisukinėjamuo- 
siuose judesiuose, kurie veda tragiškąjį herojų į jam išpranašautą pra- 
žūtį. Idiotiška, visiškai iš piršto laužta pranašystė sėkminga kaip tik 
todėl, kad herojus veltui mėgina nuo jos išsigelbėti. 

Hamartia, apakimas, yra produktyvus. Pranašystė išsipildo dėl be- 
prasmiškos fiktyvaus įvykio baimės ar nesuvokiamo tikėjimo tokiu 
įvykiu, kuriam lemta įvykti tik todėl, kad jo laukiama. Įsivaizduoja- 
mas padarinys gimdo konkrečią priežastį. Baigties pranašystė veda į 
pranašystės baigtį. Be pranašavimo nėra skaudaus apsirikimo, o be 
apsirikimo nėra nė ateities numatymo. Kiekviena pranašystė yra iš 
prigimties epimetėjiška; tik po visam tuščias teiginys tikrai tampa 
pranašyste. 

Esprit d'escalier šviesoje 
naują prasmės krūvį 
įgyja ir alegorinis 
Prudentia (apdairumas) 
atvaizdas Amsterdamo 
Teatro instituto 
laiptinėje. Didžioji 
Stultitia priešininkė 
pavaizduota su 
Refleksijos veidrodžiu ir 
Apdairumo gyvate. 
Foto: Roos Aldershoff 
(1988) 


KVAILYBĖ KAIP MISTINIS MŪSŲ EGZISTENCIJOS 
PAMATAS 


Nieko sau teisingumas, kurio ribą nužymi upė! 
Tiesa šiapus Pirėnų, paklydimas kitapus. 


Paskalis, Pensées 


Mes aklai pasitikime savo žiniomis ne todėl, kad žinios iš prigimties 
yra išmintis ar tiesa; žinios vadinamos išmintimi ir tiesa todėl, kad jas 
priima dauguma. Laikomės taisyklės ne todėl, kad ji tikslinga; taisyk- 
lė tikslinga todėl, kad jos visi laikosi. Sustojame prieš raudoną švieso- 
forą ne todėl, kad raudona spalva verčia sustoti. Raudona šviesa veikia 
reguliuojamai todėl, kad mes prieš ją sustojame. Trumpai tariant, tai- 
syklės galia pagrįsta ne argumentais, o bandos elgsena. Ne ratio, bet 
papročiai ir įpročiai lemia mūsų egzistenciją. 

Kiekviena pradžia yra hilarinė. Mes kvatodamiesi paklūstame iš 
pirmo žvilgsnio idiotiškai taisyklei, — kaip tik tol, kol ji iš tikrųjų pa- 
sidaro tikslinga, kol surandami geri argumentai šios taisyklės laikytis. 
Trumpai tariant, padarinys yra pirmesnis už priežastį: tai epimetėjiš- 
kas priežastingumas. Tikslingumas yra ne natūrali taisyklės savybė, 
bet paklusnumo padarinys. 


AUTOMATAS 


Mes esame tiek pat automatai, kiek ir dvasios. 


Paskalis, Pensées 


Argumentai gali įtikinti dvasią, kad taisyklė yra išmintinga ar net kad 
ji paika, tačiau žmoguje tveriantį automatą valdo įpročio galybė, įtiki- 
mesnė nei drauge paimti visi argumentai už ir prieš. Taigi ir kvailybė 
yra ne neteisingos įžvalgos ar žinių stygiaus dalykas, kvailybė — auto- 
matizmo dalykas. 

Nors žinome, kad ritualas beprasmiškas, mes jam vis tiek pasiduo- 
dame. Įprotis mus tol pratina laikytis kvailos taisyklės, kol mes ja pa- 
tikime. Įtikėjimas tėra vien laiko klausimas. 

Niekas negali argumentais priversti įtikėti kvaila taisykle. Argu- 
mentai įtikina tik tuos, kurie jau „tveria kvailybėje“, kurie tiki visomis 

BORA SEET ANOMODOEGO LABOR AVI 
L za N 


kvailomis taisyklėmis, lyg jos būtų pati išmintis. Tas, kuris tvirtina, 
kad ne aklai laikosi taisyklės vardan taisyklės, bet kad, girdi, jo pro- 
tas jam bylojąs, jog taisyklė yra tikslinga, pats save apgaudinėja. Ar- 
gumentai — tai tik vėlesnės racionalizacijos; mąstymas iš prigimties 
epimetėjiškas. 


KVAILYBĖS KREDO 


[statymui paklūstame ne todėl, kad jis teisingas, bet todėl, kad įsta- 
tymas yra įstatymas. Šioje tautologijoje girdėti, kad įstatymo pamatas 
yra nejstatymiškas: įstatymas darosi teisingas tada, kai visi jam pa- 
klūsta. Tokia idiotiška išvirkščioji pusė tariamai yra kliūtis įstatymui 
veikti, tačiau iš tikrųjų ji sudaro mistinį įstatymo autoriteto pamatą. 
Teisinė valstybė egzistuoja tiktai kaip nesėkmingi mėginimai pripa- 
žinti įstatymo teisingumą. Kaip tik todėl, kad įstatymas visados liks 
šiek tiek nesuvokiamas, jis geba taip žavėti. 

Tikime ne todėl, kad turime tam rimtą pagrindą. Tikime todėl, 
kad tai absurdiška, arba, dar tiksliau, kaip iš tikrųjų suformulavo Ter- 
tulianas: quia ineptum est ir quia impossibile est, — todėl, kad tai paika 
ir todėl, kad tai neįmanoma. Idiotizmas, kliudąs išlaikyti elgsenos ir 
įsitikinimų vienybę, yra tikėjimo sąlyga. Tikėjimas klesti, priešinda- 
masis žinojimui. (Henning Schroėr, Die Denkform der Paradoxalitūt 
als theologisches Problem, Göttingen 1960). 

LABORA, ASELLE, 
QUOMODO EGO 
LABORAVI, ET 
PRODERIT TIBI 


„Triūsk asile, kaip aš 
triūsiau, ir išeis tau 

į naudą“. Grafitas iš 
mokyklos pastato, 
esančio Romoje, 
Palatino kalvoje 
(maždaug I a. p. Kr.) 


* Tebūnie kvailybė, nors 
ir pasaulis pražūtų. 


APVERTIMAS 


Upė lemia, kas yra išmintis, o kas — kvailybė; vietiniai papročiai ir 
įpročiai apibrėžia, kas yra teisėta, o kas — ne. Veikla aklomis atgaline 
jėga sukuria svarias priežastis, kodėl reikia laikytis taisyklės. Tačiau 
idiotiškas mūsų bendrabūvio pamatas turi likti paslėptas, nes kitaip 
taisyklės ir įstatymai nebetektų autoriteto ir mes atsimestume nuo sa- 
vojo tikėjimo. Kvailybė veikia tik tol, kol esti nematoma. Todėl mes 
viską apverčiame aukštyn kojomis, apsimesdami, tarytum įstatymas 
iš prigimties būtų teisėtas. Tai — fantazijos vaidmuo. 


NEMATOMAS LOBIS 


Turtingas ūkininkas, jausdamas artėjančią mirtį, tarė savo tinginiams 
sūnums: „Neparduokite žemės, nes joje pakastas lobis, tik aš nežinau, 
kurioje vietoje.“ Tėvui pasimirus, sūnūs, ieškodami lobio, veltui sua- 
rė visą žemę; tačiau dėl šios jų veiklos derlius tais metais atnešė jiems 
tikrą lobį. 

Trumpai tariant, arimas atgaline jėga sukūrė lobį, paskatinusį bro- 
lius arti. Ši La Fontaine'o pasakėčia parodo, kaip fantazija tampa tik- 
rove, kaip mintinis lobis gali virsti į tikrą. Dar daugiau: be fantazijos 
šis verslas nebūtų turėjęs ateities. Mat atskleisti idiotizmą, kad sūnūs 
privalo arti paties arimo vardan, būtų buvę pragaištinga moralei. 


Kad čia ne vien šiaip sau pasakaitė, tepaaiškės iš teisėtvarkos sferos. 


TEISĖJO NUOSPRENDŽIAI 


Fiat stultitia, pereat mundus.* 


Teisėjas apsimeta, tarytum jis duotų nusikaltėliui pamoką. Tačiau ty- 
rimai parodė, kad nusikaltėliai retai kada tesusimąsto ar išvis nieka- 
dos nesusimąsto. Atidžiau pažvelgus, teisėjas skelbia nuosprendį vien 
tam, kad palaikytų savo paties ir jo atstovaujamos tautos teisingumo 
jausmą. Tačiau atskleisti, kad teisėjo darbas vien patį save mokyti, tei- 
sėtvarkai būtų tikra katastrofa. Todėl mes apsimetame, tarytum tei- 
sėjo paskirtis būtų auklėti nusikaltėlį. 

Visos mūsų organizacijos formos gyvuoja tik per kvailybės malo- 
nę. Mūsų pasaulis sukasi apie fantazijėles ir jomis tikinčius kvailius. 


Kvailybė yra naudinga. 


'KANNITVERSTAN'" 


Kaip matyti iš Johanno Peterio Hebelio apsakymo Kannitverstan, (= 
kan niet rerstaan, „aš negaliu suprasti“) paimto iš jo Schūtzkūstlein des 
rheinischen Hausfreundes (1811), vaisingas nesusipratimas didele dali- 


mi padeda ir palaikyti moralę. 


„Panorėjęs žmogus kasdien turi progos ir Emendingene bei Gun- 
delfingene, lygiai kaip Amsterdame, mintims pagauti, kokie lai- 
kini visi žemiškieji dalykai, ir susitaikyti su savo lemtimi, net 
jeigu ne per daugiausiai keptų balandžių aplink jį skraidytų. Ta- 
čiau vienas vokietis dailidės pameistrys net itin keistais aplinki- 
niais keliais Amsterdame per klystkelius pasiekė ir suvokė tiesą.“ 


Klajojantis pameistrys pamatė žėrinčius namus, pilnus tulpių, astrų ir 
leukojų. Jis paklausė vokiškai vieną praeivį, kuo vardu šių namų savi- 
ninkas, ir praeivis atsakė nesuprantąs: „Kannitverstan. 

Uoste pameistrys pamatė turtų prikrautą laivą. Pasiteiravęs, kas jo 
savininkas, ir vėl gavo atsakymą: „Kannitverstan“. 

Galiausiai pameistrys išvydo laidotuvių proceciją ir paklausė, kuo 
vardu buvęs velionis: „Kannitverstan“. 


„Vargšeli Kannitverstan, — sušuko jis, — ir ką gi dabar turi iš visų 
turtų? Tiek, kiek paliks ir iš mano skurdo: įkapės ir drobulė, o 
iš visų tų gražių gėlių — galbūt puokštelė rozmarinų ar rūtų ant 


šaltos krūtinės.“ 


Ir kai vėliau pameistrį kada vėl imdavo kamuoti mintys, jog turtai gy- 
venime neteisingai padalyti, jis prisimindavo poną Kannitverstan iš 
Amsterdamo, jo didelius namus, turtų prikrautą laivą, menką kapelį, 
ir taip vėl susitaikydavo su savo lemtimi. 

PALAIMINTI TURINTYS VARGDIENIO DVASIĄ 


Jėzuitai turėjo principą: tikslas pateisina priemones. Taisyklė, pagal 
kurią mes gyvename, yra tokia: tikslas yra pateisinti priemones, tai- 
sykles, kurių šalutinis efektas yra tvarka, — su sąlyga, kad jų idiotišku- 
mas nebus suvokiamas. Tikslo ir priemonių santykio apvertimas turi 
likti paslaptyje, nes šios paslapties atskeidimas padarytų galą palai- 
mai, kuri slypi mūsų beotiškoje elgsenoje. 

Palaima dingsta, mums suvokus, kad neperprantamas įstatymo au- 
toritetas neegzistuoja be mūsų nenusisekusių mėginimų deramai pa- 
klusti įstatymui. Nežinojimą ir palaimą sieja tvirti saitai; palaiminti 
turintys vargdienio dvasią. Bėda tik, kad mes per kvaili tatai suvokti 
ir kad suvokimas, savo ruožtu, padarytų galą mūsų palaimai. 


LA BOĖTIE IR BEOTIANA 


Kas per baisinga nedorybė, neverta nė bailumu būti vadinama? 
Kas išgalvos vardą, pakankamai bjaurų blogybei, kurios gamta 
neprisipažįsta sukūrusi ir kurios kalba nenori įvardyti? 


Étienne de la Bostie, Discours de la servitude volontaire 
1. Kaimiečiai semia vandenį rėčiu. 


2. Varžytinių šauklys taip karštai giria niekam tikusią kaimiečio kar- 
vę, kad šis ją išsiperka už baisingus pinigus. 


3. Kaimietis čiuožia lenkčių su savo šešėliu, kurį laiko varžovu. 


4, Kaimietis visus įtikina, kad į krantą išplautas banginis. Visiems pa- 
sileidus pakrantėn, jis pats tuo patiki ir skuodžia įkandin. 


5. Kaimietis parduoda prašalaičiui gaidį ir keturias vištas. Tačiau ka- 
dangi šis neturi su savimi pinigų, kaimietis sutinka priimti gaidį 


kaip užstatą. 


Šie beotiana yra ne nukrypimai nuo normos, jie bendrais bruožais 
vaizduoja normalybėje veikiančią kvailybę. Norėdamas tai pailius- 

truoti, padėsiu šiuos beotiana greta kelių Ėtienne'o de la Boćtie teigi- 
nių iš jo knygos Discours de la servitude volontaire (apie 1550 m.). Jo 
pateiktoje valdžios analizėje mes atpažįstame penkis kvailybės aspek- 
tus: įpročio valdžią, šalutinį efektą, susižavėjimo ir neišmanymo ryšį, 
fantaziją ir palaimą. 


l. „Įprotis moko mus tarnauti ir gerti vergijos nuodus, ne- 
jaučiant, kokie jie kartūs, — lygiai kaip pasakojama, kad 
Mitridatas buvo įpratęs nuodus gerti.“ 


2. Mes nesame tirono aukos; tironas už valdžią turi būti 
dėkingas savo aukoms. „Ką gi jis galėtų jums padaryti, jei- 
gu jūs nebūtumėte jus apvagiančio vagies slapstytojai, jus 
žudančio žudiko bendrininkai ir savo pačių išdavikai?“ 


3. Už savo autoritetą tironas turi būti dėkingas ne aki- 
vaizdžioms savybėms, viskas esti kaip tik priešingai: savo 
kerima valdžia tironas naudojasi su sąlyga, kad jo tikroji, 
„idiotiškoji“ prigimtis lieka paslėpta. „Asirijos karaliai kiek 
įmanoma mažiau rodėsi viešumoje, idant tauta imtų svars- 
tyti, ar tik jie nesą kažkas didesnio už žmones. [...] Per to- 
kią misteriją tautos įprato vergauti ir tarnavo dar klusniau 
dėl to, kad nepažinojo savo viešpaties ir nė per didelius var- 
gus negalėjo žinoti, ar apskritai viešpatį turi; kiekvienas 
patikliai bijojo to, kurio niekas nebuvo regėjęs.“ 


4. „Tauta tikėjo, kad didysis Piro kojo nykštys darė ste- 
buklus ir gydė kasos ligas.“ Mes nesame apgaulingų tirono 
triukų aukos, „tauta pati susigalvoja pramanus, kuriais vė- 
liau pradeda tikėti.“ 


5. Valdiniams panorėjus, tirono valdžiai ateina galas. Tai 
kodėl gi jie savo noru lieka vergauti? Todėl, kad iš to irgi 
turi naudos. Žmonės mano, kad tironas su jais dalijasi savo 
turtais, ber faktiškai yra atvirkščiai: „Kvailiai nematė, kad 
jie atgauna tik dalelytę to, kas yra jų nuosavybė.“ 


Tačiau esama ir dar vienos priežasties. „Laisvės žmonės nenori.“ O ko- 

Rąstų nešiotojus 
vaizduojantis 
medžio raižinys iš 
Schbiltbūrgerbuch, 
1680 


dėl? „Todėl, kad būtų pernelyg paprasta.“ Tai ir yra toji „blogybė, ku- 
rios kalba nenori įvardyti“, pati kvailybės šerdis: nemalonumas mums 
slapčiomis yra malonus. Ir šią palaimą mes aptinkame mazochizme, 
apie kurį byloja visos kvailybės. Po kiekvienos katastrofos kvailiai uo- 
liai griebiasi naujos, pragaiščiai pasmerktos užduoties. 


KAMPENO ŠVANKŲ IŠMINTIS 


Kvailybė susijusi ne tiek su klaidomis, kiek su laikymusi klaidos įsiki- 
bus, dažnai net gerai ją suprantant. Net mąstymo modeliai, iš pradžių 
mums padedą judėti į priekį, pamaži atsigręžia prieš mus, ir toji per- 
varta įvyksta ties kvailybės tašku. 

Kartojimas, apvertimas ir nesusipratimas yra, pasak Henri Berg- 
sono (Juokas, Amsterdam 1993 (1899)), trys priemonės, kuriomis 
naudojasi farsas, norėdamas pastatyti prie gėdos stulpo kvailą, me- 
chaninę elgseną. Tačiau aklas automatizmas, kuris, pasak Bergsono, 
yra evoliucijos kliūtis, yra tas motoras, kuris palaiko pasaulio suki- 
mąsi. Taigi mes ir juokiamės ne todėl, kaip mano Bergsonas, kad gei- 
džiame pataisyti sustabarėjusią, instrumentinę, nesąmoningą elgseną, 
o todėl, kad čia žaidžiama su tiesa, kuri yra tabu. Kampeno švankai 
pasiekia tą idiotizmą, kuris sudaro mistinį mūsų kultūros pamatą. Šie 
švankai komiškai iliustruoja tą tragišką mūsų egzistencijos branduolį, 
kad žmogus išmintingas darosi tik per bėdą ir gėdą. Katastrofos yra 
mūsų sėkmės matrica. 

Žmonės, rizikuojantys gyvybe, komiški ne todėl, kad jų veiksmai 

kertasi su protu, bet todėl, kad jie atskleidžia pamišimą, kuriuo ratio 
yra pagrįstas. Mes nervingai juokiamės iš marionečių, rodančių, ką 
mes patys darome, tik nenorime prisipažinti. Mūsų juokas yra nešva- 
rios sąžinės ženklas. 

Švankai yra priemonės kovoje su stuporu. Viena vertus, šie juokai 
palaiko gyvą suvokimą, koks idiotiškas mūsų egzistencijos branduo- 
lys; tai neleidžia rastis susvetimėjimui. Kita vertus, humoras stimu- 
liuoja lengvą paniką, šitaip padėdamos mums vaduotis nuo kvailybės 


baimės; tai neleidžia rastis visiškam apstulbimui. 


DVIEJŲ KVAILYBIŲ LOGIKA 


Kvailiai sumano statyti rotušę. Kalno viršūnėje jie kerta tam reikalin- 
gus medžius. Paskui neša rąstus žemyn. Tačiau kartą per nelaimę vie- 
nas rąstas iškrinta jiems iš rankų ir nurieda į pakalnę. Tai kvailiams 
pakiša mintį, kad protingiau rąstus nuo kalno ridenti. Todėl jie neša 
rąstus atgal į kalną, o paskui ritina juos žemyn. 

Šie judesiai priešingomis kryptimis iliustruoja dviejų kvailybių lo- 
giką. Pirmoji kvailybė yra nešti rąstus žemyn. Tam tikra prasme tai 
naudinga kvailybė, tokia pat sveika, kaip ir protas; ji sudaro mūsų 
mąstymo proceso, kritimo ir kėlimosi ciklo dalį. Ši kvailybė neša 
bėdą ir gėdą, per kurias mes daromės „išmintingi“. Kvailybė palieka 
mums randus, kurie visi drauge formuoja mūsų charakterį. 

Antroji kvailybė slypi priešingos krypties judėjime: rąstai nešiojami 
atgalios į kalną. Ši kvailybė tveria anapus mąstymo proceso ribų. Čia 
susiduriame ne su kvailybe mąstant, bet su paties mąstymo kvailybe. 

Pirmosios kvailybės suvokimas veda į įžvalgą, yra evoliucinis, ska- 
tina raidą. O mąstymo kvailybės suvokimas yra revoliucinis. Įžval- 
gos padarinys esti arba pamišimas, arba išsivadavimas: mąstymas 
išsilaisvina iš savo dėsnių, ir atsiveria kelias naujoms mąstymo for- 
moms iš nieko kurti. 

Šios dvi kvailybės atmainos slypi ir žodžio stultitia reikšmėje, nes 
šis žodis reiškia ir kvailybę, ir pamišimą. Mąstymas — tai lošimas, 
kuriame mes galime išlošti ir pralošti žinių, bet kurį ir patį galime 
pralošti. 

KOMIŠKOJI TARPINĖ ERDVĖ 


Klasikinėje animacinio filmo scenoje triušis Bagsas Banis lekia per 
prarajos kraštą. Jis valandžiukę dar skrieja oru, neturėdamas žemės po 
kojomis. Tik tada, kai dirsteli žemyn ir suvokia savo situaciją, — „ai, 
vai“ — jis krinta gelmėn. Mano kuklia nuomone visa žmonija tveria 
šiame komiškame intervale. Mūsų egzistencija klostosi srityje tarp: 


— iš principo nesuvoktos kvailybės 


— ir pragaištingo mūsų kvailybės suvokimo. 


Joks žmogus nėra pakankamai protingas, kad suvoktų savo kvailybę. 
Ir tai tik gerai. Suvokimas katastrofiškas ne tik kvailybei, bet ir ja pa- 
grįstam protui. 

Tas kuris daro kvailybę, nežino, kad yra kvailys, ir toliau laikosi įsi- 
kibęs klaidos. Tam tikra prasme jis dar tebėra protingas, tai yra: ir to- 
liau mąsto ta pačia kryptimi. 

Savo kvailybės suvokimas reiškia ne vien pradinės kvailybės, bet ir 
kvailybe pagrįstų žmogaus žinių galą. Įžvalga sutampa su pamišimu. 


SEPTINTASIS DANGUS 


Ši sritis tarp dviejų kvailybių, tarp kvailybės ir dėl susivokimo stojan- 
čio pamišimo, yra komizmo vieta. 

Animacinio filmo herojai sproginėja, jie traiškomi, jiems gyviems 
neriama oda, bet paskui jie vėlei atgyja, lyg nieko nebūtų atsitikę. 

Žmogus nesiskiria nuo animacinių figūrų. Mes irgi griūname ir 
džiugiai vėl stojamės, tarytum mūsų garantija būtų kažin koks protas, 
kuris ne tik pergyvena visokį bukaprotiškumą, bet dar ir geba šio to 
pasimokyti iš savo klaidų. Mes paikai tveriame rojaus būklėje, kurioje 
protas už mus atlieka mąstymo darbą. Mūsų aklas pasitikėjimas protu 
visus mūsų veiksmus daro kažkokius komiškus, kažkokius netikroviš- 
kus, kažkokius nesunaikinamus, kažkokius anekdotiškus. 


ORE PAKIBUSIO GYVENIMO PASLAPTIS 


Mūsų gyvenimas yra kybojimas ore. Kiekvienas žmogus mąstydamas 
ir plepėdamas žengia galiuką erdve, laikydamasis įsivaizduojamų savo 


46 | Kvailybės enciklopedija 


žinių koordinačių, aklai kliaudamasis racionaliu savo egzistencijos pa- 
matu nelyg tinklu, ištemptu cirke per pratimus ant trapecijos. Lygiai 
kaip ir tas oru bėgąs triušis. 

Kaip gi įmanoma, kad triušis nekrinta žemėn? Todėl, kad tai — ani- 
macinis filmas. Tačiau truputėlį pasekime įkandin filmo logikos: triu- 
šis kybo ore, nes sunkio jėga laikinai išjungta, nes gamta akimirką 
pamiršo savo pačios dėsnius. Lygiai kaip pasakose: vos įvedus sunkio 
jėgą, baimę keliančius milžinus suriečia radikulitas. (Tai kelia įtari- 
mą, kad pasakos apie milžinus parašytos žmonių, kuriuos kankino 
nugaros skausmai.) 

Pokšto paslaptis atskleidžiama Frizo Frelengo animaciniame filme 
High Diving Hare (1949 m.) Kaubojus Josemitas Semas ateina į cirką, 
kuris reklamuojasi, kad jame atliekamas mirties šuolis: nuo cirko pa- 
lapinės viršaus galva žemyn į rėčką su vandeniu. Paaiškėjus, kad ar- 
tistas susirgo, Semas priverčia šio vaidmens imtis tvartų prižiūrėtoją 
Bagsą Banį. Surištas Bagsas stovi kopėčių viršuje ant tramplino. Se- 

Iš: Margit Willems 
ir P.Hermanides 
Speciale effecten 
(„Specialūs efektai“), 
Amsterdam 1991 


Bagsas Banis filme 
High Diving Hare 

Iš: Joe Adamson Bugs 
Bunny, London 1991 


mas nupjauna tramplino lentą: ir išsyk Semas su platforma ir kopė- 
čiomis lekia žemyn, o sumanusis kiškis lieka kyboti ore ant palaidos 
lentos ir sako žiūrovui: „I know dis defies de Law of Gravity, but, uh, 
you see, I never studied Law!“ Tarytum sunkio jėga veiktų tik tada, kai 
mes apie ją žinome. Pokštas, be abejo, tas, kad triušis puikiai žino, jog 
kai ko nežino. Ir tol, kol nežino, jis yra saugus. 

PROTO KVAILYBĖ 


Visiems žinoma, kad mūsų pažinimas kybo ore, kad mokslas — tai 
pati save apibrėžianti taisyklių ir dėsnių sistema. Ir tol, kol mes visi 
branginame šį kvailumą ir apsimetinėjame, lyg mūsų išmintis būtų 
kažkuo pagrįsta, viskas einasi lyg sviestu patepta. Fantazija palaiko 
pasaulio gyvavimą. Akivaizdybės atskleidimas irgi yra fatališkas. 

Bet ką gi mes čia vedžiojame už nosies? Jeigu visi pakaušiu žino, 
kad mūsų žinios niekuo neparemtos, kas gi tuomet to nežino? Kas gi, 
nepaisant visko, lieka tikįs, kad mūsų pažinimas turi pamatą? Para- 
doksalus atsakymas yra toks: protas to nežino ir nė negali žinoti. Mąs- 
tymas turi viduje įtaisytus saugiklius, mąstymo modelis eliminuoja 
galimybę kvailybę pamatyti tiesiogiai. Protas neleidžia mums kvai- 
lybės pastebėti. Joks žmogus nėra toks protingas, kad suvoktų savo 
kvailybę, ir net to mūsų protas neįstengia pagauti. 

Mūsų proto kvailybė ta, jog mes negalime nustatyti jo kvaily- 
bės; bet sykiu tai ir slaptoji jo išmintis. Atskleisdami savo pažinimo 
kvailybę, atsidurtume už savo pažinimo ribų, pakirstume jo legiti- 
maciją, — o sykiu — ir teisingumą šios įžvalgos, kuri juk irgi remia- 


si pažinimu. 

SPEIKO TURTAI 


Bičiuli, dvigubas kvailys esi seniai: 
Tu neišmanėlis, ir pats to nežinai. 


J. de Decker 


Racionalumo priekinius ir galinius vartus blokuoja klasikinis para- 
doksas: Mokytis neįmanoma išmokti ir Mąstymo neįmanoma nemąstyti 
(filosofiją tai paskatino griebtis žmogiškos paikystės: „Aš mąstau, kad 
mąstau ; ir dieviško naivumo: „Aš esu, kuris esu.“) 

Prie kvailybės vartų mes irgi sutinkame dvi mįslingas pabaisas. 
Viena vertus: Kvailybės neįmanoma pasiekti. Niekam nepasiseka tapti 
visišku kvailiu. Mąstymo procesas pakiša koją kvailio in spe sumany- 
mams. Kiekvienas darbas, kad ir koks būtų kvailas, išduoda jį turint 
protą. Tačiau ir intencija jam krečia pokštus. Negalima įrodyti, kad 
esi kvailas, jei tyčia ir blaivia galva elgiesi kvailai. 

Kita vertus: Kvailybės neįmanoma išvengti. Kvailys negali pasakyti: 
„Na, dabar jau rimtai.“ Net kai jis tatai sako, jo intelektas jau pasie- 
kęs kvailybės statusą. 

Tai kaip įgyti žinių apie kvailybę? Kas yra kvailas, nežino, kas yra 
kvailybė, ir net nežino, kad yra kvailas. Kas nėra kvailas, nežino, ką 
reikšia būti kvailam. 

Ne vien nežinojimas stoja mums skersai kelio, — ir pažinimas krečia 
mums išdaigas. Mūsų mąstymas negali ištrūkti iš banalių bendrybių, 
kliudančių prieiti tikrąją išmintį. Pati kvailybės ir proto priešprieša 
irgi yra tokia banalybė, kliudanti mums išvysti kvailybę. Pažinimo 
kvailybė pastoja mums kelią į kvailybės pažinimą. 

Ir atvirkščiai: didėjantis pažinimas mus vis labiau tolina nuo ieško- 
mosios kvailybės. Kvailybės pažinimas trukdo mums pamatyti paži- 
nimo kvailybę. 

Trumpai tariant: kvailybės neįmanoma pasiekti, bet lygiai neįma- 
noma ir jos išvengti, — štai kur kvailosofo dilema. Esame nepajudi- 
namai įstrigę savo pačių išmintyje. „Čia visai kaip Speike.“ Ta frazė 
nusako padėtį be išeities. Speikas, Groningeno provincijos kaimas, iš- 
sidėstęs be aiškiai matomų gatvių aplinkui bažnyčią, ir neatidus žmo- 
gus vis praeina pro kelią vedantį iš kaimo. Pasakojama istorija, kaip 
vienas „bezdalas“, samdinys iš Vestfalijos, iškeliaudamas trisdešimt 

šešis kartus apsuko aplinkui bažnyčią ir apstulbęs sušuko: „Koks vis 
dėlto turtingas tas Speikas, jame gyvena net trisdešimt šeši kalviai!“ 
Taip ir mes giriamės esą turtingi savo išmintimi. 


SĖTI DRUSKĄ 


Geroje enciklopedijoje nebūna nieko originalaus. 


Lorenco Morales. Morosofija (1597) 


Kaip gi tad įrodyti proto kvailybę, jeigu įrodinėdami mes priversti 
remtis tuo pačiu protu? Sukuriant akivaizdžiai paiką teoriją. Vien pa- 
sitelkdami sistemą, kuri bus tokia absurdiška, kad padarys savo kvai- 
lybę apčiuopiamą, mes išvengsime visažinybės pinklių. 

Pradžios taškas skamba taip: aš esu kvailas! Šitaip mes jungiamės 
į ilgą tradiciją rašytojų, kurie leido kvailybei prabilti. Šis teiginys yra 
arba išmintingas, tačiau, kaip toks, byloja pats prieš save, o tuomet yra 
kvailas; arba šis teiginys yra kvailas, tačiau, kaip toks, jis, kita vertus, 
liudija teiginį esant išmintingą. Trumpai tariant, tokia neįmanoma 
premisa laiko atvirą tą prarają, kuri žioji tarp išminties ir kvailybės, tą 
pragarmę, kuri neleidžia mąstymui sustoti. Tokia formuluotė laikosi 
megarinės melagio paradokso logikos. Megara yra Graikijos miestas, 
garsėjęs ne vien savo kvailybe, bet ir — net pirmiausiai — savo akade- 
mija, visą dėmesį skyrusia eristikai - menui būti teisiam net tada, kai 
esi neteisus. Esama artimos giminystės tarp sofizmo struktūros ir ko- 
mizmo taisyklių.Tačiau metodas, kurio mes laikomės, yra ne mąsty- 
mo parodija, ne karikatūra, o tikroviška imitacija tos paikystės, kuri 
veikia mūsų dvasioje. 

Mes plagijuojame ir kombinuojame mąstymo figūras, mėginda- 
mi išvaduoti jas nuo stingdomojo efekto ir parodyti jų stulbinamą 
išvirkščiąją pusę. Abu aspektus aprėpia terminas stupor, kuris etimo- 
logiškai giminingas žodžiui stupiditas. Priemonės, padedančios gelbė- 
tis nuo kvailybės, turime tikėtis ne iš išminties, privalome jos ieškoti 
kvailybei būdingoje dialektijoje. 

Eristika parūpina instrumentų, leidžiančių atskleisti tuos kvai- 
lus, tačiau tikslingus būdus, kuriais mes darome gyvenimą prieinamą 
įžvalgai. „Kvailus“ todėl, kad šios gudrybės efektyvios tik tol, kol yra 
nematomos. Tas pat pasakytina ir apie melus, tačiau kvailys nuo me- 

lagio skiriasi tuo, kad jis neįžvelgia ir savo paties retorikos. 

Kaip šios saviapgaulės priešpriešą mes keliame ne filosofinę ar lo- 
ginę, bet retorinę, paraloginę tiesą. Mėginame forma pranokti atme- 
tamąjį turinį. Mūsų siekis yra pateikti niekuo nepagrįstą teoriją, kuri 
išvestų kvailybę į sceną, o sykiu netiesiogiai, žaismingai, kaip čia vis- 
kas ir klostosi, parodytų esamą alternatyvą. Moralas slypi metode: 
imituodami kvailybę, mes darome išmintį produktyvią. 

Mes ariame pajūrio smėlį, sėjame druską ir imame melsvųjų da- 
gių derlių. 


NAKVYNĖ KVAILYBĖJE 


Potius deficere quam desperare.* 


Amsterdamo Licėjaus devizas 


Dabar jau nugriautame Amsterdamo centro name tuoj po karo buvo 
įsikūręs „Kvailės“ viešbutis. Jo savininkė jaunystėje dirbo kambarine 
čia pat už kampo buvusiame „Carltono“ viešbutyje ir prasitarė kada 
nors norinti pradėti savo verslą. Tačiau jai buvo atsakyta, girdi, ji tam 
esanti per kvaila. Kadangi tos šlovės nebuvo įmanoma atsikratyti, 
moteris apsigyveno savo kvailybėje ir ėmėsi ją eksploatuoti. 


METODINĖ KVAILYBĖ 


En vertu du principe Bis stultitia veritatem valet on a prétendu 


que le savoir n’était que le souvenir de toutes les erreurs passées.” 


M. Psitttacus Maxo Jacobo veikale Le Phanérograme (1907) 


Kvailybė yra tabu. Ne veltui mes juokiamės iš kito kvailybės ir kaip 
įmanydami stengiamės slėpti savąją. Kaipgi tad gyventi su savo kvai- 
lybe? Kaip padaryti, kad mes dar ilgiau nebūtume savo pačių kvaily- 
bės aukos? 

Kovoti su kvailybe yra beprasmiška. Protas, puoląs kvailybę, susipai- 
nioja savo paties mąstymo modelių tinkle. Prevencija negelbsti. Tas, 
kuris padaro kvailybę, per definiciam konstatuoja tatai po visam. Kvai- 
lybei neįmanoma užbėgti už akių. Kvailiausiais sprendimas yra tas, kad 
padarysi kvailybę kaip tik tada, kai būsi suimtas baimės ją padaryti. 

* Verčiau suklysti, 
nei pulti į neviltį. 


* Pagal principą Bis 
stultitia veritatem 
valet - pakartota 
kvailystė įgauna tiesos 
galią, sakoma, kad 
išmintis esanti ne kas 
kita, kaip praeities 
klaidų atminimas. 


Geriausias vaistas nuo padarytos kvailybės yra jos kartojimas. Kar- 
tojimas išplėšia kvailybei jos tragišką geluonį, padaro jūsų kvailybę 
pokštu. Netyčinė kvailybė tampa tyčine; būsite palaikytas humoris- 
tu, o mūsų kultūroje tai - protingumo įsikūnijimas. 

Metodinę kvailybę galima iliustruoti dviem panašiom istorijom. 
Vienas svečias iš Pietų Afrikos, nežinojęs Nyderlandų rūmų užstalės 
papročių, iki dugno išgėrė dubenėlį, padėtą jam pirštams nusiplauti, 
o tada karalienė Vilhelmina iš mandagumo pasekė jo pavyzdžiu. Pa- 
kartojimas išplėšė kvailybei geluonį. 

Kita istorija pasakoja apie kiną Afrikoje, kuriam buvo patiektas ba- 
nanas ir kuris, to vaisiaus niekados neregėjęs, suvalgė jį su visa žieve. 
Norėdamas pamokyti svečią, nemandagus šeimininkas demonstraty- 
viai ėmė lupti savo bananą. Kinas žiūrėjo, žiūrėjo, o tada stvėrė dar 
vieną bananą ir... vėl suvalgė jį neluprą, tvirtindamas, kad su žieve 
bananas esąs kur kas gardesnis. Ir vėl pakartojimas ištraukė kvaily- 
bei geluonį. 


Nuo kvailybės neišsisuksi. Tačiau galime savo kvailybę padaryti asme- 
nine, unikalia. Jeigu jau mums lemta pasirodyti nevėkšlomis, pada- 
rykime tai kuo aukštesniu lygiu. Jeigu jau klupti, tai bent dainuojant. 
Būdami kuo spalvingiau ir įvairiapusiškiau kvaili, išvengsime bana- 
lios pilkumos ir sustabarėjimo, dviejų pavojingiausių kvailybės pusių. 
Paverskime kvailybę savo stipriausia puse. 

III NEVĖKŠLA AEROBATAS 


La bėtise nest pas mon fort.* 


Paul Valėry Monsieur Teste (1895) 


CREDO 


Niekas nėra toks protingas, kad suprastų savo paties kvailybę. Ir tas 
gerai. Bergždi mėginimai susidoroti su savo pačių kvailybe visi drau- 
ge sudaro mūsų protą. 

„Kiekvieną kartą, pamatęs, kad esu kvailas, aš pats save sutvirtinu.“ 


KAS YRA NEVĖKŠLA:? 


Nevėkšla skiriasi nuo savo draugų ir priešų kalba, apdarais ir valgymo 
įpročiais. Skirtumas nuo kitų apibrėžia jo esmę. Trumpai tariant, jo 
tapatybę garantuoja išorinė riba. 

Tačiau Nevėkšla žino ir savo vidinę ribą. Mar kada gi jis yra tikra- 
sis Nevėkšla? Atidžiau pažvelgus — niekada. Nevėkšla tariasi pažįstąs 
save ir visas savo gerąsias ir blogąsias savybes, tačiau kiekvieną sykį 
žado netenka, apstulbęs dėl savo idiotizmo. 

Tikrasis Nevėkšla niekados neegzistuoja, tačiau tai nėra problema. 
Nevėkšla yra Nevėkšla tiktai savo daugiau ar mažiau spalvingais, ta- 
čiau bergždžiais mėginimais patį save įrodyti. Kvailybė — jo stipriau- 
sioji pusė. Nesėkmė apibrėžia jo tapatybę. „Jeigu jau lemta pasirodyti 
nevėkšlai, tai kuo aukštesniu lygiu.“ 

Šias mintis ponas Nevėkšla subrandino, mindamas namų treni- 

* Kvailybė nėra mano 
stiprioji pusė. 


ruoklio pedalus, — tai buvo vienintelė vieta, kur jis kartais susitikda- 


vo pats save. 


PESIMISTŲ ŠVENTĖ 


Nevėkšla gyvena gyvenimą ne todėl, kad jis toks teisingas, geras ar 
gražus, bet todėl, kad gyvenimas yra toks, koks yra — idiotiškas. Tu- 
rint galvoje, kad ši įžvalga jam truputėlį per sunki — ar truputėlį per 
lengva, — Nevėkšla tiesiog apsimeta, tarytum gyvenimas būtų teisin- 
gas, geras ir gražus; arba kad jis melagingas, blogas ir bjaurus: gyveni- 
mas yra pesimistų šventė; viskas dar ne taip blogai! 


AUSIES SPENELIS 


Esama žydų papročio, vieną akmenį naujame statinyje įmūryti krei- 
vai, šitaip išreiškiant žmogaus netobulumą. Persai, nenorėdami var- 
žytis su Dievo tobulumu, tyčia įaudžia kokią klaidą į savo kilimus. 
Nevėkšlai gimus, motina nukando jam ausies kampelį. 

Tokie nuolankumo veiksmai byloja apie puikybę; tačiau kaip tik 
todėl jie yra netobulumo įrodymai... 


ŠEIMOS ISTORIJA 


Žaisdamas su žmona, jaunas tėvas šoka per padengtą stalą ir sutraiš- 


ko kūdikį. 


KVAILYBĖS ESTETIKA 


Nevėkšla pastūmė lagaminu stiklines „Porta Cornea“ viešbučio duris. 
Tarytum nuvargusių svečių išmėginimas po aguonomis vitraže buvo 
išvedžiotas devizas: per non dormire. Miegas per nemiegą... Apdujęs 
nuo tokios dialektikos, Nevėkšla griuvo savo kambaryje į lovą. 

Ir vėl kai kas buvo gana prastai. Po kelių minučių Nevėkšlai topte- 
lėjo, kad abstrakčiose apmušalų figūrose nėra jokio kartojimosi ar si- 
metrijos. 


Filosofas Immanuelis Kantas savo veikale Kritik der Urteilskraft iš- 

vardija tris grynojo grožio pavyzdžius: maršų muzika, kolibris ir ap- 
mušalų motyvas. Betikslis tikslingumas, jeigu tik jis gimdo proto ir 
vaizduotės harmoniją, garantuoja nesuinteresuotą malonumą. 

O chaotiški raštai, regimi ant viešbučio kambario sienų ir lubų, Ne- 
vėkšlai žadino nemalonumo jausmą, nes pranoko jo protą ir vaizduotę. 

Galbūt Nevėkšla būtų galėjęs atrasti nakties ramybę, vaizduodama- 
sis, kad kaimyninių kambarių apmušalai yra tikslus jo paties kambario 
apmušalų atspindys. Tačiau jis atsispyrė pagundai pašaukti į gyvenimą 
Didįjį Apmušalininką. Verčiau jau priėmė nerimą keliančius raštus 
kaip paskatą pačiam sau atsiskleisti: Nevėkšla darėsi Nevėkšla bergž- 
džiose grumtynėse su elementais, kliudančiais jam tapti savimi. 

Kuo puikiausiai nusiteikęs, Nevėkšla užmigo. 


NUODUGNESNISAMPROTAVIMAI GROŽIO ESTETIKOS 
KLAUSIMAIS 


Kitą rytą Nevėkšla numynė kokias dvi dešimtis kilometrų, nepajudė- 
damas iš vietos ir žvelgdamas į veidrodį viršum prausyklės. Netrukus 
jis pasinėrė į naujus aerobatikos pratimus. 

Karai, žvaigždžių sistemos ir Šv. Petro kupolas žadina nemalonu- 
mo jausmą, nes jie pranoksta mūsų vaizduotę. Tačiau kaip tik todėl, 
kad parodo mūsų ribotumus, jie netiesiogiai leidžia nujausti kažko- 
kią Aukštesnę Galybę, ir tai, pasak Kanto, sužadina malonumą ne- 
malonume. 

O megarinė logika paskatino Nevėkšlą tarti, kad Aukštesnioji Ga- 
lybė apibrėžiama mūsų kvailybe. Antjuslinis pasaulis egzistuoja per 
nebylaus abstulbimo malonę. „Grandines nusimetę gaivalai gieda 
žmogaus kvailybę.“ 

Atlikęs šį minties salto Nevėkšla, vėl grįžo į save. Jis susilankstė tre- 
niruoklį, susidėjo jį į lagaminą ir paliko „Porta Eburnea“ viešbutį. 


HOMEOPATINĖ KVAILYBĖ 


Stengdamasis sušvelninti savo nuopuolio tragizmą, Nevėkšla visus 
savo veiksmus atmiešdavo kruopele kvailybės. Tai nereiškia, kad jis 
tyčia darė kvailybę. Kvailybė iš principo veikia tiktai netyčia ir neju- 

čiomis. Tai kaip gi tuomet elgtis? Kruopelė kvailybės yra tas utopinis, 
nederamas, neįmanomas elementas, kuris būdingas kiekvienam ge- 
rai pasirinktam tikslui; tai, kam lemta nepasisekti ir kas tik tada, per 
bėdą ir gėdą, gali vesti į išmintį. 


DU SUBLIME AU RIDICULE 


Užpakaliniame Nevėkšlos kieme buvo pristatyta milžiniškų skulptū- 
rų, iš savęs išspaustų mėginimų suteikti savo gyvenimui formą: maši- 
na, apkarstyta puodais, plunksnomis ir vėliavėlėmis, begalinis baba, 
monumentalus obeliskas ir kiti stambaus formato veikalai. 

Griežtai žvelgiant, šios skulptūros buvo iškilnios nesėkmės. Iš 
jų nebuvo įmanu susidaryti pakankamo vaizdo apie Nevėkšlos gy- 
venimą. Tačiau tuo, kad buvo nevykusios, šios skulptūros leido ne- 
tiesiogiai numanyti, kuo Nevėkšlos gyvenimas galėtų būti. Jos buvo 
nusisekusios per nesėkmę. 

Kupinas pats savęs, Nevėkšla ištisomis dienomis stovėjo sode. 

Kaimynams kilo klausimas, ar Nevėkšla apskritai įmanomas be 
savo statulų. Ar jis gali gyvuoti be beviltiškų mėginimų suvaldyti savo 
egzistenciją? 

Jokios bėdos. Nevėkšla žvelgė į iškilnumą kaip į kažką juokinga; 
savo neaprėpiamais mastais skulptūros leido apčiuopti nesėkmę, kuri 
buvo Nevėkšlos gyvenimo esmė. Keprtuvėmis, plunksnomis ir vėliavė- 
lėmis apkarstyta mašina, pamažu pradėjusi judėti, giedojo himną Ne- 
vėkšlos nenusisekimams. 


NEGIRDĖTOS STUDIJOS 


Nevėkšla užėjo papietauti į restoraną Zėre-4-guewe. Nuolatiniai lan- 
kytojai buvo aptarnaujami prie ilgų stalų. Nevėkšla atsisėdo prie jų. 
— Kas jums duoda teisę čia sėdėti? — paklausė jį kaimynas. Nuošir- 
džiai susidomėjęs Nevėkšla pasiteiravo, ar tik kaimynas nestudijuo- 
jąs teisės. 
— Spėkit dar kartą, — tarė studentas. 
— Laisvalaikio organizavimas? Erdvių planavimas? Ergonomija? 
Pašnekovas juokdamasis žvelgė į Nevėkšlą. 

— Psichologija? Antroposofija? Filosofija? 

Nevėkšla sąžiningai stengėsi atrasti teisingą atsakymą. 

— Ekonomika? Astronomija? Architektūra? 

Studentas linksmindamasis ragino jį toliau spėlioti. Nevėkšla mi- 
nėjo visas studijų šakas, kokias tik įstengė prasimanyrti. 

— Literatūra? Archeologija? Muzikologija? 

Šypsena studento veide pamaži pradingo. 

— Matematika? Medicina? Gamtos mokslai? 

Nevėkšlos nepasitikėjimas savimi augo tiesiog proporcingai su jo 
stalo kaimyno nepasitikėjimu. Kas čia ką vedžiojo už nosies? 

Nevėkšlai ėmus kartotis ir nebeįstengiant prasimanyti daugiau jo- 
kios studijų šakos, jo pašnekovas buvo įsitikinęs, kad Nevėkšla tiksliai 
žino, kas jis per vienas. 

Priblokštas studentas išėjo iš restorano. Taiklių šūvių pro šalį meis- 
tras ir vėl laimėjo mūšį. 


MOROLOGIJA 


Taikomoji morologija neegzistuoja. Kvailybės dėsnių neįmanoma pri- 
taikyti praktikoje. Mėginimas sukurti nesėkmę vardan naudingo ša- 
lutinio efekto pats save žlugdo. Šie dėsniai veikia tik nejučiomis ir 
netyčia. 

Čia tas pat, kaip ir su Merfio dėsniu: „Jeigu kas nors gali nepasisek- 
ti, vadinasi, nepasiseks.“ Tačiau nemėgink šio dėsnio taikyti, nes tada 
tapsi Silbermano paradokso auka: „Jeigu Merfio dėsnis gali neveikti, 
vadinasi, jis neveiks.“ (Arthur Bloch Murpbys Law (All the Reasons 
why Everything goes Wrong), London, 1985.) 

Bet vis dėlto Nevėkšla lankė klupinėjimo pamokas teatro mokyk- 
loje, ir jo nevykę griuvinėjimai pelnė didžiulę sėkmę. 

NEVĖKŠLA ATOSTOGAUJA 


Pakeliui ponas Nevėkšla sustojo palaukti, kol upė pratekės pro šalį. 

Slaptojo Nevėkšlos 
ginklo sprogimo 
diagrama: de GOLF 

DN HAHA 


TRYS KVAILI ŽEMĖLAPIAI 


Norėdami sudaryti tobulą pasaulio žemėlapį, turime šiame žemėlapy- 
je nupiešti ir patį žemėlapį, kuriame ir vėlei turėtų būti pavaizduotas 
žemėlapio žemėlapis — iki begalybės. Tokio žemėlapin įterpto žemė- 
lapio paradoksą aprašė Josiah Royce 1899 m. išleistoje knygoje The 
World and the Individual. 

Visai kitokio pobūdžio begalybė yra tobulo žemėlapio paradokse iš 
Lewiso Carollo knygos Sylvie and Bruno concluded (1893). Mein Herr 
pasakoja apie planą, kuris tol buvo tobulinamas, kol jo mastelis su 
žeme tapo kaip vieno su vienu. Tačiau kaimiečiai vis tiek dėl jo skun- 
dėsi, mat baiminosi, kad žemėlapis, sykį išvyniotas, užklos laukus ir 
uždengs saulės šviesą. 

Galiausiai kažkam kilo mintis naudoti žemę kaip jos pačios žemė- 
lapį; ir ligi šiai dienai žemė atliekanti savo gyventojams tą vaidmenį. 

Šie trys žemėlapiai iliustruoja kvailybės problemą. Kiekvienai tvar- 
kai kyla totalitarizmo pagunda. Tačiau siekį viską aprėpti pakerta idio- 
tizmas, su kuriuo anksčiau ar vėliau susiduria kiekviena organizacijos 
atmaina, — nesuvokiama beprotybė, grasinanti pažeminti sistemą ir 
paversti ją farsu. Begalinė regresija mums taip pat byloja, kad galiau- 
siai pats žemėlapis kliudo sėkmingai sukurti pasaulio žemėlapį. 

Idiotizmas kelia grėsmę tvarkai; tiesioginė konfrontacija su idio- 
tizmu turėtų žadinti apstulbimą. Tačiau idiotizmas yra sykiu ir mūsų 
konstrukcijų funkcionavimo sąlyga: ji neleidžia rastis susvetimėjimui. 
Idiotizmas verčia susimąstyti. 

Apstulbimas ir susvetimėjimas yra dvi stupor atmainos. Per didelis 

* Le Nėtre'as nuobodulį 
uždarė tarp savo sienų. 


idiotizmas kelia paniką; per menkas idiotizmas, kaip aiškiai rodo to- 
bulo žemėlapio paradoksas, gimdo sukvailėjimą. Taigi užduotis yra 
idiotizmą sykiu ir prisileisti ir jo neprisileisti artyn. 


O tai mus verčia kelti klausimą: kaip įmanoma sukurti tobulą pasau- 
lio žemėlapį? Jeigu visi mėginimai yra nesėkmingi, taip yra tik todėl, 
kad žemėlapį įmanoma sukurti tik tada, kai išeities tašku imsime pa- 
čią nesėkmę. Tiktai tvarka, nuolatos prisimenanti savo pačios neįma- 
nomumą, neleidžia kilti panikai ir susvetimėjimui, kuris čia yra jos 
išvirkščioji pusė. Todėl geriausias sprendimas yra naudoti pasaulį kaip 
jo paties žemėlapį, nes tik taip pasaulis leidžia apčiuopiamai pamatyti, 
koks paikas šis visas sumanymas. 

Tačiau vis tiek lieka pavojus, kad mes pamažu pradėsime nebepa- 
stebėti inherentiškosios paikybės, tuščio tarpo, skiriančio pasaulį nuo 
jo paties, kaip savo žemėlapio, ir imsime manyti, kad viskas čia savaime 
iškalbinga. Norėdami tatai suprasti, turime pasižiūrėti, kokį vaidme- 
nį prancūzų ir anglų parkų architektūroje vaidina baba. 


PRANCŪZŲ PARKO PAIKYBĖ 


Le Nôtre enferma l'ennui dans ses murailles.* 


Lezay-Marnėsia Les Paysages (1800) 


Reikšmingiausias prancūzų kraštovaizdžio architektūros atstovas bu- 
vo Andrė Le Nôtre (1613-1700). Šį matematiką, braižytoją ir sodi- 
ninką Liudvikas XIV 1640 metais paskyrė Versalio parko architektu. 
Pasitelkęs geometrijos nustatytus linijinės perspektyvos dėsnius, Le 
Nôtre stojo į kovą su natūra. 

Formalus prancūziškas parkas organizuojamas aplink centrinę ašį, 
kuri nuo rūmų tiesia linija eina iki pat horizonto, o aplink ją simet- 
riškai išdėstyti gėlynai, fontanai, simbolinės statulos ir vandens tel- 
kiniai, kuriuose atsispindi dangus. Nuo laiptų mes vienu akimoju 
apžvelgiame visą plotą. Prisimenant Liudviko XIV devizą „ut vidi, 
vici“, parkas užkariaujamas išsyk, vos jį pamatome. Sykiu tai yra jo 
trūkumas: prancūzų parkas nepalieka mums jokių mįslių. Simetri- 
ja greitai atsibosta: 

„[-..] Vaisinga gamta 

Kiekvieną akimirką keičia pasaulio teatrą; 

O mes, steriliai išpuoštuos aptvaruos, 

Nuolat ją verčiam paklusti ribotiems mūsų tikslams: 

Štai akimirką gėriuos tvarka, simetrija; 

Bet šis vienadienis malonumas yra gyvenimo nuobodulys.“ 
Saint-Lambert Les Saisons (1785) 


Simetrijos parko viduje mums yra per daug, o ties išorine riba randasi 
stygius, nes anksčiau ar vėliau mes atsiremiame į sieną, — kad ir kokios 
plačios būtų valdovo valdos. Aptvaras kelia mums panišką jausmą, 
kad esame uždaryti. Be to, jis žadina slaptą troškimą pažvelgti ana- 
pus tvoros. Anapus mes spėjame esant dar gražesnių plotų. Šis neri- 
mas niekais verčia malonumą būti parke. 

Tačiau siena skiria ne vien kultūrą nuo aplinkinės natūros, ši kliū- 
tis daro apčiuopiamą ir tą ribotumą, kuris yra inherentiškas forma- 
liam parkui, — fundamentalų puikavimąsi, kuris juo labiau krinta į 
akis, kad siena jį materializuoja! Simetrija daro slogų įspūdį. Jaučia- 
mės netekę prieglobsčio, ištremti iš laisvos gamtos. Mėginant išvengti 
šio nemalonaus jausmo, prancūzų parkuose buvo įvesta ahah. 


AHAH 


Le goūt des points de vue et des lointains vient du penchant * Požiūrių bei tolybių 

troškimas kyla iš to, 

kad daugumai žmonių 

Jean-Jacques Rousseau La nouvelle Héloise (1761) būdinga mėgautis 
vietomis, kuriose jų 
nėra. 


ou opt la plupart des hommes à se plaire où ils ne sont pas.* 


Ahah apibrėžimą randame Diderot ir d Alemberto leistoje Encyclopė- 
die (I dalis, 1751), d'/Argenville'io parašytame straisnyje „Ab-Ab!“: 


„ah-ah, (parkų menas) claire voie arba saut de loup. Šiais žo- 
džiais įvardijama spraga tvoroje, be vartelių, ties alėjomis, su 
grioviu jos papėdėje, verčiančiu mus nustebusius sustoti ir šūk- 
telti ah-ah. Tvirtinama, kad Monseigneur, Liudviko XIV sūnus, 
išrado šį terminą, vaikštinėdamas po Meudono parkus.“ 


Kai kuriose vietose parką juosiančią tvorą pakeičia gilūs grioviai, ku- 
rių per atstumą nematyti. Tiesą sakant, ahah yra karinės kilmės, su- 

Ahah Versalyje 
Foto: Matthijs van 
Boxsel 


manyti kaip spąstai priešo kavalerijai. Tačiau parkų architektūroje 
ahah naudojami, mėginant išvaduoti mus iš slogaus jausmo, atveriant 
reginį į aplinkinę gamtą. Sykiu taip užkertamas kelias įeiti nepagei- 
dautiniems lankytojams. Tačiau ir 2524 negali mūsų su parku su- 
taikyti, net priešingai. Žvilgsnis pasiklysta tolumoje, kad nereikėtų 
matyti artimųjų dalykų. Rojus yra kitur. Tik prastas menininkas, ne- 
galįs mūsų patenkinti tuo, kas mus supa, palieka plyšius pasižvalgy- 
mui. 44ah byloja apie meninę nesėkmę, be to, dar žadina frustraciją. 
Regime lopinėlius gamtos, bet juk norėtume nekliudomi grožėtis visu 
reginiu. Aptikę griovį, suvokiame, koks parkas yra juokingas. „Ahah“ 
yra ne tik nuostabos, bet ir nusivylimo šūksnys. 


Versalio soduose mėginta, pasitelkiant 244h, sukurti iliuziją, kad par- 
kas apima visą pasaulį, ir taip išsigelbėti nuo slogaus jausmo. Ne- 
kliudomi tvorų, nuo centrinio kanalo horizonto linkui bėga keliai, 
apžvalgos ašys, peršančios mintį, kad už parko ribų nieko nebėra. Ta- 
riamai begalinė tvarka sykiu simbolizuoja neribotą valdovo valdžią. 

Tačiau ir šis absoliutizmas buvo pasmerktas nesėkmei; vienintelis 
rezultatas buvo tas, kad dabar tasai slogutis pats buvo išgyvenamas 
kaip begalinis. Pasaulis tapo kalėjimu be sienų. 


Ahah atradimas padaro galą erdvinio neribotumo iliuzijai, tačiau 

sykiu primena ir tvarkos paikystę. Abab yra nebylios nuostabos, bet 
sykiu ir palengvėjimo šūksnys. 


Prancūzų parkai niekados nebuvo išgyvenami kaip antroji natūra. 
Niekur jie nebyloja patys savęs. Tai ką gi daryti su kiekvienam parkui 
inherentiška paikybe? Ogi aþah paversti baba! 


ANGLŲ PARKO PAIKYBĖ 


Reikšmingiausias anglų parkų architektūros atstovas buvo Lancelo- 
tas Brownas (1715-1783), turėjęs pravardę „Capability“, mat gebėjęs 
greitai ir sumaniai įvertinti slaptąsias kaimo dvaro galimybes. Tai, 
kas Brownui šmėžavo prieš akis, buvo „pagerinta“ Anglijos lygumų 
versija. Čia kalbame apie estetinę tautologiją: Brownas norėjo trans- 
formuoti gamtą, paversdamas ją gamtai prilygstančiu parku. Anglų 
parko idealas buvo kaimiškas kraštovaizdis. 

Planui sudaryti pakako vien apjoti raitomis dvaro žemes ir šį tą pa- 
skaičiuoti. Hemon Kurto parkuose Brownas atskleidė Hannah'i More 
savo darbo metodus, pasitelkdamas įsidėmėtiną metaforą: 


„Na, štai ten, tarė jis, rodydamas pirštu, padedu kablelį, o ten — 
rodydamas į kitą vietą, kur tiko griežtesnis posūkis, — įterpiu 
dvitaškį; kitoje dalyje (kur pageidautinas intarpas reginiui per- 
traukti) — brūkšnį, na, o paskui dar tašką, ir imuosi kito objekto.“ 


Atrodo, tarytum jo vienintelis darbas būtų buvęs sudėlioti skyrybos 
ženklus, kad gamta prabiltų pati už save. Tačiau valdingąjį žodį, kaip 
liudija Williamas Cowperis, tarė Brownas: 


„Jis taria žodį. Vietoj ežero čia bus veja plati, 
Miškai išnyksta, kalvos, slėniai subanguoja, 
Upeliai, tarsi vien jo naudai sutverti, 


Jo mostais sekdami klusniai vingiuoja.“ 
Trokšdamas įgyvenddinti savo idealą, Brownas tiesiogine prasme lie- 


pė perpylinėti kalnus, perkėlinėti kaimus, tiesti upių vagas, užlieti 
klonius vandeniu, iškirsti ir pasodinti tūkstančius medžių. Kai jis kal- 

ba apie vietovės „capabilities“, tai skamba lyg parodija tai dvasiai, ku- 
rią romėnai vadino genius loci ir kuri, pasak jų, iš prigimties tveria 
kraštovaizdyje. Browno atksleistoji „dvasia“ veikiau buvo retroakty- 
vus jo tariamai beatodairiško, tačiau iš tikrųjų vizionieriško kišimosi 
efektas. Viskas buvo suplanuota, turint prieš akis būsimąsias kartas. 
Jam pačiam niekados nebuvo lemta išvysti rezultatų. Mediniai aptva- 
rai dar daugybę metų turėjo saugoti jaunus želdinius nuo gyvulių. Ir 
kol parkai jau iš tikrųjų ėmė augti, jų dirbtinė kilmė pamaži buvo pa- 
miršta! Daugelis to, ką mes dabar regime kaip tipišką, natūralų An- 
glijos lygumų kraštovaizdį, yra Browno darbas. Jam mirus, Horace'as 
Walpole'as rašė: 


„Such was the effect of his genius that when he was the happiest 
man, he will be least remembered: so closely did he copy nature 
that his works will be mistaken“. 

(„Toks buvo jo genijaus padarinys, kad kai jis buvo laimingiau- 
sias žmogus, jį mažiausiai prisiminta: jis taip tiksliai kopijavo 
gamtą, kad jo darbai tapo neatpažįstami.“) 


HAHA 


* Pievos kvatojasi. Prata rident.* 


Emanuele Tesauro // cannocchiale aristotelico (1654) 


Gudrybė, padariusi kraštovaizdžio parką įmanomą ir taip drastiškai 
pakeitusi Anglijos išvaizdą, buvo 524a įvedimas: 


„Didžiausia išmonė, reikšmingiausias žingsnis ta kryptimi, kuria 
paskui viskas klostėsi (ir man regis, kad pirmam ši mintis atėjo 
Bridgemanui), buvo nugriauti ribas žymėjusias tvoras ir išrasti 
griovius — šis sumanymas anuomet regėjosi toks nuostabus, kad pa- 
prasti žmonės pavadino jį Ha!Ha!, šitaip reikšdami nuostabą, kad 
toliau eiti kelias jiems taip netikėtai ir nepastebimai užkirstas.“ 


Horace Walpole 


Įsidėmėkime: stebisi ne absoliutus valdovas, bet tauta. Drauge su poli- 
tiniu kraštovaizdžiu keičiasi ir parko išvaizda. Stengiantis sukurti 

natūralumo iliuziją, tvoroms teko visiškai ir galutinai užleisti vietą 
grioviams. Viename paties griovio šone statoma sienelė; kitas grio- 
vio šlaitas padaromas nuožulnus, kad gyvuliai galėtų prieiti iki pat 
sienelės, ir griovyje neželtų piktžolės. Kalvotose vietovėse pastatoma 
sienelė, o prie jos supilamas žemių pylimas. Žemėje įtaisomi vandens 


nuotakai. 


Dėl baba laukai iš didesnio nuotolio regisi lyg parko tąsa, tačiau 
avys į sodą negali patekti: 


„Klajoklės kaimenės, kur ganosi pavėsy, 
Dažnai nuklysta už laukų ribos; bet įžvalgi akis 
Nusprendžia joms užkirst vejas ir sodus.“ 


William Mason 


Keli haha variantai 
Ten, kur parkas regisi nuosekliai pereinąs į gamtą, drykso paslėptas 


baba. Dėl haha galima nekliudomai apžvelgti aplinkui plytinčią gam- 
tą. Sodas „susilieja“ su lyguma, kuri virsta didžiuliu parku. 

* Tikras aktorius 
turi tauriai apgauti 
žiūrovus. 


ANTROJI NATŪRA 


Gerokai baiminuosi, kad natūra yra ne kas kita, kaip pirmasis 
įprotis, lygiai kaip įprotis yra antroji natūra. 


Pascal Pensées 


Kad pirmoji natūra jau yra antroji, tiesiog karikatūriškai mums de- 
monstruoja anglų parkas. Štai Walpole'as rašo apie parkų architek- 
tą Williamą Kentą, Browno mokytoją: „He leaped the fence, and saw 
that all nature was a garden.“ Remiantis principu, kad visa natūra yra 
sodas, sodas taip integruojamas į natūrą, kad galiausiai jo, kaip sodo, 
nebeįmanoma atpažinti. Tai — natūralizmo triukas. Anglų sodas pra- 
nyksta savo paties ideale. Sodas tampa kraštovaizdžiu, natūra — savo 
pačios parku.Pasak Jeano-Jagueso Rousseau, bet kokio dirbtinumo 
nebuvimas yra tobulo sodo garantas, tačiau čia kalbame apie sodą, 
kurio tobulybę lemia sodo nebuvimas! 


Banalu sakyti, kad mūsų turimas natūros paveikslas yra nulemtas 
kultūros. Tačiau čia dar privalu pridurti, kad kiekvienoje tarytum sa- 
vaime bylojančioje natūroje esama baba. 

Turint galvoje tai, kad anglų parko nebeįmanoma atskirti nuo ap- 
linkinio kraštovaizdžio, nuo prancūzų parko jis skiriasi tuo, kad baba 
atradimas čia nedaro galo iliuzijai. „Haha“ yra švelnios nuostabos 
šūksnys. Mes juokiamės iš tariamai beprasmio griovio. Tačiau noras 
juoktis mums praeina, vos suvokus, kad šis elementas iš vidaus orga- 
nizuoja „natūrą“, kurioje mes vaikštinėjame. 


GAMTOS ORKESTRO DUOBĖ 


A true artist should put a generous deceit on the spectators.* 


Edmund Burke 


1740 m. sukurtoje Davido Garricko dramoje Lethe or Esop in the Shades 
mes regime Ezopą Stikso pakrantėje, kurį lydi lordas Chalkstone'as, 
Browno šalininkas, laidąs kritines pastabas apie tai, kaip sutvarkytas 
požemių pasaulis. Pavyzdžiui, jis rodo į Eliziejaus laukus: 

„kurie, beje, suplanuoti visiškai atmestinai — be jokio skonio! Nė 
ženklo vaizduotės! Toji jūsų upė ana ten, kaip jūs ten ją vadinate? 
Stiksas... taigi... jis toks tiesus kaip P/eet-ditch. Būtumėte turėję 
išraityti ją serpentinu, o pakrantės šlaitus padaryti nuožulnius. 
Ši vieta iš tikrųjų turi gražių „capabilities“, bet būtų reikėję išre- 
tinti ir štai šitą girią, ir aną medžių guotą dešinėje. Trumpai ta- 
riant, čia visur stinga įvairovės, pločio, kontrastų, nelygumų.“ 
(Eina prie orkestro duobės, ūmai sustoja ir žvelgia į plyšį.) „Ne, 
va čia tai gražus Ha-Hah!“ 


Orkestro duobė padaro teatre iliuziją įmanomą, su sąlyga, kad jos žiū- 
rovas nemato. Lygiai taip pat ir þaha yra tas slaptasis taškas, iš kurio 
diriguojamas anglų parkas. 


Lygiai kaip ir prancūzų ahah, anglų haha ne tik formaliai skiria parką 
nuo gamtos, bet ir žymi ribą, kuri yra neatskiriama kiekvieno parko 
dalis. Ir vis dėlto čia esama didelio skirtumo. 

Prancūzų parko riba yra pats parkas: palengva malonumą teikian- 
ti forma ima daryti slogų įspūdį. Tuščiai mėginant išvengti tokios 


struktūrinės parko paikybės, pasitelkiami 25ah ir padaromos spra- 


Haha Ljuton Hu 
vietovėje. 

* Grožis sielvarte daro 
mums patį didžiausią 
poveikį. 


gos pasižvalgyti į nepaliestą apylinkių gamtą, arba žadinama begali- 
nės kultūros sugestija. 

O anglų kraštovaizdyje estetinio malonumo šaltiniu tampa pati 
parkui būdinga kvailybė. Sodas iš tvoros apjuosto ploto pavirsta į nuo 
gamtos nebeatskiriamą parką, kuris sukasi apie haha: trumpai tariant, 
riba tampa ašimi. Slogulį kelianti forma tampa varomąja jėga. Di- 
namiką parkui suteikia inherentiška įtampa, tverianti ne tarp kultū- 
ros ir natūros, o tarp „natūros“, kuri yra kultivuota, ir nesutramdomo 
idiotizmo, kuris radosi 4252 pavidalu. Per virtinę tuščių mėginimų 
paversti parką antrąja natūra, parkas darosi kažkoks natūralus. An- 
glų kraštovaizdis yra kintamas sodas, kitaip sakant — contradictio in 
terminis. 

Ši išmonė yra Edmundo Burke'o estetikos pagrindas. 


EROTINIS EMPIRIZMAS 


Beauty in distress is much the most affecting beauty.” 


Edmund Burke 


Kaip ir jų kolegos prancūzai, anglų sodų architektai stojo į kovą su 
gamta. Gamta laikyta „raw goddess“, kuri niekados nepasiekianti to- 
bulybės, kol neprisidedąs dieviškasis žmogaus ratio, atrenkąs iš gam- 
tos tai, kas geriausia, ir pašalinąs „ydeles“: „Where the nature failed, 
Brown acted.“ 

Neoplatonizmas teigia, kad tik tobulai sutvarkyta Gamta per Gro- 
žį atskleidžia mums Tiesą ir Gėrį. Menininkas privalo imti iš gamtos 
ir puoselėti tas formas, kurios idealą daro „apčiuopiamą“. Štai jums ir 
sofhizmas: žmogus tobulina Gamtą, nes jį patį, savo ruožtu, patobulins 
atskleistoji Gamtos „Tiesa“. 

Neoplatonizmas įduoda į rankas Williamo Kento sodų raktą, ta- 
čiau, norėdami suvokti jo mokinio Browno sėkmę, turime gilintis į 
erotinį empirizmą Edmundo Burke'o, kuris 1756 m., kaip Brownas 
kaip tik pradėjo kraštovaizdžio projektuotojo karjerą, paskelbė veika- 
lą A Philosophical Enquiry into the Origin of Our Ideas of the Sublime 
and Beautiful. Pasak Burke'o, gamtos skelbiama žinia nėra moralinio 
ar didaktinio pobūdžio. Grožis sužadina ne Gėrio ar Tiesos, bet... 

Meilės idėją! Ne platoniškos, bet juslinės meilės. Ją Burke as supranta 
ne kaip aistros smagybę ar nenumaldomą geismą, bet kaip švelnumo 
ir jaudulio atmainą. Sodas neatveria mums vartų į aukštesniąsias sfe- 
ras, tačiau — kaip tik leisdamas apčiuopiamai pajusti jo netobulybę — 
geba sutaikyti mus su šiuo pasauliu. 


Prancūzų parką valdė protas, kuris savosiomis saiko ir proporcijos 
taisyklėmis medžius paverčia pilioriais, piramidėmis ir obeliskais, 
gyvatvores — mūro sienomis, kalvas — parteriais, upes — kanalais, o ke- 
lius - geometrinėmis figūromis. Tačiau Grožis nėra Intelekto ar Pro- 
to kūdikis. To mus moko gamta: „Proportion not the cause of Beauty 
in Vegetables“ (Enquiry III, ii). Čia svarbus ne tobulumas. Visiškai 
sekdamas tokių aštuonioliktojo šimtmečio skeptikų, kaip Hume'as, 
tradicija, Burke'as skelbė, kad mūsų racionalios konstrukcijos yra ribo- 
tos; tačiau jis imanentiškąjį ribotumą paskelbė esant Grožio esencija! 

Negalimybė aprėpti visumą tampa svarbiausia Browno parkų at- 
rakcija. Rūpindamasis, kad mūsų nesuimtų nerimas ir nebylus nuo- 
bodulys, kuris čia yra išvirkščioji nerimo pusė, anglų sodas mums 
pateikia Palaipsnes Permainas. Begalinis kartojimas ir ūmus kontras- 
tas neleidžia atsipalaiduoti, o atsipalaidavimas yra būdingas Grožio 
padarinys. Todėl Brownas sulaužo visas tiesias kraštovaizdžio linijas, 
kad ir kokios natūralios jos būtų; parko apybraižos įgyja netaisyklin- 
gą pavidalą, o jo viduje raityti takai veda pro gazonus atšlaitėse, kurios 
leidžiasi prie platų lankstą darančios ar bent vingiuotos upės pakran- 
tės, kur vandenyje atsispindi kur ne kur išsibarsčiusių medžių pavida- 
lai ir spalvos, — tai vienintelė leistina, mat vėjo ir vandens sujudinta 


simetrija. 


ZIGZAGO METAFIZIKA 


Here the total artifice reveals itself 
As the total reality.* 


Wallace Stevens Someone Puts a Pineapple Together 
Anglų sodas atmeta bet kokią galimybę apžvelgti visumą. Laikas čia 


pelnosi iš erdvės: prancūzų parkas išsyk visas pateikiamas iš statiško 
taško, o anglų parkas palengva atsiveria klydinėjančiam žvilgsniui. 


Haha | 69 


* Tai, kas sukurta dirb- 
tinai, čia asiskleidžia 

Nė kiek neabejotina 
tikrove. 


Šiame sąryšyje dažnai kalbama apie zigzago metafiziką. Keliai veda 
pro visą virtinę netikėtai naujų vaizdų arba atveria tuos pačius ele- 
mentus vis iš naujos perspektyvos. Parkas „išsipildo“ bevaikštinėjant. 


Centrinę vietą čia užima judėjimas, kuris veikiau ne ramina, o leidžia 
atsipalaiduoti: 


„Dauguma žmonių turbūt bus pajutę jausmą, apimantį juos, kai 
jie patogioje karietoje vežami per švelniai banguotą gazoną su 
lėnais kalneliais ir nuolydžiais. Tai geriau nei bet kas leidžia su- 


vokti ir Grožio idėją, ir jos galimą priežastį.“ 


Lygiai kaip lopšys ar supamasis krėslas iškyla per sodą leidžia atsipa- 
laiduoti, nors įtampa ir išlieka. 

Kaip Grožio dinamikos pavyzdį Burke'as, greta anglų sodo, mini 
moters kaklo ir krūtų sritį: „tą apgaulingą labirintą, kuriuo klydinė- 
janti akis slysta, nesižinodama, kurion pusėn sukti ar kur ji vedama.“ 
Kaip tik šis negalėjimas rasti tvirtą atramą tapo esmine anglų parko 
pagunda! Tarp formų tvyranti nuolatinė įtampa net parkui suteikia 
kažkokių erotinių bruožų. Norėtųsi kraštovaizdį žvelniai paglosty- 
ti ir apkabinti. 

Burke'as remiasi tapytoju Williamu Hoghartu, kuris veikale The 
Analysis of Beauty (1753) sukūrė „line of beauty“ koncepciją; tai ban- 
guota linija, kurią Hoghartas įžvelgė kiaušinio, petražolės, ananaso 
ir Čipendeilo stiliaus baldų formose. Ši serpantino linija (galinti eiti 
ir per plokštumą, ir aplink tūrinę formą) yra simetrijos ir asimetrijos 
jėgų Žaismės padarinys. Vidinis prieštaringumas yra Grožio žavesys; 
idiotizmas palieka šiek tiek erdvės vaizduotei — su sąlyga, kad tatai do- 
zuojama, nes pernelyg didelis kontrastas paverstų grožį į iškilnumą, 
kuris, savo ruožtu, ir vėlei pranoksta mūsų vaizduotės gebėjimus, to- 
dėl sukeltų stuporą. 

Prancūzų parkas išdėstomas aplinkui centrinę ašį, kuri, žvelgiant 
nuo rūmų pakylos, tiesiai eina iki susiliejimo su horizontu, o anglų 
sodas, priešingai, išdėstomas aplinkui „line of beauty“, kuri be pra- 
džios ir be pabaigos vinguriuoja per kraštovaizdį. Ši linija nežadina 
mums aukštesnės harmonijos vaizdinių, nežada mums visų priešybių 
išsirišimo trancendentiniame taške, ji siūlo mums tvarką, kurioje ne- 

tvarkai paliekamas pozityvus vaidmuo. Kaip tik ši gyvatės linija, ser- 
pantinas, suteikia sodui kažką panašaus į rojų. 

Trumpai kalbant, zigzago metafizika pagrįsta gudrybe, kai ima- 
nentinis apribojimas tampa parko sėkmės garantija. Iš po žemių atai- 


di šelmiškas haha: „prata rident“, pievos kvatojasi. 


Williamo Hogharto 
“The line of beauty". 

Šį ženklą tituliniame 
The Analysis of Beauty 
(Londonas 1753) 
puslapyje lydi citata iš 
Miltono Paradise Lost 
(9.516-18), kurioje 
Šėtonas, apsimetęs 
vinguriuojančia gyvate, 
gundo Ievą: “So vary'd 
he, and of his tortous 
train Curl'd many an 
wanton wreath, in sight 
of Eve, To lure her eye." 


MORALAS 


Ha ha. 
Bosse-deNage 


EI 


Žodis „rojus“ persų kalboje iš pradžių reiškė ir „sodą“ (aptvarą, gam- 
tos viduje atribotą plotą), ir „palaimingųjų buveinę“. Žmogus ištisus 
šimtmečius tuščiai stengėsi suderinti tuos du dalykus. Sodų menas 
yra ne kas kita, kaip virtinė nesėkmingų mėginimų pertvarkyti gam- 
tą, paverčiant ją linksmybės rūmais. Tam tikra prasme kiekvienas so- 
das pats sau kliudė tapti rojumi. Sodas trukdo sodui. 

Tačiau Lancelotas Brownas gebėjo šį paiką akligatvį paversti išei- 
ties keliu, naudodamas gamtą kaip jos pačios sodą. Tokia sąmojinga 
elgsena užkerta kelią frustracijai, tačiau nesuteikia visiško pasitenkini- 
mo. Kaip tik todėl, kad palieka mums dar šiokių tokių norų, sodas iš- 
gyvenamas kaip gamta. Anglų sodas nusisekęs per nesėkmę; tai ir yra 
tasai „haha“ kuris slapčiomis lydi kiekvieną grožio liniją. 

Visur, kur tik pasaulis regisi savaime bylojąs pats už save, turime 
ieškoti 44ha pėdsakų — taško, kur tvarka suteikė vietos paikybei, ap- 
link kurią ji sukasi. 


EPILOGAS 


1979 m. Londono Victoria and Albert Museum surengė sodų architek- 
tūrai skirtą paordą. Tarp planų ir piešinių veltui ieškorume Browno 
sodų. Lentelė skelbia, kad jo kūryba: 


Ha Ha Road 
Foto: E. Van 
Moerkerken 

„buvo tik pusę šimtmečio trukęs nukrypimas, atėmęs iš anglų 
jų mėgiamą sudėtingo ir gėlių pilno sodo pobūdį. Le jardin ang- 
lais byloja apie laikus, kai anglai, pametę galvą, išnaikino savo 
sodus. [...] Jo meno ir genijaus esmė buvo vien moduliuoti žemę, 


vandenį ir medžius“. 


Iš tikrųjų Brownui nerūpėjo tapybinis turinys. Jis drastiškai naikino 
visus formalius italų, nyderlandų ir prancūzų stiliaus sodus. Jam rū- 
pėjo ne gėlės, urnos, šventyklėlės ir kiti niekniekiai, jam rūpėjo di- 
džioji grožio linija. 

Paradoksalaus Browno parko neįmanoma atskirti nuo gamtos. Jo 
sodas sutampa su tuščia erdve, kurioje normaliu atveju veisiamas so- 
das. „Tuščias“ sodas nesuderinamas ne vien su kitais sodais, bet ir 
apskritai su pačiu žanru! Taigi „anglų sodo“ atmainoje rūšis „sodas“ 
susiduria su savo priešingybe. 

Taigi ne vien ironija yra ta aplinkybė, jog „neregimas“ Browno par- 
kas parodoje išsiskiria tuo, kad jo čia nėra. Ekspozicija negali suteik- 
ti erdvės sodui, kuris kasasi po žanro pamatais. Tačiau sykiu ši sodų 
meną teršianti dėmė veikia ir kaip skiriamoji žymė: žanras gali įgyti 
legitimaciją tik atsiribodamas nuo sodo, kuris sodą neigia! 


v KVAILIAI PRAGARE 


PAIKUOLIŲ PRAGARAS 


Pasak Lukrecijaus (De rerum natura III 978-1023 eil.), požemių pa- 
saulio bausmes privalome interpretuoti alegoriškai: 


„Visa, kas paslėpta, sako, esą gelmėj Acheronto, 


visa tai mūsų gyvenime gali kiekvienas matyti.“ 


(M. Račkausko vert.) 


Tantalas, kuris baiminasi uolos, kybančios jam viršum galvos (kai tik 
jis siekia gėrimo ir valgio), įkūnija žmogų, kurį kamuoja nepagrįsta 
dievų ir likimo smūgių baimė. Titijas, kurio kepenis per amžius ka- 
poja pesliai, atstovauja tiems, kuriuos kankina aistra, degina pavydas 
ar griaužia baimė. Nesėkmingi Sizifo mėginimai užritinti ant kalno 
akmenį iliustruoja tuščius mėginimus užvaldyti žmones. Danaidės, 
pilančios vandenį į bedugnę statinę, simbolizuoja nepasotinamą ma- 
lonumų poreikį. 

Lukrecijus pragarą įkurdina ne anapusybėje, bet šiame žemiškaja- 
me gyvenime. Baimė yra bausmė už mūsų aklus geismus: „Čia, mūsų 
gyvenime, už kraupius darbus ateina ir kraupi bausmių baimė.“ Bijo- 
me atgailavimo, kalėjimo ar kankinimo, o kitais atvejais mūsų laukia 
graužatis, gailestis ar nešvari sąžinė. Bausmę dar padidina baimė, kad 
kentėjimas yra begalinis, o po mirties jis dar padidės. „Taip kvailių 
gyvenimas virsta tikru Acherontu“ (eil. 1023). 

Tiesa, Lukrecijus nutyli apie slaptą malonumą, kuris slypi mūsų 
begaliniuose tuščiuose mėginimuose numaldyti savo geismus; tai pa- 

sitenkinimas per nepasitenkinimą. Tačiau ši palaima palikta tiktai 
dvasingiesiems vargdieniams. Suvokimas, kad mūsų siekiai yra be- 
viltiški, kad mes siekiame vien tam, kad siektume, paverčia šį gyve- 
nimą pragaru. 


ATARAKSIJA 


Nėra jokio kito pragaro, išskyrus baimę, kuri, beje, neatskiriamai su- 
sijusi su mūsų egzistencija. Baimė apkartina mums malonumą, tačiau 
sykiu verčia pasaulį suktis. Iš mirties baimės mes puolame į gyveni- 
mą. Mirtina baimė kursto aklą, nepatenkinamą sekso, valdžios ir gar- 
bės troškimą; o tai ir vėlei žadina bausmės, kančios ir... mirties baimę. 
Toks yra uždaras ratas, kuriame mes įkalinti. Įtampa tarp mirties bai- 
mės ir gyvenimo geismo sukuria egzistencinį pragarą. Mirties baimė 
galiausiai veda į neapykantą gyvenimui. 

Vienintelis kelias iš šio imferno yra ataraksija, būsena, laisva nuo 
rūpesčio ir baimės. Epikūrininkas mėgina išsivaduoti iš savo kliedo, 
gyvendamas nuošalyje ir aistringai tramdydamas savo aistras. Ir šis 
mėginimas susitaikyti su gyvenimu yra tam tkra prasme autodestruk- 
tyvus. Ataraksija kraštutiniu pavidalu yra mirties prie gyvos galvos 
atmaina, didžiausios kvailybės variantas: nutilimas iš baimės padary- 
ti kvailybę. Baimindamasis gyvenimo, epikūrininkas slapčiomis gei- 
džia mirties. 

Lukrecijus, sulaukęs keturiasdešimt penkerių metų, nusižudė. 


BOJOTIŠKASIS PRAGARAS 


Kampeno pokštų kvailybė ir graikų pomirtinio pasaulio bausmės įsi- 
dėmėtinai sutampa: 


Kvaili miestiečiai semia vandenį rėčiu. Danaidės! 


Miestiečiai tempia nuo kalno nuneštus rąstus vėlei į kalną, o pas- 
kui ridena juos žemyn, mat tai rodosi esą lengviau. Sizifas! 


Ieškodami „užeigos kitoje pusėje“, miestiečiai be galo vaikštinėja 


per kelią pirmyn ir atgal. Tantalas! 


Kvailiai pragare | 75 


Girnapusės gabenimas 
Medžio raižinys iš Das 
Schiltbūrgerbuch, 1680 


* Palikite visas viltis, 
kurie čia įžengiate. 

Kad nepamestų girnų akmens, miestietis, prieš risdamas jį nuo 
kalno, kiša galvą į skylę. Tai verčia prisiminti likimą Iksiono, 
prirakinto prie amžinai besisukančio liepsnojančio rato. 


Miestiečiai atviroje jūroje stumia stiebą, kad laivas judėtų į prie- 
kt. Heraklis Tartare amžinai bėgioja su įtemptu lanku! 


Bojotiana ne piešia nemalonią žmonių elgsenos karikatūrą, bet ilius- 
truoja pragarą, kuris slypi pačiame kasdienos gyvenime: mūsų paikų, 
instrumentinių veiksmų šalutinis efektas yra tvarka, — su sąlyga, kad 
mes nematome jų idiotizmo ir esame įsitikinę, jog tolimoje perspek- 
tyvoje esama tam tikro tikslo. 

Bojotiškasis pragaras atsiskleidžia tiems, kurie išsiugdo „kvailybę 
reginčią akį“ — tą, pasak Flauberto, kraupų talentą, kuris padaro galą 
bet kokiam gyvenimo džiaugsmui. 


PRAGARO VARTAI 


Lasciate ogni speranza, voi ch'entrate.* 


Dante Inferno 


Dzeusas padovanojo žmonėms užantspauduotą statinę, kurioje buvo 
surinktos visos gėrybės. Genamas smalsumo žmogus atkimšo statinę, 
ir visos gėrybės išsilakstė, nuskrido atgal į dangų. Pasiliko tiktai viltis. 
(Babrius, Ezopo pasakėčios) 

Mįslingame variante Dzeusas nubaudžia žmogų už tai, kad šis pa- 
grobė ugnį, ir duoda Epimetėjui dovanų Pandorą, „viskuo apdova- 
notą moterį, gavusią iš dievų visokių gražių ir grėsmingų savybių, o 
sykiu su ja — ir nelaimių sklidiną vazą. Epimetėjo („to, kuris žvelgia 
įkandin“) paraginta, Pandora atidengė vazą, o tada pasaulyje pasklido 
visokios negandos ir kančios; vazoje pasiliko tiktai Viltis. (Hesiodas, 
Darbai ir dienos) Kitaip sakant: Pandora atėmė iš žmonių bet kokią 
viltį, ir tada gyvenimas virto pragaru. 

Šį visų gyvenimo puošmenų netekimą mes atpažįstame ir nuodė- 
mingojo nuopuolio mite. Paragavę uždraustojo vaisiaus, Adomas ir 
Ieva įgyja gebėjimą rinktis tarp gėrio ir blogio. Šis neišmintingas dar- 
bas suteikė jiems įžvalgą, leidusią po visam suvokti, kad darbas buvo 
paikas. Ir jų mirtingumas realybe tampa tik tada, kai yra suvokiamas. 
Trumpai tariant, intelekto įgijimas buvo nuodėmė, kurią lydėjo fa- 
tališkas sukrėtimas. Rojus niekados nebegrįš į žemę. Mūsų bevaisiai 
mėginimai atkurti harmoniją daro gyvenimą bojotiška komedija. 

Kita vertus, mūsų kultūra yra ne kas kita, kaip produktas tuščių 
mėginimų atgauti rojų. Dar daugiau, struktūrinis stygius daro žemiš- 
kan gyvenimą itin patrauklų: laimė slypi troškimuose, o ne jų išsipil- 
dyme... Tačiau tai veikia tik tol, kol to nesuvokiame. 


Posūkį simbolizuoja Dantės pragaro vartai. Viršum jų niūriomis rai- 
dėmis parašyta: „Palikit visas viltis, čia įžengdami.“ Šį paliepimą dera 
interpretuoti kaip mįslę: pasaulis, regimas be vilties, yra pragaras. 
Vartai stovi vieni girioje — lygiai kaip ir triumfo arka, irgi neatverian- 

Epimetėjas ir Pandora 
atidengia vazą 

Johno Flaxmano 
graviūra 


Pragaro vartai 


Iš: Auguste Rodin, Utrecht 1939 


ti kelio į kitą erdvę. Vieni sau stovintys vartai ženklina perspektyvos 
kaitą tarp vilties ir baimės. Baimė veda į pragarą; mes mirštam iš bai- 
mės. Taigi kitoje pragaro vartų pusėje turėtų būti užrašyta: „Viltis tei- 
kia gyvenimą“. Viltis atveria prieš akis reginį, duoda tariamą gelmę 
mūsų lėkštiems, bojotiškiems veiksmams. 

Šią gudrybę galima iliustruoti ir Pragaro vartais, milžiniškomis 
bronzos durimis, kurias Auguste'as Rodinas sukūrė kaip laukujus 
Paryžiaus Dekoratyviojo meno muziejaus vartus. Nuo viršaus Mąsty- 
tojas (dar vadinamas ir Poetu arba Vergilijum) melancholiko poza žvel- 
gia į apkvailintos žmonijos kančias. Galėtume čia įžvelgti satyrišką 
Rodino protestą (juk dailininkas buvo atviras grynojo meno šalinin- 
kas): pro pragaro duris įžengiate į Dekoratyviojo meno muziejų, taigi 
palikite visas viltis. Tačiau šis kaltinimas išlietas vartų — taigi taiko- 
mojo meno kūrinio — pavidalu. Pokštas tas, kad Pragaras yra ne ana- 
pus vartų, o pavaizduotas pačiuose vartuose. Pragaras slypi pačiuose 


vartuose; muziejus niekados nebuvo pastatytas. 


KRAŠTUTINĖ ANAMOREOZĖ 


The mind is its own place, and in it self. 
Can make a heaven of hell, a hell of heaven.* 


Milton, Paradise Lost 


Triumfo arkos tariamai leidžia pažvelgti į didingą karinę praeitį, ta- 
čiau, kaip liudija Paryžiaus Arc de Triomphe, iš tikrųjų jos yra be- 
prasmiai monumentai, kurie, pasirelkdami atgalios veikiančią jėgą, 
traumuojamus karo baisumus mėgina sujungti į prasmingą sąryšį. Pa- 
sak Didžiojo Karo veteranų, šis baisingas akmens luitas turi įkūnyti 
Prancūzų Dvasią. Tačiau, pasitelkę „kvailybę reginčią akį“, nepama- 
tysime nieko daugiau, išskyrus lėkštas alegorijas, Napoleoną persiren- 
gusį romėnu, pilkas antkapių plokštes su karininkų vardais, garbės 
reiškimą kautynėms tokiose negirdėtose vietose, kaip Ulmas, Auster- 
licas ir Jena, bekraujį nežinomą kareivį, amžinąją ugnelę. Triumfo 
arka lyg negyva raidė stūkso vidur pašėlusio, abejingai savo ratus su- 
kančio eismo. Vartai įrėmina savo pačių tuštumą. Tai monumentas 
visoms paikybėms, palaikančioms naciją viename daikte. 

* Siela yra savo pačios 
namai, ir ji pati. 

Dangum paverčia praga- 
rą, pragaru — dangų. 


Tačiau, pažvelgus „proto akimi“, triumfo arka yra paminklas žmo- 
nių gebėjimui iliuzijomis palaikyti nacijos narsą. Niekio skirtingumas 
sukuria skirtingumo pasaulį. Destis kaip žiūrėsime, tai yra arba pa- 
minklas vilties tuštybei, arba pergalės vartai pagerbti tuštybei, palai- 
kančiai viltį gyvą. 

Tatai darosi dar aiškiau, pažvelgus į šiek tiek tolėliau stovinčią 
Grande Arche. Ši triumfo arka nėra išpuošta nebyliais didingų pra- 
eities momentų paveikslais, ji turi didžiules veidrodines sienas, at- 
spindinčias dinamišką aktualybę. Čia turime kalbėti apie kraštutinę 
juslių apgaulę: viena vertus, tai monumentas gyvenimo tuštybei, kita 
vertus, — pro arką mes regime pasaulį kaip jo paties triumfą. 


ŠMĖKLŲ NAMAI 


Dantė, lydimas Vergilijaus, kaip tik susirengęs įžengti į pragarą. Po 
įrašo vartuose „Palikite visas viltis“ (Lasciate ogni speranza), Vergilijus 
jam pataria: „Palik visą baimę“ (/asciare ogni sospetto). Atidžiai pažvel- 
gus, gyvenimas be vilties yra pragaras, tačiau pragaras, žvelgiant į jį be 
baimės, yra mugės pramoga. Dantė — tragedijomis besidomjs turistas, 
jo lankymasis kažkoks iškrypėliškas. Negalima sakyti, kad Dantė gė- 
risi visomis tomis negandomis. Jis nepritaria Tertuliano teiginiui, kad 
pragare kenčiančių nusidėjėlių reginys yra atlygis doriesiems. Mėga- 
vimasis kančia Dantei svetimas. Lygiai taip pat jis nesišlieja prie sam- 
pratos Tomo Akviniečio, kuris džiaugiasi, kad pragaras egzistuoja, nes 
„bausmė yra meilė, jeigu tik ji pagrįsta“, — šis tekstas tinkamas paaiš- 
kinti kitam mįslingam įrašui viršum pragaro vartų: 


„Mane sukūrė dieviška Galybė, 
Aukščiausia Išmintis, pirmoji Meilė.“ 


Dantė nuoširdžiai sielojasi dėl pasmerktųjų kančių. Jis verkia dėl to, 
ką regi, bet sykiu ir negali nuo to reginio atitraukti akių. Tam tikra 
prasme jo pasitenkinimas yra kai kas daugiau, nei vien slaptas mėgavi- 
masis. Jis randa malonumą nemalonume. Dantė pakerėtas ne todėl, 
kad pragaras toks egzotiškas, o kaip tik todėl, kad pragaras jam slap- 
čiomis primena beprotybę, sudarančią mistinį jo gyvenamosios kultū- 
ros pamatą. Bausmės atspindi kankinamą kovą už egzistenciją. Dantei 

saugumo jausmą teikia kontrastas su pasmerktaisiais, apčiuopiamai 
leidžiantis pamatyti, kokia nestabili jo paties komfortiška padėtis. 

Pragaras nėra sopulių vieta šiaip jau harmoningo bendrabūvio vi- 
duje. Priešingai, kultūra yra oro pilis, fiktyvūs pramogų rūmai kas- 
dienybės pragaro viduje. Tačiau, atskleidimas paslapties, kad pragaras 
neegzistuoja, kad jis niekuo nesiskiria nuo nelaimių persekiojamų ap- 
linkinių žmonių, padarytų galą saldšianjgišiam:š šiurpinimuisi ir su- 
keltų stuporą. 

Todėl įmanoma ir kitaip perskaityti įrašą viršum vartų: pragaro 
fikcija yra būdas sutaikyti mus su kasdieniu gyvenimu, ir todėl ši fik- 
cija yra aukščiausios Išminties ir Meilės ženklas. 

Taigi nesunku suprasti, kodėl /nfermo yra populiariausia Divina Com- 
media dalis. Kaip Dantei poetas Vergilijus, taip pats Dantė skaitytojui 
siūlo pakeliauti po pragarą. Vergilijus „budriu veidu“ žengia vidun... 


SKYRIMO DOVANA 


Nė vienoje pragaro vartų pusėje Dantė nesutinka žmonių, kurie būtų 
netekę „il ben dell'intelletto“, dieviškosios skyrimo dovanos. Religi- 
ne prasme tai yra gebėjimas regėti Dievą, filosofine (Aristotelio) pras- 
me — tiesos intuicija. 


CZ CES 


Dë, E E teg S E 
DEEN EEN RE TA NO SD SP DECH Lt SAPCA 
A at SE EN Ce CARAI IMAGO Lafe on n o 

Domenico Di 
Micchelino. 

Dante paveikslo 
kairėje — pragaro vartai 
ir „apsiniaukusio proto 
žmonės“ 


Rojuje intelektas nėra reikalingas, nes ten kiekvienas darbas iš pri- 
gimties nekaltas, tačiau už rojaus ribų mes be intelekto neišsiverčiame: 
protas, „nous“, suteikia vieningumą mūsiškiam pasaulio paveikslui, 
viską surikiuoja tam tikroje perspektyvoje, viską susieja su Aukščiau- 
siuoju Gėriu, Summum Bonum. 

Pragare mes sutinkame tuos, kurie šią dovaną laisva valia neigė ir 
buvo už tai nubausti kraupiomis kančiomis. Tai irgi galima kitaip 
perskaityti: tam, kuris netenka proto, pasaulis tampa pragaru. 

Greta šių spalvingų nusidėjėlių, kurie savo dievišką dovaną iššvais- 
tė, rinkdamiesi blogį, esama dar ir tingiųjų, kurie nusidėjo savo in- 
telektui, išvis nesiimdami rinktis. Tai paikoji minia, kurią Danteė 


pirmiausiai pamato, įžengęs pro pragaro vartus. 


PRIEANGIS 


Lydimas Vergilijaus, Dantė įžengia į pragarą. Prieangyje, dar prieš 
Acherontą ir Limbą, niūrioje plynėje po bežvaigdžiu dangumi, ge- 
nama širšių ir vapsvų, paskui besisukiojančią vėliavą blaškydama- 
si laksto nesuskaičiuojama minia. Aimanuojančių dvasių keliamas 
triukšmas panašus į smėlio audrą. 

Tai bevardžiai siluetai, nereikšmingieji, nepelnę nei gėdos, nei gar- 
bės, neverti net vardo. Šie „apsiniaukusio proto žmonės“, linkę paty- 
lėti ir nusiplauti rankas, nusidėjo tuo, kad nesirinko, — nesirinko net 
galimybės nesirinkti. Jie buvo nei geri, nei blogi. Tarp jų sutinkame 
grupę puolusių angelų, kurie nei maištavo, nei liko ištikimi Dievui, 
tik laikėsi nuošalyje, rūpindamiesi vien savimi. 

Bežvaigždė naktis ženklina negalėjimą orientuotis. Besiblaškanti 
vėliava yra klydinėjančios neryžtingųjų dvasios simbolis. Palyginimas 
su smėlio audra byloja apie jų didelę daugybę, jų bergždumą ir tušty- 
bę. Širšės ir vapsvos simbolizuoja nenaudingą veiklumą. 

Šiuos nelaimėlius, „kurie niekados negyveno“, atstūmė ir dangus, 
ir pragaras. Jie atsidūrė anapus nuodėmės ir dorybės klasifikacijos. Jie 
atopiški, nepritapėliai. Jie ekscentriški ne kokio nors išskirtinumo, o 
kaip tik vaiduokliškame pilkume. Jie neverti nei vardo, nei vietos. Net 
nusidėjėliai gali prieš juos dar puikuotis! 

Gyvieji numirėliai yra pasmerkti per amžius be atilsio klaidžioti 
tarp pasaulio ir anapusio. Jų aklas gyvenimas toks niekingas, kad jie 

pavydi lemties net tiems, kurie kankinami pragare, nes tie bent žino 
savo vietą ir bausmę, žino, kur jiem dera būti. Bausmė atspindi jų 
nuodėmę. Nežinojimas kursto tingiųjų baimę; tokia yra kankynė, pa- 
skirta tiems, kurie nieko nenorėjo žinoti. Krikščionims visų pasaulio 
negandų priežastis buvo blogis, tačiau Dante'ė, duodaaos vietos „gy- 
viesiems numirėliams“, suka ir kryptimi graikų sampratos, kuri teigė, 
kad blogis randasi iš kvailumo ir neišmanymo. 

Vergilijus ragina Danteę eiti toliau. Girdi, tiems paikuoliams net 
ir apžiūrinėjamiems būti esanti per didelė garbė. „Pasauly atminimas 


jų išnykęs.“ 


GĖDOS DĖMĖ 


Those who have crossed 

With direct eyes, to death's other Kingdom 
Remember us — if at all — not as lost 
Violent souls, but only 

As the hollow men 


The stuffed men? 


T. S. Eliot The Hollow Men 


Ne nusidėjėliai, bet „gyvieji numirėliai“ yra kūrinijos gėdos dėmė. Jų 
„nuodėmė“ (toliau liekanti bevardė) yra paikybė, dėjimasis kvailiu, 
pasyvi valia būti kvailam. Tuščiaviduriai žmonės gyvena patys sau. 
Turime galvoti apie konformistus, nepastovius rinkėjus, tylinčią dau- 
gumą, bandą, kuri nesvarstydama pasiduoda šios dienos pamišimui, 
oportunistus, linkstančius ten, kur vėjas pasisuka, žmones be pozici- 
jos, abejinguosius ir bailiaširdžius, kurie nutyli savo nuomonę, o pa- 
skui skuodžia įkandin visų kitų. Jie neverti vardo, todėl jų paskirties 
vieta yra niekieno žemė. 

Tačiau tikroji priežastis, kodėl jie pasmerkti užmarščiai, yra ta, kad 
per juos atsiskleidžia kūrinijos paikybė. Juk kaip tik beotiškoji masių 
elgsena lemia tai, kas laikoma gėriu, o kas - blogiu! Paikuoliai atsklei- 
džia slaptąją tvarkos tiesą, tą faktą, kad pasidalinimas į avis ir avinus 
yra kontingentiškas, kad jis pagrįstas ne sąmoningu rinkimusi, bet 
kantriu taisyklių ir įstatymų laikymusi. 

* Tie, kurie perėjo 

Atmerktomis akimis į 
kitą mirties Karalystę 

Mus atmena - jei atmena 
— ne prarastas 

Ir smurto pilnas sielas, 
o tiktai 

Tuščiavidurius žmones 

Žmonių iškamšas. 


* Jie neišmano, nesupras, 
Jie vaikšto tamsoje, 
Sugriuvo žemės pamatai, 
Ir verias praraja. 


Turint galvoje tai, kad ši įžvalga sužlugdytų tikėjimą ir juo pagrįs- 
tą sistemą, mes viską apverčiame aukštyn kojomis: apsimetame, tary- 
tum paikuoliai griauna tvarką, atsisakydami rinktis. Taip beotiškasis 
tvarkos aspektas pats tampa ypatingu stimulu, etiniu akstinu rink- 
tis, mąstyti, naudotis laisva valia. Mūsų rinkimasis tampa reikšmin- 
gas tik tada, kai jis mus atskiria nuo paikuolių. Palyginti su tais, kurie 
bailiai traukiasi į šalį, net nusidėjėlis darosi herojumi. Taip kūrinijos 
paikybė pavirsta skiriamuoju principinės, moralios ar imoralios, elg- 
senos bruožu. 

Liuciferio kryžius sudaro pragaro branduolį, tačiau paribyje sūkuriu 
besisukanti paikuolių grupė paliečia apskritai visos kūrinijos šerdį. Gy- 
vieji numirėliai taip keri mus todėl, kad primena mums tuštumą, be- 
otiškąjį pragarą, slypintį mūsų tvarkos gelmėje. Tad ir neuostabu, kad 


Vergilijus sunerimęs sako, jog mums nevalia skirti jiems dėmesio. 


KVAIŠŲ ROJUS 


They know not nor will understand 
In darkness they wolk on, 

The earth's foundations all are moved 
And out of order gone.* 


82 psalmė (Johno Miltono vertimas) 


Keliaudamas per Chaosą į Edeną, Šėtonas sustoja kraštinėje ką tik su- 
kurtos Visatos sferoje apmąstyti savo būsimosios užduoties: sukurstyti 
nuodėmingąjį nuopuolį. Jam po kojų plyti Primum Mobile, tamsi plu- 
ta, kurioje slypi visos žvaigždės ir planetos. Žvalgantis į tą „audringą 
žemės jūrą“, Šėtonui regisi įsidėmėtina ateities vizija: jis mato neapsa- 
komai didelę sklandančią žmonių gausybę, kurioje matyti vienuoliai 
ir kunigai, apsupti relikvijų, atlaidų ir rožinių; atsiskyrėliai ir piligri- 
mai, ieškoję Dievo Žemėje; Babelio statytojai, sumanę dangų siekian- 
tį bokštą; Empedoklis, kuris, kėsindamasis į nemirtingumą, šoko į 
Etną, taip geisdamas išlaisvinti savo sielą; Kleobrotas, kuris šoko į 
jūrą, norėdamas patikrinti tai, ką Platonas kalbėjo apie Eliziejų. 

Tai naivūs žmonės, tuščiai mėginę Žemėję užsiimti vietą anapusy- 
je. Jų atpildas atitinka darbų tuštybę. Lyg oro kamuoliai kyla jie nuo 
žemės ir, praskrieję septynias planetas, per tvirtai kabančių žvaigždžių 

ir per krištolo sferas pasiekia Pirmąjį Judintoją. 

Iš Empirėjaus sklindąs šviesos spindulėlis palaiko jiems amžinojo 
gyvenimo viltį; tačiau, užkėlusius koją ant laiptų, vedančių į Dangiš- 
kąją Jeruzalę, audros viesulai nubloškia į grorą, į platų limbą, kartais 
dar ir vadinamą Kvaišų rojumi. 

Kadangi jų veiksmai byloja ne tiek apie blogumą, kiek veikiau apie 
infantilišką tuštybę ir pretenzijas, jie nėra pasmerkti eiti į Pragarą ir 
jiems paskirta vieta Limbe, kuris nuo seno yra galutinė paikų sielų 
vieta. Tą vietą jie vadina rojumi, nes nieko nenutuokia; tie dvasios var- 
getos nesuvokia, kad jų egzistencija „pakibusi ore“ ir tariasi keliaują į 
Dievo Karalystę. 

Ši įsidėmėtina istorija paimta iš Johno Miltono Paprastojo Rojaus 
(III knyga, 418—496 eilutės). Anam metui būdinga popiežiaus šali- 
ninkų kritika, groteskiškas stilius, neužbaigtumas ir keista, izoliuota 
šios satyros padėtis šiaip jau tokiame rimtame kūrinyje taip nesiderino 
su griežta ir harmoninga epo konstrukcija, kad kai kurie kritikai čia 
net tarėsi įžvelgią ne vietoje įterptą kito autoriaus atkarpą. 

Iš kokios perspektyvos atsiskleidžia šios veikalo dėmės reikšmė? 


KVAILYBĖS PLAFONAS 


1638 m. lankydamasis Italijoje, Miltonas pamatė apoteozės plafoną. 
Palazzo Barberini rūmuose Pietro da Cortona kaip tik baigė tapyti 
paveikslą, kuriame Dievo Apvaizda suteikia amžiną garbę ir nemir- 
tingumą popiežiui Urbonui VIII ir jo šeimai. 

Anglijoje Miltonas, kuris, nukirsdinus Karolį I, netrukus kaip nau- 
jai sudarytos valstybės tarybos sekretorius gavo kabinetą Vaithole, 
matė Rubenso Karaliaus Jokūbo I ir Stiuartų monarchijos triumfą... 

Sūkuringame paveiksle di sotto in su matome, kaip Bažnyčios ir 
valstybės valdovus angelai kelia į dangų, apsuptus jų pasaulietinės 
valdžios simbolių ir alegorinių figūrų, simbolizuojančių dorybes — 
Maldingumą, Teisingumą ir Apdairumą. Pakraštyje pavaizduoti ere- 
tikai — kaip gigantai, kuriuos Minerva, Išminties simbolis, veja laukan 
iš kompozicijos. 

Bent jau ne mažiau reikšmingas yra ir tas jusles klaidinantis būdas, 
kuriuo pavaizduoti patys valdovai. Kvadratūros menas žengimą į dan- 

„Karolio I anamorfozė“ 


Anglų mokykla (1660) 


gų daro ne vien regimą, bet leidžia ir pajusti šį metafizinį įvykį. Žiū- 
rovo žvilgsnį perspektyvinė tapyba traukia į begalinės erdvės laisvę. 
Matyti — tai tikėti. Mes pamirštame, kad esama plafono, nors jis yra 
begalybės iliuzijos sąlyga. „Stuporo“ estetika išvaduoja mus iš žemiš- 
kųjų ribų ir leidžia numanyti dangiškąją palaimą. 

Dažnai grindyse dar esti pažymėtas taškas, iš kurio žvelgiant pa- 
veikslas įgyja gilumą ir prasmę. Tiesa, vos mums pasitraukus iš nu- 
rodytosios vietos, spektaklis įgyja netikėtą posūkį; visos vertikalės 
rodosi kaip horizontalės. Sąvokos „viršuj“ ir „apačioj“ darosi bepra- 
smės. Ir regisi, tarytum būtų sugriuvusi ne tik pavaizduotoji tvarka; 
mums ima suktis galva ir gimsta abejonė, ar pasaulis apskritai turi 
kokį pamatą už šios perspektyvos ribų. Kyla pavojus, kad neteksime 
pusiausvyros; taip nebyli nuostaba leidžia mums nujausti, kas yra pa- 
skutiniojo teismo diena. 

Kūrėjai, kurių dauguma buvo jėzuitai, į šį metodą žvelgė kaip į 
pamoką tiems, kurie nesilaikė teisingos pozicijos jų religijoje. Be to, 
centrinis taškas buvo sykiu ir valdovo absoliutizmo bei popiežiaus ne- 
klystamumo metafora. 


86 | Kvailybės enciklopedija 


d 73 


ia 1. "T TŽ GC met ën E E ev Sg e "wm 
DEELER 


Būdamas respublikonas ir puritonas, Miltonas atsisako tokių po- 
žiūrių. Jis žengia žingsnį į šalį ir parodo, kokia paika yra ašis, aplink 
kurią sukasi ši iliuzija. „„Paika“ todėl, kad paikybės čia neįmanoma 
nustatyti, pačiam nepasitraukus iš esamos tvarkos; tasai taškas, vei- 
kiant atbulinei jėgai, išmintį įgyja iš sistemos, kuri juo pagrįsta. Mil- 
tonas ištrūksta iš tų kerimų sofizmų. Įkypai nukreiptas žvilgsnis atima 
iš pasipūtusių prasisiekėlių perspektyvą. Harmonija virsta komedija. 
Pakylėtos figūros svirduliuoja tarytum 


„vėjas smarkus, iš abiejų šalių 
į veidus jiems papūtęs, skersomis 
oru už tūkstančių juos mylių neša.“ 


Taip pažvelgus, apoteozės plafonas yra Kvaišų rojaus iliustracija. Pa- 


veikslas įamžina jų kritimą. 


VALIA BŪTI KVAILIU 


Aklasis Miltonas pasinaudojo stuporo technika, norėdamas apmesti 
kvailybės paveikslą. Žvelgiant teisingu kampu, tariamai nederąs Pra- 
rastojo Rojaus trečiosios knygos pasažas (kurio centre yra laisvos valios 

„Minerva išvaiko 
gigantus“ 

Pietro'o da Cortona'os 
paveikslo Dieviškosios 
Apvaizdos triumfas 
(1638) fragmentas 


„Afrika“ 


Andrea Pozzo paveikslo 
Šventojo Ignaco Lojolos 
triumfas (1694) 


fragmentas 


ir išankstinio nulemtumo klausimas) pasirodo kaip apoteozės plafono 


anamortozė, kaip išskirtinis simbolis savęs aukštinimo, tos pirmykš- 
tės nuodėmės, dėl kurios Šėtonas buvo išvytas iš Dangaus, o Adomas 
ir Ieva — iš Rojaus. 

Miltonas neigė mintį, kad žmogus savo darbais gali laimėti vietą 
Anapusyje. Jo požiūriu tai buvo Dievo malonės klausimas. Suteikda- 
mas paikybei vietą savo veikale, poetas primena žmogiškųjų pažinimo 
galių ribas ir tą neapibrėžtą erdvę, kurioje sklando mūsų hipotetinės 
konstrukcijos — taip ir pat ir jo paties vizionieriškas epas. 

Intelekto triumfai pagrįsti paikybe, kuri efektyvi tik tol, kol yra 
neregima. Esse est non percipi. Jei nenorime prarasti pagrindo po ko- 
jomis, turime apsimesti kvailiais ir priimti kvailybę, glūdinčią visų iš- 
mintį žadančių sistemų šerdyje. 

Miltonui stigo valios būti kvailiu. 


PRIEDAS: UODO APOTEOZĖ 


Rožiniuose rytuose Aurora atvėrė purpurinės savo rožių pilnų me- 
nių duris. Aušrinės genamos, žvaigždės sprunka, ir didingasis Fa- 
jetono saulės vežimas pasirodo horizonte. Pagaliau išaušo mano 
triumfo diena. Milžiniškoji Stabmeldystė ir Neišmanymas, lydimi 

„Šventojo Ignaco Lojolos triumfas“. Andrea Pozzo paveikslas (1694) 


Ydos gyvačių, nyra į tamsybes, o mane septyni angelai neša į šviesą. 
Visose pusėse visa grožybe pasirodo keturios pasaulio dalys. Juodo- 
ji Afrika, sėdėdama ant krokodilo ir rankoje laikydama dramblio 
iltį, margaspalvėmis plunksnomis pasipuošusi Amerika ant jagua- 
ro, vaisiais ir perlais pasipuošusi Azija ant kupranugario ir vaini- 
kuota Europa ant savo žirgo lieja ant manęs gausybės ragą. Galingi 
sparnai kelia mane į dangaus begalybę. Kylu aukštyn pro auksu ap- 
kraštuotus debesis, lydimas saldžių garsų, kuriuos zefyrai kelia savo 
dūdelėmis, arfomis ir lėkštėmis, ir supamas rausvų angeliukų, ant 
purpuro pagalvėlių nešančių mano skeptrą ir aukso karūną. Chro- 
nas parodo nesuteptus įžymių mano protėvių herbus, Marsas įteikia 
man nugalėtojo vainiką, Arachnė ir septyni laisvieji menai reiškia 
man pagarbą, Šlovė savuoju trimitu skelbia mano garbę. 

Kaip tik buvau beišvystąs Šventąjį Dievą visoje didybėje, kai jis pa- 
taikė man į akį. O rūstybė sparnuota, keršte budrusai, tu klasta 
radai kelią per tamsų mano karališko guolio plonytėlaičių klostė- 
tų užuolaidų labirintą, idant pažadintum mane iš puikybės kupi- 
no sapno. Viena akim apakęs mėginu susiorientuoti, klausydamasis 
tavo monotoniškos giesmės, nes noriu padėkoti už geradarystę. Pa- 
statei mane kojomis ant suplūktos žemės, ir už tai geidžiu tave kelti 
į aukštybės. Palaimintas búki tu, parvulus umoris alumnus, ku- 
ris, pasisotinęs mano kilmingu krauju, nutūpei pailsėti ant lygaus 
lovos baldakimo. Tegu mano šilkinė šlepetė parodys tau kelią pas 
Kūrėją. Lik sveikas. 


(Iš: Lorenzo Morales, Morosofia, Lepe 1692.) 

Viename 1585 m. išleistame žinyne, veikale Philosofia Secreta de la 
Gentilidad, Juanas Pėrezas de Moya (1513-1596), savo laikais pir- 
miausiai išgarsėjęs kaip matematikas, mėgino pateikti krikščionišką 
moralistinį klasikinės mitologijos figūrų ir istorijų aiškinimą. Antro- 
sios dalies Capítulo XLII (įterptas tarp skyrių apie vaisingumo dievą 
Priapą ir patyčių dievą Moama) krinta į akis tuo, kad jame pasakoja- 
ma ne apie dievų ir pusdievių triumfą ar nesėkmes, bet, kaip nurodo 
ir pati antraštė, — De la descendencia de los Modorros, — dėmesys sutel- 
kiamas į mulkių kilmę („Modor7a“ reiškia apkvaitimą, apdujimą). Pa- 


teiksiu visą teksto vertimą, o paskui imsiuosi jį aiškinti. 


APIE MULKIŲ KILMĘ 


Pasakojama, kad Prarastasis laikas 
vedė Neišmanystę. Jiedu susilaukė 
sūnaus vardu Maniau kad. 

Šis vedė Jaunatvę. Jiems gimė šie 
vaikai: Nežinojau, Nemaniau, Ne- 
pagalvojau ir Kas būtų pamanęs. 

Kas būtų pamanęs vedė Nedė- 
mesingybę, ir jiedu susilaukė vaikų: 
Gerai kaip yra, Padarysim rytoj, So- 
čiai laiko, Dar bus progų. 

Sočiai laiko vedė iškilniąją damą 
Nemaniau. Jiedviem gimė vaikai: 
Nesusimąsčiau, Žinau ką sakau, Ma- 


nęs neapmulkinsi, Nesuk sau gal- 
vos, Aš tą sutvarkysiu. 

Žinau ką sakau vedė Tuštybę, ir 
jiedviem gimė šie vaikai: Geruoju ar 
piktuoju, Bus kaip noriu, Reikalau- 
ju pagarbos, Visko bus ligi soties. 

Visko bus ligi soties ištekėjo už 
Reikalauju pagarbos. Jiedviem gimė 
vaikai: Nėra ko plušėti ir Nesėkmė. 

Pastarasis vedė Menkus smege- 
nis, ir jiedviem gimė vaikai: Tai gra- 
žu, Kas jam darbo, Panašu į mane, 
Neįmanoma, Tik nieko daugiau ne- 


HI 


sakyk, Vis tiek numirsi, Pasieksiu 
savo, Ateitis parodys, Dar pamatysi, 
Kuo ryžtingiausiai, Apsieisiu be pa- 
tarimų, Per mano lavoną, Tegu sako 
ką nori, Kas bus tas bus, Kas man 
darbo, Badu nemirsim, Tai ne bėda 
o Dievo malonė. 

Reikalauju pagarbos tapo naš- 
liu ir vedė antrąkart, šįsyk Kvaily- 
bę. Kuomet visas kraitis jau buvo 
iššvaistytas, vienas tarė kitam: Tu- 
rėk kantrybės, pasiimsim paskolą ir 
šiais metais smagiai sau gyvensim, o 
kitais metais Dievas pasirūpins“. Ir 
jiedu, patarti Visko bus ligi soties, 
taip ir padarė. Suėjus terminui, jie 


nebeturėjo pinigų sumokėti palūka- 


PALIATYVŲ GALIA 


noms, ir tada Beprotybė juos uždarė 
į kalėjimą. Ten juodu aplankė Die- 
vas atleidžia. Skurdas nuvedė juos į 
užeigą, kur galiausiai mirė Reika- 
lauju pagarbos ir Nepagalvojau ga- 
lybė. Jie buvo palaidoti drauge su 
Paliko 
daug vaikų ir vaikaičių, pasklidusių 


savo prosenele Kvailybe. 


po visą pasaulį. 

Ši istorija paaiškina mums, iš kur 
radosi neatidieji, mulkiai ir neap- 
dairieji, kurie neklauso patarimo, 
kurie vadovaujasi savo beprotiško- 
mis iliuzijomis ir kurie gyvena sulig 
šia diena, nesirūpindami gyvenimo 


pabaiga ir tuo, kas bus ateityje. 


Renesanso menininkai mėgo tokias savybes, kaip Grožis, Yda ar 
Apsirijimas vaizduoti kaip moterų figūras, dažniausiai pateikiamas 
kraštovaizdyje, pilname objektų, simboliškai užsimenančių apie vaiz- 
duojamą dorybę ar nuodėmę. Kvailybę aprinkame vaizduojamą kaip 
kvatojančią moterį su švinine skrybėle ant galvos (tai užuomina į 
plumbeum ingenium, švininį protą) ir malūnėliu rankoje, simbolizuo- 
jančių minčių malimą ir beprasmiškus darbus. 

Alegorinėje literatūroje taip pat pasakojama apie įvairių abstrakcijų 
nutikimus ir tarpusavio santykius. Mokyklinis pavyzdys čia yra Pru- 
dencijaus (V šimtmetis) Psychomacbia, kur nuodėmės ir dorybės trau- 
kia į kovą vienos prieš kitas. Baltasaro Graciano veikale EI Criticón 
(1651) Kvailybė pristatoma kaip Beprotybės sesuo, o jos abi vaizduo- 
jamos kaip Melo dukterys ir Nemokšiškumo anūkės. 

Ir Juano Pėrezo de Moya tekste aptinkame kelias veikiau klasikines 
nuodėmes — Tuštybę, Nemokšiškumą ir Kvailybę. Greta šios didžių- 
jų nuodėmių klasės čia randame mažiau žinomą grupę daiktavardžių, 
kurie, sujungti su būdvardžiu, įgyja neigiamą reikšmę, — Prarastą lai- 
ką ir Menkus smegenis. Tačiau išskirtinis ir netikėčiausias dalykas 

šiame tekste yra tas, kad čia pirmą kartą atkreipiamas dėmesys į pa- 
liatyvų vaidmenį — į vaidmenį įprastų frazių, išsisukinėjimų, žodžiu, 
posakių, kuriais blefuojama ar kas nors dangstoma. Toje kvailybės ge- 
nealogijoje autorius mėgino išanalizuoti visą šios paskiros kalbos kla- 


sės struktūrą. 


ŽODIS TAMPA KŪNU 


Pradžiai galime šiame pasakojime išskirti tris lygmenis. Paliatyvai yra 
ištraukti iš jų pirminio konteksto ir perkelti į naują. Vienas posakis 
išvestas į sceną kitame. Taip būtų galėjusios rastis tokios žavios kons- 
trukcijos, kaip, pavyzdžiui ši: „Žinau ką sakau tarė: „Žinau, ką sakau“ 
Tačiau autorius tuo nesinaudoja. Jau vien pats faktas, kad tekstai čia 
reiškiasi kaip kito teksto veikėjai atveria svaigulingą perspektyvą. 

Be to, alegoriniame kartų sąvade rekonstruojamos paskirus posa- 
kius jungiančios loginės sąsajos. Beje, priežasties ir padarinio struktū- 
ra Čia yra sudėtingesnė, nei regisi iš pirmo žvilgsnio. 

Galiausiai paliatyvai figūruoja moraliniame kontekste kaip smerk- 
tinos dvasinės laikysenos simboliai. Atitinkami posakiai tampa įvai- 
rių kvailo aplaidumo atspalvių personifikacijomis. 


Įsidėmėtina tai, kad, paliatyvus išimant iš jų įprastinės aplinkos, 
netenka jų labai prievartauti. Dažniausiai tai esti trumpi, užbaig- 
ti sakiniai. Naujame kontekste jie, tiesa, transtormuojami į veikėjus, 
tačiau alegorija negriauna jų savito pobūdžio. Ir iš izoliuoto palia- 
tyvo byloja atmetamasis mentalitetas. Išsisukinėjimai visada gyvena 
savą gyvenimą. Jų pasirodymas dažniausiai reiškia sykiu ir pašneke- 
sio pradžią, ir pabaigą. Jie apodiktiški, jie traukiasi dialogui iš kelio, 
nepalieka erdvės abejonei ar prieštaravimui, jie kurti kitam ir mulki- 
na patys save. 

Savimi patenkintas pobūdis dar kartą pabrėžiamas daugialy- 
pe incestine elgsena. Kraujomaša gimdo tolesnį išsigimimą. Tačiau, 
nors paliatyvai darosi nevaisingi dvasinės raidos požiūriu, kvailybė, 
kaip matome, čia pakankamai gerai veši. Dauginimasis gimdo vis di- 
desnį idiotizmą, ir jo padarinys yra po visą pasaulį pasklidusi mul- 


kių diaspora. 

IŠSISUKINĖJIMŲ TRIUMFAS 


Koks gi mentalitetas analizuojamas, pasitelkiant paliatyvus? Čia kal- 
bama ne apie atviras, herojiškas, provokacines nuodėmes, kuriomis 
pažeidžiama tvarka ir moralė, bet apie slaptas, kasdienes, dangstomas 
nedorybes. Paliatyvai slapsto ir įkūnija klastingą laikyseną. Centrinę 
vietą užima ne atsitiktinė mirtina nuodėmė, bet struktūrinis aplaidu- 
mas, rami sąžinė, kuri pati save apgaudinėja ir nesijaučia daranti ką 
nors pikta. 

Be abejo, ir šias smulkias nedorybes įmanoma suvesti į tokias uni- 
versaliąsias pagrindines nuodėmes, kaip Tinginystė, Švaistūniškumas 
ir Puikybė, tačiau jų išdavikiška galybė slypi kaip tik begalinėje įvai- 
rovėje. Moralę galiausiai pakerta kaip tik į akis nekrintančių paskirų 
nedorybių suma. 

Didžioji teksto galybė yra ta, kad čia atskleidžiama, kaip ši fata- 
liškoji raida klostosi. Mums pateikiamas ne pranešimas apie drama- 
tiškus žygdarbius, ber labai sausas kasdienių veiksmų — vedybų ir 
giminės pratęsimų — sąrašas. Nuolatinis įvykių kartojimas, dar labiau 
pabrėžiamas administraciniu santuokų sąvado perteikimu, įgyja kone 
biblinį skambesį. 

Ne Tinginystė (Desidia) ar Puikybė (Superbia), bet dauginimosi 
instinktas (konservatyvi Luxuria atmaina) lemia galutinį išsisukinėji- 
mų triumfą. Paliatyvai padaro tai, kas herojams ir dievams pavyksta 
nebent didžiausiomis pastangomis. Dangstydamosi paliatyvais, kvai- 
lybės užvaldo gyvenimą. Kaip tik tokie kasdieniški veiksmai regisi fa- 
tališkai tikslingi. Jų mistinė galybė slypi ne asmeninėse savybėse, bet 
gausume. Žmonių kvailybė ir monogamija nuveikia daugiau nei die- 
vų klasta ir nežabotas siautėjimas. 

Taigi perversiją gimdantys paliatyvai pagaliau gavo jiems deramą 
vietą mitologijoje. Galų pagalėje lemtingas šios ilgai neigtos klasės 
vaidmuo tapo įžvelgtas. 

Pabaigoje autorius šiek tiek ilgėliau stabteli ties Reikalauju pagar- 
bos gyvenimo nutikimais. Anksti pasimirus jo pirmajai žmonai (ir se- 
seriai) Visko bus lig soties, jis vedė Kvailybę. Nesaikingumas (Gula) 
ji pražudė. Ar autorius kelias grandis praleido? Reikalauju pagarbos 
ūmai pasirodo vedęs su Nepagalvojau, tolima senmote, o jo antroji 
žmona, Kvailybė, ūmai skelbiama jo promote. Ir kaip gali būti, kad 

Visko bus ligi soties staiga regisi prisikėlusi iš numirusiųjų ir patarinė- 
ja šviežių sutuoktinių porai, kaip iššvaistyti kapitalą? 

Tačiau reikšmingesnis dalykas yra ūmus raktinės Baroko figūros 
pasirodymas: iš už kulisų galutinai nulemti jų likimo į priekį žengia 
Beprotybė. Klasikinis Beprotybės (engaño, iliuzija, saviapgaulė, ap- 
sirikimas) priešininkas yra Prablaivėjimas (desengaño, susivokimas, 
nušvitimas, išganingas iliuzijų dingimas). Ši pora dažniausiai lemia 
moralę. Tačiau paliatyvų teatre viešpatauja viena Beprotybė. Prarastas 
Laikas ir Neišmanystė aklomis sudaro santuoką. Šios vedybos veda ne 
į pažinimą ar įžvalgą, o į dvasios tingumą, perdėtą puikavimąsi savi- 
mi, miglotas spėliones ir paliatyvo gimimą. 

Paskutinis veiksmas yra jau vien privalomas numeris, kuriame mo- 
ralei dar kartą leidžiama pasirodyti ir paskelbti, kad trumparegystė ar 
neatidumas veda į tikrą pragaištį. Tačiau ši žinia neįstengia paslėpti to 
fakto, kad moralė ir savivoka yra bejėgės. Reikalauju pagarbos mirtis 
reiškia genealogijos pabaigą ne todėl, kad drauge su juo palaidojama 
Kvailybė, bet todėl, kad begalinio ir spartaus jo giminės medžio šako- 
jimosi nebeįmanoma aprėpti. Moralė nebeteko valdžios gyvenime ir 
iškilusi grėsmė, kad ją užgoš Kvailybės atžalos. 


VISŲ VALANDA 


Įkandin Juano Pėrezo de Moya Mulkių genealogiją parašė ir Francis- 
co de Quevedo. Vėliau jis tokias įprastines frazes pritaikė veikale Visų 
Valanda arba Fortūna su Protu (La Hora de Todos y la Fortuna con Seso, 
1635), didingoje alegorijoje, kurioje pagoniška Fortūnos tema naudo- 
jama krizės apimto pasaulio nestabilumui iliustruoti. 

Jupiteris, nusprendęs patraukti Fortūną atsakomybėn, sušaukia vi- 
sus dievus. Akloji Fortūna įžengia vidun, pasiramsčiuodama lazda ir 
vedama šuns. Supama savojo rato, Fortūna juda į priekį ant rutu- 
lio. Jai įkandin ateina Proga, moteris barbarės veidu ir plika galva 
(„kregždžių veidrodžiu“). Tiktai ant kaktos jai tabaluoja ilga sulipusi 
plaukų sruoga; reikia mokėti pastverti Progą, kai ši sruoga prasikiša. 
Jai pasislėpus, Progos už pakaušio niekaip tvirtai nebesučiupsi. 

Jupiteris skundžiasi, kad dėl Fortūnos paikybės žmonės nebetiki 
dievų ir mano, jog dangus esąs tuščias. Fortūnai prikaišiojama ne tiek 

Proga ir Atgaila 
(maždaug 1500 m.) 
Andrea Mantegna 
freska. 

Šiame variante 

Proga (Occasio) 

viena sparnuota koja 
balansuoja ant rutulio. 
Plaukų sruoga 

dengia jai akis. 
Atgaila (Poenitentia) 
seka jai įkandin. 
Tikrasis Mokytumas 
(Vera Eruditio), stovinti 
ant tvirto pagrindo, 
saugo mus nuo likimo 
vilionių. 


dėl josios aklumo, kiek veikiau dėl to, kad ji esanti neteisinga. Juk ji 
apdovanojanti piktadarius ir stumianti doruosius į skurdą. 

Fortūna sako, kad dėl to kalta esanti ne ji; ji aklai ir abejingai žars- 
tanti aplink savo dovanas. Proga priduria, kad žmogus pats privaląs 
pastverti progą. Jeigu kam nesiseką, jis turįs kaltinti savo neatidumą. 
Tačiau žmogus, girdi, savo dvasinį tingulį ir pagedimą dangstąs įpra- 
stinėmis frazėmis: 

"Kvailybė išplatino tarp žmonių tokius pragariškus posakius: 


„Kas būtų pamanęs; niekados nemaniau; į tai nekreipiau dėme- 
sio; nežinojau; viskas gerai; na, ir kas; man dėl to nei šilta, nei 
šalta; rytoj bus nauja diena; sočiai laiko; progų į valias; į tai ne- 
kreipiau dėmesio; žinau, ko noriu; nesu toks kvailys; liaukis ai- 
manavęs; dėl to nenumirsiu; vienas juokas; nevalia viskuo tikėti; 
kad ir kas būtų; tai neįmanoma; visiems po truputį; Dievas tuo 
pasirūpins; už kantrybę bus atlyginta; ne pirmas, ne paskutinis; 
gana, tai gana; kas tau darbo; mano nuomone; tai neįmanoma; 


daugiau nė žodžio; nebegaliu; laikas parodys; pasaulis ir toliau 

sukasi; miršti tik kartą; ką sau manai; tikrai sakau; sakau, ką no- 
riu; sėdim toj pačioj valty; aš juos pažįstu; tai mano reikalas; pa- 
žiūrėsim; sakoma, kad“. Ir dar „bet“ ir „galbūt“. O amžinas tų 
kietakakčių priedainis yra toks: Tebūnie, kas bus! 


Šie kvaili posakiai žmones daro išpaikusius, tinginius, nevalas. Jie yra 
tasai ledas, kuriuo aš čiuožiu, jie suka mano ponios ratą, jie ridena ru- 
tulį, ant kurio laikosi mano ponios kojos. Bet jeigu tie bukagalviai lei- 
džia man išsprūsti, ar valia mane barti už tai, kad išsprūstu? 


Jupiteris nusprendžia atlikti eksperimentą. Liepos dvidešimtą dieną 
ketvirtą popietės valandą visą valandą žmonės gausią atlygį - kiekvie- 
nas, ko nusipelnęs. Fortūna paleidžia savo ratą ir šis, risdamasis per 
žemę, visur kelia stulbinamą maišatį. 


VALANDA U* 


Išmušus valandai, gydytojas virsta budeliu. Nuteistasis keičiasi vieto- 
mis su savo sargybiniu. Šiukšlės plūsta į vaistinę, o tablečių puodeliai 
iš parduotuvės ritasi į šiukšlių talpykles. Šiukšlininkai, apsiginklavę 
šluotomis ir kastuvais, darbuojasi, svaidydami į pašalius dažytas mo- 
teris su sifilitikių nosimis ir dažytais plaukais. 

Vagis, savo turtą sudėjęs į prabangius namus, kuriuos paskui siūlė- 
si išnuomosiąs, regi, kaip tų namų akmenys dingsta vienas po kito, o 
stogo čerpės sklendžia šalin. Durys, langai ir kampai leidžiasi ieško- 
ti savo teisėtų šeimininkų. Herbų skydai nuo kraigo lyg žaibas skrieja 
tolyn, skubėdami atsidurti pilyse, iš kurių tasai nelaimėlis save kil- 
dino. Lieka vien lentelė su užrašu „Nuomojami kambariai“, kurioje 
dabar galima perskaityti: „Nuomojamas vagis, benamis, eikite vidun 
nesibelsdami, namai nebelaiko pastoję kelio.“ 

Sugrįžta ir mūsų banalios frazės. VII skyriuje teisėjai dangsto savo 
nekompetenciją tokiais posakiais, kaip „Tebūnie, kas bus“ arba „Tegu 
Dievas sprendžia“. Išmušus valandai, teisėjai teisia patys save. Jų togos 
virsta gyvačių odomis ir jie puola kits kitą. 

XVI skyriuje ateina eilė sukčiams, kurie vienas kitam mėgina įpirš- 
ti suklastotus vekselius, netikrus deimantus ir vogtą sidabrą. Apga- 
vystes jie dangsto tokiomis dailiomis frazėmis, kaip „Aš visada vadinu 

* T. y. nulinė valanda. 
Žr. M. Nijhoffo 
eilėraštį p. 99. 


daiktus tikraisiais vardais“, „Vyro žodis“, „Tėvai mane mokė“. O ant- 
rasis tada atsako: „„Taip“ yra „taip“, o „ne“ — „ne““, „Toks jau aš esu“, 
„Svarbu, kas širdyje“. Paskui ir jiems išmuša Valanda. Umai sukčiai 
patiki kits kito žodžiu! Vienas savo tariamą auksą išmaino į suklasto- 
tus vekselius, kitas — netikrus deimantus į vogtą sidabrą. Panorę par- 
duoti įsigytą gerą, jie visi suimami už sukčiavimą. 


KILNIADVASIŠKAS MOSTAS 


Valanda, kurią kiekvienas gauna, ko nusipelnęs, apverčia pasaulį 
aukštyn kojomis. Tačiau tai nereiškia, kad teisingumas triumfuoja. 
Priešingai. Visi, kurie buvo skurdžiai ir nusižeminę, dabar, vos gavę 
pinigo, ūmai pasidaro lyg velnio apsėsti. Visi, kurie buvo turtingi ir 
gerbiami, ūmai tampa vargšai ir gailiaširdžiai. Panašu, kad gerų tur- 
tuolių ir blogų vargšų nebūna. 

Eksperimento pabaigoje Jupiteris padaro išvadą, kad žmogus yra 
toks silpnas, jog tas, kuris savo valia daro pikta, liaujasi taip daręs tada, 
kai to nebegali; ne atgailaudamas, bet todėl, kad nebeįstengia. Prie- 
kaištas, kad Fortūna esanti palanki sukčiams ir aplenkianti doruosius, 
esąs nepagrįstas. Ne Fortūna šypsosi blogiui; tai žmogus darosi blogas, 
kai Fortūna jam šypsosi. O priešingas smūgis daro žmogų dorą. Pri- 
klausomai nuo aplinkybių, žmogus yra ir auka, ir budelis, ir apgavikas, 
ir apgautasis. Geras tik tas, kuriam nepasitaiko progos daryti pikta. 

Tačiau Jupiteris nepuola neviltin. Pasaulio nepastovumas, kurį 
simbolizuoja Fortūna, yra ir Dieviškosios Apvaizdos išraiška. Naudo- 
damasis savo laisva valia ir įžvalga, žmogus privalo gauti naudos iš tų 
išmėginimų, kuriuos jam skiria Dangus. Fortūna nėra nei neišvengia- 
ma lemtis, nei aklas atsitiktinumas, prieš kurį žmogus būtų bejėgis. 
Dievas padeda tiems, kurie stengiasi patys sau padėti. Išmintingas tas, 
kuris kantriai pakelia likimo smūgius ir geba reliatyvizuoti sėkmes. O 
paikuoliai, kurie išsisukinėjimais mėgina išvengti savo atsakomybės, 
bus Fortūnos žaidimų sviedinukais. 

Nors ir sakydamas, kad kiekvienam duos tai, ko šis nusipelnęs, Ju- 
piteris neketina bausti blogųjų. Priešingai. Valandos pabaigoje Jupi- 
teris atsisako bet kokių sankcijų ir išsaugoja status quo. Pasaulis vėlei 
atiduodamas į permainingos Fortūnos rankas: 

„Tegu Fortūna ir vėl įprastais takais ridena savo ratą ir rutulį. 
Tegi ji išmintingiesiems suteikia atlygio, o kvailiams — bausmės 
šansą; mūsų neklystanti apvaizda ir mūsų suvereni galybė ser- 
gės, kad kiekvienas gautų, ką jam Fortūna skirs; jos prielanku- 
mas ar neprielankumas nėra blogi savaime, nes abu jie naudingi, 
jei tik mokama jos smūgius ištverti, o jos malones niekinti. Tegu 
žmogus, kuris netinkamai naudosis tuo, ką iš Fortūnos gaus, 
kaltina pats save, o ne ją, nes ji viską dalina abejingai ir be pik- 


tos valios.“ 


Tada išmuša penkta valanda, ir viskas vėl po senovei. 


PRIEŠYBIŲ VIENOVĖ 


Valandžiukę klajojo dvasia 
kažin kur tolumose, 

paskui, pro adatos akį 

kaip kupris išlindus, pateko — 
kurgi? Į žemę tiktai, 

į žemę. Čia jos kraštai. 


M.Nijhoff, U valanda 


Paradoksas yra būdingas Baroko bruožas: turtai gimdo sykiu ir kom- 
fortą, ir nerimą; skurdas yra sykiu ir kančios, bet ir ramybės bei gied- 
rumo versmė. Tačiau Ouevedoas žengia žingsnį toliau. Vietoj tokių 
paprastų priešybių, kaip turtingas/skurdžius, geras/blogas ar mirtis/ 
gyvenimas jis skelbia imanentinę priešybių kovą gyvenime. Visų Va- 
landoje atskleidžiamas ambivalentinis lyg ir savaime suprantamo pa- 
saulio pobūdis. Kiekvienas daiktas apima ir savo priešingybę, sykiu jį 
ir griaunančią, ir palaikančią: mūsų priešai yra tikrieji mūsų draugai, 
liga yra sveikas išmėginimas, mirtis atveria kelią į tikrąjį gyvenimą. 
Šitaip ginant priešybių tapatybę, krikščionybės reikmėms pritaiko- 
mas stoikų paveldas. Kad ir kas nutiktų, tik nelaimė sukuria palan- 
kias laimės sąlygas. 

Toks dialektinis požiūris į gyvenimą atsispindi ir veikalo struktū- 
roje. Kiekviena scena susideda iš dviejų antitezinių dalių — prieš ir po 
valandos. Šis požiūris reiškiasi ir paradoksišku stiliumi. Ouevedo vie- 

ną gatavą frazę, užkertančią žmogui kelią mąstyti, atremia kita, su- 
jungia kalboje nesujungiamus dalykus ir žongliuoja žodžiais. Taip jis 
leidžia skaitytojui suvokti melagingumą įprastinių frazių, kurios pa- 
slepia nuo mūsų akių paradoksalų pasaulio pobūdį. O netiesiogiai, 
per šį retorinį fejerverką, Ouevedo kalba apie tai, kad žmogui duota 
laisvė pačiam suteikti reikšmę šiam ambivalentiškam gyvenimui. 


VII APIE BŪTINĄ KONSTITUCINĖS 
MONARCHIJOS KVAILYBĘ 


Valdovų veidrodis. 
Skiriama W. A. van B. 


PROLOGAS: APIE VARLES, NORĖJUSIAS KARALIAUS 


Varlės, galėjusios džiaugtis laisve savo pelkyne, paprašė Jupiterį duoti 
joms karalių, kuris padarytų galą palaidiems papročiams. Jukdamasis 
dievų tėvas numetė pelkėn pagalį. Atlėgus išgąsčiui, varlės apžiūrėjo 
valdovą iš arčiau ir puolė iš jo tyčiotis. Paskui ėmė prašyti Jupiterį tik- 
ro karaliaus, ir dievas įmetė pelkėn gyvatę, kuri surijo visas varles. 

Aisopo pasakėčia iliustruoja skirtumą tarp konstitucinio ir absoliu- 
taus monarcho. Parlamentinė demokratija gyvuoja per malonę kara- 
liaus, — su sąlyga, kad karalius yra pagalys. 

Varlės prašo valdovo. Anoniminė XV šimtmečio graviūra iš Neapolio 


1 KVAILYBĖ KAIP KULTŪROS PAMATAS 


PIRMOJI KVAILYBĖ 


Pradžioje buvo kvailybė. Natūra pribloškė pati save tuo idiotizmu, 
kuris tapo kultūros pamatas: žmogaus atveju išryškėjo autodestrukty- 
vi beprotybė. Instinktų reguliuojamą tolygų vešėjimo ir nykimo cik- 
lą pertraukė įžūlus laisvės troškimas; šis, būdamas nutrūktagalviškas, 
jau nebebuvo natūra, tačiau, būdamas nevaldomas, dar nebuvo kul- 
tūra. Veikale Vorlesung über Pädagogik’ (1776) Immanuelis Kantas šią 
pirminę kvailybę, tveriančią nejaukioje srityje tarp natūros ir kultū- 


ros, pavadino „Wi/dheit“. 


„Žmogus iš prigimties [...] turi tokį didelį laisvės troškimą, kad, 
valandžiukę prie jos pripratęs, viską dėl jos aukoja.“ 


Kvailybė, kuria žmogus stato ant kortos patį save ir visą savo rūšį, ski- 
ria jį nuo gyvulio: 


„Gyvuliai savo galiomis naudojasi [...] taisyklingai, t. y. taip, kad 


jos nekenkia jiems patiems.“ 


O žmogus yra vienintelis Dievo kūrinys, kuris toks kvailas, kad gim- 
damas riksmu atkreipia į save laukinių gyvių dėmesį. Nebetekęs visų 
instinktų, žmogus priverstas savo neapdairų laukinį būdą drausmin- 
ti įstatymais. 


103 


Das Hobeln der groben 
Männer (Šiurkštuolių 
obliavimas) 

Erhardo Schėno 
graviūra (1533) 


LAUKINIS IR ŠIURKŠTUS BŪDAS 


Žmogus, pasak Kanto, iš prigimties yra ne tik laukinis, bet ir šiurkš- 
tus, nekultūringas, nepajėgus derinti tikslo su priemone. Šiurkštumas 
(Robeit) net labiau nei laukinis būdas (W7/dbeit) yra artimas tam, ką 
Kantas laiko kvailybe (Dummheit): „Sprendimo galios trūkumas yra, 
tiesą sakant, tai, kas vadinama kvailybe.“ Nuo kvailio ką tik gimęs 
žmogus skiriasi tuo, kad jo šiurkštumą įmanu „pašalinti“, — todėl ir 
vartojamas terminas e-ruditio. 

Drausmė atlieka negatyvią funkciją, o švietimas yra pozityvioji ug- 
dymo dalis. Tačiau abu jie glaudžiai susiję, nes kaip tik amžinai lau- 
kinis būdas verčia žmogų „kultūrintis“. 


„Žmogui, turinčiam laisvės troškimą, reikia sušvelninti jo 
šiurkštumą; o gyviui, turinčiam instinktą, to nereikia. [...] Gy- 
vis, turėdamas instinktą, jau yra viskas; čia viskuo pasirūpino 
pašalinis protas. O žmogui reikalingas savas protas. Jis neturi 
instinkto.“ 


Trumpai kalbant, laukinė kvailybė yra kultūros kliūtis, nes kultūra iš 
principo nepalieka vietos beprotybei, tačiau, kita vertus, laukinė kvai- 
lybė sykiu yra ir tos pačios kultūros pamatas: kultūra yra ne kas kita, 
kaip produktas virtinės daugiau ar mažiau nesėkmingų mėginimų su- 
sidoroti su idiotizmu. 

SKORPIONAS IR VĖŽLYS 


Šiurkštumą galima pašalinti, o laukinį būdą — ne. Šį teiginį iliustruo- 
ja pasakėčia iš Indijos valdovų vadovėlio, vadinamo Panchatantra. Čia 
pasakojama apie vėžlį, susibičiuliavusį su skorpionu. Vėžlys, pažadėjęs 
pernešti bičiulį per upę, užsikėlė jį ant nugaros, o skorpionas pamėgi- 
no jam įgelti. Vėžlys nustebęs paklausė, kodėl jis taip paikai daro, nes 
tai juk jiem abiem gali kainuoti gyvybę, o skorpionas atsakė: „Aš ki- 
taip negaliu.“ 

Nepamirškime, kad čia pasakėčia. Gyviai nėra kvaili, tik žmonės, 
nors viską suprasdami, elgiasi neprotingai. Štai čia ir yra kryžius: kvai- 
lybė slypi ne mąstyme, o toje aplinkybėje, kad žmogus vis tiek daro! 

Beprotybė yra absoliučiai laisvas darbas, pagrįstas vien pačiu savi- 
mi. Skorpionas taip elgiasi ne dėl kokios nors konkrečios priežasties, 
o todėl, kad esama kažko, kas stipresnis už jį patį. Kultūra turi tram- 
dyti ne natūrą, bet šitą autodestruktyvią kvailybę, kuri nuolat visur 
vis išlenda. Žmogus privalo pažinti visą stulbinamą kvailybės mastą, 
o tada susikurti modus vivendi, būdą gyventi su šia kvailybe. 


APVERTIMAS 


Susinaikinimas yra peržengimas nerašyto prigimties įstatymo, kurio 
paskirtis yra savisauga. Kvailybė kėsinasi tapti žmogui fatališka. Ta- 
čiau neįmanoma išnaikinti gyvybei pavojingos kvailybės, sykiu neiš- 
naikinant ir paties žmogaus, todėl čia reikalinga klasta. 

Susinaikinimas virsta savo priešybe, paskelbiant nesavanaudišką 
aukojimąsi aukščiausia kultūros norma! Taip idiotizmas virsta kul- 
tūros šerdimi. Iš esmės tokia norma yra priešinga prigimčiai, mat ji 
autodestruktyvi: žvelgiant prigimties požiūriu, aukojimasis yra di- 
džiausia kvailybė. Tačiau, formaliai žvelgiant, ši norma nelaužo pri- 
gimties įstatymo, nes mes, kad ir kaip tas būtų paradoksalu, renkamės 
aukojimąsi savisaugos vardan. 

Aukojimasis yra travesti, kurioje kvailybė įgyja aukščiausios išmin- 
ties pavidalą. Kankinystė yra šventa kvailybė. Ekscesas tampa norma. 
Todėl kultūra yra savo pačios karikatūra: kultūra tapusi kvailybė, be- 
protybė, virtusi antrąja natūra. Todėl mes juokiamės iš anekdotų, ku- 
riuose žmonės rizikuoja savo pačių gyvybe; taip darome ne todėl, kad 

Pasakėčia ir Tiesa 

„Kad moralė būtų 
gerai priimta, 

Jai reikia pasakėčios kaukės 
bei eilių žavesio; 

Nuoga tiesa ne taip 
patinka, 

Šioj plačioj visatoj ji 
vienintelė mergelė, 

Kurią norisi regėti šiek 
tiek prisidengusią." 

Marillier 


jie elgiasi, nusižengdami normai, o todėl, kad jų paikybė tokia gimi- 
ninga pačiai normos šerdžiai: savanoriškam susinaikinimui. Tokiuose 
pokštuose išryškėja, kad už nesavanaudiškų, aukotis pasiryžusių val- 
dinių slypi autodestruktyvūs bepročiai. Savanoriška vergystė priden- 
gia visų karą su visais. 

2 ŽMOGUS YRA VYNUOGIŲ KEKĖ 


EKSTAZĖ 


Šuva plaukė per upę su dešra nasruose, bet ūmai vandens pa- 
viršiuje pamatė kitą šunį su dešra. Nenorėdamas pasiduoti, jis 
paleido savo dešrą ir griebė antrojo šuns grobį. Drauge su jo pa- 
ties vandenyje dingo ir jo varžovo dešra. 


Kvailybė yra veikiau ne juslių klaidos ar ydingos išvados padarinys, 
bet tam tikra ekstazės atmaina: norėdami įrodyti kitiems savo vertę, 
mes daromės lyg apduję. Čia susiduriame su akla valia būti kvailam, 
kai mes patys save pametame iš akių. 


SAVIMEILĖ IR SAVIGROŽA 


Pelkėje kartą gyveno varliukas, kuris tarėsi esąs princas, tačiau 
niekas rimtai nekreipė dėmesio į jo kvaksėjimą. Norėdamas pa- 
sirodyti, varliukas pačiūžomis perkeliavo per vienuolika Fryzi- 
jos miestų, išmoko plaukioti ir šokinėti banglente. Bet sulaukė 
tik visos varlių giminės patyčių. Nusiminęs varliukas princas 
turškėsi tvenkinyje. Bet paskui meldai jam pakuždėjo išganin- 
gąjį Žodį: water management. 


Kvailybe, kuri yra mūsų kultūros pamatas, Bernardas Mandeville'is 
(Roterdamas, 1670 — Londonas, 1733) laiko egoizmą. Visos žmogaus 
mintys ir veiksmai yra naivūs arba tyčiniai mėginimai patenkinti aist- 
ras, kurių versmė yra egoizmas. Alkis, troškulys ir seksualinis potrau- 
kis radosi iš savimeilės — instinkto, kurio pirmoji paskirtis yra savęs 
išsaugojimas. Bet kaip paaiškinti savižudybę? Kaip gali būti, kad 
egoizmas gali paskatinti žmogų sunaikinti patį save? 

Mandeville'is skiria Savimeilę (Se/f.Love) ir „bevardę aistrą“, ku- 
rią jis vadina Savigroža (Se/f-Liking). Savimeilė klauso prigimties bal- 
so, ji byloja apie realybės jausmą. O Savigroža yra gebėjimas puoselėti 
iliuzijas. Čia kalbama apie tą savęs pervertinimo atmainą, kuri žadina 
gyvenimo džiaugsmą, net jeigu gyvenimas nėra jo vertas. Savigroža 
gelbsti nuo nevilties. Savimeilė negali tverti be Savigrožos. Tikrovėje 
mes įstengiame išsilaikyti tik padedami tam tikrų iliuzijų. Netekusi 
Savigrožos, Savimeilė virsta savęs nekentimu. Taip žmogus, apleistas 
Savigrožos, gali iš Savimeilės rinktis savižudybę. 


Tačiau ir Savigroža turi savęs naikinimo bruožų. Savigroža gali pada- 
ryti mus kurčius prigimties balsui. Kai „pilvas pilnas“, kai pirminiai 
gyvybiniai poreikia yra patenkinti, Savigroža gali mus įkvėpti be jo- 
kios atodairos elgtis prieš savo pačių interesus, tenkinant tokią aistrą, 
kaip puikybė (Pride). 

Polinkis pervertinti patiems save eina išvien su slaptomis abejo- 
nėmis. Toks ieško tokio savęs įtvirtinimo vardan; tačiau ekscesyvus 
savigrožos demonstravimas sukelia abipusį pasibjaurėjimą. Čia mes 
prieiname kvailą kultūros branduolį: išdidumas pastoja kelią išdidu- 
mui. Savigroža ir dėl jos prasidedančios tarpusavio dvikovos kliudo 
patenkinti savigrožą, be to, jos yra ir bendrabūvio kliūtis. Pavojus, 
kurį išdidūs žmonės kelia vienas kitam, verčia griebtis gudrybės. 


GUDRYBĖ 


Nepataikaudamas pats sau, niekas negali sakytis esąs laisvas nuo išdi- 
dumo. Puikybė nesiduoda išgujama. Todėl mes išdidumą, dėl kurio 
žmogus yra pasiryžęs elgtis priešingai, nei jam byloja instinktai, tu- 
rime atgręžti prieš jį patį. Kultūra moko mus didžiuotis, kad gebame 
slėpti savąjį išdidumą! Taip gimė Geros Manieros. Padorumas yra au- 
kojimosi atmaina, kompensuojama pataikavimu. „Zhe Moral Virtues 
are the Political Offspring which Flattery begot upon Pride.“ Pataikavi- 
mas gimdo dorybę. Ir juo daugiau padorumo rodoma, juo daugiau 
komplimentų sulaukiama, juo didesnis išdidumas, juo didesnė gėdos 
baimė, juo daugiau rodoma padorumo ir t. t. Štai koks genialus atradi- 
mas. Juo geriau išdidumas slepiamas, juo labiau jis bus patenkinamas! 
Superbia, pasak teologų, pirmoji mirtina nuodėmė, tampa moralumo 

šerdimi. Pride, puikybės kupinas išdidumas, tiekia energiją, kuri varo 
socialinę mašiną. Mes įtvirtiname save, savęs išsižadėdami. 


APKVAILINIMAS 


Kultūra organizuota aplinkui išdidumą ir gėdą, o jos instrumentas yra 
pataikavimas, kitaip sakant, — melas. Mes skatiname maskaradą. Ap- 
simetinėjimas atveria kelią išdidumui. Negaudamas landos išsiverž- 
ti, išdidumas virsta žiaurumu ir neprielankumu. Padorumas pakeičia 
natūralius, atgrasius išdidumo simptomus tokiais dirbtiniais raiškos 
būdais, kaip higiena, gražūs apdarai, baldai, statiniai, paveikslai, gar- 
bės titulai, trumpai tariant, — viskuo, kas pelno pagarbą, nekeldamas 
piktinimosi. Apsimetame, tarytum šios kultūros formos būtų atsira- 
dusios dėl taurių motyvų; o padorumas moko mus niekados tuo nea- 
bejoti. Metams slenkant, žmogus, „nebematydamas slaptųjų versmių, 
teikiančių gyvastį ir energiją jo darbams“, ir tikrai patiki, kad jo pa- 
skatos yra dorybingos. Jei tik pakankamai ilgai, net ir vadovaudamiesi 
nepadoriais motyvais, apsimetame esą padorūs, mes pamaži savaime 


daromės padorūs. 


HIPOKRIZĖ 


Normos pagrįstos ne prigimtimi ir ne protu, bet aistromis. Dorybės 
yra klastos, būtinos egoizmui patenkinti. Dangstydamiesi padorumu, 
mes aplenkiame kliūtis, neleidžiančias patenkinti mūsų savigrožos. 
Hipokrizė lydi išdidumą nelyg šešėlis. Dažnai tai esti net nesuvokta 
hipokrizė. Ir po nuoširdžiai jaučiamu altruizmu slypi egoizmas. Visi 
apgaudinėja patys save. Ir protą nejučiomis valdo aistros; visas mąsty- 
mas yra geismų racionalizacija. Galiausiai mes išmokstame patį egoiz- 
mą jausti kaip kažką nuodėminga. Štai kodėl atskleisti aplinkybę, kad 
bendrabūvio šerdis yra savigroža, reiškia užgauti savogrožą! 

Kvailybė viešpatauja ten, kur viskas savaime suprantama. Mes ne- 
matome išdidumo ir jo kamufliažo indėlio. Intelektas tų uždangų 
neįstengia praskleisti: išdidumas apakina ir protingą žmogų, neleis- 


damas jam išdidumo įžvelgti... 

Visuotinis maskaradas 
J. F. Leopoldo (1668- 
1726) graviūra 


* Žmogus žmogui 
yra kaip ir Dievas, 
žmogus Žmogui — 


klajoklis vilkas. 


3 
Ke peman a G) 
n "4 Pra 


BLOGIO GĖRIS 


Vilkas ėriukui vilkas, o vilkui vilkas yra vilkas. Bet žmogus, pasak 
Plauto, yra žmogui vilkas, o ne žmogus... Thomas Hobbes'as rašė: 
„Man is to man a kind of God, man is to man an errant wolf“ (De Ci- 
ve, 1642). Kaip tik todėl, kad žmogui būdinga tokia didžiulė savigro- 

ža, jis yra pavojingas sau pačiam ir savo rūšiai. 

Trumpai tariant, žmogus nėra politinis gyvis, kaip kad manė Aris- 
totelis. Veltui mes ieškome įgimto žmogaus priklausomybės bendri- 
jai jausmo. Tačiau Mandeville'is neina taip toli, kaip Hobbes'as, kuris 
tvirtina, kad žmogus yra nepagydomai asocialus. Kaip tik dėl egoiz- 
mo žmogus tapęs socialus: 


„Blogosios ir atgrasiosios žmogaus pusės, jo netobulumai ir 
stygius tų savybių, kuriomis apdovanoti kiti Dievo kūriniai, 
yra pirmosios priežastys, padariusios žmogų gebantį gyventi so- 


cialiai.“ 


Trumpai tariant, socialinis blogis yra pirmesnis už socialinį gėrį. Tu- 


rime suvokti: 


„kad tai, kas jį padaro visuomeniniu gyviu, yra ne draugijos ilge- 
sys, ne jaukumas, užuojauta, ne draugingumas ir kiti patrauklūs 
dailios išorės bruožai; kad tinkamą didžiausioms, laimingiau- 
sioms ir puikiausiai klestinčioms visuomenėms jį padaro labiau- 


siai niekinamos ir nesimpatiškiausios savybės.“ 


Kultūra sukasi apie nuodėmę. Mandeville'io devizas yra toks: Priva- 
te vices, public benefits. Įsidėmėkime: ne visos nuodėmės yra viešos do- 
rybės. Priešingai: visa, kas „gera“, yra pagrįsta „blogiu“. Tik tada, kai 
nuodėmė tampa piktadarybe, kenkiančia bendruomenės interesams, 
už ją turi būti baudžiama. 

Mandeville'is atliko savo laikų vivisekciją: 


„aiškiai parodyti negarbingumą ir paikystę tų, kurie, nors la- 
bai trokšdami visokios naudos [...], vis dėlto nuolatos niurzga 
ir plūsta nuodėmes bei nesantūrumą, nuo pat pasaulio pradžios 
ir ligi šiai dienai neatskiriamai susijusius su visomis karalystė- 
mis ir valstybėmis, kurios garsėjo sykiu ir galybe, ir turtais, ir 


kultūra.“ 


Apie būtiną konstitucinės monarchijos kvailybę | 111 


PASAKĖČIA APIE BITES 


Pasakėčioje Zbe Fable of the Bees (1714) Mandeville'is imasi tauraus 
darbo 


„norėdamas parodyti, kokie koktūs visi ingredientai, iš kurių suside- 
da sveikas tvarkingos visuomenės mišinys; ir norėdamas pagarbin- 
ti įstabią galybę politinės išminties, kurią pasitelkus iš didžiausios 


paniekos vertų dalių sukuriama tokia puiki organizacija“. 


Dar daugiau, pernelyg smarkus žmoguje slypinčio gėrio iškėlimas da- 
ro bendrabūviui paralyžiuojantį poveikį. Mandeville'io pasakėčios 
užduotis yra parodyti, kas pasidarys, jei išnaikinsime visą blogį. 
Buvo kartą klestintis bičių avilys. Bitės „nei tironijai nevergavo, nei 
šėlsmo demokratijos ragavo“, jas valdė „valdovai, niekam nekelią pa- 
vojaus, įstatymui jų galią apribojus.“. Avilyje visos tarnybos ir ama- 
tai buvo apnikti korupcijos, „nebuvo vietos, kur nebūtų melo“. Tačiau 
kiekvieno paskiro nario nuodėmes sumani valdžia gebėjo išnaudoti 


visų gerovei. 


„Pagedę lig vienam visi nariai, 
bet rojus visuma tikrai.“ 


Dar daugiau: 


„suktybė įžūliausia 
bendrijai nešė naudą gausią“. 


Tačiau vis tiek visi aimanavo dėl apgavysčių ir nuosmukio — ypač tur- 
čiai, patys tokią košę virę. Merkurijus dėl to tik juokėsi, tačiau Jupite- 
ris supyko ir nusprendė išvaduoti avilį nuo visų suktybių. 


„valstybės vyras, juokdarys — tą rytą 
šventeivų kaukės nuo visų nukrito, 
ir niekas gatvėj nepažįsta vyro, 


kurs veidu svetimu tiek buvo pelnęs gyrių.“ 


Ūmai įsiviešpatauja visuotinė dora. Teisėjai, advokatai, spynų meis- 
trai, kalėjimų prižiūrėtojai, policininkai nebeturi darbo. Pajamos ma- 

žėja. Visi tenkinasi minimumu. Prabanga dingsta, auga nedarbas. 
Statybų rinka žlunga, ekonomika griūva. „Neliko permainų — drabu- 
žiai, mados / dabar kasdien tie patys gatvėj matos.“ Tūkstančiai mirš- 
ta iš bado. Moralas: 


„Gana raudų, tiktai kvaili 
dorybės ieško avily. 
Pelnyti turtą ir gerovę 

ir dar laimėti kario šlovę — 
ir vis dorai? Juk tai tėra 


tiktai Utopija tikra.“ 


Savo pasakėčią Mandeville'is rašo ne tam, kad tikėtųsi, jog taip ką 
nors pakeis į gerąją pusę. Jis viliasi: 


„kad tie, kurie taip geidžia gerovės ir komforto ir trokšta viso- 
P8 8 
kio pelno, kurie yra didelės, klestinčios tautos padarinys, kart 
P y P y ą 
įžvelgę, jog neįmanoma mėgautis vienu dalyku, neatiduodant 
duoklės ir antram, turėtų išmokti kantriau taikytis su negerovė- 
mis, kurių jokia žemės vyriausybė negali pašalinti.“ 


PASAKĖLĖ APIE SOCIALINĮ KONTRAKTĄ 


Kaipgi žmogus iš natūrinio būvio, kuriame jis pakluso vien savisau- 
gos dėsniui, pasiekė kultūrą, kurioje žmonės paklūsta bendruomenės 
autoritetui? 

Pati visuomenė mėgina paaiškinti savo kilmę, pasitelkdama So- 
cialinį kontraktą, visuomenės sutartį, kuri pagrįsta laisve, lygybe ir 
brolybe: kiekvienas asmuo savo valia pasiduoda bendruomenės vado- 
vavimui, o bendruomenė priima kiekvieną asmenį kaip visumos dalį. 
Kaip piliečiai, jie visi drauge išsako, ko nori, o kaip valdiniai daro tai, 
ką patys sakosi norį. Taip kiekvienam garantuojama laisvė ir savęs iš- 
saugojimas; kiekvienas paklūsta vien pats sau, o visuma saugo jį nuo 
kitų egoizmo. 

Esama tik vienos nuobodžios problemos: socialinis kontraktas taria 
egzistuojant visuomenę, kuri nori jį paskelbti, — egzistuojant indivi- 
dus, kurie elgiasi pagal racionalios tvarkos taisykles. Trumpai tariant, 


kontrakto paskelbimui būdinga cirkuliarinė struktūra, petitio princi- 

dh 


Ponia Pasaulis. Iš priekio pats meilumas, tačiau iš tikrųjų ji tave apmauna. Anonimas (1700) 


pii. Čia kalbame apie mitą. Pasakėlė turi paslėpti tą aplinkybę, kad 
kultūra gimusi iš egoizmo: „joks žmogus nesilaikys kontrakto ilgiau, 
nei tvers jo asmeninis interesas, verčiąs tokiam kontraktui paklusti.“ 

Žmogus iš prigimties nei geras, nei blogas, jis kvailas. Visuomenės 
stabilumas pagrįstas ne moraliniais jausmais, bet gebėjimu gudriai 
naudotis kvaila savigroža. Tam buvo įvestos nuodėmės ir jų substanci- 
nės strategemos, dorybės. Dorybės yra nuo laiko ir vietos priklausomi 
mėginimai susidoroti su visais laikais tveriančiu iracionaliu egoiz- 
mu. Trumpai tariant, visuomenė pagrįsta ne bendruomenės jausmu, 
o asocialia beprotybe, kuri, pasitelkus klastą, tapo aukščiausia norma. 
Kultūra — tai sukultūrintas egoizmas. Visuomenė — fundamentaliai 
asocialių veiksmų šalutinis produktas! 

Jeigu žmogui būtų būdinga instinktyvi artimo meilė, nebūtų jokių 
karų. O jeigu jis būtų išsaugojęs savo primityvią paikystę, tai nieka- 
dos nebūtų tapęs socialus. 


BOWL PUNCH 


Žmogus bendrabūviui iš prigimties toks pat tinkamas, kaip „vynuo- 
gių kekė vynui“. Fermentacija yra bendrabūvio padarinys, o ne prie- 
žastis. Visuomenė nėra įgimto bendruomenės jausmo produktas; 
sociabilumas yra dirbtinai valdomo bendrabūvio produktas. Fabri- 
cando fabri fimus, žmogus mokosi bedarydamas. Visuomenė tampa 
sociali tada, kai visi laikosi įstatymo, kad ir kokie asocialūs būtų pa- 
skirų individų motyvai. 

Tačiau tatai veikia tik tol, kol nėra pastebima. Mokymas, kad ben- 
drabūvis remiasi kalkuliuoti gebančiais egoistais, neugdo moralės. 
Todėl mes vienas kitą įkalbinėjame laikytis kontrakto dėl bendruo- 
menės jausmo. Kaip matyti iš garsaus valstybės sugretinimo su bowl 
punch“, neišmanymas ir kvailybė sudaro esminę socialinės pusiausvy- 
ros dalį: „Vandenį pavadinčiau viršuje plūduriuojančios beskonės ma- 
sės neišmanymu, paikyste ir lengvatikyste.“ Godumas yra rūgštusis, 
švaistūniškumas — saldusis elementas; išmintis, garbė, drąsa ir kitos 
rafinuotos savybės — brendis; 


„patyrimas mus moko, kad iš ankščiau minėtų ingredientų, jei 
tik jie bus protingai sumaišyti, rasis puikus gėrimas, kurį verti- 


na ir kuriuo žavisi tikri smaguriai.“ 

* punšp taurė 


Filosofija atskleidžia 
tiesą 

(La Philosophie 
découvrant la Vérité) 
Anoniminis raižinys, 


XVIII a. 


3 NIEKINGAS SKIRTUMAS 


TIESA APIE TIESĄ 


Apšvietos laikų alegorijoje La Philosophie découvrant la Vérité regi- 

me Filosofiją (su proto deglu rankoje), atskleidžiančią, kad kultūros 

pamatas yra Socialinis Kontraktas. Tačiau tas, kas gerai įsižiūrės į 

iliustraciją, pamatys, kad nuogoji Tiesa savo ruožtu mėgina kažką pa- 

slėpti. Dešine pėda ji laiko užčiaupusi burną kaukei su akių raiščiu ir 

asilo ausimis — Kvailybei, tikrajam mūsų kultūros pamatui. 
Gilumoje stovi Jeano-Jacgueso' Rousseau biustas. 


ŽMOGUS, TIESA, GERAS, BET NE PAMIŠĖLIS 


Pasak Rousseau, bendrabūvio pagrindus padėjo tas žmogus, kuris pir- 
masis apsitvėrė sklypą žemės, kuriam kilo mintis, kad „tai yra mano“, 
ir kuris rado žmonių, pakankamai paikų juo patikėti. Šis gudrus 
„mano“ ir „tavo“ atskyrimas kėlė pavojų natūraliai laisvei. 

Socialinis kontraktas buvo priešinga gudrybė, turėjusi užkirsti ke- 
lią žudynėms, būdas susidoroti su šiuo idiotizmu (su partikuliarizmu 
griežtąja šio žodžio prasme). Visuomenės sutartis reiškia savo interesų 
atsižadėjimą bendrojo gėrio vardan. Tai nereiškia idiotizmo pabaigos. 
Priešingai, pasak Rousseau, žmogus iš prigimties, tiesa, geras, tačiau 
ne pamišėlis. Savi marškiniai visada arčiau kūno. Dar daugiau: „kodėl 
gi tada visi geidžia kiekvieno paskiro gerovės, jei ne todėl, kad nėra nė 
vieno, kuris to žodžio „kiekvienas“ nesietų su savimi pačiu?“ (Du Con- 
tract Social). Kiekvienas individas, atiduodamas savo balsą visų vardu, 
slapčiomis turi galvoje patį save. Šis trumparegiškas egoizmas, viena 
vertus, kelia nuolatinę grėsmę valstybei, bet, kita vertus, kaip tik ir yra 
mistiškasis valstybės pamatas. Teisių lygybė randasi „iš pirmenybės, 
kurią kiekvienas teikia pats sau, taigi iš žmogaus prigimties.“ 


ĮSTATYMDAVYS 


Įstatymo mes laikomės ne todėl, kad jis naudingas, įstatymas darosi 
naudingas tik tada, kai visi jo laikosi. Bet kaipgi priversti nekultūrin- 
gą žmogų klausyti iš pirmo žvilgsnio visiškai nenaudingo įstatymo? 
Jeigu tauta iš prigimties būtų gebėjusi įvertinti įstatymo gėrį, nebū- 
tų buvusi reikalinga jokia sutartis: „žmonės prieš įstatymus būtų buvę 
tokie, kokie tapo tik per įstatymus“. Trumpai kalbant, socialinė dvasia 
turėjo rastis pirmiau, nei buvo sukurta valstybė. Tačiau „akla masė“ 
kol kas dar per kvaila, kad suvoktų valstybės kūrimo principus. Ji ne- 
įžvelgia aukojimosi naudos. 

Rousseau šaukiasi mistinio įstatymdavio. Norėdamas įtikinti žmo- 
nes laikytis sutarties, šis pirmasis įstatymdavys negali ir neturi teisės 
griebtis prievartos ar įrodinėjimų. Dar pirmiau, nei gali būti kalba- 
ma apie tautą, jis turi elgtis, nusižengdamas demokratijos principams. 
Privalomas gali būti tiktai įstatymas, kuris priimtas tautos. Idant 
būtų išvengta įtarimų, kad jis slapčiomis rūpinasi savo nauda, šis įsta- 

* Tai, ką mes 
niekinamai vadiname 
kvailybe, nors ir nėra 
gaivi šiuolaikinės 
visuomenės ypatybė, 
vis dėlto — gamtos 
mėgstamas būdas 
išsaugoti elgesio 
pastovumą ir pažiūrų 
nuoseklumą. 


tymdavys negali turėti politinės valdžios, jis turi tik žodžio galią. Tai 
demagogas, kuris tautai viską parodo taip, „kaip tautai tatai turi atro- 
dyti“. Jis moko tautą „atrasti, ko ji norinti“. Jis laiko priešais žmones 
veidrodį, kuriame jie patys save įžvelgia kaip visumos dalį. Šio įsta- 
tymdavio triukas yra apvertimas: jis apsimeta, tarytum sutartis būtų 
grynai formalus jau esamos situacijos įtvirtinimas. Jis laikosi, tary- 
tum sutarties padarinys, tauta, būtų sutarties priežastis. Tačiau tau- 
tos tapatybė, kurią jis savo mite pateikia kaip nenuneigiamą faktą, 
egzistuoja tiktai jo išmonėje. Pasakodamas apie vienovę, jis pasklidą 
žmonių sambūrį paverčia vienove. Pasitelkdamas pasakėles ir remda- 
masis aukštesniosiomis galybėmis, jis sugundo žmones tikėti išmone, 
iki ji tampa tikrenybe. 


KETVIRTOJI ĮSTATYMŲ RŪŠIS 


What we opprobiously call stupidity, though not an enlivening 
guality in common society, is nature's favourite resource for 


preserving steadiness of conduct and consistency of opinion.* 


Walter Bagehot The Inquirer (1852) 


Argumentai gali įtikinti žmoguje slypintį vilką įstatymo naudingumu, 
tačiau įstatymas jam vis tiek nė motais. O žmoguje slypintis ėriukas 
yra geros valios, bet nieko nenusituokia apie valstybės mechaniką. Tai 
nėra didelė bėda, nes įstatymdavys patyliukais įveda tokią įstatymų 
atmainą, kuri galingesnė už visus pagrindinius, civilinius ir baudžia- 
muosius įstatymus drauge: „tokią atmainą, kuri įrašyta ne marmu- 
re ar žalvaryje, bet piliečių širdyse“. Jis įteigia įstatymus, palaikančius 
valstybės sąrangos dvasią, autoriteto galią nejučiomis pakeičiančius 
įpročio galia, — kitaip sakant, papročius, įpročius ir įprastas nuomo- 
nes (opinions, doxai). Tai kvailos, bet tikslingos bendrabūvio skliauto 
jungiamosios plytos. Nuo jų priklauso visų kitų įstatymų sėkmė. Net 
jeigu visuomenės sutartis būtų nutraukta, jos garantuoja tolesnę vi- 
suotinės valios tvermę. 

LAZDA IR GYVATĖ 


Norėdamas patraukti paskui save paprastus žmones, kurių galbūt ne- 
įtikintų jo išmintingi žodžiai, įstatymdavys savuosius sprendimus 
deda į lūpas dievams.„Tačiau ne visiems žmonėms duota prakalbinti 
dievus.“ Ber kas gali iškalti įrašą akmens plokštėje ar nusipirkto ora- 
kulo ištarmę: 


„Kas tik tiek sugeba, gali net atsitiktinai sutelkti aplink save pul- 
ką kvaišų, tačiau niekados neįkurs karalystės, ir jo pamišėliškas 
darbas pragaiš drauge su juo. Paskiri fokusai sudaro trumpalaikį 
junginį, tačiau tik išmintis padaro juos tvarius.“ 


Tačiau yra kaip tik priešingai: efekto tvarumas atgalios veikiančia 
galia permaino steigimo gestą iš paikuoliško triuko į išmintį, kurios 
mūsų protas nebegali aprėpti... 

Taip, pasak Rousseau, žydų Įstatymas liudija apie įstatymdavių di- 
dybę: „ir nors puikybės apimtas filosofas ar akla partinė dvasia juos 
laiko vien gudriais apgavikais, tikrąjį valstybės vyrą jų įsteigtuose da- 
lykuose žavi įkvėpimas, kuris duoda pradžią visiems tvariems kūri- 
niams.“ Kitaip tariant: įkvėptos apgavystės indėlis į mūsų kultūrą yra 
kraupiai menkai vertinamas. Imkime kad ir Mozę, išskirtinį žydų įsta- 
tymdavį. Jis gauna iš Dievo užduotį išvesti savo tautą iš Egipto (/š 4, 2— 
4). Tačiau Mozė bijo, kad tauta nepatikės, jog jis kalbėjosi su Jahve: 


„Viešpats jo paklausė: „Ką laikai savo rankoje?“ 

„Lazdą“, — jis atsakė. 

„Mesk ją žemėn“, — paliepė dievas. 

Jis numetė ją žemėn, ir ji pavirto gyvate. 

Mozė nuo jos atšoko. 

Tuomet Viešpats tarė Mozei: „Ištiesk ranką ir nutverk ją už uo- 
degos.““ 

Jis ištiesė ranką, nutvėrė gyvatę ir jo saujoje gyvatė vėl atvirto į 
lazdą. 

„Taip įvyks, kad jie patikėtų, jog tau pasirodė Viešpats, jų pro- 
tėvių Dievas.“ 


Drauge su Aaronu Mozė padaro šį triuką faraono rūmuose. Farao- 

Gustave'o Dorė grav 


umuose. 


ir Aaronas faraono r 


Mozė 


nas paliepia savo burtininkams pakartotį fokusą, ir jie visi paverčia 
savo lazdas į gyvates. Aaronas tampa šių varžybų nugalėtoju, nes jo 
lazda praryja visas kitas (Iš 7, 10). Faraonas dar nėra įtikintas, ir tada 
Mozė savo lazda prišaukia septynias nelaimes. 

Tam tikra prasme Mozė yra fakyro priešingybė. Gyvačių kerėto- 
jas gali taip paveikti gyvatę, kad ši sustings lyg lazda; ūmiai ją su- 
griebdamas, kerėtojas užbaigia šią ekstazę. Tačiau čia viskas klostosi 
priešingai! Tikrasis įstatymdavys geba už gyvatę iškišti medgalį... 
Norėdamas, svetimą dalyką (Dievą) paversti savu, jis savą (lazdą) pa- 


verčia svetimu. 


GUDRAUS GESTO ESTETIKA 


Triukas su lazda ir gyvate iliustruoja tikrąjį įstatymdavio fokusą: no- 
rėdamas padaryti iš esmės svetimą sutartį priimtiną, jis padaro žmo- 
gui svetimą jo natūralų egoizmą. „Jis turi atimti iš žmogaus jo paties 
galias, už tai grąžindamas tokių galių, kurios žmogui yra svetimos.“ 
Įstatymdavys geba natūralias galias paversti politinėmis galiomis. 
Per sutartį susivienyti kliudąs partikuliarizmas ūmai tampa visuo- 
menės pamatu: dėl asmeninio intereso žmonės paklūsta bendruome- 
nės interesams. Tai gudraus gesto estetika: niekingas skirtumas virsta 
skirtumo pasauliu. Per sutartį žmogus ūmai iš kvailo gyvio virsta į 
mąstančią būtybę. Potraukis virsta pareiga. Instinktas — teisėtumu. 
Tai, ką žmonės, kaip paskiri individai, atidavė, jie atgauna kaip pilie- 
čiai. Demokratija — tai dovana, kurią žmogus suteikia pats sau. 


ŠVENTASIS DEMOKRATAS 


Tačiau mes susiduriame su nederme. Įstatymdavys regisi pats tveriąs 
anapus tos demokratijos, kurią skelbia. Juk jį ne tauta paskyrė — jis pa- 
siskyrė pats save. Be to, atrodo, kad jam svetima visa, kas žmogiška. 
Idant išvengtų bet kokio įtarinėjimo, jog turi savų interesų, įstatymda- 
vys turi laikytis per atstumą nuo visų savo funkcijų. Jis turi imtis dar- 
bo lyg svetimšalis savajame krašte, nesiekiąs nei garbės, nei valdžios, 
nevaldomas jokios aistros. Rousseau pateikia jį nelyg kokį šventąjį. 
Visas pokštas yra tas, kad Roussseau pateiktasis dieviškojo praša- 

laičio apibrėžimas net labai jau primena į demokratijos subjekto defi- 
niciją! Formalioji demokratija yra antihumanistinė, sukurta ne pagal 
paveikslą žmogaus su jo aistromis, interesais ir poreikiais, bet pa- 
gal beširdės abstrakcijos paveikslą. Demokratija aprėpia visus žmo- 
nes „nekreipdama dėmesio į asmenis“, neatsižvelgdama į rasę, religiją, 
turtingumą ir kitas kvailybes. 

Tikrasis demokratas, be abejo, yra utopinė figūra; už kiekvieno ci- 
toyen slepiasi viską apskaičiuojąs ir savo interesais susirūpinęs bour- 
geois. Tačiau tai ne bėda, nes pilietis tampa piliečiu, kai jis, kad ir 
kokie egoistiški būtų jo motyvai, stengiasi elgtis kaip pilietis. Trum- 
pai tariant, demokratijos subjektas sutampa su savo paties nenusiseki- 
mu. Demokratija pavyksta per nesėkmę. 

Štai čia ir slypi išskirtinės mistinio įstarymdavio padėties paaiški- 
nimas. Įstatymdavys įkūnija tariamai nepasiekiamą idealą. Kaip tik 
būdamas superdemokratas, jis, regisi, tveria anapus savo skelbiamos 
demokratijos. Tačiau, atidžiai pažvelgus, superpilietis savo absurdiš- 
kumu padaro apčiuopiamą utopinį savo skelbiamos utopijos, hiktyvų 
savo skelbiamos fikcijos pobūdį. Jis įkūnija demokratijos kvailybę, — 
kvailybę, kuria demokratija yra apibrėžiama. Įstatymdavys yra savo 
skelbiamo mito dalis. 

Įstatymdavys nėra demokratiškai renkamas, tačiau, pasak Rous- 
seau, jį paskui vadovu paskiria jo paties įsteigtoji tauta. Jis — savavalis 
idiotas, gebąs atgalios veikiančia galia pats įsirašyti į pasakojimą: sėk- 
mė įteisina jo savavališką elgseną. 


VILKAS AVIES KAILIU 


Rousseau skiria viswotinę valią, kuri rūpinasi visuotiniais interesais, 
bendruomenės palaikymu ir laisvės išsaugojimu joje, ir visų valią, par- 
tikuliarių savų interesų sumą. Politikams tenka neįveikiama užduotis 
paversti apskritimą kvadratu: visų valią suderinti su visuotine valia. 

Priimant sprendimus, pradinis taškas yra daugumos principas. Ta- 
čiau per rinkimus visuomenė skyla į pasklidą sambūrį paskirų indi- 
vidų, kurių kiekvienas siekia savų interesų. Tik atsitiktinai visų valia 
sutampa su visuotine. Tačiau balsų vieningumas dar negarantuoja po- 
litinio protingumo. Tam reikia, kad žmonės balsuodami rūpintųsi vi- 
suotiniais interesais. 

Tačiau čia mes susiduriame su problema: „paskiri asmenys mato 
gėrį ir atmeta jį; bendruomenė geidžia gėrio, tačiau jo nemato.“ Pasak 
Rousseau, individai nėra kvaili, tačiau jie blogi. O tauta, kaip visu- 
ma, nėra bloga, tačiau ji kvaila, lengvai suvedžiojama interesų grupių. 
(Dėl šios priežasties Rousseau buvo nusistatęs prieš politines parti- 
jas.) Tai verčia prisiminti anksčiau minėtąjį „laukinio“ ir „šiurkštuo- 
lio“ skirtumą. 

Politikams tenka užduotis pažaboti klastingąjį vilką ir apšviesti 
kvailą avį. Pokštas, be abejo, tas, kad ir vilkas, ir avis tūno viename 
žmoguje. Demokratas apibrėžiamas įtampa tarp privačiųjų ir viešųjų 
reikalų. Griežtai žvelgiant, visuomenės sutartis yra kontraktas, kurį 
žmogus sudaro pats su savimi: įsipareigojimas, kurį citoyen, kolekty- 
vo narys, sudaro su savimi, kaip paskiru individu. Tačiau galiausiai ir 
šį sprendimą diktuoja asmeniniai interesai. Žmogus visados lieka vil- 
kas avies kailiu. 

Ir stambesniu mastu privačiųjų reikalų neįmanoma atskirti nuo 
viešųjų. Visuomenė neklesti, jei neklesti jos valdiniai; tačiau kiekvie- 
no paskiro asmens gerovė dar neveda į valstybės gerovę. Įtampa tarp 
dalies ir visumos verčia suktis motorą. 

Gana paradoksalu, tačiau geriausia visuotinių interesų garantija yra 
kuo didesnis paskirų interesų skirtingumas. Juo didesni skirtumai, 
juo bendresnis balsavimo rezultatas. Vienybei naudingas kuo dides- 
nis susiskaidymas! 


DEMOKRATIJOS GALYBĖ 


Kuriant įstatymus, pagrindinis motyvas yra tautos valia. Tačiau kaip 
nustatyti visuotinę valią? Demokratijoje nėra nieko, kas būtų aukš- 
čiau partijų. Nėra tokio taško, iš kurio būtų įmanu nustatyti, koks 
yra visuotinis interesas. Įstatymų leidėjai patys irgi pavaldūs įstaty- 
mui. Įstatymo teisėtumas yra nuolatinės diskusijos objektas, todėl ga- 
lutinai nustatyti visuotinę valią yra neįmanoma. 

Ši silpnybė sykiu yra ir demokratijos galybė. Demokratija klesti 
kaip tik per kvaksėjimą už ir prieš, per nuolatinius debatus dėl to, ko- 
kia yra tautos valia. Demokratijos konfliktas institucionalizuojamas. 
Kiekvienas sprendimas yra laikinas. Demokratija yra ne kas kita, kaip 
produktas virtinės bojotinių mėginimų susidoroti su demokratija. 

4 RINKIMŲ BEPROTYBĖ 


DEMOKRATIJOS PARADOKSAS 


Demokrarijoje valdžia priklauso tautai. Tačiau kas gi tauta yra, jei 
ne valdinių sambūris? Tauta negali būti sykiu ir valdovas, ir val- 
dinys. Taip tauta pati sau neleidžia tapti tauta. Tai — demokratijos 
kvailybė. 

Šis paradoksas išryškėja per išskirtinę demokratijos procedūrą: 
per rinkimus, kurių paskirtis yra nustatyti tautos valią, socialinis 
statinys subyra, virsdamas asocialių idiotų sambūriu. Per rinkimus 
svarbi ne individo kokybė, per rinkimus svarbus vien kiekybinis 
skaičiavimo mechanizmas. Pilietis redukuojamas ir paverčiamas gry- 
nai skaitmeninio sambūrio dalele. Trumpai tariant, tą vienintelį mo- 
mentą, kai tauta iš tikrųjų vykdo valdžią, ji liaujasi egzistuoti kaip 
vieninga visuma. 


RINKIMAI 


Valstybėje, kurioje įstatymas gerbiamas, demokratija yra blo- 
giausia valstybės forma, tačiau ten, kur įstatymas negerbiamas, 
demokratija yra užvis geriausia. 


Platonas, Politikas 
Demokratija yra blogiausia iš visų galimų sistemų; vienintelė 


problema ta, kad geresnės sistemos nėra. 


Winston Churchill 


Per rinkimus proto tuščia ieškoti. Pirmiausia prisiminkime orų įtaką 
rinkimų rezultatams: juo gražesni orai — juo daugiau balsų, juo kai- 

resni rezultatai. Kairieji rinkėjai yra gražių orų balsuotojai... Kad ir 
kaip keista, šis aspektas nutylimas Montesguieu, De Grooto, Rous- 
seau ir kitų autorių traktatuose apie klimatologinių aplinkybių įtaką 
valdymo formai. 

Tada prisiminkime piliečius. Kandidatai veikia iš asmeninių pa- 
skatų. Jiems rūpi valdžia, pinigai arba savo idealizmo patenkini- 
mas. Be to, jie paleidžia į darbą visus retorikos registrus; jie naudojasi 
rinkėjų baime, nusivylimu, pinigų goduliu, trumpai tariant, — jų 
jausmais. 

Rinkėjai ne ką geresni. Jie vadovaujasi individualiais, anaiptol ne 
demokratiškais, veikiau anarchistiniais, savuosius interesus ginančiais 
požiūriais. Be to, jie pasiduoda emocijoms. Juos veikia demagogija 
ir visokio pobūdžio provokacijos. Koks nors nenumatytas ar mani- 
puliuoras faktas, pavyzdžiui, koks skandalas prieš pat rinkimus, gali 
nulemti krašto ateitį. Be to, kas gi dar, išskyrus politikų cirko profe- 
sionalus, kreipia dėmesį į partijų programas? 

Piliečiai, kurie vis dėlto balsuoja, vedami demokratinio garbės 
jausmo, kitų laikomis kvaišomis. Dar daugiau: šie smulkmeniški ge- 
ranoriai ir patys gali tapti pavojingi demokratijai. Tie, kurie linkę 
demokratiją racionalizuoti, kurie norėtų rinkėjams prieš balsuojant 
pateikti intelekto testą, suka intelekto diktatūros pusėn. Pradėję rei- 
kalauti kandidatų krikšto liudijimų, ėmę egzaminuoti piliečius, kiek 
jie išmano politiką, mes atsidurtume organizuotoje demokratijoje, 
maždaug tokioje, kaip buvusiame Rytų bloke, kur tikrieji rinkimai 
vyksta dar prieš rinkimus. 

Taigi beprotybė nėra demokratijos kliūtis. Priešingai, demokrati- 
ja gyvuoja per idiotizmo malonę. Visiško protingumo siekis verčia 
griebtis antidemokratinių priemonių. Demokratija sėkminga vien per 
nesėkmę, per tuščias pastangas būti gryna demokratija. Tačiau tai ga- 
lioja tol, kol nėra pastebima. Todėl mes apsimetinėjame, tarytum rin- 
kimai būtų demokratijos viršūnė. 

Demokratija yra fikcija. Iš tikrųjų egzistuoja vien asocialūs idiotai. 
Tačiau be demokratijos fikcijos faktinė demokratija niekados negalė- 
tų gyvuoti. Demokratijos regimybė yra demokratija. 

Kvailybė viešpatauja ten, kur visi iš tikrųjų pradeda tikėti, kad de- 
mokratija egzistuoja ir rinkimai yra jos viršūnė. 

RINKIMŲ MAŠINA 


Demokratijos paradoksai iki kraštutinumo išryškinti Isaaco Asimovo 
fantastinėje istorijoje Franchise (1955). Tolimoje ateityje senas žmogus 
pasakoja, kad senojoje rinkimų sistemoje balsavo visi. Išrenkamas bū- 
davo tas, kuris gaudavo daugiausiai balsų. Tačiau balsavimas pernelyg 
ilgai truko, todėl buvo išrastos mašinos, kurios pirmuosius kelis ati- 
duotus balsus lygindavo su ankstesnių metų balsavimais ir taip numa- 
tydavo rinkimų baigtį. 

Mašinoms reikėjo vis mažiau balsų, ir galiausiai Multivac paka- 
ko vieno balso, nuspręsti visų vietinių ir federalinių rinkimų baigtį: 
„Multivac pasveria milijardus faktorių. Tačiau vienas faktorius yra ne- 
žinomas [...]. Tai žmogaus proto reakcijos modelis.“ 

Trumpai tariant, tai, ko neįmanoma racionalizuoti, yra Ameri- 
kos tauta, demokratijos egzistavimo pagrindas. Tačiau, pasitelkdamas 
atsitiktinai pasirinktą amerikietį, Multivac gali perprasti visų kitų 
amerikiečių minčių pasaulį. Taip Normanas Muleris, paprastų pa- 
prasčiausias Indianos valstijoje esančio Blumingtono miesto krautu- 
vės pardavėjas, Multivac kompiuterio išrenkamas Metų Rinkėju: 


„Multivac tave šiais metais išskyrė kaip reprezentatyviausią 
amerikietį. Ne kaip protingiausią ar stipriausią, ar sėkmingiau- 
sią, — ne, tiktai kaip reprezentatyviausią. O mes juk neketiname 
abejoti Multivac sprendimu?“ 


Tačiau Normanas nenori imtis tokios atsakomybės. „Kodėl aš?“ Jo 
žmona Sara atsako: „Multivac tave nurodė. Tai Multivac atsakomybė. 
Juk tai visi žino?“ Bet vis tiek šis vienas rinkėjas kitų laikomas atsakingu 
už prezidento rinkimus — taip pat ir už būsimo prezidento galimą ne- 
sėkmę. Lygiai kaip sodininko Hamfrio atveju: „kuris juk irgi to nieka- 
dos netroško. Tai kodėl rada buvo ne mūsų visų, o jo klaida? Šiandien 
jo vardas virtęs keiksmažodžiu.“ Tačiau Sara atkerta, kad iš to gali būti 
garbės ir pinigo. „Juk ne dėl to esi Rinkėjas, Sara“ „O tu būsi dėl to.“ 


Norint išvengti, kad Normanui nedarytų jokios įtakos politikai, ver- 
slininkai ar fanacikai, jam nevalia kelti kojos iš namų. Nevalia skaity- 
ti laikraščių ar žiūrėti televizijos, nes Multivac akivaizdon jis turi stoti 
„kuo normalesnės dvasinės būsenos“. 

Rinkimų patalpa pasirodo įrengta ligoninėje: „Svarbu, kad apsi- 
prastumėte su aplinka ir nebemanytumėte, jog atėjote čia atlikti ko 
nors ypatinga, ko nors, kas susiję su klinika.“ Jo kūnas prijungiamas 
prie ‘baimę keliančių aparatų, registruojančių kraujospūdį, širdies 
tvinksnius ir smegenų bangas. „Jūs nieko nepajusite“. Gydytojai pa- 
brėžia, kad čia ne melo detektorius, bet aparatūra, skirta išmatuoti, 
kaip giliai jį veikia pateikiami klausimai. Multivac, kurio Normanas, 
beje, neišvysta, pateikinėja keistus, banalius klausimus: „Ką manote 
apie kiaušinių kainą?“ 

Skatinamas pinigų godulio, Normanas atlieka savo priedermę ir el- 
giasi kaip demokratas. Bet ūmai, greta asmeninės naudos, jo mintis 
ima lemti kažkas kita: 


„Jo širdyje sujudo latentiškas patriotizmas. Apskaičiavimai lėmė, 
kad jis atstovavo visam elektoratui. Jis buvo centras. Šią vieną 
dieną Normanas įkūnijo visą Ameriką! [...] Umai Normaną 
Mulerį apėmė išdidumas! Atsakomybė dabar visu svoriu užgu- 
lė jo pečius. Jis didžiavosi. Šiame netobulame pasaulyje suvere- 
nūs pirmosios ir didžiausios Elektroninės Demokratijos piliečiai 
Normano Mulerio (jo!) asmenyje ir vėl laisvai ir nekliudomai 
pasinaudojo savąja rinkimų teise.“ 


Asimovo istorija yra ne tiek demokratijos karikatūra, kiek, veikiau, 
demokratijos šerdyje glūdinčios beprotybės imitacija. 

Mėgindama racionalizuoti demokratiją, mašina negali apsieiti be 
rinkėjo. Rinkėjas yra beprotybės taškas demokratijoje. Tačiau, apsi- 
ribodama vienu rinkėju, mašina, viena vertus, padaro galą partinės 
politikos rietenoms. Kita vertus, šis vienas rinkėjas užkerta kelią tam, 
kad aklas valstybės aparatas pasidarytų svetimas žmonėms. Per Nor- 
maną demokratija įgyja žmogaus veidą. Jo vardas tampa preziden- 
to sėkmės ir nesėkmės sinonimu. Trumpai kalbant, ironija čia yra ta, 
kad rinkėjas tampa atsakingas už rinkimų rezultatus! Taip mašina 
lieka niekuo dėta. Rinkėjas sukuria alibi visais atžvilgiais nepaliečia- 
mam valstybės aparatui, kurio autoritetas pagrįstas piliečių baime. 

Norėdamas sumažinti riziką, Multivac renka rinkėją. Tačiau Nor- 
mano vaidmuo yra grynai formalus. Jis nieko nesprendžia. Tačiau 
mašina palieka jam iliuziją, kad jo balsas yra lemiamai reikšmingas. 
Todėl šią istoriją galima skaityti ir kaip perteikimą fantazijos, kad in- 

dividualus balsas, o ne skaičius yra lemiamas. Pilietis balsuoja taip, 
tarytum jo pečius slėgtų visa demokratijos našta. Per rinkimus kiek- 
vienas pilietis tariasi esąs valdovas. 

Ypatingą statusą, kurį kiekvienas rinkėjas prisiskiria pats sau, relia- 
tyvizuoja argumentai, kuriais remiantis išrenkamas Metų Rinkėjas. 
Normanas pateikiamas kaip išskirtinis amerikietis. Tai regisi neįma- 
noma užduotis. Todėl Normanas ir netenka žado. Ką gi turi jis tokio, 
ko neturi kiti? Nors ir paradoksalu, Normanas išsiskiria kaip tik tuo, 
kas daugumai amerikiečių yra bendra. Multivac pabrėžia Normano 
normalumą. Jo originalumas yra kaip tik tas, kad jis mažiausiai origi- 
nalus, kad jis nenormaliai normalus, išskirtinis savo banalumu. Kaip 
tik todėl, kad yra mažiausiai iš visų išsiskiriąs, jis yra išskirtinis ame- 
rikietis. 

Demokratijos subjektas yra ne protingiausias, bet vidutiniškiausias 
žmogus. Visa sistema sukasi aplink vieną idiotą, kuris savo viduti- 
niškumu reprezentuoja visus. „Vidutinis“ amerikietis, be abejo, yra 
fantazijos išmonė; vidutinis žmogus, pavyzdžiui, užaugina 1,8 vai- 
ko. Kaip ir visi kraštutinumai, taip ir vidurkis yra idealas, kurio visiš- 
kai neatitinka nė vienas individas, taigi jo neatitinka nė Normanas. 
Tačiau jo stereotipinė reakcija į vaidmenį daro jį kaip tik idealiu kan- 
didatu. Savo egoistinėmis dvejonėmis Normanas įkūnija didžiausią 
bendrą vardiklį. Šio vieno piliečio asmenyje suverenioji amerikiečių 
tauta pasirodo pati sau kaip ribota, asociali būtybė. 

Tipiško amerikiečio Multivac negali kliniškai ištirti, tačiau gali iš- 
tirti atsitiktinai šiam vaidmeniui parinkto valdinio vidines grumtynes. 
Tai matyti jau ir iš perversiško gydytojų nurodymo: būk normalus. 
Griežtai žiūrint, Normano dvasios niekaip nepamatuosi, tačiau tikrai 
galima ištirti Normano reakciją į tokią neįmanomą užduotį. Kaip tik 
baimė ir netikrumas dėl to, kas jis per vienas, sudaro išmatuojamą jo 
esybės branduolį. 

Galiausiai Normanas patiki savo užduotimi, ir atgalios veikiančia 


jėga atitinka tikro valstybės piliečio apibrėžimą. 
RINKIMŲ BEPROTYBĖ 


Kairysis ar dešinysis ekstremistas gali peržengti demokratijos normas, 
tačiau demokratijos nepažeidžia. O rinkimai kelia demokratijai tie- 

sioginį pavojų, nes jie yra ne maištas, bet įteisinta, demokratinė su- 
kilimo prieš demokratiją atmaina. Tauta, pavaldi įstatymų leidėjams, 
pavirsta įstatymų leidėjų valdovu, ir taip atveria pragarmę, kurioje 
pradingsta tvarka. Rinkimai reiškia ne vien laikinų valdytojų pabai- 
gą, bet ir demokratijos savižudybę. 

Tačiau, šiam autodestrukcijos ratui apsisukus, gyvatei prarijus pa- 
čiai save, rezultas esti nauja tvarka. 

Taip žvelgiant, demokratija yra savęs pačios karikatūra, į demokra- 
tiją pavirtusi anarchija. Demokratijos pamatai yra save pačią neigian- 
ti, nes įteisinta beprotybė. 

Ši autodestruktyvi išvirkščioji pusė turi būti slepiama, jei demok- 
ratija nori išsaugoti savo įtikimumą. Kvailybė veikia tik tol, kol yra 
nematoma. Kartu kvailybės nevalia pamiršti, nes ji yra demokratijos 
pamatas. Todėl patologinė autodestrukcija, kuri yra išvirkščioji nesa- 
vanaudiško aukojimosi pusė, retsykiais vis turi išsiveržti į paviršių. 

Demokratija parodo savo galybę, palikdama erdvės idiotizmo po- 
trūkiui per rinkimus. Tik valia būti kvailam, valia atsiduoti iraciona- 
liam atsitiktinumui, padaro demokratiją įmanomą. 

Tačiau vis tiek lieka rizika, kad rinkimai išsigims į anarchiją, kuri 
galutinai pribaigs demokratiją. Todėl valdžios vieta, kuri yra idiotiz- 
mo vieta, negali ilgai tverti atvira. 

Bet demokratijai gresia dar ir kitas pavojus. 


VALDŽIOS VIETA 


Brekekekeks koaks koaks, 
Brekekekeks koaks. 


Aristofanas, Varlės 


Demokratija pagrįsta tikėjimu, kad tie, kuriuos tauta išrenka, vertin- 
dama jų savybes, valdys racionaliai. Bet kas įvertina savybes tų, kurie 
vertina savybes? Nėra visiškos garantijos, kad valdytojai bus tinkami. 

Tas, kuris demokratijos viduje reprezentuoja tautą, niekados nega- 
li būti aukščiau tvarkos, nes jis lieka kitų paskirtu valdiniu. Trumpai 
tariant, demokratiją galima apibrėžti kaip neleidžiamą peržengti ribą, 
griežtai draudžiančią valdiniams užimti valdžios vietą. Demokratija 

tveria nuolatiniame pereinamajame periode, nuolatiniame tarpuvaldy- 
je. Imanentinės negalimybės pripažinimas yra būdingas demokratijos 
bruožas. Rinkimų rezultatai suteikia valdiniui teisę laikinai vykdyti 
valdžią, pavaduojant neįmanomą valdovą. Šis valdinys turi įgaliotinio 
statusą. (Claude Lefort L'Invention démocratique, Paryžius, 1981). 

Kad ministrai nesilaikytų įsikibę pliušinių krėslų, mes niekinamai 
kalbame apie tuos, kurie taikosi prisižerti kišenes Hagoje, apie sostinių 
pasipūtimą, apie aukštuosius ponus ir t. t. Taip mes primename patys 
sau ir tiems, kurie valdo, kad nuo valdžios vietos juos skiria praraja. 

Kadangi niekas negali tiesiogiai įkūnyti tautos, valdžios vieta turi 
likti tuščia. Laikinieji valdovai užima vien tuščią neįmanomo suvere- 
niteto vietą. 

Valdžios vieta yra grynai simbolinė; tikra politinė valdžios figūra 
jos negali užimti, nepaversdama demokratijos į diktatūrą. Sėkmingi 
politikai yra didžiausias pavojus demokratijai! 


TERORAS 


Turime siekti demokratijos ir rūpintis, kad ji netaptų tikrove. 


Robert Musil, Tagebücher 


Demokratijos paradoksą karikatūriškai atskleidžia jakobinai per 
Prancūzų revoliuciją. Teroras pagrįstas fantazija apie radikalų korum- 
puotos feodalinės tradicijos sunaikinimą ir Naujo Žmogaus sukūrimą 
ex nibilo. Kad čia turime kalbėti apie fantaziją, matyti iš ratu besi- 
sukančių samprotavimų: Tauta užkrauna Konventui (Tautos atsto- 
vams) užduotį sukurti Taurą. Ši fantazija turi paslėpti tą aplinkybę, 
kad Tauta yra ne racionalaus sprendimo, bet iracionalaus smurto pro- 
duktas. Niekas to taip aiškiai nesuvokė, kaip patys jakobinai. 

Baimės valdžios įreisinimą suformulavo Saint-Justas: „Niekas ne- 
gali valdyti nenusikalsdamas.“ Kiekvienas, kuris valdo, kaip Tautos 
instrumentas, susiteršia rankas. „Teroras yra revoliucinis dėl to fak- 
to, kad visiems draudžia užimti valdžios vietą; ir šia prasme jis yra de- 
mokratinio pobūdžio“ (Claude Lefort). Dėl tos priežasties daugelis ir 
sutiko verčiau guldyti galvas, nei vykdyti Terorą. „Esame nepakan- 
kamai dorybingi, kad galėtume būti tokie siaubingi“ (Saint-Just). Ja- 

Giljotinavus visus 
prancūzus, 
Robespierre'as 
giljotinuoja budelį 
Anonimas (1794) 


Nusikalstama 
išvirkščioji 
įstatymo pusė 
perteikiama pokštu: 
„Ar čia dar liko 
budelių? 

Ne, paskutiniam 
mes vakar nukirtome 
galvą“. Galiausiai ir 
Robespierre'ui buvo 
lemta padėti po 
kirviu galvą. 


kobinai baiminasi, kad, būdami Teroro vykdytojai Tautos tarnyboje, 
patys vadovaujasi slaptais asmeniniais interesais. 

Tačiau visas pokštas čia tas, kad pozicija, kurios laikydamasis jako- 
binas neleidžia užimti valdžios vietos, pati yra absoliučios valdžios po- 
zicija. Niekas negali ištrūkti. Anksčiau ar vėliau ir jų galvos ritasi po 
giljotina. Revoliucijos didvyris iš principo yra išdavikas, nes išsiskiria 
iš kitų. Dėl to randasi užburtasis Teroro ratas: virtinė demokratų, ku- 
rie vieni kitiem kapoja galvas. Revoliucija — tai gyvatė, praryjanti savo 


vaikus, o galiausiai — ir save pačią. 


STUPORAS 


Kiekvienai politinei santvarkai kyla totalitarizmo pagunda. Tačiau 
visiško protingumo siekį pražudo idiotizmas, su kuriuo anksčiau ar 
vėliau susiduria kiekviena organizacijos forma, — nesuvokiama bepro- 
tybė, kuri kėsinasi pažeminti sistemą ligi karikatūros. Viena vertus, 
šis idiotizmas gali būti demokratijai pragaištingas. Esama pavojaus, 
kad rinkimai išsigims į anarchiją, kuri galutinai padarys galą demok- 
ratijai. Valdžios vieta negali ilgai būti neužimta. 

Kita vertus, demokratija be šio idiotizmo negali išsiversti. Esa- 
ma pavojaus, kad kas nors pasisavins valdžios vietą, ir tvarką išvers į 
gniuždančią diktatūrą. 

Trumpai tariant, demokratijai gresia panika ir susvetimėjimas, dvi 
stuporo atmainos, — šis terminas etimologiškai giminingas su stupidi- 
tas. Per didelis idiotizmas veda į beprotybę, per menkas idiotizmas — 
į sukvailėjimą. Trumpai tariant, privalu sykiu ir vengti idiotizmo, ir 
ji įsileisti. 

Kaip ištrūkti iš demokratijos akligatvio? Suteikiant vietą pačiai 
kvailybei. Čia sprendimą siūlo konstitucinė monarchija. 

s VARLĖS, PAGALIAI, GYVATĖS IR KAUKĖS 


I. PAGALYS PELKĖJE 


Les grenouilles croassaient, coassaient et coaxaient, quoi que cest?* 


Jean-Pierre Brisset Les origines humaines (1913) 


Demokratiją įmanu realizuoti tiktai per vieną valdinį, kuris personi- 
fikuoja demokratijos nedermes, — per karalių. Karalius neįkūnija tau- 
tos, tačiau geba sulydyti tautą į vieną visumą tuo, kad Tautos įkūnyti 
neįmanoma. Savo nederėjimu karalius padaro apčiuopiamą aplink jį 
besuskančios demokratijos kvailybę, — tą nesėkmės foną, kuriame vie- 
name demokratija gali tapti sėkminga. 

Karaliaus tarnyba nereiškia, kad valdžios vieta nebelieka tuščia. 
Būdamas akivaizdi anomalija, karalius palaiko erdvę, kurioje demok- 
ratija gali klostytis. Nuo jakobino, kuris, laikydamas valdžios vietą 
tuščią, pats ją užima, karalius skiriasi tuo, kad sergsti tuščiąją vietą, 
kaip tik ją užimdamas. 

Karalius neleidžia laikiniesiems valdytojams prilipti prie savo krės- 
lų. Kadangi valdovo funkcija yra grynai negatyvi, jo savybės nėra 


d Mär, 2 Ss 

* Varlės krankė, kurkė ir 
kvaksėjo, kas gi čia? 


Varlės prašo karaliaus 
Gustave'o Dorė 
graviūra 


„Kamagurkos“ 
karikatūra 

iš laikraščio 

Vrij Nederland 

Po karaliaus drabužiais 
slypi ne nuogas valdovo 
kūnas, bet tuščia 
valdžios vieta 


svarbios, tad klausimas, kas turi būti valdovas, paliekamas natūralios 
atrankos ir giminės tęsimo atsitiktinumui. Tik šitaip jo asmens ne- 
reikšmingumas darosi visai aiškus. 


II. PAŠVENTINTOJI ERDVĖ 


Valdovas iš principo yra apgavikas; jis yra žmogus, kuris atsitiktinai 
atsiduria tuščioje valdžios vietoje, o paskui elgiasi taip, tarytum įkū- 
nytų paslaptingąją Tautą. Kerimas valdovo autoritetas susijęs ne su jo 
savybėmis, o su tuo faktu, kad jis laiko užėmęs pašventintą erdvę de- 
mokratinės santvarkos viduje. 

Norint padaryti galą jo charizmai, turime atskleisti prarają, ski- 
riančią valdovą nuo tos vietos. Demaskavimas padaro galą valdovo 
valdžiai, tačiau ne jo užimamai tuščiai vietai. Stygiaus vietos neva- 
lia atsisakyti, nes imanentinė demokratijos paikybė ją daro struktū- 
riškai būtiną. 


Taip, pats laikas įsitaisyti 
naujus drabužius 

III. ŽAIDIMO ERDVĖ 


Quoi, quoi? Dis donc, dis donc pourguoi?* 


Jean-Philippe Rameau Platée 


Viena vertus, monarchas neleidžia laikiniems valdytojams visam lai- 
kui užimti valdžios vietos. Kita vertus, per rinkimus jis garantuoja 
demokratijos tęstinumą. (Kad gali būti ir atvirkščiai, paaiškėjo Belgi- 
joje, kai valdovas laikinai atsistatydino dėl abortų įstatymo, o demok- 
ratija garantavo monarchijos tęstinumą!) 

Be valdovo tvarka išsigimsta, virsdama anarchija, kurioje niekas 
nėra tikras dėl savo vietos, arba diktatūra, kurioje kiekvienam skirta 
nekintama vieta ir vaidmuo. Monarchas atveria erdvę, kurioje pilie- 
čiai gali patys save realizuoti, nepradėdami visų karo prieš visus. 


IV. DEMOKRATIJOS SUBJEKTAS 


Atiduokite, kas ciesoriaus, ciesoriui. Kaip subjektas valdinio reikšme, 
kaip dalis socialinio kūno, privalome apsimesti, tarytum valdovas 
įkūnija įstatymą, idant galėtumėm įrodyti esą subjektai lasivai mąs- 
tančio asmens prasme. 

Paradoksas tas, kad piliečiai įgyja laisvę vien paklusdami vienam 
asmeniui, į kurį yra suprojektavę savo laisvą valią, — valstybės galvai. 
Prieštaravimas glūdi jau pačiame žodyje „subjektas“, kuris reiškia ir 
valdinį, ir laisvai veikiantį asmenį: subjektas gyvuoja vien per sava- 
norišką vergiją. 

La poire 
Philipono karikatūra 
(1830) 


Šia graviūra tyčiojamasi 
iš „biurgerių“ karaliaus 
Liudviko Pilypo, dėl 
savo figūros gavusio 
pravardę „Kriaušė“. 
„Poire“ prancūzų 
kalboje dar reiškia ir 
„Kvaiša“ 


* Ką, ką? Pasakyk, 
kodėl? 


* Jie nori, kad aš 

būčiau konstitucinis 
monarchas, kuris, kaip 
tie pagonių dievai turi 
burnas, bet nekalba, turi 
kojas, bet nevaikšto. 


V. VALSTYBĖS KŪNAS 


Kasdieniame gyvenime piliečiai stovi priešais nesuvokiamą valstybės 
aparatą, koordinuojantį jų išorinį gyvenimą. Subjektai įveikia šį su- 
svetimėjimą apsimesdami, tarytum valstybė būtų tapusi žmogumi 
valdovo asmenyje. 

Valdovas prie objektyvaus įstatymo priduria subjektyvų „aš pagei- 
dauju“ ir ministrų nuomonę transformuoja į valstybės sprendimą. Pa- 
rašu jis įstatymus paverčia savo asmeninės valios išraiška. Tokia pat 
yra ir paskirų gestų, pavyzdžiui, juostelių karpymo, vaikučių bučiavi- 
mo, kertinių akmenų dėjimo prasmė. 

Tačiau vos valdovas pradeda rūpintis įstatymo turiniu, jis peržen- 
gia ribą, skiriančią jį nuo tarnų, valstybė nebetenka žmogiško veido ir 


virsta slogia diktatūra. 


VI. VALDOVŲ VEIDRODIS 


On veut me faire roi constitutionnel, semblable 3 ces dieux des 
païens qui os habent et non loquuntur; qui pedes habent et non 
ambulant." 


Wilhelmas I, Nyderlandų karalius, kalbėdamas delegacijai, kuri 
1829 m. prašė perduoti atsakomybę ministrams 


Sveikas protas mums byloja, kad valdovas turi būti kuo išmintinges- 
nis, gabesnis ir narsesnis. Iš tikrųjų esti priešingai. Praraja tarp jo 
simbolinio vaidmens ir faktinių talentų niekados negali būti perne- 
lyg didelė. Didysis pavojus demokratijai kaip tik yra tas, kad valdovo 
vaidmuo ir asmuo pradeda sutapti, ir randasi iliuzija, kad jo autorite- 
tas yra racionaliai pagrįstas. Pagalys pavirstų gyvate. 

Užduoties ir talento santykis skiria valdovą ir nuo jo ministrų. Mi- 
nistrai išrenkami dėl jų kvalifikacijos. Jie kuria konkretų įstatymų tu- 
rinį. O karaliaus vaidmuo yra grynai ceremoninis. Jam tereikia padėti 
parašą. Tačiau sykiu tai jau ir paskutinis žodis. Jis valdo vien vardu, 
tačiau šis vardas suteikia jam autoritetą. 

Kaip tik todėl, kad čia kalbame apie paiką, grynai formalų veiksmą, 
valstybės galvos vaidmuo gali būti patikėtas idiotui, kuris šioje vieto- 
je atsidūrė dėl tokios iracionalios priežasties, kaip gimimas. Valstybės 

santvarkoje valdovas užima išskirtinę padėtį, kuriai nėra labai svarbu, 


ar jis kvailas, ar ne. Net raminamai nuteikia mintis, kad Julijona, Ire- 
na ir princas Karolis kalbasi su ufonautais, medžiais ir delfinais. 

Konstitucinė monarchija yra racionalus vienetas su iracionaliu ele- 
mentu pačiame viršuje. Praraja tarp tautos ir karaliaus yra ne de- 
mokratijos kliuvinys, bet prielaida. Santvarkai reikalingas išskirtinis 
taškas, prisiimantis atsakomybę už sprendimus, taip padarydamas 
santvarką efektyvią. 

Respublikonų draugijos narių skundas, kad valstybės likimas pa- 
darytas priklausomas nuo atsitiktinio valdovo charakterio atsigręžia 
prieš juos pačius; kadangi valdovo autoritetas yra grynai formalus, jo 
savybės čia nieko nereiškia. 

O prezidentas yra demokratijai pavojingas: didelė rizika, kad mes 
pradėsime tikėti jo protingumu. Karalius bent jau akivaizdžiai nede- 
ramas. 

Tarytum mėgindami užkirsti kelią nesusipratimams, daugelis 
Prancūzijos prezidentų, sprendžiant iš jų retorikos, triumfo vartų ir 
prabangių rūmų, savo ruožtu ėmė elgtis kaip monarchai. Jie ir kitaip 
pabrėžia savo iracionalumą. Ne vien Hitleris su Stalinu, bet ir Chur- 
chillis, Reaganas bei Mitterandas tarėsi su astrologais. 

Konstitucinė monarchija 
Pimo van Boxselo 


piešinys (1969) 


VII. PINOKIS 


Buvo kartą... „Karalius!“, — tikriausiai pasakys mano mažieji 
skaitytojai. Ne, vaikai, apsirikote. Buvo kartą medžio pliauska. 


Carlo Collodi Pinokio nuotykiai (1881) 


Pinokis yra niekam tikęs berniukas. Jis „medinis“, beširdis, neger- 
biąs tėvų. Tačiau, pasakojimui įsibėgėjant, pamažu pradeda rodytis 
jo žmogiški simptomai. Meluojant jam ima ilgėti nosis, o iš to galima 
spręsti, kad jis turi sąžinę. Tačiau tik parodęs pareigos jausmą ir nuo- 
širdžią meilę, jis tampa žmogumi iš kūno ir kraujo. Greta savęs ant kė- 
dės jis atranda pats save kaip marionetę. 

Ši pasakaitė iliustruoja idealią konstitucinio monarcho raidą. No- 
rėdamas išvengti trumpų sujungimų tarp savo simbolinio vaidmens ir 
asmeninių savybių, valdovas pirmiausiai turi būti pliauska. Paskui jis 
turi išsiugdyti gebėjimą atskirti save, kaip privatų asmenį, nuo savęs, 
kaip viešojo asmens. (Šiuo požiūriu įsidėmėtina, kad princesė Vilhel- 
mina turėjo specialią guvernantę savo lėlėms.) 

Valdovas privalo būti pakankamai gudrus ir laikyti save kvailiu. 
Per viešus pasirodymus jam dera elgtis kaip marionetei, kaip medi- 
nukui Klasui, šitaip parodant, kad jis vaidina vaidmenį. Jam nevalia 
rodyti nuoširdžių jausmų, tėvus jam privalu gerbti tiktai formaliai. 
Kraštutinis jo vikrumo įrodymas yra kartais nejučia parodomas gė- 
dos jausmas. Tačiau kad jo nosis pernelyg smarkiai nekristų į akis, jo 
pasirodymai turi būti trumpi. 

Iš interviu su sosto įpėdiniu atrodo, kad Vilhelmas Aleksandras iš- 
drožtas iš tinkamo medžio. Jo medinė laikysena, jo banalybės („langue 
de bois“), jo kietakaktiškumas (medžioklės, religijos, santuokos klau- 
simais) daro jį itin tinkamą atlikti konstitucinio monarcho funkciją. 


VIII. NESĖKMĖ KAIP RATIO COGNOSCENDI 


Sergėk mus nuo protingų karalių! Karolis I neteko galvos, Ka- 
rolis II pardavė savo kraštą prancūzams. Liaukis galvojęs! Jeigu 
esi nepatenkintas, atsisakyk sosto. 


Bulvarinio laikraščio The Sun patarimas Velso princui Karoliui III 


Valdovui vieninteliam nereikia įrodinėti, kas jis yra, nes jis natūraliai 

Kaip Karališkosios informacijos tarnybos direk- 
torius Eefas Brouwersas sufleruoja karalienei 


| Atsargiai N Neatsakinėti 


yra tas, kas yra kultūros požiūriu. Jo socialinę padėtį lemia biologinė 
duotybė: jis gimsta karalius. 

O valdiniai genealogijos neturi. Jie našlaičiai, verti tik tiek, kiek iš 
savęs padaro. Jie turi įrodyti, kas esą. Nesėkmė, atstumas tarp to, ką 
jie daro ir kas būtų galėję būti, kaip tik ir padaro patikrą įmanomą. 

Be to, savo demokratines priedermes žmogus suvokia tik nesėk- 
mingai jas atlikdamas. Kitu atveju jis elgiasi ne kaip laisvas žmogus, o 
kaip marionetė. Nesėkmė yra demokratijos ratio cognoscendi. 

O valdovo kvalifikacijos nevalia vertinti, negriaunant jo autoriteto. 
Jeigu valdovas nuolatos turėtų įrodinėti savo gebėjimus, jis būtų su- 
verenios tautos valdinys. Tad ir todėl sprendimas, kas turi stoti tautos 
priešakyje, turi būti paliekamas iracionaliam, biologiniam kilmės fak- 
tui. Valdovas yra gimimo sėkmė. Jo darbų neįmanoma vertinti pagal 
idealą, pagal tai, ką jis turėtų daryti, nes valdovas iš prigimties yra idea- 
las. Valdovas negali nusižengti įstatymui, nes jo žodis yra įstatymas. Jis 
yra tai, ką pats simbolizuoja. Arba, tikriau sakant: net ir tada, kai jis 
toks nėra, valdiniai privalo apsimesti, tarytum jis įkūniją Įstatymą. 

O didžiausią pavojų valdovo autoritetui kelia entuziastingieji rėmė- 
jai, renką jo išmintingumo įrodymus ir taip mėginą pateisinti jo vaid- 
menį. Tas, kuris valdovui paklūsta ne dėl to, kad jis yra valdovas, o dėl 
to, kad jis genijus ar itin sumanus vadybininkas, įžeidžia Jo Didenybę. 
Toks žmogus iškelia save aukščiau valdovo. Jis pakerta autoritetą, ku- 
ris yra ne racionalių argumentų, bet aklo klusnumo produktas. 

Johano van Dijko 
karikatūra 
Iš: Privė 


IX. TOKIA MANO VALIA 


Monarcho sprendimas nėra apibrėžtas įstatymu. Valdovo autorite- 
tas grindžiamas laisvu, nieko nesaistomu sprendimu. Valdovo „valia“, 
kad įstatymas būtų, randasi ne dėl to, kad įstatymas yra geras; įstaty- 
mas yra geras todėl, kad tokia valdovo valia. Valdovas vadovaujasi ne 
proto šviesa, bet savo niekaip negrindžiama valia. Valdovas žino, ko 
nori, bet ir norėdamas negali paaiškinti, kodėl. Neatsakinga beproty- 
bė yra valdovo prerogatyva. Ir taip viskas gerai klostosi, kol jo spren- 
dimas yra grynai formalus. 

Valdovo valios sprendimas yra konstitucija įteisintas nusižengi- 
mas demokratinei procedūrai. Karalius, privaląs paklusti demokra- 
tiniam įstatymui, laikinai tampa tautos viešpačiu. Iš esmės feodalinis 
jo veiksmas padaro formalų galą begaliniam kvaksėjimui už ir prieš. 
Jo valios sprendimas nesuderinamas su tautos suverenitetu, tačiau tuo 
pačiu mostu sukuria naują įstatymą. Demokratija negali gyvuoti be 
valdovo pritarimo. 


X. BEPROTYBĖS TAŠKAS 


Karalius yra beprotybės taškas demokratijos viduje. Valdovas keri ne 
savo svetimumu, bet kaip tik tuo, kad primena slepiamąją išvirkščiąją 
demokratijos pusę — asocialią, autodestruktyvią laisvę, sykiu ir kliu- 
dančią vienybei, ir esančią tos vienybės pamatu. 

Valdovas perteikia tautos valią. Jis geba sukurti vienybę, įkūny- 
damas vienybei kelią pastojusią egoistinę beprotybę. Kaip tik (de- 
mokratijos akimis žvelgiant) valdovo netobulumas, taškas, kuriame 
konstitucinis monarchas pasirodo turįs absoliutaus valdovo bruožų, 
kursto vaizduotę. Būdamas kliūtis, karalius primena, kad demokrati- 
ja yra galinčios bet kada pratrūkti vėl pirminės beprotybės atoslūgis. 
Piliečiai tampa vieningi per žavėjimąsi vienu autoritarišku valdiniu, 
kuris imanentinę vienybės negalimybę padaro apčiuopiamą. Savo 
idiotizmu primindamas netvirtus demokratijos pamatus, valdovas iš- 
laiko tvarką. Be valdovo valstybė dezintegruotųsi. 

Demokratija gyvuoja vien kaip virtinė tuščių mėginimų susidoroti 
su valdovo asmenyje įsitvirtinusiu idiotizmu. Karaliaus asmenyje mes 


švenčiame demokratijos kvailybę. 

XI. LETAT C'EST MOI 


Monarchas ne atstovauja žmonėse tveriančiai tvarkai, jis tvarką suku- 
ria iš nieko. Jis — simbolis, per kurį apskritai tik ir egzistuoja simboli- 
zuojamasis turinys. Valdovas — ne išminčius, regįs galimybes, kurios 
turėtų jau slypėti tautoje; visiškai iracionaliu gestu jis geba transfor- 
muoti beformę masę į protingą visumą. 

Taigi karalius yra ne vien bendruomenės simbolis, estetinis prie- 
lipas, „veikalo vainikas“. Jis ne simboliškai įkūnija valstybę: savo ira- 
cionaliu buvimu karalius yra racionali valstybė. Per jo kūną valstybė 
įgyja savąjį tikslingumą. 

Kerimas valdovo buvimas apakina mus ir neleidžia matyti tvarką 
struktūruojančio biurokratinio aparato. Tačiau čia dar ne viskas, nes 
biurokratija gali tapti tikslinga tiktai per idiotą, tiktai iracionaliame 
valdovo buvime. Tvarka neatsiejamai susijusi su vienu valdiniu, kuris, 
būdamas idiotas, yra pati tvarka. 

Be karaliaus nėra demokratijos. Vienybė visados yra priešybių vie- 
nybė. Racionali tvarka gali rastis tik tada, kai ją įkūnija iracionali val- 
dovo figūra. Ši centrinė figūra, nurodanti, iš kur tauta gauna vienybę 
ir tapatumą, sykiu yra ir demokratijai kliudąs taškas. 

Būtent kaip idiotas, kuris negali būti kildinamas iš demokratijos, 
kuris neturi sau lygių, valdovas geba išgelbėti demokratiją. Tačiau 
subjektai neišvengiamai stengiasi nepastebėti, kaip labai jų egzistenci- 
ja susijusi su šiuo esmingai jiems svetimu idiotu; jie laiko save pačius 
esencija, o valdovą keistu, folkloristiniu priedu. 


XII. STUPOR MUNDI 


Du sublime au ridicule il ny a quun pas*. 


Thomas Paine Age of Reason (1793), 


cituotas iš Rusijos bėgančio Napoleono 


Valdovas yra nusižengimas demokratiniam principui, visus piliečius 
traktuojančiam kaip lygius. Demokratijos redukavimas iki karaliaus 
pranoksta respublikoniškos vaizduotės galias ir gimdo nebylią nuosta- 
bą, iš kurios pažinsi tikrą demokratą. 

Viena vertus, karalius yra kliūtis totaliai demokratijai, kita vertus, 

* Nuo prakilnaus iki 
juokingo yra vienas 
žingsnis. 


jis in negativo perša mintį, kuo tikra demokratija galėtų būti. Pokštas, 
be abejo, tas, kad demokratija egzistuoja tiktai kaip nesėkmingi mė- 
ginimai sukurti tikrąją demokratiją. Todėl turime abu aspektus regėti 
susietus: savo absurdiškumu valdovas suteikia kūną tai nesėkmei, kuri 
iš esmės yra demokratija. Taip žvelgiant, iškilnus valdovas yra juokin- 
gas juokdarys, pagaikštis, užimąs tuščią valdžios vietą. 

Negana pasakyti, kad niekas nėra tikras demokratas. Tai perša 
mintį, kad nepriekaištingas demokratas galėtų būti įmanomas. Ta- 
čiau tikrasis demokratas egzistuoja tiktai nesėkminguose mėginimuo- 
se būti tikras demokratas. Ir savo idiotiškumu valdovas materializuoja 
šią negalimybę. Valdovo paslaptis slypi demokratijos nesėkmėje. 

6 NAUJI KARALIAUS DRABUŽIAI 


ESSE EST NON PERCIPI 


Das Nicht-Gewusstsein der Realität liegt im Wesen ihrer.* 


Alfred Sohn-Rethel Geistige und körperliche Arbeit (1972) 


Pasaulis gyvuoja per malonę kvailybės, kuri iš principo veikia tik tol, 
kol yra nematoma. Trumpai tariant, neįžvelgimas yra produktyvus. 
Pasaulio gyvavimas implikuoja ne-žinojimą: esse est non percipi. 

Iliuzija yra dviguba: ši iliuzija ne taip labai paslepia nuo mūsų tik- 
rovę, kuri, kaip savaime suprantama tikrovė, gyvuoja iliuzijos, sutei- 
kiančios tikrovei struktūrą, dėka — su sąlyga, kad ši yra nematoma. 

Trumpai tariant, lyg ir savaime suprantamame pasaulyje mes nepa- 
stebime iliuzijos ir joje įsitvirtinusio idiotizmo. Iliuzijos atskleidimas 
implikuoja idiotizmo demaskavimą. 

Demokratija gali gyvuoti tik tol, kol mes neįžvelgiame jos tiesos: 
antagonizmo. Tikrojo demokratijos pobūdžio ignoravimas yra sudėti- 
nė demokratijos dalis. Vos mums pamačius, kaip viskas yra iš tikrųjų, 
pasaulis subyra. Trumpai tariant, iliuzija yra inherentiška esencijai. 
Nėra konstitucinės monarchijos be mistifikacijos. Regimybė rikiuo- 
ja tvarką. 


KAIP ULENŠPYGELIS KELIAVO PAS HESENO 
LANGDGRAFĄ 


Heseno landgrafas pavedė Ulenšpygeliui išpuošti didžiąją jo pilies 
menę paveikslais, vaizduojančiais „Heseno kraujo giminę ir ponus bei 
landgrafus drauge su jų žmonomis“. Be to, Ulenšpygelis turėjo par- 
odyti, kaip tie jų protėviai susigiminiavę su Vengrijos karaliais ir ki- 
tais valdovais. 

* Tai, kad tikrovė esti 
nesuvokta, priklauso 
jos esmei. 


Ulenšpygelis pas Heseno 
landgrafą 


Anoniminis ankstyvas 
medžio raižinys 


Tilis su bičiuliais leidžia laiką, lošdami kauliukais ir švaistydami 
šimto aukso guldenų avansą. Praėjus šiek tiek laiko, landgrafas įsigei- 
džia pasižiūrėti, kaip darbas juda į priekį. Tilis jį perspėja: „Tas, kuris 
nėra teisėtai gimęs, negalės pamatyti mano paveikslų.“ 

Siena buvo uždengta balta drobule, kurią Tilis nutraukė žemėn. 
Balta lazdele jis ėmė rodyti landgrafų šeimos atstovus iki pat jų pro- 
tėvių romėnų. 

Grafas pats sau mąstė: matyt, būsiu mergos vaikas, nes nieko balto- 
je sienoje nematau. Tačiau balsiai jis tarė: „Meisteri, jūsų darbas man 
labai patinka, tačiau mes ne per labiausiai apie tai nusimanome.“ 

Grafas nusprendė grįžti su visais savo didikais ir nustatyti, kuris jų 
neteisėtai gimęs; tada jų leninės valdos atitektų grafui! 

Tuo tarpu jo žmona irgi užsuko pasižiūrėti su aštuoniomis rūmų 
damomis ir kvaišiuke. Nė viena neįstengė įžiūrėti jokių paveikslų, 
bet visos tylėjo. Galiausiai kvaišiukė tarė: „Kad ir per amžius likčiau 
nesantuokinis vaikas — vis tiek nematau jokių paveikslų!“ Tada jau 
Ulenšpygelis pamanė sau: jeigu jau pamišėliai pradeda man kalbėti 
teisybę, verčiau bus nešti iš čia kailį. 


Tilis daugumą apgauna ne vaizduodamas visiškai pramanytą ge- 
nealogiją. Jis darbuojasi subtiliau. Tilis apgaudinėja dėdamasis, kad 

valdžios paslaptis slypi po balta drobule. Tačiau po drobule nieko ne- 
įmanoma pamatyti. Bet šitaip atsiskleidžia tiesa: anapus užuolaidos 
mes įsitikiname, kad apgavystė yra slaptasis valdžios pamatas. Štai kas 
turi likti slaptyje, jei norime, kad tvarka neprarastų sąryšio. Regimy- 
bė yra esmė! Tokia yra valdžios genealogija ar, tikriau sakant, anti-ge- 
nealogija. Valdžios tiesa slypi ne po užuolaida, bet pačioje drobulėje, 
kuri apsimeta esanti vien užuolaida. 

Pasirodo, kad drobulė slepia tai, jog nėra kas slėpti. Anapus užuo- 
laidos nieko neįmanoma pamatyti; tačiau mes privalome pamatyti tą 
nieką, kaip tokį: anapus užuolaidos slypi iliuzijos galimybė. Užuolai- 
da palieka erdvės projekcijoms. Štai kodėl užuolaidos nebaudžiamam 
neįmanoma nutraukti. 

Tilis atskleidžia ne vien tai, kad nėra kas pamatyti. Anapus užuo- 
laidos valdiniai atranda, jog valdžios paslaptis — tai jų pačių pasida- 
vimas kerams, jų nebylus stebėjimasis iškilnia valdovo figūra: stupor 
mundi. Trumpai tariant, anapus užuolaidos piliečiai aptinka pačius 
save. Tačiau atradimas, kad piliečiai patys sudaro valdžios pamatą, 
yra farališkas. (Palyginkime su dviračių lentynininku, kuris griūva tą 
akimirką, kai pasiekia savo galimybių ribą. Suvokimas, kad medalis 
yra alibi kovoti su pačiu savimi, yra gniuždomas.) 

Valdovo galios pamatų atskleidimas padaro galą ne vien iliuzijai ir 
nežinojimui, bet ir su tais dalykais susijusiai tvarkai. Kvailybė iš prin- 
cipo veikia tik tol, kol yra nematoma. Esse est non percipi. 


DU VALDOVO KŪNAI 


Valdovo charizma gyvuoja dėl kvailo įpročio, simbolinio ritualo. Toks 
yra mistinis jo autoriteto pamatas. Kad išsivaduorume nuo valdovo, 
mums tereikia sugriauti šią tvarką. Demaskavus karaliui charizminį 
autoritetą teikiantį mechanizmą, šis asmuo nebetenka savo valdžios. 
Regime jo vaidmens tuštybę, ceremoningumą ir asmens banalybę. 
Ne mirties bausmė, bet valdinių elgesys kaip su sau lygiu yra dižiau- 


sia bausmė valdovui. 


„Nenoriu, kad jį nuverstumėte ar imtumėte jį klibinti, noriu tik 
tiek, kad jo neberemtumėte. Tada pamatysite, kaip jis lyg di- 
džiulis kolosas, netekęs pjedestalo, dėl savo paties svorio sugrius 


ir suduš į gabalus.“ 

Tačiau simbolinio vaidmens ir nuogo kūno skirtumas, apie kurį 
Etienne'as de la Bočtie kalba savo veikale Discours de la servitude vo- 
lontaire (apie 1550), aplenkia vieną įsidėmėtiną fenomeną. Simbolinis 
vaidmuo sudvejina monarcho kūną; vienas jo kūnas yra regimas, mir- 
tingas, o kitas — neapčiuopiamas. Ir svarbu ne vien tai, kad apčiuopia- 
masis valdovo kūnas staiga tampa iškilniojo kūno nešiotoju. Mums 
pakankamai ilgai elgusis su valdovu kaip su valdovu, kaip tik visos 
jo kasdienės savybės patiria transsubstanciacją ir tampa žavėjimosi, 
stuporo objektu. (Ernst Kantorowicz, The King's Two Bodies, Prince- 
ton 1957). 

Būdamas pažeidžiamas, šis kūnas skleidžia aplink save kerus, da- 
rosi tarpininku tarp žmogiškosios ir dieviškosios sferos. Jeigu karalius 
sėdi ant dviračio, tai nėra visų normaliausias dalykas pasaulyje, tai yra 
nenormaliai normalu. Kaip tik būdamas lyg paprastas žmogus kara- 
lius yra nepaprastas. Juo kvailesnis, juo dieviškesnis. Karališkoji šei- 
myna savo galybę ir pasitikėjimą savimi demostruoja elgdamasi kiek 
tik įmanu banaliau. Santuokinė neištikimybė, greitas važinėjimasis 
automobiliu, švaistūniškumas, depresijos, alkoholizmas, — visa tai di- 
dina valdovo giminės spindesį. Juo labiau karalius rodosi esąs mirti- 
nai paprastas žmogus, juo labiau jis painiojasi kasdienėse aistrose, juo 
labiau jis darosi karalius. Štai kodėl ir pašaipos nėra jam pavojingos, 
štai kodėl jos valdovą tik stiprina. Net valdovo kūno nužudymas ne- 
padaro galo tam mistiškajam kūnui. Kodėl gi šis iškilnus kūnas ran- 


dasi? Iš kur tie kerai? 


SAVANORIŠKA VERGYSTĖ 


Tas, kuris jums viešpatauja, turi tik dvi akis, dvi rankas, vie- 
ną kūną, ir neturi nieko daugiau negu menkiausias žmogus iš 
tos begalinės jūsų miestų žmonių daugybės; išskyrus tą prana- 
šumą, kurį jūs jam suteikiate, — galią jus žeminti. Iš kurgi jis 
gautų tokią gausybę akių jums šnipinėti, jeigu jūs jam tų akių 
neduotumėte? 


Etienne de la Boétie Discours del la servitude volontaire 


Norėdami išsivaduoti nuo valdovo, mes turime tik liautis su juo kaip 
su valdovu elgęsi: „ne paskiru išsivadavimo darbu, bet vien valia tai 

padaryti“. Tas, kuris geidžia laisvės, ją ir turi; geismas ir išsipildymas 


eina drauge. Tačiau: 


„laisvės — jos žmonės nenori. Ir ne dėl kokios kitos priežasties, 
kaip man regisi, o vien todėl, kad turėtų ją, jeigu tik jos geistų. 
Atrodo, tarytum jie nenorėtų stverti šio didžio turto vien todėl, 


kad tai pernelyg paprasta.“ 


Mes geidžiame geismo, ne išsipildymo. Išsipildymas užkerta kelią 
geismui. Taip galima paaiškinti, kodėl valdiniai įsipainioję savanoriš- 
kos vergystės paradokse. Taip atsiskleidžia ir valdovo bei demokrati- 
jos santykis. 

Iškilnusis karalius, kurio valia yra įstatymas, galįs pažaboti mūsų 
„beatodairišką laisvės troškimą“, yra triukas demokratijai išgelbė- 
ti. Prasimanyta figūra karaliaus, stovinčio demokratijai skersai ke- 
lio, mes iškeliame išorėn imanentinę demokratijos nesėkmę. Karalius 
kliudo demokratijai, kuri yra struktūriškai neįmanoma. Taip mes iš- 
saugome iliuziją, kad be šio kliuvinio būtume visiškai laisvi. Tačiau 
mes metame iš galvos mintį nusukti valdovui sprandą, nes taip išaiš- 
kėtų vienybės fikcija. Būtent kaip neintegruojama figūra valdovas ga- 
rantuoja demokratiją. Demokratija klesti vien dėl kontrasto su vienu 
valdiniu, įkūnijančiu tvarkos neįmanomybę. 

Jo mistinis kūnas daro apčiuopiamą ne nemirtingą tautos tapaty- 
bę, bet tą nesėkmę, kokia iš esmės yra demokratija. Jo kerimas kūnas 
yra niekas, virtęs kažkuo, demokratijos negatyvumo pozityvacija. 

Savanoriška vergystė yra būdas išgelbėti troškimą. O valia valdy- 
ti varo į sąstingį. 


TAUTOS KARALIUS 


Noordeinde rūmų* paslaptis ta, kad tai jokia paslaptis. 


Būdami valdiniai, mes neišvengiamai tampame aukomis iliuzijos, 
kad monarchas jau pats savaime yra monarchas. Suvokimas, kad jo 
valdžia paremta aklu garbinimu, padarytų galą ne tik valdovui, bet 
ir aplink jį susitelkusiai tautai. Todėl valdovas įteisina savo valdžią, 
argumentuodamas anapus demokratijos tveriančiu autoritetu: Dievu 
arba mitine praeitimi. Ir pamaži visu tuo patiki. 

* Nyderlandų karalių 
rūmai Hagoje. 


"Tačiau ar tai dar galioja ir ideologijų pabaigos laikais? Julijona ne- 
abejotinai buvo žavėjimosi objektas, tačiau Beatričė, regisi, nebepa- 
sitiki transsubtanciacijos mechanizmu ir baimingai laikosi įsikibusi 
ceremonialo. Viena vertus, ji nuo jaunumės pati į save žiūri pernelyg 
rimtai („mūsų padermės žmonės“), kita vertus, nepakankamai tiki 
savo valdoviškumu, kad galėtų ramiai ir normaliai elgtis. Panašu, kad 
ji kultivuoja atstumą, kas, kaip rodo Vindzorų pavyzdys, žadina prie- 
šingą reakciją. O princesė Diana, „tautos princesė“, instinktyviai jautė 
šį mechanizmą; todėl ji galėjo sau leisti haute couture apdarais glėbes- 
čiuoti raupsuotuosius. 

Vilhelmas Aleksandras — Nyderlandų sosto įpėdinis — yra ir vėl sa- 
vitas atvejis: atrodo, kad jis pernelyg pasitiki stebuklu. Turi būti pir- 
ma valdovas, kad galėtum elgtis kaip proletaras, — bet ne atvirkščiai. 
Tačiau vilties esama, nes paklaustas, kieno pavyzdžiu ketinąs sekti, jis 
pirmiausiai atsakė: „Niekieno, aš esu toks, koks esu“, o paskui pami- 
nėjo ne Beatričę, bet Julijoną, tikrąją tautos karalienę. 

Tam tikra prasme Vilhelmas Aleksandras kuo labiausiai dera de- 
mokratijai. Ten, kur Beatričė iš paskutiniųjų stengiasi įrodyti esanti 
valdovė, medinė sosto įpėdinio elgsena neleidžia nė truputėlio painio- 
ti jo asmens su valdovo vaidmeniu. Ne veltui jis žmonėse gavo prie- 
vardį „Vilhelmas Kvailys“. 


NAUJI KARALIAUS DRABUŽIAI 


Konstitucinės monarchijos veikimą gražiai iliustruoja Hanso Chris- 
tiano Anderseno pasakaitė „Nauji karaliaus drabužiai“. Du apgavikai 
tvirtina galį išausti drobę, kuri būsianti tokia plonytė, kad jos nema- 
tysią kvailiai ir tie, kurie netinkami savo tarnybai. Norėdamas su- 
žinoti, kas jo krašte yra kvailas ir netikęs, karalius užsisako naujus 
drabužius. 

Pokštas, be abejo, tas, kad tokios drobės nesama ir kad karalius 
nuogas. Tačiau visi, įskaitant patį karalių, apsimeta, tarytum karalius 
būtų apsirengęs, nes nė vienas nenori vadintis kvailiu. 

Štai tokia ir konstitucinės monarchijos logika. Monarchija remia- 
si idiotizmo nutylėjimu: valdovas darosi valdoviškas, nes mes su juo 


elgiamės kaip su valdovu, o ne todėl, kad iš prigimties turėtų kokių 

valdoviškų savybių; priešingai, karalius yra paprasčiausias mirtinga- 
sis, atsidūręs tautos priešakyje dėl tokių savaime ne itin taurių dalykų, 
kaip natūrali atranka ir giminės pratęsimas. 

Tačiau mes apsimetame, tarytum valdovas turėtų taurių savybių, ir 
užsimerkiame, kad nematytume jo tikrojo vaidmens, kuris yra grynai 
formalus: jis turi išsaugoti tvarką. 


Pasak pasakaitės, karaliui rūpi ne valstybės reikalai, kariuomenė, me- 
nas ar pramogos, bet vien apdarai. Tai įrodo, kad jis yra geras kara- 
lius.. Jis žino, kad jo valdžia susijusi su išoriniu pasirodymu, o ne su 
dvasiniu turiniu. 

Todėl, norėdamas išsiaiškinti, ar jo valdiniai tatai irgi žino, kara- 
lius per kiekvieną viešą pasirodymą tikrina savo tautą. Tik tie, kurie 
pajėgūs išsaugoti regimybę, tinka atlikti savo vaidmenį visuomenėje. 
O kvailys nesugeba įžvelgti gerų manierų naudos ir savo reakcija į val- 
dovą demaskuoja pats save. 

Visai nepagrįstai ši istorija dažnai skaitoma: kaip nekalto kūdikio 
triumfas prieš suaugusiųjų pasaulio pretenzijas. Tiktai vaikai, be- 
pročiai ar girtuokliai yra tokie nekultūringi, kad imasi skelbti „tie- 
są',— lygiai kaip ir apsišvietę kvailiai iš Respublikonų draugijos, linkę 
laikytis nuogų faktų ir ignoruoją valdžios mechanizmą, kuriam ir pa- 
tys turi būti dėkingi už savąjį statusą. 

Respublikonų draugija kelia pavojų demokratijai: ne vien: todėl, 

Graviūra, pašiepianti 


Liudviką XIV 


Autorius: Thackeray 


Hanso Tegnerio 
iliustracija pasakai 
Nauji karaliaus 
drabužiai 


Įsidėmėtina, kad 
karaliaus giminės 
skydas baltas; nėra 
jokios genealogijos 


kad klube iš pradžių nebuvo vietos moterims ir kitataučiams, bet pir- 
miausiai todėl, kad jame nėra vietos karaliui! Be karaliaus demokra- 


tija griūva. 


(Čia trūksta traktato apie šiuolaikinio meno vaidmenį tikrinant gebėji- 
mą įžiūrėti ką nors ten, kur nieko nėra ar bent apsimesti, kad ką nors 
matai, — apie galybes, kurios laiko daikte kultūringąjį pasaulį, Fantaziją 
ir jos sesutes Geras Manieras! Kultūra — tai produktas virtinės daugiau ar 
mažiau sėkmingų mėginimų išsaugoti regimybę. Ten, kur publika nebe- 
turi energijos apsimetinėti, kad demonstruojami meno kūriniai jai daro 


įspūdį, kyla pavojus demokratijai.) 


Tilis irgi nesako, kad valdžia niekuo nepagrįsta. Jis palieka spręsti 
publikai. Balta drobulė yra ženklas: žiūrėk, ką sakai; jei pasakysi per 
daug, tvarka sugrius. Šia klasta Tilis tikrina rūmus. Jis tiria piliečių 


vaizduotę, jų gebėjimą įžiūrėti ką nors ten, kur nieko nėra, ar geras 
manieras pasakyti, kad apie tai nieko nenusimanai. Valstybę viename 
daikte laiko piliečiai, kurie apsimeta, tarytum tvarka yra kuo nors pa- 
grįsta. Vien kvailiai neturi kultūros laikyti save kvailiais. 

HIPOTETINIS KVAILYS 


Audėjai drauge su savo neregimu audiniu pateikia ir tekstą, ir ko- 
mentarą; jie vardija spalvas ir aprašinėja neregėtus raštus. Ministras, 
kuriam patikėta viską prižiūrėti, perduoda šią informaciją karaliui. 
Gana greitai visi, nors niekados tų drabužių nėra regėję, kalba apie 
puikias spalvas ir audinio kokybę: „Jis toks lengvutis, kaip voratin- 
klis. Atrodo, tarytum nieko nebūtum apsivilkęs, bet kaip tik tai ir yra 
jo geriausia savybė.“ 

Atidžiau pasižiūrėjus, drabužiai egzistuoja vien kalboje. Kalba au- 
džia ploniausią audeklą. Ne faktai, bet šnekos yra reikšmingos. Gan- 
das sudaro tą neregimą audinį, kuris palaiko tvarką. 

Pakankamai ilgai giriant karaliaus drabužius, galiausiai visi tuo pa- 
tiki. Taip žvelgiant, „tapimas valdovu“ laikosi išsipildančios pranašys- 
tės logikos. | 

Nuogo karaliaus 
triumfas 


Fėlicieno Ropso 
piešinys 


Tačiau Anderseno istorija yra subrilesnė. Valdiniai samprotau- 
ja šitaip: nesam kvailiai, gerai žinom, kad karalius nuogut nuogutė- 
lis. Tačiau tikrai esama kvailių, kurie tiki, kad valdovas yra valdovas 
iš prigimties. Todėl tam, kad netaptume valdžią turinčiųjų aukomis, 
verta pasistengti ir pagirti imperatoriaus drabužius. 

Čia regime glaustai išdėstytą visą kvailybės problemą. Kvailys vi- 
sados yra kitas. Mes slapčiomis juokiamės iš hipoterinio kvailio, kuris 
bus toks trenktas, jog patikės, kad drabužių esama. Tačiau iš tikrųjų 
šis nesamas kvailys lemia visus mūsų darbus. Dėl visa pikta mes giria- 
me apdarus, taip visi tapdami tais kvailiais, kurių taip bijomės. 

Tai nesamo ir vis dėlto efektyvaus kvailio paradoksas. Tačiau tik- 
rasis kvailys yra ne nesamasis hipotetinis ir ne bailus sekėjas, visados 
užsitikrinąs sau vietą tvarkoje; tikrasis kvailys yra apsišvietęs pilietis, 
tas, kuris atsisako tikėti gandais apie drabužius, tas, kuris linkęs lai- 
kytis nuogos teisybės, tas, kuris atsisako tikėti nesamo kvailio galybe. 
Ir kaip tik toks apsišvietęs kvailys tampa Respublikonų draugijos na- 
riu, o galiausiai pakiša galvą po kirviu. 

Pragaištis irgi prasideda nuo gando. Aplinkui sustoję žmonės nesa- 
ko: „Matau, kad karalius nuogas“, jie sako: „Štai tas vaikelis sako, kad 
jis be drabužių“. Tarp gando ir „kito“ galybės esama glaudaus ryšio. 
Heseno grafienė istorijoje apie Tilį irgi netvirtina nieko nematanti, ji 
sako, kad kita nieko nemato: „Gal kam tas ir patinka, bet nepatinka 
mūsų kvailutei; ji nemato jokių paveikslų — lygiai kaip ir kai kurios 
mūsų rūmų damos, ir aš įtariu, kad čia bus tiktai sukčių pokštas.“ 

Kalba sukuria iliuziją ir padaro jai galą; ne empirinė tikrovė, bet 
gandas vėlei išardo audinį. 


KAS TO NEŽINOJjO? 


Visas pokštas tas, kad visi, įskaitant karalių, žino, jog šis stovi Adomo 
kostiumu. Paikas kūdikis, viešai sušunkąs, kad karalius yra nuogas, 
atskleidžia visiems žinomą faktą. Bet kaip gali būti, kad akivaizdaus 
dalyko konstatavimas sukelia tokių katastrofiškų padarinių? Atsklei- 
dimas reiškia ne vien karaliaus, bet ir aplink jį besisukančios karalys- 
tės galą. Jeigu visi tai žinojo, kas gi tada nežinojo? 

Klasikinis atsakymas yra toks: to nežinojo karaliaus įkūnijama 
valstybė. Kaip valdovas, valdovas privalo likti kurčias, aklas ir neby- 

Ké 


lys; o kaip paskiras žmogus, valdovas gali sau manyti ką tinkamas. 
Tą, kuris tuos du dalykus painioja, laikas vežti į šveicarų sanatoriją. 

Valdovas privalo mums išsaugoti regimybę, — štai kodėl jis pasa- 
kaitėje narsiai žengia pliku pasturgaliu. Tačiau ir piliečiai, atlikdami 
valdinių vaidmenį, turi palaikyti šią apgaulę. Kol visi apsimeta, kad 
karalius apsirengęs, tauta lieka viename daikte. (Priešingas yra tele- 
vizijos serialo MASH veikėjo Klingerio atvejis; kol niekas nenori pa- 
stebėti sijonų, kuriuos šis vilki, kad būtų pripažintas netinkamu karo 
tarnybai, disciplina išlaikoma.) 

Anoniminio autoriaus 
titulinis puslapis 
Adriaano Poirterio 
knygai Het masker van 
de Wereldt afgetrocken 
[Pasaulio kaukę 
nuplėšus] (1646). 


Po Ponios Pasaulio 
kauke slepiasi medūza. 
Paslėptoji tiesa turėtų 
mus paversti į akmenį. 


* Žmogus yra vaisius. 


TRYS KVAILYBĖS PERIODAI 


Homo pomo ert." 


P. C. Hooft 


Pasitelkus Peterį Sloterdijką ir Slavojų Žižeką (Ils ne savent pas gu'ils 
font, Paryžius 1990), autorių, kurio painios knygos man neapsakomai 
daug davė, kvailybės raidoje, per daug nesismulkinant, galima išskir- 
ti tris periodus. 

Pirmiausiai — klasikinę kvailybę, kuriai būdingas fundamentalus 
naivumas. Čia taikytinas Biblijos sakinys: „Viešpatie, atleisk jiems, 
nes jie nežino, ką daro.“ Paveikslas, kurį kvailys yra susidaręs apie tik- 
rovę, nesutampa su faktais. Jo galva skendi debesyse, todėl jis nemato 
realybės. Nublaškydami šydus, mes jam atskleidžiame nuogą teisybę. 

Moderniajai kvailybei tinka toks sakinys: „Viešpatie, jie nežino, ką 
daro, ir tas kaip tik gerai...“ Šydas slepia ne tikrąją dalykų padėtį, vis- 
kas čia kaip tik atvirkščiai: tikrovė egzistuoja per iliuzijos malonę. Re- 
gimybė suteikia struktūrą mūsų realybei, — kol iliuzija nėra regima. 
Susivokimas padaro galą ne tik kvailybei ir beprotybei, bet ir pasau- 
liui, kuris apie juos sukasi. Esse est non percipi (Būti — tai nesuvokti). 

Tai galima. iliustruoti, pasitelkiant Rafaelio paveikslą La Fornari- 
na. Matome moterį, kuri laiko iki pat nuogų krūtų pasikėlusi perre- 
gimą šydą. Kam tas šydas? Klasikinis aiškinimas yra toks: šydas daro 
pilvą dar labiau gundomą. Tačiau tas, kuris atiždžiau pažvelgia, mato, 
kad šydas yra kūno spalvos, o tada paaiškėja ir kraupioji teisybė. Ne 
šydas dengia gundomą pilvą, o pats pilvas yra vidurius pridengiąs šy- 
das. (Tai skatina prisiminti sakinį, kuriuo jėzuitai stengėsi nuginti ša- 
lin nuodėmingas mintis, jei pro šalį eidavo graži moteris: žmogus — tai 
mėšlo pilnas odos maišas.) Trumpai tariant, jei nenori išprotėti, ver- 
čiau per daug nežinoti. 

Ir ši kvailybės atmaina jau tapusi atgyvena. Abu apibrėžimai re- 
miasi klasikine mintimi, kad kvailys negeba pažinti realybės. Šian- 
dien mes susiduriame su postmodernia kvailybe: „Viešpatie, jie žino, ką 
daro, ir vis tiek daro.“ Panašu, kad kvailybė išėjusi iš mados. Postmo- 
dernistas yra pernelyg gudrus, kad leistųsi apgaunamas savo paties re- 
torikos. Jis — apsišvietęs kvailys. Jis labai gerai suvokia atstumą tarp 
regimybės ir esmės, bet vis tiek neatsižada kaukės. Postmodernisto 

nebegalime konfrontuoti su jo akląja vieta, su tuo, ką jis neigia, idant 


liktų teisus, nes pomo šį atstumą jau iš anksto yra įkalkuliavęs. 

Štai kad ir politika. Politikas visus apgaudinėja viešai; niekas juo 
netiki; ir jis pats tai žino; ir mes žinome, kad jis žino, o jis žino ir tai. 
Kurgi tokioje visažinystėje ieškoti kvailybės? Jeigu visi žino, kas gi 
tuomet nežino? 

Rafaelio 
La Fornarina 


(maždaug 1519) 


Esame neva pasiekę postideologinį merą, tačiau tokia išvada yra 
pernelyg skubota. Pomo palieka nepažeistą fundamentalųjį kvailybės 
lygmenį: kvailybė veiksminga pačioje realybėje, tuose dalykuose, ku- 
riuos mes darome, o ne tuose, kuriuos manome darą. 

Puikiai žinome, kad po valdovo valdžia slypi tam tikri susitarimai, 
tačiau praktikoje apsimetame, tarytum valdovas būtų tautos įkūniji- 
mas. Esame kvailiai praktikoje. Kvailybės vieta — ne mąstymas, bet ta 
aplinkybė, kad ji vis tiek daroma. 

Trumpai tariant, kvailybės nebeturime ieškoti psichologijos sfero- 
je; kvailybė visai nėra asmeninis ar spontaniškas dalykas. Priešingai, 
kvailybė materializuota kasdienos praktikoje. Kvailybė slypi veikloje, 
todėl įmanu kvailybę deleguoti net mašinoms. 


ŠLOVĖS MAŠINA (BE VYRIAUSYBĖS GARANTIJOS) 


Norėdami suvokti, kaip veikia mašina, palaikanti mums konstitucinę 
monarchiją, galime pasižiūrėti į šlovės mašiną iš to paties pavadinimo 
Villiers de V'Isle Adam apsakymo La Machine A Gloire (1883). 

Inžinierius baronas Batibijus Botomas, „Naudingumo apaštalas“, 
išrado mašiną, kuri organiškai gamina šLovę. Ber kaipgi mašina (fizi- 
niu instrumentu) pasiekti Šlovę (intelektualinį tikslą)? Rūpindamasis 
išspręsti šią problemą, Botomas gilinosi į claque - kvakerių — paslap- 
tis — į paslaptis plojikų, kurie samdomi prišaukti sėkmės teatro spek- 
takliui. 


„Kiekviena šlovė turi savuosius claque, kitaip sakant, savąjį še- 
šėlį, savąją apgaulės, mechanikos ir Nieko dalį (mat Niekas yra 


visų dalykų pradžia)“. 


Iš principo pakanka vieno besijuokiančio žmogaus, kad visa salė pra- 
dėtų kvatotis. 


„O kadangi niekas nenori juoktis be dingsties ir nenori būti tie- 


siog kito užkrėstas, tai pripažįstama, jog pjesė šmaikšti.“ 


Clague yra gyvas paminklas minios negebėjimui pačiai nustatyti ver- 
tẹ to, ką ji girdi: „Clague teatro šlovei yra tas pat, kas Raudotojos buvo 

Sielvartui“. Vadinamosiose primityviose bendruomenėse būdavo sam- 
domos moterys, kurios privalėjo vietoj artimųjų verkti per laidotu- 
ves. Pasirelkdami kitus žmones, paveldėtojai, kaip sakoma, atlikdavo 
savo priedermę, o patys galėjo užsiimti naudingesniais dalykais: peš- 
tynėmis dėl palikimo. Čia verta prisiminti ir graikų tragedijos chorą. 
Žiūrovai ateidavo į teatrą su savomis bėdomis, todėl neįstengdavo per- 
siimti užuojauta vaidinamiems personažams. Tačiau užuojautą vietoj 


jų jausdavo choras. 


Botomo užduotis buvo pakeisti claque patikimesniu instrumentu. 
Didžioji problema buvo sužadinti publikos Sieloje jausmą, dėl kurio 
Daugumos Dvasia pati persiimtų Mašinos gaminama šiurkščia šlo- 
vės raiška. 

Atidžiau pasižiūrėjus, Botomo išrastoji mašina — tai pati salė. Kiek- 
viena salėje vaidinama pjesė tampa šedevru dėl auksuotų angeliukų 
ir balkonus remiančių kariatidžių, kuriems iš burnų sklinda juoko ar 
šniurkščiojimo garsai bei susižavėjimo šūksniai. Be to, salėje įtaisy- 
ti vamzdžiai su linksminančiomis ir ašarinėmis dujomis, balkonai su 
metalo kumščiais žiūrovams iš miegų žadinti ir sistemos vainikams 
svaidyti. 

O tada įvyksta plojimų mašiną pateisinąs kerimas reiškinys. Indi- 
„tam žmogui šypsosi sėkmė, vadinasi, kad ir ką man kvailiai ir 
piktavaliai, jis vertas šlovės ir gabus. Dėl visa pikta stokime jo pu- 
sėn, — tegu ir vien tam, kad neatrodytume imbecilai.“ Tokia yra salės 


atmosferoje tvyrančių slaptų samprotavimų virtinė. 


„Kad ir koks abejingas žiūrovas būtų, jis, girdėdamas kas ap- 
linkui vyksta, labai lengvai leidžiasi užkrečiamas visuotinio en- 
tuziazmo. Tai force des choses. Netrukus jis griausmingai plos 
ramutėle širdimi. Kaip visados, jis visiškai vienos nuomonės su 
Dauguma. Ir jeigu tik įstengtų, jis iš baimės kristi į akis keltų 


net didesnį triukšmą už pačią Mašiną.“ 
Slovė dabar jau tikrai pasirodo salėje. Ir šitaip iliuzorinis Botomo Apa- 


rato aspektas pranyksta, paskęsdamas Tikrovės spindesyje. Rimtai 


viską apgalvojus, šis aparatas galėtų būti naudojamas ir parlamente... 

ŠIUOLAIKINS RITUALAS 


Karalienės dieną viešpatauja visuotinis džiūgavimas, kurio nie- 
kas nepatiria. 


S. Carmiggelt 


Kas yra karališkumas? Kritikai tvirtina, kad tai tiktai regimybė. Mo- 
narchistų nuomone, apie karališkumą galima kalbėti, kai pakanka 
paminėti valdovo rūmus, kad žmones apimtų pagarbos jausmas. Mes 
manome, kad karališkumas manifestuojasi ženklais, kuriuos bet kas 
gali suvokti: liaudies dainomis, vėliavų kėlimu, suvenyriniais kokliais. 
Juo daugiau apraiškų valdovas demonstruoja, juo didesnis valdovo ka- 
rališkumas, juo daugiau pagarbos ženklų jis nusipelno. 

Konstitucinei monarchijai garbinti mes dabar turime tobulą šlovės 
mašinos versiją — televiziją. Dėl šio aparato karalių karališkumas da- 
rosi visiškai nebereikalingas. Iki šiol kasmet būdavo paskiriami vienas 
ar du miesteliai likusių gyventojų vardu pareikšti pagarbos valdovei. 
Viešnagė būdavo tiesiogiai transliuojama per televiziją. Tačiau iš prin- 
cipo pakanka kasdien tas transliacijas kartoti. Žinodami, kad televi- 
zija transliuoja pagarbos reiškimą, mes galime ramia širdimi išjungti 
televizorių. 

Taigi kas yra kvailys? Jeigu visi žino, kas gi tada nežino? Kvaily- 
bė slypi bandos elgsenoje, ritualuose, ji deleguota televizijai. Televizi- 
ja yra kvaila vietoj mūsų; ji atlieka priedermes, išlaikančias visuomenę 
viename daikte. Televizija nėra suvokiama protu. Todėl konstitucinės 


monarchijos ateitis yra garantuota. 


Prašom mane teisingai suprasti: aš neagituoju nei prieš monarchiją, 
nei prieš demokratiją, ir jau tikrai ne — prieš abiejų kvailybės atmai- 
nų kombinaciją konstitucinės monarchijos pavidalu. Lygiai taip pat 
nepasisakau už iracionalumą. Aš konstatuoju būtinybę ritualinių pa- 
ikybių, kuriose įsikūręs idiotizmas, neišvengiamai tveriąs mūsų eg- 
zistencijos šerdyje. Lygiai taip pat privalome nuolat suvokti fikcinį 
pasaulio pobūdį. Tikroji kvailybė viešpatauja ten, kur visiems viskas 


yra savaime suprantama. 

PRIEDAS: JUOKO MAŠINA 


Sekdamas Villiers tradicija, Žižekas aškina, kaip veikia juoko mašina 
televizijoje. Kam tas juokas? Pirmiausiai jis mums primena, kada dera 
juoktis. Juokas yra pareigos dalykas. Ride si sapis. Juokdamasis paro- 
dai kaimynui, kad supranti pokštą, kad esi vertas jo draugijos. Tai su- 
kuria jungtį tarp visažinių. Apsimetame, lyg tai būtų komiška, ir šis 
apsimetinėjimas išlaiko bendriją viename daikte. 

"Tačiau tai dar ne viskas; mat dažniausiai mes nesijuokiame. Bet tai 
jokia bėda, nes juoko mašina atpalaiduoja mus net nuo priedermės 
juoktis. Ji juokiasi už mus. Taigi net jeigu mums ne tas galvoje ir mes 
tik apduję spoksome į ekraną, po laidos vis tiek galime sakyti, kad, pa- 
dedami mašinos, be galo linksminomės. Tuo metu patys galime gal- 
voti apie visiškai kitus dalykus, mūsų dvasia gali sklandyti visai kitur, 
galime leistis į filosofinę kelionę, galime užjausti artistus, — visa tai 
ničnieko nereiškia. Akselis, kitas Villiers de U'Isle-Adamo personažas, 
turėjo devizą: „Gyventi — tai už mus padaro tarnai.“ Prisimindami šią 
jo frazę, mes galime pasakyti: juoktis, verkti, reikšti užuojautą, — tai 
už mus padaro mašinos. Mašina atlieka kvailas ritualines priedermes, 
išlaikančias viename daikte šį pasaulį. 


DĖL NEKOKYBIŠKOS JUOKO 
ĮRAŠŲ JUOSTOS DABAR TRANSLIUOJAMOJE 
LAIDOJE HUMORO NEBUS 


GUMMBAH 

Gumbaho 
karikatūra knygoje 
De tijd vliegt slecht 
[Laikas prastai 
skrenda], 

De Harmonie, 1998 


Beje, prieš keleris metus buvo atliktas tyrimas, kaip elgiasi žiūrovai 
per komiškus televizijos serialus, kuriuose naudojama juoko mašina. 
Iš šio tyrimo paaiškėjo, kad žiūrovai po laidų manė kraupiai prisikva- 
toję, nors atlikti publikos vaizdo įrašai parodė visai ką kita. 


Pasaulį, kurį rodo televizija, mes priimame su žiupsneliu ironijos. 
Mes, apsišvietę kvailiai, sėdime atsilošę. Būti kvailam — tai už mus 
daro prieš akis rodomas pasaulis. Taigi mes galime išmintingai žvelgti 
į šį pasaulį. Iš ironiško atstumo žiūrime į šį paiką vaidinimą. 

Tuo tarpu tasai didis pokštas lemia mūsų darbus ir mintis, įskai- 


tant mintį, kad pasaulis yra kvailas, o mes — apsišvietę žiūrovai. 


VIII DARWIN AWARD 


1 EKSTAZĖ 


NOMINACIJOS 


Internete kasmet skiriama Darwin Award* žmonėms, kurie, netyčia * Darvino premija 
pašalindami savo silpnus genus iš reprodukcijos proceso, įnešė neįkai- 
nojamą indėlį į evoliuciją. Kadangi pretendentai visados yra mirę, pre- 
mija niekados nėra įteikiama. Paskutiniuoju metu šansą gauna ir tokie 
žmonės, kurie per savo kvailybę sterilizuojami ar kastruojami arba 
kurių giminės pratęsimas kaip nors kitaip pasidaro nebeįmanomas. 
Kandidatus galima siūlyti tokiose kategorijose: sportas ir pramo- 
gos, darbas ir pramonė, ginklai ir sprogmenys, meilė, savižudybė, 
medžioklė, nusikaltimas ir bausmė, eismas, religija ir medicininis gy- 
dymas. Tarp kitų laureatų minimi tokie: 


64 metų vėžiu sergantis pacientas Abrahamas Mosley, kuris, gu- 
lėdamas vienoje Floridos ligoninėje, panoro užsidegti cigarą, ir 
dėl to užsiliepsnojo jo pižama ir kaklo tvarsčiai. Kadangi jam 
buvo pašalintos balso stygos, jis negalėjo pasišaukti pagalbos ir 


gyvas sudegė patale. 


Šuolių iš aukščio su elastine virve mėgėjas, patikrinęs savo virve 


prarajos gylį, tačiau pamiršęs, kad jo juosta yra tampri. 


Vienos Los Andželo krikščionių sektos vadovas. Jis kasdien mėgi- 
no, sekdamas Kristumi, vaikščioti vandens paviršiumi. 1999 m. 
lapkričio 24 d. tas vyras netikėtai užsimušė, mankštindamasis 


vonioje ir paslydęs ant muilo gabalėlio. 


I6I 


Alberto B. Pratto 
šaudomasis šalmas 


(1915) 


BRITISH PATENT OFFICE 
Convention Date (United States), Julv 14. 1915. 
Application Date (United Kingdom), July 11. 1916. 
No. 9759 16. 


Trys palestiniečių teroristai. Jie vyko su sprogmenimis į Izraelį 
ir jau buvo savo laikrodžius persistatę į žiemos laiką, kuris Izrae- 
lyje dėl rytmečio maldos įvedamas anksčiau, nei kitose šalyse. 
Tačiau bombos automobilyje buvo nustatytos dar pagal vasaros 
laiką, mat palestiniečiai okupuotosiose srityse nėra linkę gyventi 
pagal, jų žodžiais tariant, „sionistinį laiką“. Dėl to bombos spro- 


go anksčiau, nei turėjo, ir teroristai susisprogdino patys. 


Iš senienų skrynutės minėtinas Alberto B. Pratto iš Lindono 
(JAV) šaudomasis šalmas. Sukandęs virvelę, karys galėjo paleis- 
ti kulką iš savo šalmo, kuriame buvo įtaisytas revolveris. Mįslė 
lieka tai, kaip šis patentas galėjo būti išduotas, nes bandomasis 
triušis, paleidęs patį pirmąjį šūvį, turėjo nusisukti sprandą. Šis 


šalmas yra patentuota savižudybės priemonė. 


Garbė visiems premijuotiesiems! Šie nutikimai groteskiškai iliustruoja 
kvailybę, kuri yra varomoji mūsų kultūros spyruoklė. 

KVAILYBĖ KAIP MŪSŲ KULTŪROS PAMATAS 


Kvailybė — tai netyčinė autodestrukcija. Kvailybė — tai gebėjimas elg- 
tis prieš savo paties interesus, kai tokios elgsenos kraštutinis padari- 
nys yra mirtis. Tai tipiškai žmogiškas talentas. Pradėkime nuo to, kad 
žmogus yra vienintelė gyvių rūšis, kuri gimdama yra tokia kvaila, kad 
riksmu atkreipia į save laukinių žvėrių dėmesį. Be to, žmogus į pasaulį 
ateina violetinis ir, neturėdamas dengiamosios spalvos, negali pranyk- 
ti krūmuose. Galiausiai, žmogus yra vienas tų nedaugelio žinduolių, 
kurie užgimę nemoka vaikščioti. 

Dar daugiau: gyviai dar tebeturi savisaugos instinktą, o žmogus 
geba dėl kokios nors užgaidos pastatyti ant kortos ir pats save, ir visą 
savo rūšį. Dėl kokios nors pamišėliškos idėjos, susijusios su rase, tauta, 
lytimi ar tikėjimu mes aukojamės patys ir aukojame kitus. 

Viena vertus, kvailybė kasdien kelia vis naują grėsmę, bet, kita 
vertus, kvailybė yra mistiškasis mūsų egzistencijos pamatas. Mat 
saugodamasis, kad nepragaištų dėl savo kvailybės, žmogus privers- 
tas lavinti protą. Visos strategijos, kaip suvaldyti kvailybę, sudėtos 
daiktan sudaro mūsų kultūrą. Kultūra — tai su laiku ir vieta susijęs 
produktas virtinės daugiau ar mažiau nesėkmingų mėginimų susi- 
doroti su autodestruktyvia beprotybe, kuri tveria visuose kraštuose 
ir visais laikais. 


SPROGSTAMASIS MIŠINYS 


Kvailybė privertė žmogų lavinti protą, tačiau protas dar anaiptol ne- 
suteikia išlikimo garantijos. Dar daugiau: protas net gali padidinti 
kvailybės galybę. Šio mišinio sprogstamoji jėga įspūdingiausiai reiš- 
kiasi per karus. Ne taip ryškiai regima kvailybė prasimuša paviršiun 
pavidalu rusenančio pilietinio karo greitkeliuose, dėl kurio vien Ny- 
derlanduose kasmet būna 1200 mirtinų aukų. (Beje, 7090 Paraolim- 
pinių žaidynių dalyvių esti eismo aukos). Tai chroniška katastrofa, 
daranti mažesnį įspūdį nei tokia vienkartinė įspūdinga nelaimė, kaip 
lėktuvo sudužimas. 

Sprogstamąjį kvailybės ir proto mišinį įžvelgiame ir technologijų 
evoliucijoje: 


Mažai nikotino turįs tabakas padvigubino cigarečių vartojimą. 

Energiją taupančios lemputės daugiausiai vartojamos praban- 


giems sodų apšvietimams. 

Vairuotojai, turį automobilyje oro pagalves ir saugos diržus, va- 
žiuoja vidutiniškai 20 % greičiau. 

Statant daugiau greitkelių, intensyvėja eismas, platinant greitke- 
lius, daugėja kamščių. 

Dėl pėsčiųjų perėjų daugėja nelaiminguose atsitikimuose suža- 
lotų pėsčiųjų. 


Rūpinantis, kad nufotografuoti greičio viršytojai nenaikintų 
fotografavimo įrenginių, statomi šių įrenginių iš akių nepalei- 


džiantys fotoaparatai. 


Rūpinantis keleivių saugumu, automobilių kėbulai gaminami 
vis tvirtesni, todėl vis sunkiau darosi ištraukti sužeistuosius iš 


automobilių. 


Oro kondicionavimas didina šiltnamio efektą ir ardo ozono 


sluoksnį; trumpai tariant, vėsinant patalpas, atmosfera šiltėja. 
Pakvaišusios karvės yra skerdyklų atliekų perdirbimo padarinys. 
Gerinant sveikatos apsaugą, visuomenė vis labiau kriošta. 


Atsiradus kompiuteriams, įstaigose popieriaus vartojimas pa- 


didėjo. 


Sukūrus spyruoklinius žygio batus, mažinančius kelių apkrovą, 


atsirado ypatinga strėnų negalia. 


Mėginant sparčiau spręsti sudėtingas problemas, buvo kuriama 
programinė įranga. O rezultatas yra tas, kad smulkių klaidų pa- 
dariniai pasidarė didesni. 


Panašu, kad filtrai vandentiekio vandeniui gryninti, yra ideali 
bakterijų veisykla. 


Dėl pagerėjusios higienos, mes pasidarėme jautresni bakteri- 
joms. Sėkmingas bakterinių infekcijų slopinimas palengvino to- 
kių naujų virusinių infekcijų, kaip AIDS, plitimą. 


Esama žinių, kad kremas nuo nudegimo sukelia odos vėžį. 

Ir kitose srityse užklumpame protingą kvailybę nusikaltimo vietoje: 


Tėvai Amsterdame dėl intensyvaus eismo nebeleidžia vaikams 


žaisti lauke; todėl savo atžalas jie automobiliais vežioja į užmiestį. 


Penktoji tramvajaus linija, vadinamasis greitasis tramvajus, nuo- 
latos nesustodamas pravažiuoja pro stoteles, kuriose susirinkę 
itin daug žmonių. Dėl to kilus skundams, Viešųjų pervežimų 
įmonė pareiškė, kad tuo atveju, jei tramvajus privalėtų visur 
stabčioti keleivių paimti, jis visiškai išsimuštų iš tvarkaraščio. 
Michelangelo freskų Siksto koplyčioje restauravimas pritraukė 
tiek lankytojų, kad dėl padidėjusio santykinio oro drėgnumo, 
įšilusio oro ir aukštesnės sieros koncentracijos koplyčioje radosi 
nematomas rūgštus lietus. Bekuopinat tarša didėja. 


Pasitelkę vieną futbolininko/flosofo Johano Cruijfto posakį ir jį šiek tiek 
pavariavę, galime pasakyti: kiekvienas privalumas turi savų trūkumų. 

Gyvybei pavojingos kvailybės neįmanoma išnaikinti, sykiu neišnai- 
kinant ir žmogaus; o tai būtų kvailybė kvadratu. Vienintelė išeitis — 
permanentiškai prasimanyti naujų strategijų, kaip atremti kvailybę. 
Taip žvelgiant, kvailybė yra mūsų kultūros motoras. 


RAFINUOTA KVAILYBĖ 


Viena drąsiausių klastų, kuriomis mėginama susidoroti su kvailybe, 
yra aukojimosi pakylėjimas iki aukščiausių artimo meilės įrodymų. 

Neveltui kankinystė vaidina reikšmingą vaidmenį daugumoje reli- 
gijų; tai — kvailybės viršūnė. 

Prisiminkime kad ir visų šimtmečių bado meistrus. Nepriteklių lai- 
kais išdidus žmogus bėdą paverčia dorybe. Taip badavimas interpre- 
tuojamas kaip askezės atmaina, trumpai tariant, — kaip etinis idealas. 
Šiandien pasninkavimas mums žinomas kaip estetinis idealas, — taip 
galime spręsti, matydami anoreksija sergančias pacientes, kurios, kaip 
grožio modeliai, vaikštinėja ant pakylos: kvailybė à la mode. 

Galimybę falsifikuoti pavertus moksliškumo kriterijumi, autodes- 
trukcija virsta indėliu į pažangą: Mokslininkas privalo nurodyti, ko- 
kiu eksperimentu jo teorija galėtų būti paneigta. 

Mes steigiame idealias įstaigas (tokias, kaip Nyderlandų dopingo 


Darwin Award | 165 


Johnny Hart, 
„Mes išbandėme visus 
galimus būdus“. 


Karikatūra iš Hey! B. C. 
([1958] London, 1971) 


GALIMUS BŪDUS PATĮ BŪDĄ, KURIUO 
IŠSIGAUTI IŠ PRAKEIKTOS PATEKOTE | DUOBE! 


DUOBĖS - - KĄ DABAR 


MUMS DARYTI? 


VISUOTINIS 
KVAILUMAS! 


KAS TAI BUVO? 


problemų centras), kurių galutinis tikslas yra savęs likvidavimas. 

Pasak Erazmo, paikybė virsta palaima, kai žmogus susilieja su Die- 
vu. Šio mistinios patyrimo neįmanoma atskirti nuo laikino pamiši- 
mo. Ekstazės apimtas mistikas yra išėjęs už savo paties ribų — lygiai 
kaip pamišėlis. Ekstazėje siela laikinai palieka kūną ir susilieja su savo 
troškimų Aukščiausiuoju Objektu. Žmogaus aistra Dievui panaši į 
vyro ir moters meilę: čia kalbame apie erotinį patyrimą, kai mylimie- 
ji praranda patys save, vėlei atrasdami save kitame. Dvasinėje ekstazė- 
je meilės apimtas krikščionis gauna paragauti būsimosios amžinosios 
palaimos. Erazmas šiame kontekste kalba apie erotinį pamišimą. 

Pasak Erazmo, dieviškoji ekstazė nėra rezervuota vien mistikams, ji 
pasiekiama ir kiekvienam, kuris užsimiršta, skaitydamas knygą. Dva- 
sios pagauto išrinktojo egzegeto gyvenimas pasižymi nuostaba, dva- 
siniu svaiguliu ir ekstaze: „Pajusite Dievo alsavimą ir būsite pastverti, 
pakylėti, transfigūruoti, išvysite paslėptuosius amžinosios Išminties 
lobius. Dvasinis mėgavimasis jums teiks malonumą.“ 

2 TRŪKSTAMOJI JUNGTIS 


IŠKRYPIMAS IŠ TAKO 


Visi mitai apie žmonių rūšies atsiradimą mini mįslingą tarpinę stadi- 
ją, kai žmogus jau nebėra gyvis, bet dar nėra ir žmogus. 

Materialistinės mokyklos teorijų pradinis taškas yra ūmus pamiši- 
mas, prigimties iškrypimas iš tako, baisingas nukrypimas, privertęs 
žmogiškąjį gyvį lavinti savąjį logosą, šitaip stengiantis po visam su- 
mažinti bėdą. 

Pasak idealistinės mokyklos teorijų, visos bėdos, kaip byloja isto- 
rijos apie Prometėjo pavogtą ugnį ir Adomo nuodėmingą nuopuolį, 
prasidėjo logoso įvedimu. Vienu atveju magišku būdu žmogiškajam 
gyviui buvo padovanota dvasios ugnis, gnostikų dar vadinama ir 
pneuma. Kitu atveju žmogus pats ėmėsi iniciatyvos, paragaudamas 
uždraustojo vaisiaus. Abiem atvejais kalbama apie nusižengimą (mi- 
tiniam) prigimties įstatymui. Gyvio egotizmas, kurio tikslas yra savęs 
išsaugojimas, pavirto į autodestrukcinį egoizmą, pajungusį prigimtį 
savo užgaidiems įstatymams. 

Įgijus logosą, niekas nebėra savaime suprantama. Neigdamas bana- 
lų teiginį, kad žmogus niekados negali tapti visiškai protingas, nes jį 
varžo baigtinė, mirtinga, pernelyg žmogiška prigimtis, logosas, regis, 
kliudo žmogui tapti žmogumi. Gyvis aklai klauso instinktų, o žmo- 
gus yra struktūros požiūriu susvetimėjęs pats sau. 

Logosas — tai parazitas, trikdąs žmogiškojo gyvio gyvenimo ritmą 
ir priverčiąs jį paklusti autonomiškoms taisyklėms. Spontaniškus jaus- 
mus ir įžvalgas logosas, visiškai ignoruodamas mūsų prigimtinius po- 
reikius, pakeičia gatavais modeliais, o viso to padarinys yra „stresas“. 
Humanizacija yra luošinimas, ir apie tai byloja meškėnus, papūgas, 
žuvis ir kitus prijaukintus gyvūnus kamuojančios įkyrumų neurozės. 
Chrestomatis pavyzdys yra dresuotas arklys, herojiškai nešantis savo 

* Kvailys visada esti 
gyvenimo pradžioje. 


šeimininką, iki krinta negyvas. Išdidus žirgas nebeturi jokių gyvio sa- 
vybių, užtat byloja apie pačią didingiausią autodestruktyvios kvaily- 
bės atmainą. 

Ar šiaip, ar taip, žmogus yra kvailybės paženklintas. Tačiau ar lo- 
gosas yra kvailybės priežastis, ar jis radosi kaip reakcija į kvailybę? 

(Nota bene: tokius žodžius, kaip logosas, protas, ratio, nuovoka, 
intelektas, inteligencija, jei šalia nieko nėra specialiai nurodyta, aš 
vartoju stiliaus sumetimais kaip sinonimus. Pradžios tašku imdamas 
Aristotelio apibrėžimą, kad žmogus yra animal rationale, šias sąvokas 
laikau įvairiais aspektais vieno ir to paties pažinimo gebėjimo, kuriuo 


žmogus skiriasi nuo gyvio. Sapienti sat.) 


UŽDRAUSTASIS VAISIUS 


Iliuzija manyti, kad kvailybė pirmesnė už intelektą arba vice versa. Ta- 
rytum egzistuotų riba, skirianti kvailybę nuo logoso. Tačiau kvaily- 
bė ir protas negali gyvuoti be kits kito. Imkime kad ir nuodėmingąjį 
nuopuolį. Paragaudamas gėrio ir blogio pažinimo obuolio, Adomas 
įgyja įžvalgą, kuri jam, veikdama atgalios, leidžia pažinti, kad šis dar- 
bas buvo piktas ir blogas. Kaip byloja juoko gimimas, peržengus ribą, 
žmogus randasi kaip savo klaidą suvokiąs gyvis. 


BURIDANO ASILAS 


Stultus semper incipit vivere.* 


Prieš mane stovi krepšelis su obuoliais, kurių vieną aš galiu išsirinkti. 
Laisvė — tai išorinės prievartos nediktuojamas rinkimasis, pirma pasve- 
riant visus „už“ ir „prieš“. Tačiau ateina akimirka, kai turiu perkirsti 
mazgą, kitaip ir man baigsis taip pat, kaip Buridano asilui, kuris padvėsė 
iš bado, negalėdamas išsirinkti vienos iš dviejų identiškų šieno kaugių. 

Kiekviena raida prasideda aklu rinkimusi, pragarmę atveriančiu 
sprendimu, kurio negalima paaiškinti kaip nurodomos priežasties pada- 
rinio. Nepakankamo pagrindo principas — padariau taip todėl, kad pada- 
riau, be jokios ypatingos priežasties, — sutrauko kauzalines grandines. 

Tačiau, aklai pasirinkus vieną kurį iš visų kitų nediferencijuotos vi- 
sumos aspektų, iš chaoso išnyra nauja tvarka. 

Dramatiškai kalbant: kiekviename sprendime aktyviai dalyvau- 
ja kvailybė. Kiekvieną sykį, mums darant sprendimą, mes atveriame 
idiotizmo bedugnę. Kiekvienas sprendimas, kad ir koks banalus būtų, 
yra šuolis nežinomybėn. 


ORO PILIS 


Kartą buvo pasakyta, kad norint pajudinti planetą reikia rasti 
atramos tašką. Taip ir aš, norėdamas apversti tobulą protą, tu- 
rėjau rasti atramos tašką — ir tai buvo kvailybė. 


Stanislaw Lem Cyberiad 

Knygos De ascensu 

et descensu intellectus 
(Valencija 1512) titulinis 
puslapis. Tai katalonų 
mistiko Raimundo Lulijaus 
1304 m. sukurtas traktatas, 
kuriame nurodomos 

trys intelektualinės 
„laiptinės“. Greta dviejų 
koncentrinių apskritimų 
kairėje graviūros pusėje 
esančiame rate regime 
aštuonių pakopų laiptus, 
scala intelectuallis, kuriuose 
hierarchine tvarka 
išdėstytos didžiosios 
būtybių grandinės paskiros 
kategorijos. Ant pakopų 
matyti užrašai, nurodą 
dešinėje graviūros pusėje 
esančius pavyzdžius. Iš 
eilės skaitome: akmuo, 
ugnis, augalas ir gyvis, 
kurio pavyzdys yra 

liūtas. Šios žemesniosios 
pakopos aprėpia 
apčiuopiamąją gamtą. 
Paskui eina žmogus, kuris 
gyvena gamtoje, tačiau, 
turėdamas Dievo jam 
suteiktą protą, yra susijęs 
ir su aukštesniosiomis 
stadijomis. Po jo 
einančioje pakopoje 

skirta vieta angelams ir 
Dievui. Paskutinė pakopa 
leidžia pasiekti pažinimo 
tvirtovę, summum bonum. 
Lulijaus tesktas aiškina: 
„Pradedame nuo netobulų 
dalykų, tad galime kopti 
iki tobulybės; ir, priešingai, 
galima nuo tobulybės 
nusileisti iki netobulybės.“ 
Laiptų apačioje stovinčio 
neofito laikomoje 
vėliavėlėje galime 
perskaityti: „intellectus 
conjunctus“; tai nuoroda 

į neofito ieškomą 
„integruotą suvokimą“. 
Graviūros viršuje plazdena 
vėliavėlė su tekstu: Išmintis 
pati sau pasistatė namus. 


Mums rūpi pamatyti iracionalųjį logoso tapsmą, kol jis dar nėra įgijęs 
logoso bruožų. Ber kuri schema, kuria mes mėginame aprėpti realybę, 
yra struktūros požiūriu kvaila. Bet koks mėginimas suteikti prasmę 
beprasmybei yra pamišėliškas. Tvarkos įvedimas yra neatšaukiamas 
tvarkos sugriovimas. Kvailybė prilipusi prie logoso nelyg slapta pir- 
minė nuodėmė, nuolatos verčianti žmogų patvirtinti save patį. Vos 
pradėjęs mąstyti, žmogus nebetenka tvirto pamato po kojomis ir yra 
verčiamas vargais negalais kurti kokį nors pamatą savajai oro piliai. 

Štai kur bėda: mūsų mąstymas neatskiriamas nuo kvailybės, nuo 
to iracionalaus branduolio, kuris yra sykiu ir galimybės, ir negalimy- 
bės prielaida, sykiu ir energijos, ir nuolatinės grėsmės mūsų egzisten- 
cijai versmė. Be kvailybės logosas sugriūtų. Kvailybė leidžia mums 
pasiekti tapatybės minimumą, — kad ir kokia ši tapatybė būtų suluo- 
šinta. Trumpai tariant, kvailybė atlieka pozityvią funkciją. Tačiau, 
vos ėmusi dominuoti, kvailybė iš geradariško impulso virsta į viską 
naikinančią galybę. 


Dabar jau pateikėme visas sudedamąsias dalis tos paradoksų mašinos, 
kurią, sekdami Raimundo Lulijaus ars combinatorica ir scholastikos 
asilų tilteliais, šioje knygoje jau ne sykį paleidome suktis. Galima pri- 
siminti ir save pačią sunaikinti turėjusią dailininko Jeano Tinguely'io 
instaliaciją Homage to New York. Tyčia apribodamas gyvavimo truk- 
mę, meno kūrinys turėjo pakirsti meno kūrinio apibrėžimą lemian- 
čias normas. Demonstracija įvyko 1960 m. kovo 17 dieną Niujorko 
Museum of Modern Art skulptūrų sodelyje; tai buvo sėkminga nesėk- 
mė, mat milžiniškas mechanizmas, susidėjęs iš dviračio ratų, grandi- 


nių ir išardyto tortepiono, sugedo pirma laiko... 


VARTŲ SARGAI 


Negali neišprotėdamas išeiti iš pažinimo pilies ir taip įsitikinti, kad 
ji pakibusi ore. Ber koks mėginimas atskleisti išminties kvailybę yra 
pragaištingai kvailas darbas, statąs mąstymą ant kortos. Išminties 
kvailybė suvokiama vien per nesklandumus, su kuriais mąstymas su- 


siduria, vien per sofhizmus, pokštus ir paradoksus. 


170 | Kvailybės enciklopedija 


Jan Tinguely Homage to New York (1960) 


KAS AŠ ESU? 


Kas yra laikas? Jeigu niekas manęs neklausia, aš žinau, kas tai 
yra, bet jei norėčiau klausiančiam paaiškinti, — nebežinau. 


Augustinas Išpažinimai 


Varijuodami Augustino mintį apie laiko esmę, galime pasakyti: Ži- 
nau, kas esu, kol niekas manęs neklausia; bet panorėjęs paaiškinti, jau 
nebežinau. „Aš pats nesutalpinu viso to, kas esu. Taigi dvasia yra per 
ankšta, kad galėtų apimti save, tad kur yra toji jos dalis, kurios ji ne- 
sutalpina? Nejau už jos ir ne joje pačioje? Ir kaip ji nesutalpina? Tai 
man kelia didelę nuostabą, sustingimas apima mane.“ (Augustinas Zš- 
pažinimai). Klausimas, kokia yra mano tapatybė, sukuria kliūtį, dėl 
kurios aš nebepažįstu pats savęs. O įžvalga, kas esu, mane ir vėlei kei- 
čia. Savęs pažinimas kliudo pažinti save. 


BEOTIŠKASIS SFINKSAS 


„Rytą vaikšto keturiom kojomis, vidurdienį dviem, vakare trim“. Tas, 
kuris neįstengė įminti Tėbų Sfinkso mįslės, buvo metamas į bedugnę. 
Pasak Oidipo, atsakymas buvo toks: žmogus - kūdikis, suaugęs ir se- 
nis. Sfinkso galybė buvo įveikta, ir jis pats puolė į prarają. 

Ši istorija dažnai skaitoma kaip išsilaisvinimas iš prietaro. Žmogus 
atrado pats save, ir mitologija griūva į bedugnę. 

Tačiau klausimas tas, ar Oidipo atsakymas buvo teisingas, mat pa- 
dariniai buvo katastrofiški: Tėbuose kilo maras, Jokastė, patyrusi, kad 
ištekėjo už savo sūnaus, nusižudė, jų sūnūs išžudė kits kitą, o duktė 
Antigonė buvo gyva užmūryta kapo rūsyje ir ten pasikorė. Pasak kai 
kurių, Sfinkas tad ir klausė ne apie žmogų, o apie žmogaus esmę. 

Šios gniuždančios mįslės įminimas yra klasta, pokštas, posūkis, per 
kurį klausimas ima funkcionuoti kaip savo paties atsakymas: žmogus 
yra būtybė, nežinanti kaip elgtis su pabaisomis ir jų mums keliamo- 
mis mįslėmis. 


Pasak Tabula Cebetis Sfinksas yra kvailybė. 


172 | Kvailybės enciklopedija 


ŽMOGAUS ESMĖ 


Tapk, kas esi! 


Pindaras 


Kvailybė neleidžia žmogui tapti protingam, tačiau sykiu ji yra ir jo ta- 
patybės pamatas. Nebyli nuostaba dėl savo kvailybės apibrėžia žmogų 
kaip homo sapiens. Žmogus randasi per gėdą, įtūžį ar apgailestavimą 
dėl savo nesėkmių, nuolat jį kurstančių save įtvirtinti. Žmogus tam- 
pa žmogum per tuščius mėginimus save įrodyti. Taip žvelgiant, pats 
žmogus yra trūkstamoji jungtis tarp gyvio ir žmogaus. 

Tuomet atsiduriame užburtame rate: žmogus tampa žmogumi per 
grumtynes su kvailybe, kuri kliudo žmogui tapti žmogumi. Trum- 
pai tariant, mąstymas yra ekstazinio pobūdžio: mūsų dvasia formuo- 
jasi kaip reakcija į kvailybę, kuri žmogui sykiu ir būdinga, ir svetima. 
Žmogus iš principo yra anapus savo paties ribų. 

O vientisas žmogus yra ne šio pasaulio padaras. Tas, kuris atran- 
da save, yra beviltiškai pasiklydęs, - lygiai kaip tas dviračių lentynių 
dalyvis, kuris griūva, pasiekęs savo paties ribą. Jei nekalbėsime apie 
„beveik mirties“ potyrį, niekas daugiau taip nestulbina, kaip „beveik 
savęs paties potyris. 


ERRARE HUMANUM EST 


Il y a un imbécile en moi, il faut que je profite de ses fautes.* 


Paul Valėry, Cabiers 1910 


Banalybė, kad klysti yra žmogiška, iš pažiūros byloja apie pakantumą 
žmogaus silpnybei, tačiau iš tikrųjų yra žmogaus apibrėžimas: žmogus 
nuo gyvio skiriasi ne savo pranašesne išmintimi, bet savo kvailybe, ge- 
bėjimu įsipainioti savo paties susikurtose iliuzijose. Nuo asilo žmogus 
skiriasi tuo, kad begalinę daugybę kartų klumpa ties tuo pačiu akme- 
niu. Jis nieko nepasimoko iš istorijos ir yra pasmerktas iki begalybės 
kartoti tas pačias klaidas. 

Kita vertus, klaidą ir su ja drauge žengiančią gėdą mes pavertėme 
atraminiais Bažnyčios ir viešosios moralės stulpais. Mokslas paklydi- 
mus priėmė kaip kelią į tiesą. Maža to: mes išmokome mėgautis savo 

* Manyje yra imbecilas. 
Aš turiu gauti naudos iš 


jo klaidų. 


Graviūra iš Charles'o 

de Bovelleso Liber de 
intellectu (Paryžius 

1510). Kairėje regime 
Fortūną, Atsitiktinumą, 
pavaizduotą kaip moterį 
uždengta galva, ant 
rutulio balansuojančią 
ties bedugne. Rankoje ji 
laiko likimo ratą, kuriame 
matome karalių, nuverstą 
valdovą, vergą ir dar 

vieną žmogų, turėsiantį 
perimti valdovo vaidmenį. 
Dešinėje tvirtame soste 
sėdi Sapientia, Išmintis, su 
veidrodžiu rankoje. Pasak 
Bovellus'o žmogus per 
savo kvailybę susvetimėjęs 
pats su savimi. Žmogus 
nebėra jis pats. Kitados 
buvęs Dievo atvaizdu, 
žmogus nuvirto nuo 

savo sosto ir sugyvulėjo: 
„Žmogus visais atžvilgiais 
yra žmogaus priešingybė“. 
Paikuolis gyvena sulig 

šia diena ir tuščiai leidžia 
laiką. Tiktai išmintis, savo 
vietos kosminėje sąrangoje 
pažinimas suteikia 
žmogaus gyvenimui 
stabilumą ir kryptį. 

Savęs pažinimas gimdo 
pbilautia, savęs meilę: 
„Tik tas, kuris žinosi esąs 
žmogus, yra žmogus, 
santaikoje pats su savimi“. 

nesėkmėmis, lyg jos būtų kokie rinktiniai momentai. Kaip byloja ko- 
medija ir tragedija, mes patiriame pasitenkinimą iš nepasitenkinimo. 


KLIURKOS 


Viena pačių populiariausių BBC televizijos laidų yra Auntie's bloomers. 
Joje rodomi televizijos serijalų ir žinių laidų įrašai, kurie negalėjo būti 
naudojami, nes filmuojant parvirto dekoracija, žurnalistai susipainio- 
jo kalbėdami ar aktoriai netyčia klupo ties slenksčiu. 

Atrodytų, jog tokio garso ši programa susilaukė todėl, kad ji lau- 
žo tabu: atskleidžia slaptą nesėkmių dalį sėkmėje. Tačiau kliurkos 
nebeteko savo pakertamosios galios. Mes žinome, kad už kiekvieno 
triumfo slypi kritimo ir kėlimosi procesas. Atskleidimas net didina ža- 
vėjimąsi rezultatu. Todėl Tommy'is Cooperis gali atskleisti savo triu- 
kų paslaptį, nesugriaudamas jų magiško efekto. Be to, kliurkos jau ir 
pačios pasidariusios pagrindine atrakcija. 

Tai, ką kliurkos savo ruožtu paslepia, yra indėlis pamėkliško me- 
chanizmo, nulemiančio, kas sėkminga ir kas ne. Mėginant bent kiek 
susivokti apie tą neapčiuopiamą galybę, kuri anapus ekranų tampo 
virveles, mums tereikia prisiminti tironiškuosius žiūrovų reitingus, 
nulemiančius, ką mes gausime pamatyti per televiziją, nors niekas ne- 
žino, kas yra tie tikrintojai, kurie už mus žiūri ir vertina televizijos 
programas. 

Dar aiškiau kvailąją tvarką įkūnija juoko mašina, kuri visai ne- 
linksmai juokiasi, palaikydama iliuziją, kad rodomi dalykai yra be 
galo komiški, nors žiūrovas mirtinai nuobodžiauja. 

Net per kliurkų programas juoko mašina vis tiek skamba, nes pro- 
diuseris nebepasitiki provokaciniu laidos pobūdžiu. Dėl to gali rastis 
keistų riktų. Viena gražiausių kliurkų buvo susijusi su juoko mašina, 
kuri vis nelaiku įsijungdavo per humoristinę laidą. Ir šios kliurkos de- 
monstraciją lydėjo už mus kvatojanti juoko mašina. 

Įsidėmėtina kategorija yra komiškų serijalų kliurkos. Griežtai žiū- 
rint, mes juokiamės iš nenusisekusių pokštų. Tai verčia prisiminti 
vaiką, reikalaujantį, kad tėvas juoktųsi, nors tam nėra visai jokios prie- 
žasties, — ir tėvas juokiasi dėl to, kad reikalavimas yra toks paikas. 

Čia slaptosios tvarkos mechanika išlenda į paviršių: mes juokiamės 
ne todėl, kad pokštai komiški, — tai pokštai pasidaro komiški, nes mes 
iš jų juokiamės. Mūsų gyvenimą valdančių taisyklių ir įstatymų au- 
toritetas randasi ne todėl, kad jie tokie protingi, o todėl, kad mes jų 
klusniai kaip avys laikomės. 

Prigimčiai priešingas tvarkos pobūdis atsiskleidžia ir per tokius 
kvailus, nes patiems sau prieštaraujančius įsakymus, kaip, pavyzdžiui: 
Būk spontaniškas! Nieko negalvok! Liaukis paklusęs! 


Ž . Je H . DÉI . D 2s C 
aidimo slaptosiomis konvencijomis meistras buvo Tommy is Coope- 
ris. Publika juokiasi iš lėkštoko Cooperio pokšto, ir jis cada ranka ra- 

gina klausytojus juoktis smarkiau, o pats neramiai dirsčioja už kulisų, 
lyg iš ten jo vaidinimą stebėtų teatro direktorius. Ir publika tada juo- 
kiasi dėl tokio raginimo juoktis. Šis sąmokslas reikalingas apmulkinti 
anapus uždangos pasislėpusiam žmogui, kuris įkūnija tvarką. Komiz- 
mo statusą lemia juokas, o ne Cooperio pokštų kokybė. Juokas yra so- 
cialinė priedermė, o sąmojus — tik jo alibi. 

Tommy'iui Cooperiui mirštant scenoje, publika raitėsi iš juoko. 

Viena vertus, mes įstrigę mūsų elgseną lemiančių taisyklių ir įstaty- 
mų tinkle ne todėl, kad taisyklės ir įstatymai yra protingi ar teisingi, 
ber tiesiog todėl, kad tai yra taisyklės ir įstatymai. Kita vertus, aklai 
laikydamiesi kvailų konvencijų, ritualų ir automatizmų, mes išsaugo- 
me laisvą dvasią naudingesniems dalykams. 


ANTROJI PRIGIMTIS 


Gerai pasižiūrėjus, visa mūsų kultūra gyvuoja per kvailybės malonę. 
Atitinkamos taisyklės palaiko mūsų pasaulio sukimąsi, — su sąlyga, 
kad jos nėra įžvelgiamos. Įprotis išvaduoja mus iš būtinybės apie viską 
mąstyti. Be tvirtų refrencijos rėmų mums tektų vis iš naujo stengtis 
perprasti situacijas, kuriose atsiduriame. Mandagumo ritualai, tvarką 
socialines elgsenas, išvaduoja mus nuo rūpesčio, kurį kartais kelia tar- 
pusavio įtampos, tad mes galime sutelkti visą dėmesį į pašnekesį. Ir 
mes visi kalbame spontaniškai, jei tik aklai laikomės gramatikos tai- 
syklių. Retorika parūpina banalybių, įstatydama mūsų mintis į vėžes. 
O mąstymas gali tik tada vystytis, kai logikos taisyklės tampa mūsų 
antrąja prigimtimi. 

Vos mums suvokus automatizmus, mūsų mintys nebegali laisvai 
judėti. Pianistas, ėmęs mąstyti apie savo pirštų išdėstymą, nepatai- 
ko į klavišus. Sutelkęs dėmesį į savo žingsnių ritmą, keleivis netenka 
pusiausvyros. Taigi kvailas įprotis nėra laisvos sklaidos priešingybė. 
Apsišvietęs mąstymas įtvirtina save ne grumtynėse su rutina; susta- 
barėjusios taisyklės veikia laisvinamai, kai tampa antrąją prigimtimi, 
kurios mes spontaniškai klausome. 

Mūsų intelektualinis kūrybiškumas gali klestėti tik varžomas kon- 
ceptualių ribų. Dvasia dvelkia per negyvos raidės malonę, — su sąly- 
ga, kad mes pasistengiame to nematyti. Trumpai tariant, kvailybė yra 
dvasinio augimo sąlyga. 

HIPOTETINĖ KVAILYBĖ IR TUALETINIO POPIERIAUS 
RITINĖLIS 


Kad būtų paveiki, kvailybė nebūtinai turi net egzistuoti. Kitados, 
prieš griūvant Berlyno sienai, Rytų bloke dažnai stigdavo tualetinio 
popieriaus, tačiau tam tikrais momentais visų nebyliai nuostabai pa- 
sirodydavo, kad parduotuvėse radosi tikras tualetinio popieriaus per- 
eteklius. Netrukus pasklisdavo gandas, kad popierius baigiasi, visi 
skubindavosi į parduotuves, ir popierius sparčiai būdavo išperkamas. 

Čia galima priminti savaime išsipildančios pranašystės pavyzdį, 
paimtą iš rusų logiko Aleksandro Zinovjevo romano Žiojinčios aukš- 
tumos. 

Ar gera apšvieta padėtų užkirsti kelią paniškai pirkėjų elgsenai? 
Ne, nes gyventojai samprotauja šitaip: „Gerai žinau, kad tualetinio 
popieriaus yra sočiai, bet tikrai atsiras kvailių, kurie patikės gandais; 
todėl verta pasistengti ir pačiam apsirūpinti popierium.“ 

Be kvailybės ir iliuzijų pasaulis sugriūtų. Ir garsiojoje neregimoje 
rinkos rankoje galima atpažinti kvailybės galią. (Žr. taip pat ir Ras- 
to Mocnik, Über die Bedeutung der Chimūren für die conditio huma- 
na, Viena, 1986). 


REIKALO ESMĖ 


Ar kalbėtume apie ekonomiką, ar apie karalystę, ar apie charakterį, — 
ber kuri, kad ir pati universaliausia struktūra sukasi aplink tegu ir patį 
partikuliariausią idiotizmą. Šis idiotizmas gali įgyti pavidalą obuolio, 
į kurį išpaikintas vaikas sutelkė savo geismus. Pamėlynavęs iš įsiūčio, 
jis žemyn galva kybo savo kėdutėje, inkšdamas ir melsdamas uždraus- 
tojo vaisiaus, tarytum nuo to priklausytų jo gyvastis. Čia mes esame 
liudininkai pirminės nuodėmės, kuria jo dvasia gali likti paženklinta 
visam vėlesniam gyvenimui. 

Imkime kad ir filatelistą, kuris baisingus pinigus išleido vienam 
retam pašto ženklui, o paskui per varžytines prarado visą kolekciją. 
Arba prezidentą, kuris vos neprarado valdžios, cigaru baksnodamas 
stažuotės vaginą. Kita vertus, turime Nyderlandų pilietį Imaną Wil- 
kensą, kuris, remdamasis klimato, faunos, floros, kultūros ir topogra- 
fijos studijomis, tariasi įrodęs, kad Iliados ir Odisėjos veiksmas iš dalies 


vyko Nyderlanduose. Delftas — tai Delfai, Drentė — Trakija, o Zirkzė 

įlankoje gyvena Circė. Požemių pasaulio angą jis nustatė buvus Ze- 
landijoje. Aplink šį savo fantazmą Wilkensas sukaupė enciklopedinių 
žinių sistemą, kuria galėtų didžiuotis ne vienas klasikinės filologijos 
žinovas. 

Būta piligrimystės vietų, įkurtų ten, kur nukrito meteoritas. Try- 
likoje pasaulio vietų garbinama per apipjaustymą pašalintas Jėzaus 
odos lopinėlis (tris jų minėjo jau Kalvinas — Šaru abatiją prie Puatjė, 
Laterano Šv. Jono bažnyčią Romoje ir Hildesheimo abatiją Saksonijo- 
je). O karalysčių legitimumas irgi pagrįstas relikvijomis, kurios daž- 
nai esti menkesnės už tą žirnį po septyniskart septyniais čiužiniais, 
ant kurių negalėdama užmigti vartėsi pasakų princesė. 

Kokia nors idiotiška obsesija gali lemti visą žmogaus gyvenimą. 


SUKLUPIMO AKMUO 


Velnias sumanė išmėginti Dievo visagalybę ir paprašė Jį sukurti uolą, 
kuri būtų tokia sunki, kad nė Jis Pats negalėtų jos pakelti. Ką Dievui 
reikėjo daryti? Jeigu Jis negalėtų pakelti uolos, būtų ne visagalis; jei- 
gu galėtų pakelti uolą, vadinasi, neįstengė padaryti jos pakankamai 
sunkios. 

Ar Dievas, būdamas tobulas, pakilęs viršum savo kūrinijos dėsnių, 
ar yra jiems ir pats pavaldus? Šis paradoksas pasirodė esąs kai kas dau- 
giau, nei vien scholastinis žaidimas; jis pataikė į pačią metafizikos šer- 
dį. Šis klausimas Bazilidą antrajame šimtmetyje pastūmėjo į ereziją, 
kad kosmosas yra lengvabūdiška ir piktavališka netikusių demiurgų 
improvizacija. 

Vienuoliktajame šimtmetyje šis klausimas paskatino rastis antidia- 
lektiniam sąjūdžiui, kuris Dievo sąvoką įkurdino anapus proto ribų; 
sekdami Tertulianu, teologai kartojo paradoksą: credo guia absurdum 
est. Būdamas tobulas, Dievas gali padaryti ir neįmanomą dalyką. 

Krikščionybė mėgino išvengti visagalybės dilemos, įvesdama bega- 
lybės savoką: Izaijo svajonė apie liūtą vegetarą tapsianti tikrove tiktai 
laikų pabaigoje. 

Pasak vieno Renesanso laikų anglų komentaro, Dievas iki šiai die- 
nai tuščiai mėgina įrodyti savo visagalybę, o tų pastangų rezultatas 
yra besiplečianti visata. 

PRAKEIKTASIS ROJUS 


Kvailybė stūkso lyg siena, į kurią mes atsitrenkiame. Kvailybė niekais 
paverčia visus žmogaus mėginimus pranokti patį save. Tačiau įsivaiz- 
duokime, kad kvailybės nėra. Mūsų genialios idėjos be jokio priešini- 
mosi virstų realybe, kiekvienas įžvelgtų gilesnįjį egzistencijos sąryšį; 
tai, kas protinga, būtų savaime suprantama ir neginčijama. Drauge 
su kvailybe būtų pašalinta žmogaus laisvė ir galimybė rinktis. Daik- 
tai netektų savo vardų ir reikšmių, nes visi būtų vienodai vertingi 
ar beverčiai. Gyventume lyg angelai amžinai spindulingame dangu- 
je, geiste geisdami maišto; kaip kūriniai troškiame rojuje, ilgte išsiil- 
gę nuopuolio. 

3 SVENTASIS PAMIŠIMAS 


NASREDINAS 


Nasredinas, dervišų vadovas, paslėptojo lobio mokytojas, tobu- 
las žmogus. Daugelis sako: „Norėjau pasimokyti, bet radau čia 
vien beprotybę.“ Tačiau ėmę ieškoti gilesnės išminties kur ki- 
tur, jie niekados jos nesuras. 


Ablahi Mutlaq, „Visiškas idiotas“, Nasredino pamokymai 1617 


Hodža Nasredinas (maždaug 1208-1285), šventasis pamišėlis iš Ana- 
tolijos, atstovauja ilgai tradicijai morosofų, išmintingų paikuolių ir 
paikų išminčių. Jis sykiu ir gudrus šaipūnas, ir kvaila auka. Štai ko- 
dėl apie Nasrediną (ir tokias jam giminiškas figūras, kaip Abul Fat- 
has, Juba, Abu Seidas bei Tilis Ulenšpygelis) pasakojamos ir šelmiškų 
išdaigų, ir kvailų darbų istorijos. 

Kartais teisybė Nasredino pusėje, tačiau dėl nesutaikomos laikyse- 
nos jis geba pasirodyti tiesiog nepakenčiamas. Tuomet mes atpažįsta- 
me teroristinį idealizmo potencialą. 

Kitais kartais Nasredinas laikosi įsikibęs beprotiško vaizdinio, 
tačiau jo užsispyrimas darosi vertas pagarbos, nes jo elgesį lemia ne 
egoistiniai samprotavimai. Tada mes atpažįstame šventąją kvailybės 
pusę. 

Nasredinas iliustruoja ir išminties paikybę, ir paikybės išmintį. 
Tame taške, kur kvailybė ir išmintis susikerta, mes aptinkame mūsų 
kultūros pamatą. 

Tradicija teigia, kad tas, kuris jau sykį pradėjo pasakoti apie Nas- 
rediną, privalo papasakoti apie jį bent septynias istorijas. (Visi pavyz- 
džiai paimti iš: Jismath Slobex Morosofia universalis, Salée 1957) 

I. ENCIKLOPEDIJA 


Grupės mokslo vyrų pakviestas hodža Nasredinas atėjo į arbatinę. 
Aplink stalą sėdėjo geografas, kronikininkas ir žvaigždininkas, kurie 
karštai kūrė viską aprėpiančios enciklopedijos planus. „Joje turi būti 
viskas.“ „Viskas?“ — paklausė Nasredinas. „Viskas“, — patvirtino jam 
draugija. 

Nasredinas valandžiukę pamąstė. „Tada joje turi būti ir lema „en- 
ciklopedija“, o ten turi būti galima perskaityti visą enciklopediją, sy- 
kiu su lema „enciklopedija“ ir taip toliau“. Mokslo vyrai susižvalgė. 

„Susiradęs toje knygoje savo vardą, turi gauti perskaityti viską apie 
save, o paskutinis sakinys turėtų būti: susirask savo vardą enciklope- 
dijoje.“ Sumišimas prie stalo vis didėjo. 

„Dabar įsivaizduokite, kad geografas susiranda savo vardą savo pa- 
ties parašytoje enciklopedijoje; vadinasi, jis jau žinojo, kad tas vardas 
joje yra; tada jam nebereikėjo jo ieškoti ar minėti.“ Geografas ėmė 
muistytis krėsle. 

„O jeigu aš pats susirasčiau savo biografiją, tai numirčiau pirmiau, 
nei prieičiau lemos vidurį.“ Kronikininkas pagaliau pamatė progą su- 
drausti Nasrediną: „Tokiu atveju dar nesi vidurio priėjęs.“ „Ar taip yra 
dėl manęs, ar dėl enciklopedijos?“ — paklausė Nasredinas, ir istorikas 
susigėdęs gurkštelėjo arbatos. 

Redaktoriai suglumę sėdėjo aplinkui stalą. Jie sutartinai nusprendė 
ateityje — greta Korano — studijuoti tiktai gamtos knygą. 


II. KVAILIAUSIAM 


Atbulomis apsižergęs asilą (idant būtų tikras, kad keliauja teisingu ke- 
liu), hodža Nasredinas įjojo į Aksehiro miestą. Jodamas pro tris avių 
piemenis, sėdinčius arbatinės pavėsyje, Nasredinas išsitraukė iš nu- 
čiurusio apsiausto aukso monetą ir metė į jų tarpą, tardamas: kvai- 
liausiam. Tada visi trys, mėgindami kits kitą pranokti, įniko pasakoti 
istorijas, turėjusias įrodyti jų kvailybę. Pirmasis papasakojo akmeniu 
užmušęs jam ant kaktos nutūpusią musę. Tai dar visai niekis palygin- 
ti su mano kvailybe, tarė antrasis; aš pasėjau lauke druską. Tai dar vi- 
sai niekis palyginti su mano kvailybe, tarė tretysis; niekaip negalėjau 
surasti asilo, ant kurio pats sėdėjau. Iki pat saulėlydžio jie vis porino 

apie savo kvailus darbus. Galiausiai supratę, kad apgalvoti argumentai 
jiems kaip tik kliudo sėkmingai įrodyti savo kvailybę, piemenys grą- 
žino monetą Nasredinui, o šis jiem padėkojo už smagiai praleistą po- 
pietę. Po žvaigždėmis nusėtu dangumi Nasredinas toliau traukė į savo 
palaimingas keliones. 


Joks žmogus nėra toks protingas, kad suprastų savo kvailybę. Vos pra- 
dėję mąstyti, mes atsiduriame užburtame viena kitą nusakančių sąvo- 
kų rate. Mąstymo logika neturi paskutinės garantijos. Mūsų dvasia 
tuščiai mėgina pastverti pati save nelyg gyvatė, besitaikanti praryti 
savo pačios uodegą. Taip logosas pats sau kliudo būti sėkmingam: tai 
autodestruktyvi kvailybė. 

Tačiau sykiu kvailybė yra mąstymo motoras, nes mūsų išmintis 
klesti per tuščius mėginimus pastverti pačią save. 


III. LAIMĖ YRA SU KVAILIAIS 


Nasredinas gulėjo žolėje ir spoksojo į dangų, bet čia prisiartinęs mo- 
kinys jį paklausė: „Kas yra laimė?“ Hodža ilgai mąstė, tada iš pradžių 
skėlė mokiniui antausį, o paskui pabučiavo į abu skruostus. Mokinys 
apstulbęs paklausė, kaip suprasti tokį prieštaringą elgesį. „Tavo klau- 
simas padarė galą mano laimei. Tačiau paskui atradau laimę, mąsty- 
damas apie klausimą.“ 

Vos ėmęs svarstyti klausimą, ką reiškia gyventi laimingą gyveni- 
mą, filosofas, pasak Aristotelio, iškelia problemą, pastojančią laimei 
kelią. Tačiau jis atranda laimę, mąstydamas apie laimę. 


IV. AŠTUONIOLIKTASIS KUPRANUGARIS 


Tėvas mirdamas liepė pusę savo palikimo atiduoti vyriausiajam sū- 
nui, trečdalį — viduriniajam ir devintadalį — jaunėliui. Tačiau tėvo 
turtas buvo septyniolika kupranugarių. Sūnūs tuščiai ieškojo būdo iš- 
spręsti problemą taip, kad nereikėtų kupranugarių pjaustyti į gabalus. 
Čia pro šalį ėjo Nasredinas. Jis pasiūlė pridėti savo kupranugarį prie 
kitų, girdi, tada jie turėsią aštuoniolika. „Vyriausiasis gauna pusę, tai- 
gi devynis. Vidurinysis trečdalį, taigi šešis. O jaunėlis - devintąją dalį, 


182 | Kvailybės enciklopedija 


taigi du kupranugarius. Iš viso išeina septyniolika kupranugarių. Vie- 
nas atlieka, kaip tik maniškis.“ Tada Nasredinas nujojo savais keliais. 


1911 m. vokiečių filosofas Hansas Vaihingeris išleido veikalą „Tary- 
tum“ filosofija. Šioje knygoje autorius sumini šimtą pavyzdžių neįro- 
dytų ir neįrodomų hipotezių, kurios tačiau vis dėlto apčiuopiamai 
paveikė asmeninę, socialinę ir mokslo sritis, o paskui pasidarė nebe- 
reikalingos. „Aš“, siela, laisvė ir atsakomybė, tačiau dar ir bendra- 
vimo formos, botanikos sistemos ir skaičius „nulis“ yra naudingos 
fikcijos, — tokios pat naudingos, kaip aštuonioliktasis kupranugaris. 
Tačiau pageidaujamą rezultatą mes pasiekiame tik tada, jei šios pagal- 
binės konstrukcijos panaudotos vėlei nugriaunamos. 

Tiktai tikintysis fikciją painioja su tvirtu faktu. Jis ne išmonėmis 
naudojasi pasauliui pažinti, bet mėgina pasitelkti pasaulį savo prama- 
nui pagrįsti. Taip net vaikiškas nesusipratimas gali tapti visą pasau- 
lį apėmusiu kultu. 


V. ŠVENTASIS ASILAS 


Baigęs mokslus, Nasredinas gavo iš mokytojo asilą. Jis paliko meče- 
tę, pastatytą ant šventojo kapo, ir leidosi į Anatolijos plynaukštes. Ke- 
liaudamas gavo tiek mažai išmaldos, kad pamaži atpratino savo asilą 
ėsti. Kasdien jis mažino avižų davinį per pusę, ir galiausiai asilas per 
šėrimą jų gaudavo vos saują. Tą patį vakarą asilas nudvėsė iš bado. 
Nasredinas kone pakvaišo iš sielvarto. Palaidojęs asilą, jis dienų die- 
nas gedėjo greta kapo. Pro šalį traukiantys žmonės klausinėjo, kodėl 
jis toks sielvartingas, o Nasredinas rodė į kapo kauburėlį, sakydamas: 
„mano geriausias bičiulis. Smarkiai paveikti Nasredino rodomo ge- 
dulo, žmonės nusprendė, kad bičiulis turėjęs būti šventasis. Dovanų 
gausėjo, ir netrukus Nasredinas jau turėjo pakankamai pinigų pasta- 
tyti ant kapo gražų sarkofagą, papuoštą melsvai žaliomis plytelėmis. 
Maldininkai plaukė iš visų pakraščių pagerbti šventojo. Jų dosnios at- 
našos leido Nasredinui pastatyti ant kapo gražią mečetę. 

Išgirdęs, kad jo mokiniui taip sekasi maldingos misijos, vieną die- 
ną atkeliavo Nasredino mokytojas. Perėjęs per vidinį kiemą su fonta- 
nais ir nusiplovęs kojas, mokytojas įžengė į mečetę. Abu dvasininkai 
apglėbė kits kitą. „Alachas didis“, — tarė jiedu sutartinai. „Koks šven- 

tasis palaidotas mečetėje?“ — paklausė mokytojas. „Asilas, kurį gavau, 
jus palikdamas. Ber koks gi šventasis palaidotas jūsiškėje mečetėje?“ 
Mokytojas atitarė: „To asilo motina.“ 


VI. TURĖK KANTRYBĖS 


Nasredinas įkūnija trūkstamąją jungtį tarp natūros ir kultūros. Jo 
darbai sykiu nekalti ir barbariški, šventi ir šėtoniški, beatodairiški ir 
gerai apgalvoti. Šventasis pamišėlis geba suderinti perdėtą jausmingu- 
mą su beširdyste, kraujo troškimą su šaltakraujiškumu. Viena vertus, 
jis neparodo nė menkiausios baimės, užuojautos ar gailesčio ženklo, 
kita vertus, turi nepajudinamą garbės jausmą. Kad įrodytų savo teisu- 
mą, jis prireikus žengia net per lavonus. 

Nasredinas turėjo nuolatinę vietą vienoje arbatinėje. Kiekvieną die- 
ną kažkoks vaikėzas bėgdamas pro šalį vis numušdavo jam nuo galvos 
turbaną. Arbatinės šeimininkas paklausė, kodėl Nasredinas nieko ne- 
daro. „Viskam savas laikas“, — atitarė Nasredinas. Vieną dieną Nasre- 
dino vietoje sėdėjo kareivis. Kaip tik tuo metu vaikėzas bėgo pro šalį ir 
numušė jam nuo galvos kailinę kepurę. Kareivis išsitraukė kardą ir nu- 
kirto vaikėzui galvą. „Matai, ką turėjau galvoje?“ — tarė Nasredinas. 


VII. PENKIASDEŠIMT BOTAGO KIRČIŲ 


Nasredinas derina neapgalvotą elgesį su nesugriaunama logika. Viena 
vertus, jis užsispyręs laikosi užsibrėžto tikslo, — kad ir kas būtų, kad 
ir pasaulis dėl to pražūtų, aklas ir kurčias, nepaisydamas jokių argu- 
mentų už ir prieš. Kita vertus, jo beprotybėje esama ir metodo. 

Nasredinas turėjo pranešti gerų žinių sultonui, tačiau kamerdine- 
ris sutiko jį įleisti vidun tik su sąlyga, kad gaus pusę būsimo Nasredi- 
no atlygio. Nasredinas nusileido ir žengė vidun. Sultonas apsidžiaugė 
gera žinia ir paklausė, kokio atlygio Nasredinas norįs. „Pageidaučiau 
penkiasdešimties botago kirčių“. 


APSIŠVIETĘS KVAILYS 


Nasredinas imasi veiklos be gailesčio nelyg mokslininkas, kuris kan- 
kina gamtą, trokšdamas išgauti jos reikšmes; nepalenkiamai nelyg 

astrologas, kuris, apskaičiavęs savo mirties dieną, tą dieną pats nusi- 
žudė; fanatiškai nelyg šventasis, kuris įsitikinimų vardan aukoja šei- 
mą ir sveikatą; šaltakraujiškai nelyg siaubo filmo herojė, pati viena 
žengianti į rūsį, kur tariasi išgirdusi keistus garsus. 

Kvailys yra ne tas, kuris dėl asmeninio malonumo apleidžia savo 
priedermes, bet tas, kuris užsispyręs žengia savo taku, nors tai aiškiai 
priešinga jo paties interesams. Pavojingas yra apsišvietęs kvailys, kuris 
šaltai, ramiai ir nesutrikdomai siekia savojo tikslo. 


MOROSOFIJA 


Nasredino kvailybė yra ne suklydimas, ne prasižengimas kokiai nors 
taisyklei, — jis kelia tiesioginį pavojų nusistovėjusiai tvarkai, nes iš vi- 
daus griauna įprastinius mąstymo modelius. Jo pamišimas yra traves- 
ti. Iki absurdo vesdamas moralines ir praktines kategorijas, kuriomis 
paremta tvarka, Nasredinas atskleidžia šių kategorijų nepagrįstu- 
mą. Taupumas išvirsta į godumą, maldingumas — į šventeiviškumą, 
uolumas — į padlaižiavimą. Nasredinas persikelia į teologo, politiko, 
kaimiečio ir t.t. minčių tėkmę, inteligentiškai griaudamas įprastinę iš- 
mintį. Jo kvailybė yra mąstymo savižudybė. 

Tačiau šis negatyvizmas turi ir pozityviąją pusę, nes tuomet, kai 
gyvatė praryja pati save, įsiviešpatauja nauja išmintis. Pašalietis at- 
skleidžia tvarkos esmę. Išmintis — tai kvailybė, įgyjanti savo priešin- 
gybės pavidalą, šventasis pamišimas. Kiekviena logika yra savo pačios 
karikatūra, protinga tapusi kvailybė, morosofija. 

4 CLINAMEN 


KATASTROFA 


Kaip gyvis, saugiai tveriąs savo natūralioje aplinkoje, kurią tvarko 
gamtos ritmas (dienos ir nakties, vasaros ir žiemos, klestėjimo ir nyki- 
mo ritmas), pavirto žmogumi, kuris nelyg benamis blaškosi savo sim- 
bolinės visatos griuvėsiuose? 

Pasak New-Age'o banalybės, Vakarų kultūros prigimtinė nuodė- 
mė — arogantiškas tikrumas, kad žmogus esąs visatos centras ir tu- 
ris teisę išnaudoti visas kitas būtybes. Ši puikybė, griaunanti netvirtą 
kosminių galių pusiausvyrą, verčia gamtą anksčiau ar vėliau atkurti 
harmoniją. Ekologinė, socialinė ir psichinė krizė yra visatos kerštas už 
žmogaus pretenzijas. Vienintelė alternatyva — holistinė laikysena, kai 
mes nusižeminę pripažinsime savo antraeilę vietą būtybių virtinėje ir 
grįšime prie „senosios išminties“. 

Be abejo, visas pokštas yra tas, kad žmogaus egzistencija byloja apie 
iškrypimą iš kelio, kuris „senesnis“ už išmintį. Kitaip sakant: „senoji 
išmintis“ buvo kvailybė. 

Kvailybė — ne psichologinė ar medicininė kategorija, ne koks sty- 
gius, nukrypimas ar liga, verčianti mus elgtis autodestruktyviai. Kvai- 
lybė — ontologinė žmogaus egzistencijos sąlyga. Kvailybė — tai dėl 
katastrofos radęsis kažkas, o ne niekas. Žmogus yra fundamentaliai 
iškrypęs iš vėžių. 


MITAS 


Banalus teiginys, kad žmogus iškrypęs iš vėžių (Augustinas kalba apie 
natura sauciata) politiką įkvepia kairėje eiti iki pat destruktyvių jėgų 
garbinimo kovoje su gniuždančiomis taisyklėmis, o dešinėje — agituo- 
ti už ekscesus galintį pažaboti autoritarinį lyderį. 


186 


Ra e 
CR p 
dad 


DP Arina 


EA Sak vg "mmm 7 A e = 


Tačiau tie, kurie žmogų apibrėžia kaip iš vėžių išklydusį gyvį, paty- 
lomis taria egzistuojant gamtą arba kaip deterministinę nepermaldau- 
jamų gamtos dėsnių viešpatiją, arba kaip spiritualinę kosminių galių 
visumą, kurios pusiausvyrą sutrikdžiusi žmogaus puikybė. 

Visi pameta iš akių tą faktą, kad gamta neegzistuoja. 


KVAILAS ATSITIKTINUMAS 


Visatos gyvavimas byloja apie katastrofą; kažkas radosi iš nieko dėl 
sutrikusios pusiausvyros. Pasak aleatorinio materializmo, kosmosas 

Anglų mokslininko 
Roberto Recorde'o 1556 
m,. išleistos knygos apie 
astronomiją The castle 

of Knowledge titulinis 
puslapis. Centre regime 
tvirtovę, virš kurios sėdi 
karalienė Pažinimas. 
Abiejų pusių bokštuose 
regime figūras, kurios, 
naudodamosi astroliabija 
ir kvadrantu, stebi aplink 
pavaizduotus dangaus 
kūnus. Pirmajame 

plane stovi Fatumas ir 
Fortūna. Fatumas įkūnija 
neišvengiamybę, dievų 
nulemtą ateitį; Fortūna — 
likimo permainingumą, 
nenuspėjamą ateitį. 
Fatumas vienoje rankoje 
laiko skriestuvą, o kitoje — 
armilą. Neišvengiamybės 
armilą valdo pažinimas. 
Dešinėje stovi Fortūna, 
vienoje rankoje laikanti 
vadžias, o kitoje — 

virvę, pritvirtintą prie 
Fortūnos rato, kurį valdo 
Neišmanymas. Rate 
galima perskaityti: kas 
kyla, greit kris. Pasak 
teksto kartuše, Žemę valdo 
laikas ir atsitiktinumas, 

o dangaus kūnai keliauja 
nekintamais, stabiliais 
keliais. Dangaus 
tyrinėjimas, pažinimo ir 
tiesos lobynas, yra būdas 
išvengti likimo užgaidų. 
Astronomas gali numatyti 
įvykius ir mus jiems 
paruošti. Tačiau problema 
ta, kad neišvengiamybė 
atsiskleidžia tik tada, 

kai mūsų projektai esti 
jau realizuoti. Tada 
būname baudžiami už 
savo kvailybę, aplaidumą, 
neišmanymą, ir pasirodo, 
kad mūsų pažinimo 
tvirtovės pastatytos 

ant smėlio. 


radosi per atsitiktinį krintančių atomų nukrypimą į šalį, per clina- 
men. (Lukrecijus, De rerum natura II.217—224). Saulės užtemimų re- 
guliarumas byloja ne apie vienokią ar kitokią natūralią tvarką, bet 
apie atsitiktinį įvykį. Virtinė reiškinių, kurie visi turi šansą išnirti iš 
chaoso, be jokios priežasties rodosi labai reguliariai. Tvarka yra ypa- 
tingas chaoso atvejis. Pasauliui būdingas santykinis tam tikrų atomų 
kombinacijų stabilumas. Kiekvienoje gyvasties atmainoje glūdi katas- 
trofos pavojus. Menkiausia variacija gali reikšti kultūros galą. Bet ku- 
rią akimirką gamta gali iškrypti iš vėžių dėl žmogaus kišimosi arba dėl 
nenumatomos gamtos logikos. 

Clinamen yra keblus patį save neigiąs principas, nes atsitiktinumas 
niekados negali būti įrodinėjimo objektas. 


IDIOTIZMAS 


Kvailo atsitiktinumo visuotinumas neatsiejamai susijęs su idiotizmo 
sąvoka (turime galvoje pirminę šio graikiško žodžio reikšmę: vienin- 
telis tos rūšies). Visa, kas egzistuoja, yra unikalu laike ir erdvėje, to- 
dėl negali būti mąstoma. Idiotizmas neleidžia daryti jokių sąsajų. Jį 
galima nusakyti tik per jį patį: tai yra tai, o tai — tai. Čia slypi bet 
kokio interpretavimo nesėkmės priežastis, nes aiškinant visada pasi- 
telkiama kas nors kita, kas, savo ruožtu, ir vėl turi būti paliudijama 
per ką nors kita ir t. t. Trumpai tariant, mąstymas gali rinktis arba 
tautologiją, arba klaidą, arba keitimąsi banalybėmis, arba žingsnį už 
kitos sferos ir kitoniškumo kulisų. Daiktus įmanu aprašinėti tiktai 
pasitelkiant požiūrius, kurie nepaaiškina nieko, išskyrus savo pačių 
dirbtinumą. Beje, tai visai nėra argumentas prieš teorijas: tai vaiz- 
duotės sprendimai, triukai, kurie, kaip byloja mūsų kultūra, gali neš- 


ti savų vaisių. 


SUDVEJINIMAS 


Įprasta keistus disonantiškų elementų darinius vadinti Mons- 
trais: Kentauras arba Chimera taip buvo apibrėžiami tų, kurie 
jų neįstengė suprasti. Aš monstru vadinu kiekvieną pirminį ir 
neišsemiamą grožį. 


Alfred Jarry 

Montaigne'is atmeta normalumo idėją gamtoje. Stokojant kriterijaus, 
kuris mums leistų spręsti, kas yra norma, visa, kas tveria, yra tiesiog 
monstrai (monstrum: tai, kam nėra vietos gamtos koncepte). Pasaulis 
yra idiotiškas, kvailas, naivus, paikas, be tikslo ir priežasties, neišven- 
giamas, unikalus, nepaaiškinamas, alogiškas, nesuvokiamas. Tai kelia 
nerimą intelektui. Vadovaudamiesi nepakankamos tikrovės princi- 
pu, mes pasiduodame transcendentinei pagundai. Kadangi idiotiškas 
objektas nieko mums neduoda, mūsų troškimas krypsta į tai, ko iš- 
vis nėra. 

Pons asinorum. 

Asilų tiltas yra 
didaktinis scholastinės 
logikos silogistinių 
figūrų paveikslas. 
Pasitelkdamas šią 
atminties priemonę, 
studentas gali pasiekti 
kitą krantą, tačiau norįs 
iš F patekti į B, non 
stat, krinta nuo tilto 

į tvenkinį, kuriame 
plaukioja asilai su savo 
atributais — lošimo 
kortomis, kauliukais, 
pypkėmis, teniso 
raketėmis, muzikos 
instrumentais ir t. t. 
(Vario raižinys iš 

1678 m. paskaitų 
konspekto; Leuvenas, 
Universiteto biblioteka) 


Mėgindami paaiškinti pasaulį, metafizikai griebiasi tokių princi- 
pų, kurie esti anapus pasaulio ribų, — Idėjos, Dvasios ar Pasaulio sie- 
los. Pasaulis regimas kaip netobulas kito pasaulio atspindys. Atlikus 
šį sudvejinimą, egzistencija liaujasi buvusi be jokio pagrindo ir darosi 
prieinama interpretacijai. 

Kita tikrovė, kurios tikslios koordinatės baimingai slepiamos, turi 
tai, ko stokotume čia ir dabar. Tai verčia prisiminti Ariosto'o Orlan- 
do Furioso, kur Mėnulio kalnų tarpeklyje saugoma visa, kas praras- 
ta čia, žemėje. Ne vien nepadaryti darbai ir tuščiai praleistos dienos, 
bet ir protas: 


„Lyg skystis, užkimštas prastai, jis taikės 

Vis išvarvėti pro visus plyšius, 

Tačiau ąsočiuos, dideliuos, mažuos, jis laikės 
Todėl nė vienas proto lašas nepražus. [...] 
Tiktai kvailybės pėdsakų nerasi — 

Ji lieka žemėj ir niekad nedingsta.“ 


Toks sudvejinimas duoda alibi, atleidžiantį nuo būtinybės matyti po 
akimis tveriančią rūsčią realybę. Pasaulis pradingsta, paslėptas vizi- 
jų, koks jis būtų galėjęs ar turėjęs būti. Menas ir moralė priešinasi ne 
banalybei ir blogiui, bet egzistencijos idiotizmui, išgyvenamam kaip 
skandalingas ir nepatikimas. 

Regimasis pasaulis nėra tikras, o tikrasis pasaulis yra neregimas, — 
štai koks čia fokusas. Lunatizmu susirgę metafizikai daro viską, kad 
išsaugotų savo paslaptį: kad jokios paslapties nėra. 


GAMTA, ATSITIKTINUMAS IR DIRBTINUMAS 


Okultiškasis metafizinių sistemų stulpas yra gamtos fantazmas. Nuo 
seno gamta pateikiama kaip, viena vertus, atsitiktinumo ir, antra ver- 
tus, dirbtino įsikišimo priešingybė. Gamta regima kaip uždara, bio- 
logines ar spiritualines reikmes atitinkanti priežasčių ir padarinių 
sistema. Taip stulbinamasis idiotizmas išlaikomas per tam tikrą atstu- 
mą, taip gelbstimasi nuo atsitiktinumo baimės. Raminama esti min- 
tis, kad už daiktų slypi tam tikra tvarka ir būtinybė. 

Gamtos idėja atlieka ir moralinę funkciją: gamta regima kaip ty- 

ras, spontaniškas ir nekaltas galių žaismas, kurį gadina dirbtinis žmo- 
gaus kišimasis. Skelbiant motto „atgal į gamtą“, atsižadama bet kokio 
dirbtinumo. 

Tačiau kiekvienas mėginimas pabėgti nuo dirbtinumo pats yra 
dirbtinis. Gerai pasižiūrėjus, gamtos idėja yra pati dirbtiniausia iš visų 
dirbtinių gudrybių, o dirbtinis veiksmas yra žmogui pats natūraliau- 
sias. Ne natūra ir kultūra, bet idiotizmas ir dirbtinumas valdo visą eg- 
zistenciją. Todėl sofistai garbina regimybę, efektą ir momentą. 


KAIRAS 


Menas ilgas, gyvenimas trumpas, proga greitasparnė. 


Hipokratas 


Graikų kalbos žodis kairos nusako netikėtus kelius, kuriais kas nors 
įvyksta. Kiekviena tvarka yra laimingo aplinkybių susiklostymo pro- 
duktas. Sėkmės akimirkai graikai suteikė dievybės statusą: Kairas 
turi sparnus ant kulkšnų ir pečių, jo galva iš priekio gausiai apžėlusi, o 
iš užpakalio plika. Turime stverti progą, vos ji ūmai pasirodo. Kairė- 
je rankoje Kairas laiko skustuvą, ant kurio siūbuoja svarstyklės; deši- 
nės smiliumi jis pajunta, kada svarstyklės persisveria, — lotyniškai tas 
vadinama momentum. Momentui pribrendus, proga gali giliai įpjauti. 
Kairas gali tai, kas garbinga, paversti į gėdą, netektį — į pelną, sėkmę 
į nesėkmę ir atvirkščiai. Tinkamu laiku saldu esti būti paikam, „dulce 
est despire in loco“. (Horacijus Odės IV.xii.27) 

Sofistika moko, kad gyvenimas yra virtinė išskirtinių progų, kurio- 
mis tinkamu momentu reikia naudotis. Ji priima gyvenimą su visu jo 
idiotizmu kaip nuotykį, kuriame viskas įmanoma, ir džiaugiasi egzis- 
tencijos permainingumu, laikinumu, praeinamumu. Improvizatoriui 
gyvenimas yra šventė, nuolatinė išskirtinė būsena. 

e "PATAFIZIKA 


FANTASTINIŲ SPRENDIMŲ MOKSLAS 


* „Aš lažinuosi iš savo Zi Je gage mes oreilles 

ausų, J. 2 H D 

à PE u'il est dans quelque allée à bayer aux corneilles 
Kad jis yra kažin kokioj Q Ieg i y | g 
3 H D 

alėjoje ir žiopso į S'approchant pas à pas d'un ba ba qui l'attend, 

Mus Et qu'il n'apercevra qu'en sy prėcipitant.* 
Artindamasis žingsnis 

po žingsnio prie þa Piron 


ba, kuris jo laukia, 
Ir kurį jis pastebės tik į 
jį įkritęs. „Parafizika yra fantastinių sprendimų mokslas, kurį sukūrė prancū- 


zų rašytojas Alfredas Jarry (1873—1907). 'Patafizika žaidžia filosofijos 
sąvokomis, mokslo atradimais ir technikos laimėjimais. Jarry, pavyz- 
džiui, sumanė smegenų pašalinimo mašiną, sukūrė Perpetual-Motion- 
Food ir apskaičiavo Dievo paviršiaus plotą. 

Jarry įkvėpimo sėmėsi ne vien moksle, bet ir vadinamosiose pa- 
mišėliškose teorijose. Victoras Fournié, tvirtinęs, kad tas pats garsas 
visose kalbose turi tą pačią reikšmę, pakišo Jarry fundamentalią įžval- 
gą, kad IN-DUS-TRIE visose kalbose reiškia „vienas-du-trys“. 


'Patafizikos doktrina remiasi šešiais principais: 


1 'Parafizikayraatskirybės mokslas, „norsirkažinkaipbūtųtvirtinama, 
kadesamavien bendrybės mokslo“. Jarry ieško ne bendrųjų reiškinių 
bruožų, bet jų skirtingumų. Atidžiai pasižiūrėjus, kiekvienas feno- 
menas yra išskirtinis. Taisyklė — ne kas kita, kaip išimtis iš išimties, — 
„ir net ne pati originaliausia, nes dažnokai pasitaikanti“. Visata yra 
„pati savęs išimtis“. 

'Parafizika atlieka mikroanalizę to lašo vandens, nuo kurio ki- 
biras bėga per kraštus, to vieno šiaudelio, nuo kurio sunkiai ap- 
krautas kupranugaris klumpa ant kelių, to vieno plauko, per kurį 
žmogus tampa plikis, ji ieško nukrypimų dėsningumo. 

Pasak 'Patafizikos, nėra nieko nei normalaus, nei nenormalaus, 
visi įvykiai yra vienodai idiotiški. 

'Patafizika yra epifenomenų mokslas; ji kreipia dėmesį į monstrų 
grožį. Štai kad ir Londonas. Mokslas, norįs aprašyti tokį sudėtingą 
daiktą, kaip Londonas, užmeta ant tikrovės plonytį sąsajų tinklą, 
tačiau Londono ypatingumas išsprūsta pro tinklo akis. 'Parafizikai 
rūpi monstrai ir stebuklai, tverią mūsų pažinimo spragose. 

Immanuelis Kantas kvailybę apibrėžia kaip gebėjimo spręsti sty- 
gių be „Witz“, be įžvalgumo. Kvailys neįstengia užpildyti prarajos 
tarp teorijos ir praktikos; jis nemato išimties iš taisyklės ir, susi- 
dūręs su nukrypimu, nepajėgus įžvelgti bendrosios taisyklės. O 
parafizikas, lygiai kaip sofistas ir humoristas, geba rasti bendrą he- 
terogeniškų vaizdinių vardiklį. 


"Patafizika yra įsivaizduojamų sprendimų mokslas. Jarry naudojasi 
tikrovėje slypinčiomis galimybėmis. Jis priešinasi įprastinėms nuo- 
monėms ir klausia save, kodėl mes kalbame apie apvalų laikrodį, 
jeigu jis, žvelgiant iš šono, yra keturkampis. 

Patafizikas Raymondas Queneau 1950 m. paskelbė traktatą ant- 
rašte: Kai kurios glaustos pastabos, susijusios su aerodinaminėmis su- 
dėties savybėmis. „Visuose ligi šiai dienai atliktuose mėginimuose 
įrodyti, kad 2+2=4 dar niekados nebuvo atsižvelgta į vėjo greitį.“ 
Problema ta, kad, kilus smarkiai audrai, vienas skaitmuo gali ap- 
virsti, o kryžiuką gali nunešti vėjas, o tada išeis, kad 2=4. Praktinė 
išvada yra tokia: baiminantis atmosferos trikdžių, pravartu savo su- 
dėčiai suteikti aerodinaminę formą. 

’Patafizika priima visas teorijas, ar jos būtų mokslinės, ar ne- 
mokslinės, kaip vienodos reikšmės daugiau ar mažiau nesėkmin- 
gus mėginimus susidoroti su idiotizmu. 


"Patafizika pralaužia įprastines sampratas apie tai, kas yra ir kas 
nėra tikra. (Nuo kada kažin fantazija nėra tikrovė?) Šitaip 'Parafi- 
zika atveria žvilgsnį į paralelinį pasaulį, kuris ne mažiau tikras už 
mūsiškį. 

Vaidybiniame filme The Romance of the Book and the Sword ko- 
votojai šokinėja iš vietos trisdešimt metrų į orą, po kiekvieno sal- 
to vis sukryžiuodami lenktus kardus, o paskui vėlei kūlvirsčiomis 

leidžiasi žemėn. Kovodami jie lekia mūro siena į bokšto viršūnę, 
rūpestingai vengdami laiptų pakopų. Filmą lydėjo lankstinukas, 
kuriame buvo aiškinama, kad Zen budizme svorio jėga vaidina 
antraeilį vaidmenį. 

'Patafizika vertina metafiziką ir fiziką kaip fantastinės literatū- 
ros šakas. 


4 'Patafizika apverčia aukštyn kojom įprastinius požiūrius. Vietoj 
traukos dėsnio, teigiančio, kad kūnai krinta į tam tikrą centrą, Jar- 
ry suformuluoja dėsnį, kad tuštuma (suprantama kaip netirštuma) 
kyla į periferiją. 

Mes mokomės mėgdžiodami; bet įsivaizduokim, kad mėgdžioji- 
mas eina pirmiau pavyzdžio, kad idealas yra ištobulinta karikatūra, 
tuomet parodijavimas yra dvasinės raidos garantija. 


5 'Patafizika kvestionuoja taptumo principą ir teigia priešybių vieno- 
ve, Parafiziniame romane Gestes et opinion du Docteur Faustroll, pa- 
taphysicien. Roman nėo-scientifigue (paskelbtame po mirties 1911 m.) 
universalųjį mokslininką Faustrollį visur lydi Bosse-de-Nage, kvai- 
las belgas su galva, panašia į paviano pasturgalį, kuris savo mokytojo 
porinimus nuolat pertarinėja tautologišku vienskiemeniu: baba. 


„Visų pirma, teisingiau būtų tarti AA, nes kvėpiamasis h klasiki- 
nėje senovės kalboje net nebuvo rašomas. [...] Rašant A greta A, 
jei tik abi raidės yra regimai vienodos, turime tapatumo princi- 
po formulę: daiktas yra jis pats. Sykiu tai ir geriausias šio prin- 
cipo nuneigimas, nes tos dvi A parašytos skiriasi viena nuo kitos 
ne vien vieta erdvėje, bet ir laike, - lygiai kaip dvyniai irgi nie- 


kados negimsta vienu metu.“ 


Greitai tariamas Haha iliustruoja vienybės idėją, lėtai tariamas — 
dualybės idėją, aidą, atstumą, simetriją, didumą ir tvermę, gėrio ir 
blogio principus. 

Bosseės lygiai taip pat neįmanoma išmesti iš filosofinių Faus- 
trollio dėstymų, kaip ir tariamai beprasmiškų pašnekovų replikų, 
aptinkamų sokratiniuose dialoguose („Būtent taip, Sokratai“, „Tik- 
rai“, „Tu sakai tiesą“). Šiuose įterpiniuose glūdi 'Parafizikos esmė. 


Priešybių vienovės principas gimdo dvejopus padarinius: 

5a "Parafizika gerbia universaliąją analogiją. Jeigu A yra sykiu ir A, 
ir ne A, tai galbūt ji yra B, C arba D — ir t. t. Meilės Dievas yra 
keršijantis Dievas, o galbūt jis yra velnias. Įstatymas yra įteisinta 
piktadarybė, laisvė — vergija, diktatūra — anarchija, pažinimas — 
protinga tapusi kvailybė. 

Todėl visos pasaulio interpretacijos yra lygiai pateisinamos — ir 
realistinė, ir simbolistinė, ir materialistinė, ir psichoanalitinė — ir 
t. t. Jarry smegenų pašalinimo mašina gali būti atminties prara- 
dimo, iškriošimo, dementia praecox įvaizdis, bet gali būti ir kan- 
kinimo priemonė, medicinos instrumentas, spausdinimo presas, 
mašina, gaminanti dvasią žudančius tekstus, ar aparatas, išvaduo- 


jąs mus nuo slogių minčių. 


ak "Parafizika gerbia abejingumo principą. Viskas vienodai vertinga 
arba nevertinga. Parafizikas neremia jokios partijos. Jis ne pasiky- 
lėjęs virš žemiškos kirbinės, bet traukia per pasaulį, susidomėjusia 
akimi žvelgdamas į viską, kas pasitaiko jo kelyje. Parafizikas kau- 
pia chaotiškas kolekcijas, tvarko, niekad nepasiekdamas tvarkos, ir 
palieka paskui save fantastinių konstrukcijų pėdsaką. Jis pasisako 
prieš consensus omnium principą ir gina vieno individo mokslą. 
Parafizikas nėra skeptikas. Tie, kurie tvirtina, kad nėra neutra- 
laus taško, iš kurio galima patikrinti mūsų teiginių teisingumą, yra 
išskirtiniai visažiniai. Patafizikas tvirtą tašką iškeitęs į dinamiką, 
kuri panaikina arba sulydo draugėn visas priešingybes ir visus kate- 
gorinius skirstymus: šitaip visoks komizmas įgyja tam tikro liūde- 
sio, o visoks tragizmas — komizmo. Ir jeigu patafizikas užima kokią 
nors tvirtą poziciją, ji yra akivaizdžiai nevykusi. 


6 'Patafizikos priešingybė yra patafizika. Bet kokia samprata yra są- 
moningai ar nesąmoningai patafiziška. Atsitiktinumo neįmanoma 
paveikti, todėl praktinį bet kokios filosofijos reikšmingumą tenka 
neigti. Tačiau 'Parafizika nestoja į kovą su ideologijomis, nes ji ger- 
bia visas teorijas kaip lygiavertes reakcijas į egzistencijos idiotizmą. 
'Patafizika a contrario skelbia tiesą, kurios pranašumas yra tas, kad 
ji mus išvaduoja nuo dar absurdiškesnių pamišėliškų idėjų. 'Patafi- 
zika moko mus nesimokyrti. 'Parafizika verčia mus išvysti egzisten- 
cijos idiotizmą. Viskas atgauna savo stulbinamą pobūdį. 

6 ENCIKLOPEDIJOS KVAILYBĖ 


DVI OBUOLIO PUSĖS 


Pasak Bažnyčios tėvų, kūrinija yra grandinė būtybių, kuri nuo vyriau- 
siojo angelo Liuciferio per serafimus, cherubimus, arkangelus, žmogų, 
gyvį, augalą ir gėlę eina iki pat akmenų ir mineralų. Dievas pasaulį 
sukūrė iš chaoso žmogaus džiaugsmui. 

Du įvykiai padarė galą tai kosminei tvarkai, kurioje žmogus buvo 
pačiame centre. Liuciferis, aukščiausio rango angelas, pasikėsino į val- 
džią ir buvo Dievo nublokštas į žemiausiuosius regionus. Pakeliui jis 
sugundė Adomą ir Ievą paragauti uždraustojo vaisiaus, ir tada jiedu 
buvo ištremti iš Rojaus. (Teigiama, kad vertikalioji ir horizontalioji 
kryptis pranašaujanti Jėzaus nukryžiavimą). Pervarta kūrinijos viršū- 
nėje ir centre sukėlė katastrofą visuose lygmenyse. Nuo to meto niekas 
nebežino savo vietos ir vaidmens visumoje. Puikybės nuodėmė atvėrė 
vartus į netvarką. Pasaulis tapo mundus perversus. 

Paragavęs gėrio ir blogio pažinimo vaisiaus, žmogus prarado ne tik 
nekaltybę, bet ir valdžią gamtai. Mėgindamas atitaisyti moralinius ir 
mokslinius nuodėmingojo nuopuolio padarinius, žmogus sukūrė du 
visa aprėpiančius instrumentus: satyrą ir enciklopediją. 


NARSA NEVILTYJE 


Satyra puolusiame pasaulyje mėgina sukurti daiktų tvarką, iki kraš- 
tutinumo išryškindama visas perversijas. Tam ji naudojasi humoru ir 
paradoksais. Paveiksluose, vaizduojančiuose žemyn galva apverstą pa- 
saulį, regime, kaip kiaulė diria odą mėsininkui, kaip aklas veda regin- 
tį, kaip ligonis slaugo sveiką. Perdėdama negeroves, satyra netiesiogiai 
primena pašlijusią tvarką. 

Enciklopedijos pradinis taškas irgi yra prarastoji harmonija, ku- 

rioje žmogus užėmė centrinę padėtį. Iki to meto, kol jam žvilgsnį 
aptemdė nuodėmė, Adomas gebėjo tiesiai įvardyti daiktų esmę; visa 
savaime bylojo. Ši prokalbė galutinai pražuvo per Babelio kalbų su- 
maištį. (Hebrajų kalba, kaip teigiama, esanti artimiausia lingua ada- 
mica giminaitė, tačiau Janas van Gorpas XVI šimtmetyje įrodė, kad 
Rojuje buvo kalbama nyderlandų, tiksliau sakant, viduriniąją nyder- 
landų kalba, o dar tiksliau — Antverpeno tarme.) 

Vyras, padėjęs šiuolaikinės enciklopedijos pamatus, Francis Baco- 

nas, laikė religine priederme atgauti valdžią gamtai, taikant mokslo 
metodą. Jis atmetė scholastikos sistemas, spraudusias visatą į atitinka- 
mas schemas. Tie, kurie savo smegenų pamėkles pateikią kaip pasau- 
lio modelį, negerbią Dievo kūrinijos. Vietoj „teatro stabų“, kurie esą 
klaidingi, Baconas teigia juslinį suvokimą ir eksperimentą. Gamta — 
tai atversta knyga tiems, kurie artinasi prie jos be išankstinių prieta- 
rų. Baconas apmetė enciklopedinį pažinimo modelį, — ne visos tiesos 
summa, ne Absoliutą atspindintį speculum, o klaidų neišvengiantį ins- 
trumentą, padedantį atrasti tas formas, iš kurių susideda gamta, kaip 
kalba susideda iš abėcėlės raidžių. Tiktai per gamtos raštą mums pa- 
vyksią įsismelkti į gyvasties ir mirties paslaptis. 

Pasak Bacono amžininko Edwardo Topsello, natūralioji istorija yra 
kronika, kurią „parašė pats Dievas ir kurioje kiekvienas gyvis yra žo- 
dis, kiekviena rūšis — sakinys, o visi drauge — didis pasakojimas, aprė- 
piąs įstabias žinias ir įstabų mokytumą, kurie buvo, yra ir liks jeigu ne 
per amžius, tai bent iki Pasaulio pabaigai.“ Enciklopedisto darbas yra 
rekonstruoti šią prarastą kroniką. 

Ironija panorėjo, kad didysis gamtos pasakojimas Bacono įpėdi- 
nių rankose dažniausiai dingtų už abėcėlinio žinių skirstymo. Abėcė- 
lė žadina sistematikos sugestiją, tačiau yra visiškai atsitiktinė. Iš esmės 
tiktai abėcėlės enciklopedija pateisina abėcėlinę dėstymo tvarką. Jei- 
gu enciklopedija nori būti šis tas daugiau, nei izoliuotų faktų suma- 
vimas, paskiruose jos straipsniuose privalo būti kryžminės nuorodos 
į kitus straispnius. Taip visata rekonstruojama, pasitelkiant raciona- 
lias linijas. Sudarytojas, kompiliuodamas bei tvarkydamas turimą in- 
formaciją ir taip kurdamas apžvelgiamą ir rišlų pasaulio paveikslą, yra 
šventai įsitikinęs, kad laikas sutvarkys žinias, kurios, savo ruožtu, su- 
teiks formą istorijai. 


Ir satyra, ir enciklopedija mėgina pateikti visa aprėpiantį ir sisteminį 
pasaulio paveikslą. Enciklopedija stengiasi tiksliai ir teisingu maste- 
liu prilygti kosminei tvarkai. O klasikinė satyra apmeta pasaulio at- 
vaizdą žemyn galva. 

Iš tikrųjų abiejų žanrų nesėkmė glūdi jau jų ketinimuose. Kadan- 
gi visa kūrinija yra prakeikta, satyrikui tenka šaipytis iš visut visko, 
įskaitant patį save ir savo amatą; o enciklopedistas keičia pasaulį, kurį 
mėgina perkelti žemėlapin... 

ENCIKLOPEDIJOS ŠMĖKLA 


Satyra ir enciklopedija, du klasikiniai ginklai, grumiantis su kvailybe, 
nuo XX šimtmečio pradžios yra ne per geriausios sveikatos. 

Enciklopedija tapo savo pačios paleisto žinių srauto auka. Ji nebe- 
galėjo atsilaikyti prieš apdorotinos informacijos augantį kiekį ir di- 
dėjantį sudėtingumo laipsnį. Tikėjimas, kad pažanga sukurs žinių 
sferoje tvarką, kurios tolimoje perspektyvoje pasirodys sintezė, ga- 
lutinai žlugo. Enciklopedijai pristigo viską aprėpiančio metodo, lei- 
džiančio sisteminti dažnai prieštaringą informaciją. Žinių gausėjimo 
padarinys yra sukvailėjimas. Medžiaga griūte užgriuvo dvasią. Ši me- 
džiaga tapo tokia par begalinė ir sudėtinga, kaip pati būtis. Enciklo- 
pedijos kelias baigėsi ten, kur ir prasidėjo, tik su vienu skirtumu: iš 
dvasingo chaoso, dar sklidino nerealizuotų galimybių, ji atsidūrė be- 
dvasiuose griuvėsiuose, kur alternatyvos pavirto į tokį pat kiekį kliu- 
vinių. Tuose griuvėsiuose klaidžioja kvailybės šmėkla. 

Enciklopedija dabar naudojama vien vulgarizacijai. Laikai, kai 
žmogus, skaitydamas enciklopediją, dar galėjo pakeisti savo pasau- 
lėvaizdį, liko tolimoje praeityje. Kitados buvusi tikėjimo pažanga 
simboliu, ji tapo atsilikimo simboliu, — pusantro metro dirbtine oda 
įrištų foliantų, bet kurio pasienyje stovinčio baldo puošmena su Ro- 
dino Mąstytojo replika, kaip veltui pridedama knygų atramėle. Žinių 
mitas palaidotas, vietoj liturginių reikmenų apeigoms pasitelkiant iš 
vidaus apšviestą gaublį ir automatinį plunksnakotį. 


SATYROS ŠMĖKLA 


Ši raida atsispindėjo ir moralės sferoje. Enciklopedija savo tikėjimą 
grindė ateitimi, o satyra išganymo ieškojo praeityje, todėl praraja tarp 
mokslo ir moralės nuolat didėjo. Satyra pati didino anomiją, su ku- 
ria mėgino kovoti. Reaguojant į augančią netvarką įvedami vis nau- 
jos dichotomijos, kurios tiktai didino dvasinę sumaištį. Turinys tokių 
sąvokos, kaip gėris ir blogis, nuolatos mainėsi. Priešybių nebebuvo 
įmanoma suvienyti aukštesne tiesa. Satyra nebeteko savo koreguoja- 
mosios funkcijos, nes normos, kuriomis ji rėmėsi, pačios pasidarė kaž- 
kokios ambivalentiškos. 


Kaipgi ištraukti dienos švieson negerovę, jei nėra tvirto taško, iš ku- 

rio satyra galėtų atsigręžti prieš tikrovę? Apie kokią ašį sukti pasaulį? 
Kaip apversti pasaulį žemyn galva, jeigu jis tos galvos nebeturi? Doly 
Parton ir Sylvesteris Stallone'ė yra įrodymas, kad karikatūros nebeį- 
manoma atskirti nuo idealo. 

Satyra ir enciklopedija liko bejėgės. Abi dar desperatiškai mėgina 
susidoroti su išsklidimu, tačiau moralė ir metodas nieko nebeįstengia. 
Panašu, kad klesti tiktai kvailybė. Todėl satyra ir enciklopedija priva- 
lo sukirsti rankomis: taip gimsta Kvailybės Enciklopedija. 


ENCIKLOPEDIJOS KVAILYBĖS ENCIKLOPEDIJA 


Kaip satyra, Kvailybės Enciklopedija kvestionuoja pačias normas, taigi 
ir savo pačios pamatą. Vietoj gėrio ir blogio kontrasto centrinėje vie- 
toje atsiduria ambivalencija, kuri, viena vertus, užgauna moralę, ta- 
čiau, kita vertus, yra humoro versmė. Satyra naudoja ambivalenciją 
kaip ironišką instrumentą grumtynėse su visais senais ir naujais mi- 
tais, mėginančiais užglostyti nedermes. 

Kaip enciklopedijos, Kvailybės Enciklopedijos objektu tampa nesėk- 
mingumas visų mėginimų padaryti būtį įžvelgiamą. Religiją, metafi- 
ziką ir mokslą ji rodo nebe kaip mūsų pažinimo raidos momentus, bet 
kaip atemporalius reiškinius. Ir į pačią istoriografiją, ilgą laiką buvu- 
sią enciklopedijos religija, žvelgiama kaip į vieną iš daugybės nesėk- 
mingų mėginimų susidoroti su idiotizmu, būdingu visiems laikams. 

Prieštaringumus galima sutaikyti tiktai iš jų padaromame spektak- 
lyje. Todėl randasi enciklopedijos kvailybės enciklopedija. Totaliza- 
vimas pavyksta tiktai per sėkmingą jo paties žlugimo pavaizdavimą. 
Taip žvelgiant, Kvailybės enciklopedija pasiekia rišlumą, kurio seserys 
jai gali tik pavydėti. 


Norėdama likti gyvybinga, enciklopedija turi orientuotis nebe į žinių 
kaupimą, bet į plėtojimą eseistinio metodo, padedančio susikalbėti su 
pasauliu. Eseistas atlieka būties vivisekciją; jis analizuoja tikrovę, mė- 
gindamas, viena vertus, ištraukti iš po jos tai, kas tikra, ir, kita ver- 
tus, patikrinti alternatyvas. Į kasdienį gyvenimą jis žengia taip, lyg čia 
būtų eksperimentas, laboratorija, kurioje testuojamos gyvenimo for- 
mos. Kiekviena tiesa yra galima tiesa. 

SIRUPAS 


Satyra neišverčia tikrovės, tačiau ji atskleidžia tą išvirkštumą, kuris 
tarytumei savaime tikrovėje slypi. Satyra rodo, kad visokiame blogy- 
je esama šiokio tokio gėrio ir atvirkščiai, trumpai tariant, — kad viskas 
yra iškreipta. Fantazija demaskuojama kaip fantazija, o idiotizmas at- 
virai parodomas. Ne tam, kad idiotizmas būtų išnaikintas. Kvailybė 
yra tipiškai žmogiškas dalykas. Ją išrauti su šakinimis būtų nežmoniš- 
ka. Kaip tik integruodama idiotizmą, moralė lieka tolerantiška. Pasi- 
tekdama naudojamąjį metodą, satyra parodo, kad esmė slypi kaip tik 
pastangose kaskart iš naujo suvokti autodestruktyvią išvirkščiąją pusę 
visų mūsų mėginimų padaryti būtį įžvelgiamą. 

Kvailybės Enciklopedija ieško tiesos prieštaringumų sumoje, — ten, 
kur prasideda ir komizmas. Ji stengiasi sutaisyti dviprasmybės sirupą, 
vildamasi, kad išsikristalizuos nauja reikšmė. 


PA ŽINIMO IR MORALĖS CHOREOGRAFIJA 


Enciklopedija ir satyra abi turėjo pedagoginę paskirtį. Terminas „en- 
ciklopedija“ yra graikų kilmės. XII šimtmečio Bizantijos mokslinin- 
kas Jonas Tzetzes poemoje Chiliades sako, kad žodžio „enkyklios“ 
reikšmė pirmiausiai kalba apie lyrinį chorą ir tik paskui — apie užda- 
rą žinių ratą. Muzikinis poetinės išminties deklamavimas su ritminiu 
pritarimu, pasak pitagoriečių, turįs vesti į visos būties sąryšio, harmo- 
nijos ir proporcijos įžvalgą, kuri, savo ruožtu, gimdanti sielos harmo- 
niją. Chorinis ugdymas (enkyklios paideia) veda žmogų nuo regimųjų 
prie neregimųjų dalykų. 

Satyra irgi ieško tiesos anapus regimybės pasaulio. Mirties šokis 
įtraukdavo visų luomų atstovus — nuo karaliaus iki kaimiečio. Mirčiai 
visi lygūs. Ne vien šioje griaučių šventėje demaskuojama visų žmogiš- 
kųjų sąrangų tuštybė — Apokalipsė irgi reiškia dangiškosios hierarchi- 
jos atskleidimą. 


Abu šie žanrai yra ir daug kuo skirtingi. Enciklopedija mėgina ap- 
šviesti neišmanėlį ir prietaringą žmogų; šis sumanymas nukreiptas į 
ateitį ir yra optimistinio pobūdžio. Satyra, savo ruožtu, stengiasi iš- 


gelbėti nuodėmingą žmogų ir sugrąžinti jį atgalios į idealiąją praei- 

ties tvarką, kai kiekvienas žinojo savo paskirtį ir vietą. Iš esmės satyra 
yra pesimistinė; slapčiomis ji įsitikinusi, kad žmogus yra nepataiso- 
mai nuodėmingas. 

O Kvailybės Enciklopedija nėra nei džiugios, nei niaurios nuotaikos. 
Ji apstulbusi žvelgia į tas pavykusias nesėkmes, kurios visos drauge su- 
daro mūsų kultūrą. Esmės ji ieško regimybėje; nėra jokios aukštesnės 
tiesos, išskyrus tuščias pastangas aptikti tiesos pėdsaką. Todėl ji mąs- 
liai šoka improvizuotą šokį su savo pačios šešėliu. 

